\NormalFont\ShortTitle{Kuwi}

{\MT Kuwi



\par }\ChapOne{1}{\SH 'Utɨarika manuyeka mɨhekɨatsienikɨ
\par }
{\PP \VerseOne{1}'Utsi kwieyaritsie tewi xewitɨ kaniukateitɨni heitseriemekɨ 'aixɨa tiyurienetɨ meta hetsiena karahɨiwakaku, Kakaɨyari 'ayemakatɨ meta 'axamɨti'anekɨ yupatatɨ. Mɨkɨ tewi Kuwi pɨtitewakai.

\VS{2}Yuniwema 'atahutame 'ukitsi pɨwarexeiyakai meta yuhaikame 'ukari,

\VS{3}'atahuta miriyari muxatsi puwakutsiyaritɨkai, kameyutsixi haika miriyari, tuurutsixi kwietsanamete 'auxɨwime tsienituyari meta puxuri 'ukari 'auxɨwi tsienituyari, meta memɨte'i'uximayatsirie mepɨyumɨirekai. Mɨkɨ tewi yemekɨ waɨkawa mɨrexeiya pɨhɨkɨtɨkai yunaime puwara'iwakai mana tau manatineika hepatsie memɨtamakai.


\par }{\PP \VS{4}Niwemama yu'ixɨarari yuxexuitɨ yukie mekanikuwewiwakaitɨni, yu'iwama 'ukari memuyuhaika mepuwaruta'iniwakai memɨtekwanikɨ meta memɨti'ienikɨ wahamatɨa.

\VS{5}Kepaukari yunaitɨ memanayexɨni yu'ixɨarari mewewietɨwetɨ, Kuwi puyumexɨitɨakai niwemama 'aixɨa memuyuyurienikɨ. Ximeri paitɨ mɨkɨ yuxexuime wahetsiemieme mawari taiyariyari putiwewiwakai, mɨpaɨ tiku'eriwatɨ: «Heiwatɨ 'axamemɨteniuyuri neniwema meta yu'iyaritsie Kakaɨyari hepaɨtsita 'axamemɨniutiyua». Kuwi mɨpaɨ pɨtiyurienekai yuheyemekɨ.


\par }{\SH Kuwi matɨari kemɨtiuta'inɨatsie
\par }
{\PP \VS{6}'Ana tukari kanaye'akaitɨni Kakaɨyari niwemama Yawé hɨxie memɨ'axɨanikɨ, mɨkɨ wahamatɨata Kauyumarie kaninuani.

\VS{7}Yawé mɨpaɨ katinita'iwawiya:

\par }{\PP ―¿Hakewa pepeyetɨa?

\par }{\PP Kauyumarie mɨpaɨ katinita'eiya:

\par }{\PP ―Naitsarie kwietsie nekanayani nekananieretɨyani kemakuyewa.


\par }{\PP \VS{8}Hikɨ Yawé tawarita kanita'iwawiya:

\par }{\PP ―¿Keri petiku'eriwa neti'uximayatsiriwame Kuwi hetsiemieme? Nixewitɨ mɨkɨ hepaɨ 'anetɨ kwiepa kaniumaweni, tewi 'aixɨa mɨtiuka'iyari meta hetsiena mɨkarahɨiwa kanihɨkɨtɨni, kenemɨrehɨawe kaneni'enieka meta 'axamɨti'anekɨ yukweriwayurietɨ.


\par }{\PP \VS{9}Kauyumarie mɨpaɨ Yawé katiniuta'eiya:

\par }{\PP ―Kuwi kameni'enieka, waɨkawa pemɨtiyetuirienikɨ xeikɨa.

\VS{10}'Ekɨ matsi pekani'ɨwiyani, tɨɨriyamama meta piiniteya naime. Meta 'aixɨa pekaniyurieka kemɨti'uximaya, muxatsi meta tewaxi yunaitɨ kwiepa memɨtehakɨhɨnekɨ.

\VS{11}Matsi xɨka 'amamá pe'utatsera meta tita mɨrexeiya naime petinawairieni, hekɨatsɨ 'axamɨkatayɨni 'ahɨxie.


\par }{\PP \VS{12}Yawé mɨpaɨ katinita'eiya:

\par }{\PP ―'Aixɨa kani'aneni. Ketita mɨrexeiya naime piinite 'amamatsie katini'aneni, matsi xeikɨa mɨkɨ pepɨkakumaɨwani.

\par }{\PP Mɨya tiutahɨawarieka, Kauyumarie Yawé hɨxie kanayeyani.


\par }{\PP \VS{13}Heiwa kepauka tukari maye'a Kuwi niwemama 'ukitsi meta 'ukari yu'iwa 'amɨyumate hetsɨa 'ixɨarari mewewiekaku.

\VS{14}Hikɨ tewi niuki tuayame Kuwi hetsɨa kaninuani mɨpaɨ tikɨhɨawenetɨ: «Mexi 'akuxi tuurutsixi mehekwietsanatɨwekai meta puxuri hurawa 'ɨxapa metehekwatɨwekai,

\VS{15}Tsawaha kiekatari mekatanetakwini mekateneware'arieni. Te'uximayatamete 'ixiparatekɨ mekaniwarekwini. Ne xeikɨa nekaneyuta'una, hikɨ nekaneyeyani 'ahetsɨa nemɨmatitaxatɨanikɨ».


\par }{\PP \VS{16}Mexi 'akuxi tewi tikuxaxatɨwakai katitahayewawekaku, xewitɨta kaninuani mɨpaɨ 'utaitɨ: «Xawaturiya muyuawitsie hakaneka muxatsi kaniwaretitaiya meta te'uximayatamete. Ne xeikɨa nekaneyuta'una nemamiekɨ nemɨmatitaxatɨanikɨ».


\par }{\PP \VS{17}Mexi 'akuxi tewi tikuxaxatɨwakai katitahayewawekaku, tawarita xewitɨ kaninuani mɨpaɨ kaniutayɨni: «Tenawayamete kariteutsixi me'u'axɨaka, me'ayehaikatɨ kameyutsixi yupiini mekaniwarayeitɨani mekaniwarehapani. Te'uximayatamete 'ixiparakɨ mekaniwarekwini. Ne xeikɨa nekaneyuta'una, hikɨ nekaneyeyani nemɨmatitaxatɨanikɨ».


\par }{\PP \VS{18}Mexi 'akuxi tewi tikuxatakai katitahayewawekaku, tawarita xewitɨ kaninuani mɨpaɨ kaniutayɨni: «'Ekɨ 'aniwema 'ukitsi meta 'ukari 'ixɨarari mekanewewiekaitɨni yu'iwa 'amɨyumate hetsɨa,

\VS{19}yapauka 'eka tɨrɨkaɨyetɨ kaniukuyani makumawetsie hatineka, 'ana kii hetsie kaniyukexɨani hikɨ naukakɨa meutatsikuritɨkatsie naime kaniuka'una. Kii temari wahetsie kaniu'une, yunaitɨ mekanekwini. Ne xeikɨa nekanetawikweni, hikɨ nekaneyeyani nemɨmatitaxatɨanikɨ».


\par }{\PP \VS{20}Hikɨ mɨya tiu'enaka, Kuwi nanukukeni yukamixa kaneukatsana, yumu'u kaniukaherɨka, meta kwiepa kaniuka hɨximakeni nenewieri wewienike.

\VS{21}Hikɨ mɨpaɨ kaniutayɨni:

\par }{\Q «Nemawetɨ nemaama hetsie nepayene meta nemawetɨ nepɨyemie.

\par }{\QB Yawé pɨnetiyetuiriekai

\par }{\Q Yawé kanetiniunawairieni.

\par }{\QB Yawé hepaɨtsita 'aixɨa keraniuwani».


\par }{\PP \VS{22}Tsepanetɨ 'ikɨ naitɨ mɨyamɨtiɨyɨ, Kuwi 'axapɨkatiuyuri meta Kakaɨyari hetsie pɨkarahɨa.




\par }\Chap{2}{\SH Hutarieka Kuwi kemɨtiuta'inɨatsie
\par }
{\PP \VerseOne{1}'Ana tukari kanaye'akaitɨni Kakaɨyari niwemama Yawé hɨxie memɨ'axɨanikɨ, mɨkɨ wahamatɨa Kauyumarie kaninuanita Yawé hɨxie mɨtakenikɨ.

\VS{2}Yawé mɨpaɨ katinita'iwawiya:

\par }{\PP ―¿Hakewa pepeyetɨa?

\par }{\PP Kauyumarie mɨpaɨ katinita'eiya:

\par }{\PP ―Naitsarie kwiepa nekanakuyani, naitsarie kemakuyewa.


\par }{\PP \VS{3}Yawé tawarita mɨpaɨ katinita'iwawiya:

\par }{\PP ―¿Kuwi neti'uximayatsiriwame hepaɨtsita kepetiku'eriwa? Xewitɨ mɨkɨ hepaɨ 'anetɨ kwiepa kaniumaweni, tewi heitseriemekɨ yamɨtiyuriene meta hetsiena mɨkarahɨiwa kanihɨkɨtɨni, kenemɨrehɨawe kaneni'enieka meta 'axamɨti'anekɨ kaniyɨ'ɨwiyani, tsepanetɨ 'ekɨ waɨriyarika pemɨnetsi'utawawiri 'axanemiyurienikɨ tsepa 'atsikatiuyuri, matsi 'akuxi mɨyatɨtɨ nehetsie yuri pɨti'erie.


\par }{\PP \VS{4}Kauyumarie mɨpaɨ kaniutayɨni:

\par }{\PP ―Xɨka matsi 'akuxi xewitɨ katiukwinitɨarieni hakewa meikukukuinetsie tixaɨtɨ pɨkareuyehɨwa. Peru matsi yutukari mɨtawikweitsitɨanikɨ, tewi tita mɨrexeiya naime katiniyetuamɨkɨ.

\VS{5}Tsiparatsɨ keneumayɨa ketineukwinitɨa, hekɨatsɨ 'ahepaɨtsita 'ahɨxie 'axamɨkatayɨni.


\par }{\PP \VS{6}Yawé Kauyumarie mɨpaɨ katiniutahɨawe:

\par }{\PP ―'Aixɨa kani'aneni. Kuwi 'amamatsie nekaniyetuaka. Matsi xeikɨa nekamaniwawirieka, tukarieya pepɨka'ikunawairiwani.


\par }{\PP \VS{7}Mɨyatiutahɨawarieka, Kauyumarie Yawé hɨxie 'uwetɨ kanayeyani Kuwi mu'uximatɨanikɨ, haiyakɨ tikwinitɨanike naime kemutewi, ketateyatsie naitɨ 'atsita mu'uyatsie.

\VS{8}Kuwi naxi hixɨapa 'ukaitɨ, xari tarimeyarikɨ yukaherɨkatɨ katiniuyeixakaitɨni.


\par }{\PP \VS{9}'Ɨyaya mɨpaɨ katinikɨhɨawekaitɨni:

\par }{\PP ―¿'Akuxi yuri peti'erie? Kakaɨyari hepaɨtsita 'axakeneutayɨka keneumɨtsi.


\par }{\PP \VS{10}Kuwi mɨpaɨ katinita'eiya:

\par }{\PP ―'Ukaratsi, 'atsimɨkatimate kemɨreuyewetse yamɨtiyuriene hepaɨ pepɨtiuxaxata. Xɨka Kakaɨyari hetsɨa 'aixɨa mɨti'ane tetehanunanakeni, ¿yaxeikɨata tekatemaikakeyu 'axamɨti'ane tahetsie mɨtinakenikɨ?

\par }{\PP Tsepanetɨ 'ikɨ naitɨ mɨyamɨtiɨyɨ, Kuwi 'axapɨkatiuyuri yuniukikɨ.


\par }{\SH Kuwi hamikumama memuyuhaika
\par }
{\PP \VS{11}Hikɨ Kuwi hamikumama memuyuhaika yamepɨtehetima 'uximatɨarika kemɨrexeiyakai yuhetsie, mete'utaxataka mekanayekɨne hakewa memetitetɨkateitsie yunaitɨ memuhukɨ memeinɨtɨanikɨ kemutiukakukuinekai hepaɨtsita. Mɨkɨ mepɨhɨmetɨkai 'Eripaxi Temani kiekame, Wirirari Tsuha kiekame meta Tsupaxi Namati kiekame.

\VS{12}'Ateewa me'uhutɨ 'akuxi menixeiya, matsi mepɨka'imaiwawekai. Mekaniutitsuani kememuyuatɨka, yukamixate mekaneukatsanaxɨani, kwie teikɨ mehewiwiwatɨ meta yumu'utsie naxi mekaneutiwiwiexɨani,

\VS{13}hikɨ 'atahuta tukari meta 'atahuta tɨkari Kuwi 'aurie mekanititekaitɨni me'iteɨtatɨ. Nixewitɨ mɨkɨ 'atsipɨkatitahɨawixɨ, memixeiyakaikɨ matsi waɨkawa kemɨtiukakukuinekaikɨ.




\par }\Chap{3}{\SH Kuwi matɨari kemutayɨ
\par }
{\PP \VerseOne{1}Hikɨ mɨyatiɨyɨku, Kuwi pɨkayɨwekairi kaiwatɨ mumaka hikɨ 'axaputayɨ kepauka mutinuiwaxɨ hetsiemieme.

\VS{2}Mɨpaɨ kaniutayɨni Kuwi:


\par }{\Q \VS{3}«Ke'ukumawere tukari kepauka nematinuiwaxɨtsie mieme

\par }{\QB meta tɨkarikɨ mɨpaɨ mɨtiutaniukietsie: “'Ukitɨtɨ kanetinuiwa”.


\par }{\Q \VS{4}Mɨkɨ tukari yɨriya kehayani,

\par }{\QB Kakaɨyari 'amautitewa muyeika tɨma yapɨkatimaika,

\par }{\QB xawaturiya hetsiena tɨma pɨkaxuaweni.


\par }{\Q \VS{5}Yɨriya meta 'etɨriya 'amayetsuye

\par }{\QB hetsiena ketinakeni.

\par }{\Q Haiwitɨri yu'etɨrikɨ ke'enukanani,

\par }{\QB yɨriya hekɨariyaya ke'a'iwa.


\par }{\Q \VS{6}'Ana tɨkariyaritsie yɨriya 'e'ayetsuitɨ kenuani,

\par }{\QB mɨkɨ tukari wiyaritsie pɨka'inɨatsieka,

\par }{\QB meta nixeime metseriyaritsie tɨma pɨka'aka'utsieni.


\par }{\Q \VS{7}'Ana tɨkariyaritsie nixewitɨ pɨkatinunuiwani,

\par }{\QB hiwari temawierikayari mɨkɨtsie pɨkaxuaweni.


\par }{\Q \VS{8}Tɨrɨkariya memexeiya 'axame'utiyuatɨ yameke'utiyuani 'axamɨ'itɨarienikɨ,

\par }{\QB Rewiyatahini\FTNT{*}{{\FR 3:8 }{\FR{3:8
}}{\FT{Pɨkamatsiɨkɨ tita mɨtixata, haxi yatɨni ketsɨ 'amupa hepaɨ.}}} haramaratsie mɨyeyeika meke'anutahɨtɨani.


\par }{\Q \VS{9}Ximeri miemete xurawetsixi meke'ɨyɨre,

\par }{\QB yakɨ xeikɨa hekɨariya tukarikɨ mieme meke'ukwewieni,

\par }{\QB meta matɨari xawatɨriya manatineika mepɨkaxeiyani.


\par }{\Q \VS{10}Matsi nemaama hukayatsie pɨkareuna nemutinuiwaxɨtsie

\par }{\QB meta mɨka'uta'imakɨ 'ikɨ naime 'uximatɨarika nemɨtixeiyakɨ.


\par }{\BB \par }
{\Q \VS{11}»¿Ketitayari nemɨkitɨ nekatiutinuiwaxɨ?

\par }{\QB ¿Ketitayari ne'uweka nekatiɨmɨ?


\par }{\Q \VS{12}¿Ketitayari nemaama tunuteyatsie netiukutekie,

\par }{\QB meta tsitsitsie nemɨtsitsitɨarienikɨ?


\par }{\Q \VS{13}Ne hikɨ nekahe'uximatɨarietɨ nepe'uxipiekakeyu,

\par }{\QB tinakemekɨ hikɨ nepekutsunikeyu


\par }{\Q \VS{14}'ena kwiepa te'aitamete meta 'ɨxatsitamete wahamatɨa,

\par }{\QB paratsiyute 'amɨtimamariwawe memutiwewi hikɨ mɨreuyewe,


\par }{\Q \VS{15}kuwexinaruritsixi huru waɨkawa memɨyetua watsata

\par }{\QB meta yukiiteta pɨratate memɨte'utihɨniyaxɨakai.


\par }{\Q \VS{16}¿Ketitari nunutsi manuyewe hepaɨ nekatiuteukie,

\par }{\QB mɨkɨ tɨɨri hatsuaku hekɨariya memɨka'uxei wahepaɨ?


\par }{\Q \VS{17}Mana 'axamemɨte'u'iyari mekatenikuhayeikawani ke'axamemɨteyuriekɨ.

\par }{\QB Mana waɨriyarika memɨte'uximayatsitɨarie mekaniuka'uxipiweni.


\par }{\Q \VS{18}Yaxeikɨata memanutaxɨriya 'uxipiya kayuwatɨ mekanexeiyakakuni,

\par }{\QB mɨtiwa'aitɨwame hiwarieya memɨka'eniekɨ.


\par }{\Q \VS{19}Mana mekaniyutinɨnɨweni memɨkamamariwawe meta memɨmamariwawe,

\par }{\QB meta ti'uximayatame yukutsiyari hɨxie kanetatuiyamɨkɨ.


\par }{\BB \par }
{\Q \VS{20}»¿Ketitayari Kakaɨyari memɨte'uka'eniwa tiwapitɨa hekɨariya memɨxeiyanikɨ?

\par }{\QB ¿Ketitayari tukari tiwapitɨa memɨte'uka'eniwa?


\par }{\Q \VS{21}Mɨkɨ memɨkwikwi'ini yamepɨteha'eriwakaku matsi mepɨkaheixeiya mɨɨya,

\par }{\QB tsepanetɨ memiwautɨwe waɨkawa, mɨraye'axe mɨ'awietɨ kememɨkatewautɨwe hepaɨ.


\par }{\Q \VS{22}Waɨkawamekɨ mepuyutemamawiekakeyu,

\par }{\QB me'utinawetɨ mɨkite memakateukiwatsie xɨka me'atɨarienike.


\par }{\Q \VS{23}¿Ketitayari Kakaɨyari tewi tikunamirie

\par }{\QB yamɨkatimate hakewa metɨa?


\par }{\Q \VS{24}Paa nekatakwaiwetɨ 'akuxi, ne'aiwarikakɨ nekanayeikani,

\par }{\QB netsuari haa hepaɨ kanitayeuriweni.


\par }{\Q \VS{25}Ketita matsi waɨkawa nemɨtimakakai, nehetsie katiniunake,

\par }{\QB ketita matsi waɨkawa munetimariutakai, nehetsie yakatiniuyɨni.


\par }{\Q \VS{26}'Uxipiya meta kayuwatɨ nepɨkahexeiya,

\par }{\QB nemaka'uxipienitsie nepɨkataxeiyawe, 'uximatɨarika xeikɨa nehetsie pɨtinake».




\par }\Chap{4}{\SH 'Eripaxi matɨari kemutayɨ
\par }
{\PP \VerseOne{1}Hikɨ 'Eripaxi Temani kiekame Kuwi mɨpaɨ katiniuta'eiya:


\par }{\Q \VS{2}«Xɨari pɨkamatsi'unakiwe

\par }{\QB xɨka xewitɨ yɨkɨ matiutahɨawe,

\par }{\QB ne nepɨkayɨwe nemɨtinewiekakɨ,


\par }{\Q \VS{3}'Ekɨ yumɨireme teɨteri pepɨwarayehɨtɨwakai

\par }{\QB meta pepɨwaparewiekai 'aixɨa petiwarahɨawetɨ memɨwerarani,


\par }{\Q \VS{4}'Ekɨ 'aniukikɨ pepɨwaranukuhapanakai memekaxɨrɨwekai

\par }{\QB meta watunute petɨrɨkariyatɨ memanuyewerarani yutunutetsie,


\par }{\Q \VS{5}Matsi hikɨ kepemɨtiuka'eniwa pepɨkatinewie,

\par }{\QB waɨkawa yɨkɨ peti'akɨhɨawetɨ pepɨ'akuhayeikawa meta peweranitɨ.


\par }{\Q \VS{6}¿Kari pepɨkayɨwenikeyu Kakaɨyari pe'ayemakatɨ yuri pemɨti'eriekakɨ

\par }{\QB meta kepemɨtiuyeikakɨ kename 'axapekatiyurienetɨ 'apeka'uyeika?


\par }{\BB \par }
{\Q \VS{7}»Keneutimaixɨa: ¿Kemɨ'ane 'axakatiyurienetɨ pukumawerixɨ?

\par }{\QB ¿Kepauka teɨteri 'aixɨa memɨte'u'iyari mepeuyewe?


\par }{\Q \VS{8}Kenemɨretima mɨpaɨ pɨneti'ɨkitɨa

\par }{\QB kemɨ'ane 'axamɨti'ane mɨtika'eni, mɨkɨ 'uximatɨarika kanika'itsanamɨkɨ.


\par }{\Q \VS{9}Kakaɨyari 'iiyaya kaniwatakukuyani,

\par }{\QB haxɨaya kaniwarakɨxɨxɨtsitɨwani.


\par }{\Q \VS{10}Tsepanetɨ maye muyutahaxɨatɨwa meta niwemama kememɨte'i'ɨke,

\par }{\QB naime yutamete mekaniwaye'uniyariexɨakuni,


\par }{\Q \VS{11}maye kanimɨmɨkɨ 'ikwaiya mɨtiumawekɨ,

\par }{\QB meta maye niwemama mekanitayeixɨakuni.


\par }{\BB \par }
{\Q \VS{12}»'Awie niuki nehetsie kaniye'ani,

\par }{\QB yuariyaya 'etsiwa xeikɨa nekaniu'enieni.


\par }{\Q \VS{13}Tɨkarikɨ heinɨtsi nehetsie kaninuani kaneneuyehɨani,

\par }{\QB kepauka teɨteri waɨkawa memeukukutsutsie,


\par }{\Q \VS{14}marika waɨkawa nehexeiyatɨ nekaniyuhayewa,

\par }{\QB naitɨ ne'umete kaniutiyɨyɨakakaitɨni.


\par }{\Q \VS{15}Nehɨxietsie 'iyari 'ekayari kaneniuyuitɨani,

\par }{\QB meta nekɨpate kaniutitsetseriya.


\par }{\Q \VS{16}'Etɨriya nehɨxie kaniyuhayewa,

\par }{\QB matsi pɨkayuxeiyanɨakai kemɨ'ane mɨhɨkɨtɨkai.

\par }{\Q Kayuwatɨ katiniukeni,

\par }{\QB meta niukieya nekaniu'enieni mɨpaɨ 'utaineme:


\par }{\BB \par }
{\Q \VS{17}»“Xewitɨ matsi tewi kaniumaweni heitseriemekɨ yatikamietɨ Kakaɨyari hepaɨ.

\par }{\QB Tewi pɨkayɨwe waɨkawa 'itiyatɨ mayanikɨ kemɨ'ane Mitawewi hepaɨ.


\par }{\Q \VS{18}Matsi Kakaɨyari te'i'uximayatsiriwamete wahetsie yuri pɨkati'erie,

\par }{\QB meta niuki tuayamete yuhetsɨa miemete, yakatiniwakɨhɨaweni kememɨkate'enu'eniwa,


\par }{\Q \VS{19}matsiri teɨteri haxukɨ memɨwewiyatɨka kepauka yuri tiwaruta'eriri,

\par }{\QB tumuanarikɨ mekaniwewiyatɨkani, mekanitipɨnarɨwani kakwaniwemekɨ kɨpi tikɨmeme hepaɨ.


\par }{\Q \VS{20}Ximeri mepayeneniere peru taikai mepɨkwikwi'i

\par }{\QB meta yuheyemekɨ mepukumamawere, nixewitɨ tɨma pɨkawaraye'eriwa.


\par }{\Q \VS{21}Wakaunari kanaxitewani, hikɨ 'ixuriki kiiyari hepaɨ mekaniuka'unikeni.

\par }{\QB Mekanitakukuweni metemaiwawetɨ mekahakɨniwawetɨ”.


\par }{\BB \par }


\PoetryChap{5}{\Q \VerseOne{1}»Parakuta xɨka peyɨweni keneutaniu, matsi ¿kemɨ'ane pɨmatsita'eiya?

\par }{\QB ¿Ke'aneme kakaɨyari pepɨtahɨawe?


\par }{\Q \VS{2}Memɨkayuwaɨriya memɨteyu'ɨkitɨakakɨ wahaxɨa kaniwakwika,

\par }{\QB memɨkayɨkɨhɨawe wa'ɨtetsarika kaniwakwika.


\par }{\Q \VS{3}Ne mɨkatimaiwe nekanimaika kwitɨwa waɨkawa rexeiyatɨ kanayeikani,

\par }{\QB matsi kiiya yapauka 'axapu'itɨarie.


\par }{\Q \VS{4}Waniwema teewa me'u'uwatɨ mekawikweitsitɨarietɨ mekaniyuhayewakuni,

\par }{\QB mɨrayutixanetsiwatsie mekaninanaimarieka, xewitɨtɨma wahetsie pɨkatanuani.


\par }{\Q \VS{5}Wa'itsanari mekanikwaka memɨyehakakwitɨwe,

\par }{\QB xuyatsata me'ikatɨkɨtɨ,

\par }{\QB tita waɨkawa memɨtehexeiya memɨyeharikwitɨwe mekanihareka.


\par }{\Q \VS{6}Tsepanetɨ 'uximatɨarika kwiepa katineika,

\par }{\QB meta kukuinari mana mɨkahatineika,


\par }{\Q \VS{7}tewi kaniutinuiwa naimekɨ mɨtiuka'eniwanikɨ,

\par }{\QB tai tsipɨrikiyari kemɨtita'eke hepaɨ.


\par }{\BB \par }
{\Q \VS{8}»Ne xɨka netiuka'eniwanike, Kakaɨyari hetsɨa 'ahurawa nepuyanike,

\par }{\QB hɨxiena naimekɨ nepɨnetahekɨatawe.


\par }{\Q \VS{9}Mɨkɨ mariweme katiniyurieneni keyatemɨkatemate,

\par }{\QB kemɨtiyuriene yutɨrɨkariyakɨ pɨkayu'inɨatsinɨa.


\par }{\Q \VS{10}Mɨkɨ wiyeri kwiepa kaneyenɨ'awani

\par }{\QB meta haa hɨritetsie pɨtixuawitɨani 'ɨtsitsata.


\par }{\Q \VS{11}Mɨkɨ tixaɨtɨ memɨkatehayuyeitɨa kaniwaranukuhapanani

\par }{\QB meta memuyuheiwerie 'aixɨa puwayurie.


\par }{\Q \VS{12}Mete'akumaitɨ kememɨteyuriku mɨkɨ yamɨtiyɨnikɨ pɨkatikupitɨwa,

\par }{\QB wa'uximayatsika tixaɨtɨ pɨkatitixuawitɨani.


\par }{\Q \VS{13}Memɨte'akumate Kakaɨyari yakatiniwakupitɨwani kememɨteku'eriwakaitsie memuyukaxɨrienikɨ,

\par }{\QB meta 'axamemɨte'u'iyari kememɨte'uxa hepaɨtsita katinanu'unani.


\par }{\Q \VS{14}Hekɨtatɨtɨ mɨkɨ mekaniyɨrixieka,

\par }{\QB hekɨtatɨtɨ me'u'uwatɨ mekanikumetɨweni mɨyɨwini hepaɨ.


\par }{\Q \VS{15}Matsi memɨte'uka'eniwa kaniwawikweitsitɨaka

\par }{\QB memɨtɨrɨkawi mewa'uximatɨakaku

\par }{\QB meta kememutiyuane 'axamewayurikutɨ.


\par }{\Q \VS{16}Tixaɨ memɨkatehexeiya kememɨteta'ikwewa mɨpaɨ kani'aneni,

\par }{\QB 'axamemɨte'u'iyari watenie kemɨranunamie.


\par }{\BB \par }
{\Q \VS{17}»'Aixɨa kani'itɨarieka tewi, kemɨ'ane Kakaɨyari mɨti'ɨkitɨa.

\par }{\QB Naimekɨmɨtɨrɨkaɨye 'uximatɨarikakɨ meti'ɨkitɨakaku pepɨka'ixani'erieka.


\par }{\Q \VS{18}Mɨkɨ katinakwinitɨamɨkɨ, matsita katina'uayemamɨkɨ,

\par }{\QB katinakuwaxɨamɨkɨ peruta katineunuitɨiriemɨkɨ.


\par }{\Q \VS{19}Kamaniparewiemɨkɨ 'ataxewimexɨa pe'uximatɨariekaku,

\par }{\QB meta 'atahutarieka 'axapepɨkaranuyeyani.


\par }{\Q \VS{20}Kepauka haakaxa muxuaweni, pemɨkamɨnikɨ kamanitawikweitsitɨamɨkɨ,

\par }{\QB kuyaxa kepauka muxuaweni, pemɨkamierienikɨ 'ixiparakɨ 'ahetsie kanitanuamɨkɨ.


\par }{\Q \VS{21}'Axapetikɨhɨawarɨwakaku kameni'awietakamɨkɨ,

\par }{\QB meta pepɨkamaka xɨka heiwa haye'ani memɨka'unarienikɨ.


\par }{\Q \VS{22}Kememɨteka'unarieni meta haakaxa hepaɨtsita pekaniutanawemɨkɨ,

\par }{\QB meta 'ɨtsita memɨtexɨawe 'ɨrawetsixi pepɨkawamakaxeni,


\par }{\Q \VS{23}matsi 'ɨtsita tɨratu pekaniwewimɨkɨ tetexi wahamatɨa

\par }{\QB meta 'ɨtsita memɨtexuawe 'ɨrawetsixi kaiwatɨ mehexeiyatɨ 'ahamatɨa mekaniu'uwakuni.


\par }{\Q \VS{24}'Akie pematayerunitsie yapekatinetimaimɨkɨ 'aixɨa kemɨti'ane,

\par }{\QB kepauka 'atewama pemɨwa'inɨatani, nixewitɨtɨma pɨkaheuyewekani.


\par }{\Q \VS{25}Tɨɨri yɨwaɨkawame pewarexeiyatɨ pekanayeimɨkɨ,

\par }{\QB meta 'anuiwarima tupiriya 'ɨtsita mieme hepaɨ.


\par }{\Q \VS{26}Pe'ukiratsitɨtɨri mɨkite memakateukiwa pekani'atɨariemɨkɨ matsi 'aixɨa 'akuxi pereu'erietɨ,

\par }{\QB tɨriku 'aixɨa 'anenekaku ka'inɨiwatɨ kemɨtikuxexeɨriwa hepaɨ.


\par }{\BB \par }
{\Q \VS{27}»'Ikɨ kaniyuritɨni tekatenetimani.

\par }{\QB 'Ayumieme keneu'eni meta 'ahetsie yaketineuyuri».




\par }\Chap{6}{\SH Kuwi hutarieka kemutayɨ
\par }
{\PP \VerseOne{1}Hikɨ Kuwi mɨpaɨ katinita'eiya:


\par }{\Q \VS{2}«Matsi 'aixɨa pɨyunikeyu kenemɨtiukakukuine xɨka

\par }{\QB ti'inɨnɨatametsie 'uti'inɨatsienike meta naitɨ kenemɨti'uximatɨarie.


\par }{\Q \VS{3}Xɨari haramara xiekari mɨtika kemɨkarahete reuyeta pɨreuhaniwe.

\par }{\QB 'Ayumieme hau'erietɨ nemutaniuni hepaɨ xepɨnete'u'eni.


\par }{\Q \VS{4}Naimekɨmɨtɨrɨkaɨye 'ɨrɨteya kanetinikwinitɨaka,

\par }{\QB ne'iyari mɨkɨ 'uayeya mɨmɨya kani'ukweni.

\par }{\QB Kakaɨyari marika nehetsie kaneyenɨ'ani.


\par }{\Q \VS{5}¿Puxu yeutanaka xɨka yu'ikwai hexeiyani tiutatsuaka?

\par }{\QB ¿Tuuru kepauka yu'ikwai mexeiya tiutamuwa?


\par }{\Q \VS{6}¿'Ikwai ka'unamatɨ hahamuritɨ tiyɨwe mɨkwaiyanikɨ?

\par }{\QB ¿Tawári hetsie mɨyeka manuyehekɨa keha'ane?


\par }{\Q \VS{7}Matsi yanepɨkara'eriwa neme'inɨatakɨ,

\par }{\QB nepɨtiutakwikwine mɨkɨ 'ikwaikɨ.


\par }{\BB \par }
{\Q \VS{8}»Matsi xɨka Kakaɨyari netsiyetuirienike tita nemɨtiwawirie.

\par }{\QB Kakaɨyari xɨka tita nemɨreuyehɨwa netiyetuirienike.


\par }{\Q \VS{9}Xɨka Kakaɨyari naime netsi'utimuraxɨanike,

\par }{\QB xɨka yumama mɨtɨrɨkaɨye nehetsie 'utatuanike, netsi'ukumaweriyake.


\par }{\Q \VS{10}Ne mɨyatɨtɨ 'akuxi 'ipaɨ nepɨtinenɨtɨakakeyu,

\par }{\QB tsepanetɨ kenemɨtiuka'eniwakɨ waɨkawa netiukakukuinetɨ:

\par }{\QB Kakaɨyari Mupatsie niukieya nepɨkahehɨa.


\par }{\BB \par }
{\Q \VS{11}»Tawari tɨrɨkari pɨkayuhayewane nemɨta'ikwewanikɨ

\par }{\QB meta tixaɨtɨ nepɨkatitakwewi ne'ayeyuritɨ nemuyeikanikɨ.


\par }{\Q \VS{12}¿Tete mayetse'i kuta netihɨkɨ?

\par }{\QB ¿Wurunitse waiyariyari kuta nerexeiya?


\par }{\Q \VS{13}¿Kenetiyɨwe nekɨmana nemuyuparewienikɨ,

\par }{\QB naimeri netiunawaiyarieka tita nemɨrexeiyakai?


\par }{\BB \par }
{\Q \VS{14}»Tsepanetɨ xewitɨ Naimekɨmɨtɨrɨkaɨye 'ayemakatɨ mɨtiuhayewaxɨ,

\par }{\QB hamikuya pɨka'iku'eiri yurikɨ yatiparewietɨ.


\par }{\Q \VS{15}Matsi ne'iwama 'aki hayari kemɨtiyukupata hepaɨ mekani'aneneni,

\par }{\QB 'uhanetɨ watahautsitɨwatɨ:


\par }{\Q \VS{16}kepauka 'ɨwi mɨkakukenitsie waɨkawa 'akananutinenereni,

\par }{\QB kepauka 'ɨwi mɨtipare 'apatayeyeure,


\par }{\Q \VS{17}matsi 'uhanetɨ katinikuhayeikawani mɨtiuwakinitsie,

\par }{\QB mukɨxɨxɨretsie yuhuyeripa kanakumamawereni.


\par }{\Q \VS{18}Kɨkamete xaɨtsie pɨta mekaniukɨkani,

\par }{\QB makumawetsie mekanekɨkani, muwa mekanetakukuweni.


\par }{\Q \VS{19}Kɨkamete Temaha kiekatari haa mekaniuwauximeni,

\par }{\QB yuharerutamete Tsawa kiekatari meta'ikwiewatɨ haa mekaniuwauximeni.


\par }{\Q \VS{20}Yuri kememɨte'eriekai mekani'u'uxeni,

\par }{\QB kepauka mana memu'axɨa mepu'iyɨri.


\par }{\Q \VS{21}Yaxeikɨata xeme kaxetiniyurieka:

\par }{\QB xɨka tixaɨtɨ mariweme xete'uxeiya xekaniutimamaweni.


\par }{\Q \VS{22}¿Kemɨ'ane pɨxetiutawawiri tixaɨtɨ xemɨneteminikɨ,

\par }{\QB yatɨni yutuminikɨ xemɨteyutuanikɨ nehetsiemieme?


\par }{\Q \VS{23}¿Kemɨ'ane pɨxetiutawawiri xemɨnetsixɨnakɨ memɨnetsi'aye'unie wahetsɨa,

\par }{\Q yatɨni memɨkate'uyukanenimaya wahetsɨa xemɨnetsitawikweitsitɨanikɨ?


\par }{\BB \par }
{\Q \VS{24}»Kenetineuta'ɨkitɨa, 'anari nepɨkataniuni,

\par }{\QB ketitatsie 'axanetiuyuri keneneuxeitsitɨa.


\par }{\Q \VS{25}Niuki 'aixɨa manɨyɨne 'axapɨkatiyuyuruwa,

\par }{\QB matsi tixaɨtɨ pɨkatiyunaki'erie 'axakexemutiyuane xeikɨa.


\par }{\Q \VS{26}¿Neniukikɨ nehetsie xete'ahɨani,

\par }{\QB 'atsixekatemaitɨ xewitɨ mɨwaɨripie hetsie mayeneikakɨ 'eka hepaɨ 'anetɨ?


\par }{\Q \VS{27}Xeme matsi xekaniyuwaɨriyani nutui hepaɨtsita xemuyuta'iwakɨ,

\par }{\QB meta yuhamiku xekaniutuawaweni tsepa titakɨ.


\par }{\BB \par }
{\Q \VS{28}»Xekeneneuxeiya nehɨxie,

\par }{\QB ¿Nexetiku'itaiyame xenete'erie?


\par }{\Q \VS{29}Xekeneutimaixɨa hau'erietɨ xepɨkateyurieka,

\par }{\QB mɨpaɨ xeketenetimati, ne 'axanepɨkatiuka'iyari.


\par }{\Q \VS{30}¿'Axaniuki kuta nehetsie tixɨawe?

\par }{\QB ¿kamɨtsɨ neneni katimate tita 'aixɨa mɨti'ane meta 'axamɨti'ane?


\par }{\BB \par }


\PoetryChap{7}{\Q \VerseOne{1}»Teyunaitɨ waɨriyarika tepɨte'uximaya 'ena kwiepa.

\par }{\QB Tukari mɨyehane xeime hetsɨa temɨte'uximayaka hepaɨ pɨtimatsiɨkɨ.


\par }{\Q \VS{2}Waɨriyaka ti'uximayatame tukarikɨ taikai mayanikɨ kemɨtitakwewie hepaɨ,

\par }{\QB ti'iwame hepaɨ kemɨtita'ikwewa mɨtipitɨarienikɨ yu'uximayatsikakɨ,


\par }{\Q \VS{3}yakɨxeikɨa waɨkawa metseriyariri nepuyeika mɨpaɨ netiuka'eniwatɨ,

\par }{\QB tɨkarikɨ netiuka'eniwatɨ nepuyeika nehetsie tiunakeku.


\par }{\Q \VS{4}Ne'ukaitɨ mɨpaɨ nepɨtiku'eriwani:

\par }{\QB “¿Kepaukari pɨkahekɨare?”

\par }{\Q Yɨriya hawaikɨ mɨkaheu'aka hepaɨ nepɨtimate,

\par }{\QB ne'itaritsie ta'aurie xeikɨa nekanawautseni kepaukake mɨkahekɨare.


\par }{\Q \VS{5}Newaiyaritsie kwitsiterikɨ nepeɨnɨtsa meta nepaukarani,

\par }{\QB nenawiyari kananukutsanikeni meta pɨniya kaniuhaneni.


\par }{\BB \par }
{\Q \VS{6}»Netukari xeiya kaniuhuni tepɨa kemɨrehuiwa reuyeta,

\par }{\QB kata'ikwewatɨ xeikɨa kanaka'iyuniwani.


\par }{\Q \VS{7}Kakaɨyari kenaye'eri, netukari xei'itukariyari kanihɨkɨtɨni,

\par }{\QB hatsuakuri neyutemawietɨ nepɨka'ayani.


\par }{\Q \VS{8}Hikɨ memɨnetsixeiya, matsi 'uxa'a mepɨkanetsixeiyaniri,

\par }{\QB tsepa pemɨnetsixeiyamɨkɨ, matsi nepɨka'uyeikaniri.


\par }{\Q \VS{9}Haiwitɨri ta'eketɨ kemɨtiukumamawere hepaɨ,

\par }{\QB mɨkite wateukiyata memeukakɨka tawariri mepɨkawatikɨka.


\par }{\Q \VS{10}Hatsuakuri yukie mepɨka'axe,

\par }{\QB memakuteitsie mekanakumamawereni.


\par }{\BB \par }
{\Q \VS{11}»'Ayumieme nepɨkayɨwe nemɨtinewieni ne'utaniutɨ,

\par }{\QB ne'iyaritsie kenemɨtiuka'eniwakɨ nekaniutaineni,

\par }{\QB meta mɨyamɨnetiyurie waɨriyarika kanenipitɨaka 'axa'anemekɨ nemɨtaniunikɨ.


\par }{\Q \VS{12}¿Kamɨtsɨ ne haramara netihɨkɨ meta mumariwe maukatewatsie kiekame,

\par }{\QB xemɨnetsitaxeiyanikɨ xeikɨa?


\par }{\Q \VS{13}Kepauka 'ipaɨ nemɨtiku'eriwa kename ne'itaritsie nenɨtɨarieni

\par }{\QB yatɨni ne'aiwarika heunuani ne'uximatɨarietɨ,


\par }{\Q \VS{14}matsi mana neheinɨtsita pekanenimariutani,

\par }{\QB 'axakenemɨtiniere neheinɨtsita waɨkawa pekaneniutimariutani.


\par }{\Q \VS{15}Yanepɨra'eriwakaku nekɨipitɨa ne'ahuiyame

\par }{\QB nemɨmɨnikɨ, newaiyaritsieri nemɨka'uyeikanikɨ.


\par }{\Q \VS{16}Nepɨkaheunierimɨkɨri, yuheyemekɨri nemuyeikani yanepɨkara'eriwa.

\par }{\QB Keneneuhayewari, netukariri tixaɨtɨ pɨkatihɨkɨ.


\par }{\BB \par }
{\Q \VS{17}»¿Tewi ketita tihɨkɨ, waɨkawa meuyewetse pemeyeitɨwa,

\par }{\QB meta hetsiena mieme pemɨ'ahɨawenikɨ,


\par }{\Q \VS{18}ximeri paitɨ pepitaxexeiya

\par }{\QB meta tsiere naime hurayaritsie yapemɨti'inɨatanenikɨ?


\par }{\Q \VS{19}'Ariri pepɨkanetsitaxeiyani,

\par }{\QB tsikere 'etsiwa 'aɨrika nemaxɨnikɨ kenenepitɨaka.


\par }{\Q \VS{20}Xɨka 'axanetiuyurieni, 'ekɨ 'ahetsie nitixaɨtɨ 'atsipɨkati'ane,

\par }{\QB teɨteri wa'ɨwiyame pehɨkɨtɨtɨ.

\par }{\Q ¿Ketitayari nehetsie petituaxane?

\par }{\QB ¿Nutsɨ waɨkawa nepɨmatsi'uximatɨa?


\par }{\Q \VS{21}¿Ketitayari 'axakenemɨtiuyuri pekanereuyehɨwirie?

\par }{\QB ¿Ketitayari 'axakenemɨtiuyurikɨ pekaratɨmai?

\par }{\Q kwitɨwa matsi, tumuanaritsata nekanihuimɨkɨ,

\par }{\QB pekanenitiwaɨmɨkɨ, matsi nepuka'uyeikaniri».




\par }\Chap{8}{\SH Wirirari matɨari kemutayɨ
\par }
{\PP \VerseOne{1}'Ikɨkɨ Wirirari Tsuha kiekame 'ipaɨ katinita'eiya:


\par }{\Q \VS{2}«¿Kepaɨmexɨa yape'utaitɨ 'apepuyeikani?

\par }{\QB 'aniuki 'eka waɨkawa mɨtɨrɨkaɨye hepaɨ mɨ'anekɨ.


\par }{\Q \VS{3}¿Kamɨtsɨ Kakaɨyari tita mɨtiheitserie 'axatiyurie?

\par }{\QB ¿Kamɨtsɨ Naimekɨmɨtɨrɨkaɨye titituna tita mɨtiheitserie?


\par }{\Q \VS{4}Xɨka 'aniwema Kakaɨyari hepaɨtsita 'axamete'uyurieni,

\par }{\QB mɨkɨ mɨyakatiniwarakapitɨani 'axakememɨte'uyurikɨ.


\par }{\Q \VS{5}Matsi xɨka 'ekɨ Kakaɨyari pe'ayexeiyatɨ pe'ayani,

\par }{\QB Naimekɨmɨtɨrɨkaɨye xɨka pe'utawawirieni mɨmareuyehɨwirienikɨ,


\par }{\Q \VS{6}xɨka pe'itiyaka meta heitseriemekɨ yapetikamieni,

\par }{\QB mɨkɨ 'ahetsie kanitanuamɨkɨ

\par }{\QB meta hutarieka hakewa pemetayerɨnitsie kamaniyetuiriemɨkɨ.


\par }{\Q \VS{7}Matɨari tita pemɨrexeiyakai mɨkɨ 'etsiwa xeikɨa mɨhɨkɨ pɨtihɨkɨtɨkai,

\par }{\QB 'uxa'atɨni warie waɨkawa kepemɨrexeiyani hepaɨtsita.


\par }{\BB \par }
{\Q \VS{8}»Meripaitɨ kiekatari keniwaruta'iwawiya,

\par }{\QB keneuti'iwau wapaapama tita memɨte'ukaxei hepaɨtsita.


\par }{\Q \VS{9}Tame takaike tekaniutinunuiwa, 'atsitepɨkatemate,

\par }{\QB 'etɨriya hepaɨ tatukari kani'aneni 'ena temanu'uwa.


\par }{\Q \VS{10}Peru mɨkɨ mepɨmatsitaxatɨani, 'ana yapepɨretimani,

\par }{\QB kememɨtehetima 'ahetsɨa yamepɨtetaxata.


\par }{\Q \VS{11}¿Tiyɨwe papiru 'iteɨriyari haa mɨka'ayemanetsie mɨtawere?

\par }{\QB ¿Tiyɨwe mɨtiwawere haka hakewa haa mumawetsie?


\par }{\Q \VS{12}Tsepanetɨ muxutu meta xewitɨ ka'enuwiteke,

\par }{\QB mɨkɨmeri kanitiwaukeni hipatɨ tupiriya katiwawekaku.


\par }{\Q \VS{13}Kemɨ'ane Kakaɨyari mematɨmai mɨpaɨ katiniwayurieka,

\par }{\QB mɨpaɨ katineutiparikeni ketita memɨtetakwewie Kakaɨyari memɨka'ayexeiya.


\par }{\Q \VS{14}Katɨrɨkaɨyemekɨ mekanita'ikwewani,

\par }{\QB yuri mekateni'erieka tuká winiyarieyatsie.


\par }{\Q \VS{15}Kepauka mɨkɨ hetsie mɨrawiya pɨkayɨwe mana mɨyɨtɨrɨkariya,

\par }{\QB mepatixɨrieni kepauka mɨkɨ hirutsie memɨte'awiya.


\par }{\Q \VS{16}'Iteɨri waɨkawa yuxawari mexeiya xɨripa muwe hepaɨ mekani'aneneni,

\par }{\QB yumamatekɨ harawerita naitsarie mɨ'etɨriwie:


\par }{\Q \VS{17}Tetetsata yunanarikɨ kwi katineukawiwiyani

\par }{\QB kanikuwauneni kwimɨrawiyakɨ.


\par }{\Q \VS{18}Peru xɨka manuwetsie hahunarieni,

\par }{\QB hakewa mewekaitsie 'atsipɨkatimatsiɨkɨre.


\par }{\Q \VS{19}Mɨpaɨ temawierikaya katineutiparikeni,

\par }{\QB meta mana kwiepa hipatɨ pɨtata 'iteɨri kanitineikani.


\par }{\BB \par }
{\Q \VS{20}»Kakaɨyari 'aixɨa mɨtiuka'iyari pɨnaki'erie,

\par }{\QB kemɨ'ane 'axamɨtiyuriene pɨkaparewie.


\par }{\Q \VS{21}Hekwamekɨ pemutanawenikɨ pɨmatsipitɨani,

\par }{\QB meta pe'atemawietɨ pemutahiwanikɨ.


\par }{\Q \VS{22}Memɨmatsi'aye'unie mepuyutewiyatsitɨani,

\par }{\QB meta 'axamemɨteyurie wakii pukumaweriya».




\par }\Chap{9}{\SH Hairieka Kuwi kemutayɨ
\par }
{\PP \VerseOne{1}Kuwi mɨpaɨ tiniwaruta'eiya:


\par }{\Q \VS{2}«Tsepa yemekɨ nemɨtimate kename mɨpaɨ tiɨyɨ,

\par }{\QB pɨkayɨwe tewi mumɨwe Kakaɨyari hɨxie 'aixɨa muyuyurienikɨ.


\par }{\Q \VS{3}Xɨka xewitɨ mɨkɨ 'axatihɨawimɨkɨni,

\par }{\QB 'iwaurikaya xeimiriyaritsie timieme pɨkayɨwe xeimetɨma muta'eiya.


\par }{\Q \VS{4}Mɨkɨ waɨkawa katinimaiweni tɨrɨkariyaya kanimariweni.

\par }{\QB ¿Kemɨ'ane pɨyɨwe 'itamieme 'aixɨa 'iyari mɨyɨxɨna?


\par }{\Q \VS{5}Hɨri kanikuyuitɨwani mɨkɨ mɨpaɨ katimaikaku,

\par }{\QB meta yuhaxɨakɨ kaniwakupatani xaɨtsie.


\par }{\Q \VS{6}Mɨkɨ kwie tsutɨmeyari naime kanikuyuitɨwani

\par }{\QB meta 'ikitsaraɨte kwie mutuikatɨka kaniwatayuitɨwani.


\par }{\Q \VS{7}Tau kaniutate'ani, hikɨ 'ɨrɨya kanikɨtɨtɨtseni,

\par }{\QB xurawetsixi waxawatɨriya kaneukunarɨmani.


\par }{\Q \VS{8}Mɨkɨ yuxaɨta muyuawi kaniutawerani,

\par }{\QB meta haramara hamewarieya maunuitɨanikɨ kaniyɨweni.


\par }{\Q \VS{9}Mɨkɨ Hararu meta Terɨka kaniwarunetɨani,

\par }{\QB meta Tsimanixi metatsiere xurawetsixi memɨyuwaɨkawa tatsutɨa memuyetei.


\par }{\Q \VS{10}Mɨkɨ mamariwaweme witsi'aneneme pɨtiyuriene 'atsikatiyumainɨakame,

\par }{\QB tɨrɨkaɨyemekɨ kemɨtiyuriene pɨkayu'inɨatsinɨa.


\par }{\Q \VS{11}Xɨka nehɨxie 'uyeyanike, nepɨka'ixeiyakeyu,

\par }{\QB xɨka nehetsɨa hayeyanike, nepɨkayuwe nemixeiyakɨ.


\par }{\Q \VS{12}Xɨka tixaɨtɨ yupiini rayeitɨani, ¿kepaikɨ pɨyɨwe mita'imaiyakɨ?

\par }{\QB ¿Kepaikɨ pɨyɨwe mita'iwawiyakɨ kemɨtiuyurikɨ?


\par }{\Q \VS{13}Kakaɨyari yuhaxɨa pɨkakununuitɨwa,

\par }{\QB Xahawi meta 'iparewiwametemama 'ɨkatɨana mekanikatunuma'uweni.


\par }{\BB \par }
{\Q \VS{14}»¿Kamɨtsɨ ne kenetita'eiyakeyu?

\par }{\QB ¿Niukikɨ 'axanemɨti'eiyakɨ hakewa nepeitaxeiya?


\par }{\Q \VS{15}Tsepa 'axanemɨkatiyuruwame, nepɨkayɨwe nehetsie nemɨtanuanikɨ,

\par }{\QB nenimayatsika nemuta'iwauni xeikɨa nepɨyɨwe ne'itsɨkame hɨxie.


\par }{\Q \VS{16}Tsepa ne'itahɨaweyu mɨkɨ mɨnetsi'uta'ei,

\par }{\QB peru mɨnetsi'enieni nepɨkara'eriwa,


\par }{\Q \VS{17}'Eka naime mɨti'unawekɨ pɨnetsi'umiewe,

\par }{\QB 'etsitipemekɨtɨtɨ waɨkawa mɨnetiuka'enitsitɨiya pɨyɨwe.


\par }{\Q \VS{18}Pɨkanetsi'upitɨawe nemɨta'ienikɨ,

\par }{\QB matsi pɨta, waɨkawa hiwerika pɨnetsi'upitɨawe.


\par }{\Q \VS{19}Tɨrɨkariyakɨ xɨka ti'aneni, Mɨkɨ matsi kanitɨrɨkaɨyeni.

\par }{\QB Xɨka 'itaxaneta, ¿kemɨ'ane pɨyɨwe mi'atɨanikɨ?


\par }{\Q \VS{20}Tsepa 'aixɨa 'anemekɨ nemuyeika, neneni kanenanutahɨamɨkɨ,

\par }{\QB tsepa 'atsinemɨka'utaine, nehetsie katinahɨiyamɨkɨ.


\par }{\BB \par }
{\Q \VS{21}»'Aixɨa 'anemekɨ nepuyeika, matsi mɨkɨ tixaɨtɨ pɨkatiyunaki'erie,

\par }{\QB netukari waɨkawa nepɨkanaki'erie.


\par }{\Q \VS{22}Tinaitɨ yaxeikɨa katini'aneni, 'ayumieme nekanaineni:

\par }{\QB “'Aixɨa memɨte'u'iyari meta 'axamemɨte'u'iyari yunaime yaxeikɨa katiniwareuyehɨpani”.


\par }{\Q \VS{23}Xɨka kwiniya 'utaweni hipame wahetsie yapauka me'ukwini,

\par }{\QB 'axamɨkatiyuriene kaninanaimaka tiuka'eniwakaku.


\par }{\Q \VS{24}Xɨka xewitɨ kwietsie 'ɨyɨkɨtɨrɨkariyani 'axatiuka'iyaritɨ,

\par }{\QB mɨkɨ 'itsɨkate wahɨxi kanautinarɨmani.

\par }{\QB ¿Kemɨ'ane yapɨtiyurieni? mɨkɨri xɨka yakatiuyurieni.


\par }{\BB \par }
{\Q \VS{25}»Nanautsame kemɨkahayɨwe netukari mɨpaɨ kaniyeyɨximeni,

\par }{\QB kaniumieni tixaɨtɨ 'aixɨa mɨti'ane nepɨkaretimaiwe.


\par }{\Q \VS{26}Kanuwa ha'exanitɨ muhauximeni hepaɨ kani'aneni,

\par }{\QB kwixɨ hepaɨ kanayɨweni kepauka yu'ikwai mɨtitɨximeni hepaɨ.


\par }{\Q \VS{27}Xɨka 'ipaɨ ne'utayɨni: “Ne'uximatɨarika nepatɨmaiya, 'aixɨa ne'utaitɨ nepayani,

\par }{\QB nepɨnepatari kenemɨraka'erie, ne'utanawetɨ nepayani”,


\par }{\Q \VS{28}kenemɨtiuka'eniwa waɨkawa mɨkɨkɨri nepuma,

\par }{\QB mɨpaɨ nepɨtimate kename heitserie nehexeiyame meka'erie.


\par }{\Q \VS{29}'Ariri nehetsie mɨrahɨiwakɨ,

\par }{\QB ¿titayari waɨriyarika netinepitɨaka yakɨxeikɨa?


\par }{\Q \VS{30}Tsepa xapunikɨ nemuti'ɨwaxɨ

\par }{\QB naime ne'uyutaxapunimawatɨ meta nemamatsie xapuni mutumuanikɨ,


\par }{\Q \VS{31}haa 'ukuri'ɨatɨ muhanetsie 'ekɨ pekaneneukahɨamɨkɨ,

\par }{\QB hikɨ nekamixatetɨtɨ kanenitixani'erimɨkɨ.


\par }{\BB \par }
{\Q \VS{32}»Kakaɨyari tewi hepaɨ pɨka'ane,

\par }{\QB teyunaitɨ tahamatɨa 'itsɨkame hɨxie temuti'unikɨ.


\par }{\Q \VS{33}Tatsata 'itsɨkame kaniumaweni

\par }{\QB teyuhutame tahetsiemieme yamɨtayɨnikɨ.


\par }{\Q \VS{34}Xewitɨ pumawe neheima nunuwame Kakaɨyari 'iwaɨyɨya

\par }{\QB 'ateewa mehɨanikɨ nemɨka'imakaxenikɨ kemɨnetimariutakɨ.


\par }{\Q \VS{35}Nekaheumatɨ neputaniukanikeyu,

\par }{\QB matsi mɨpaɨ nemɨyɨni nepɨkayɨwe.


\par }{\BB \par }


\PoetryChap{10}{\Q \VerseOne{1}»Nepuwaɨripieri nepu'uxe ne'ayenieretɨ.

\par }{\QB 'Ayumieme nepenatituaya ne'uximatɨarika,

\par }{\QB ne'iyaritsie 'axamɨti'ane ratsiwime nemɨrexeiya.


\par }{\Q \VS{2}Kakaɨyari mɨpaɨ nepɨrahɨawe: nehetsie pepɨkatiuhɨpani.

\par }{\QB Tita kuta nehepaɨtsita perayexeiya yakeneutayɨki.


\par }{\Q \VS{3}¿Pemɨnetsinanaimakakɨ 'aixɨa ti'ane

\par }{\QB meta 'amamakɨ pemitawewi pemɨxani'erieka

\par }{\Q mexi 'aixɨa petiwaxeiya

\par }{\QB 'axamemɨte'u'iyari kememutekuxata yamemɨteyurienikɨ?


\par }{\Q \VS{4}Tewi mɨmɨwe hepaɨ 'ahɨxite pɨka'anene,

\par }{\QB tewi kemɨtiniere hepaɨ 'ekɨ pepɨkatiniere.


\par }{\Q \VS{5}Tatukari 'atukari hepaɨ pɨka'ane,

\par }{\QB kepemɨreuteriwe tewi mɨpaɨ pɨkatiteriwe 'a'uyeikatɨ,


\par }{\Q \VS{6}pemɨtiwaunenikɨ titakɨ nehetsie mɨrahɨiwa

\par }{\QB naime nehetsiemieme peku'iwawatɨ 'axakenemɨtiuyurikɨ.


\par }{\Q \VS{7}'Ekɨ pepɨtimate nehetsie pɨkarahɨiwa,

\par }{\QB 'ahetsie nemuyuye'unakɨ nepɨkayɨwe.


\par }{\BB \par }
{\Q \VS{8}»'Ekɨ 'amamakɨ pepɨnetsi'utawewi,

\par }{\QB 'ekɨ yane'aneme pepɨnetsi'ayeitɨa.

\par }{\Q ¿Hikɨta penetikumaweriya

\par }{\QB netukariri mana pe'u'atɨanike?


\par }{\Q \VS{9}Kena'eriwani 'ekɨ pepɨnetsi'utawewi, haxukɨ.

\par }{\QB ¿Hikɨta tumuanari penerayeitɨani?


\par }{\Q \VS{10}'Ekɨ pekatiniuyurieni retsi hepaɨ pemɨnetsiheyeuri,

\par }{\QB meta pemɨnetsi'utakerɨanariyaxɨ kexiu hepaɨ.


\par }{\Q \VS{11}Wai meta nawikɨ 'ekɨ pepɨnetsi'utiketɨa,

\par }{\QB pepɨnetsi'utawipaxɨ ne'umete pepaukunaxɨa meta netatayari.


\par }{\Q \VS{12}'Anaki'eriyakɨ heima pepuwewi tukari pepɨnetsi'upitɨa,

\par }{\QB penetsi'ɨwiyatɨ pepɨnetsiyetuiri ne'iiya.


\par }{\BB \par }
{\Q \VS{13}»Matsi tixaɨtɨ pepɨti'awietakai,

\par }{\QB meta mɨpaɨ nepɨtimate 'ekɨ yapepɨtimaikai:


\par }{\Q \VS{14}'Ekɨ pepɨnetsixeiya, xɨka 'axanetiuyurieni

\par }{\QB meta pepɨkanerauyehɨwirieni 'axakenemɨtiyurienitsie.


\par }{\Q \VS{15}Xɨa'ui xɨka nehetsie rahɨiyaka,

\par }{\QB Xɨka nehetsie karahɨiyaka nemumatsi'anutaxeiya nepɨkayɨwe.

\par }{\Q Tewiyarikakɨ waɨkawa nepɨhɨne,

\par }{\QB netiku'eriwatɨ kenemɨtiuka'eniwa.


\par }{\Q \VS{16}Xɨka ne'anukukeni, maye hepaɨ xeikɨa pepɨnetsitahupie

\par }{\QB 'etsiwa xeikɨa xɨka ne'ukuyuani 'atɨrɨkariya nepuku'eniwa.


\par }{\Q \VS{17}Nehetsiemieme pepɨwahekɨata hipame hekwamekɨ memɨtetahekɨatakɨ,

\par }{\QB nehetsiemiemeri 'ahaxɨa pepɨtimɨiriyarɨme.

\par }{\QB 'Akuyaxima mepɨnetsimietɨwe yameyupapaɨmetɨ.


\par }{\BB \par }
{\Q \VS{18}»¿Titari penetiupitɨa nemɨtinuiwakɨ?

\par }{\QB Nemɨniɨmɨkaitɨniri mexi xewitɨ kanetsixeiyawekai.


\par }{\Q \VS{19}Matsikutari nemɨkaniuyeikanike,

\par }{\QB nemɨniukateukiekaitɨni nemutinuiwaxɨtsie.


\par }{\Q \VS{20}'Imatɨrieka netukari kemɨti'inɨatsie 'ari kanaye'ani.

\par }{\QB Neyutemawietɨ 'akuxi 'etsiwa 'ena nemuyeikanikɨ kenenepitɨaka


\par }{\Q \VS{21}mexixi nekaheyeiwe nemɨkahanuanitsie,

\par }{\QB kwie 'etsiwa makuhekɨatsie meta 'etɨpiwari hepaɨ mɨ'anetsie,


\par }{\Q \VS{22}kwiepa waɨkawa makɨyɨwitsie,

\par }{\QB kwiepa meta 'etɨriya hepaɨ 'anu'atɨkaikaku meta muyuxamurietsie,

\par }{\QB hakewa hekɨariya yɨriya hepaɨ me'anetsie».




\par }\Chap{11}{\SH Tsupaxi matɨari kemutayɨ
\par }
{\PP \VerseOne{1}Mɨpaɨta kaniutayɨni Tsupaxi Namati kiekame:


\par }{\Q \VS{2}«¿Tekate'ita'eiya mɨkɨ niuki mɨya mɨpaɨme?

\par }{\QB ¿'Ikɨ kwinie mɨtiyuniuwie kamɨtsɨ 'atsikatiyuruwame?


\par }{\Q \VS{3}¿Naitɨ mɨkɨ niuki mɨya mɨpaɨme teka'utiniukame tarayeitɨani?

\par }{\QB Peti'ata'ɨreni xewitɨ tawari kamatsitatieyu.


\par }{\Q \VS{4}'Ekɨ mɨpaɨ peputaine: “Ne heitseriemekɨ 'anepuyeika,

\par }{\QB Kakaɨyari hɨxie ne 'axanepɨkatiyuriwe”.


\par }{\Q \VS{5}Kenetinakekeyu xɨka Kakaɨyari 'utaniunike,

\par }{\QB 'ahepaɨtsita mieme tikuxatatɨ


\par }{\Q \VS{6}mɨmatsitahekɨatɨanikɨ tewi kemɨkatimaiwe,

\par }{\QB mɨkɨ matsi hɨrixɨa 'ayemɨiremekɨ katinimaika.

\par }{\Q Hikɨ 'ana yapepɨretimanikeyu waɨkawa 'axapetiuyuriekutɨtɨ

\par }{\QB Kakaɨyari 'etsiwa xeikɨa mɨmatikwinitɨa.


\par }{\BB \par }
{\Q \VS{7}»¿Petiyɨwekuta Kakaɨyari ketɨtɨ mɨtiyuriene pemɨretimani,

\par }{\QB yatɨni Naimekɨmɨtɨrɨkaɨye heitserie kemɨrexeiya pemanuku'axe?


\par }{\Q \VS{8}¿Ke petiuyuriwe?

\par }{\QB Muyuawitsie kemeutitewa matsi reuyeta kaneutitewani.

\par }{\Q Kemeukatewa mɨkite memeukaxɨriwatsie matsi reuhetɨa kaneukatewani.

\par }{\QB Hatsuaku mɨkɨ pepɨkaretimani.


\par }{\Q \VS{9}Kwiepa kemakuyewa matsi reuyeta kaniyeuka,

\par }{\QB naitɨ haramara kematayewa matsi reuyeta kanatayeuka.


\par }{\BB \par }
{\Q \VS{10}»Xɨka nuame, metsi'anutahɨani,

\par }{\QB meta metsi'uta'iwawiya kepemɨtiuyurikɨ,

\par }{\QB ¿kepaikɨ pɨyɨwe mita'imaiyakɨ?


\par }{\Q \VS{11}Kakaɨyari pɨwamate teɨteri tewiyarika memɨkahexeiya,

\par }{\QB kepauka 'axamemɨteyurie, mɨkɨ pɨkatiwareuyehɨwirie.


\par }{\Q \VS{12}Tewi mɨkayɨkɨhɨawe timaiwetɨ payani

\par }{\QB kepauka puxu yeutanakatsie tewi mayenuiwa.


\par }{\BB \par }
{\Q \VS{13}»Matsi xɨka 'a'iyari pe'iyetuirieni

\par }{\QB meta xɨka 'amamate hetsɨana peheutatsera,


\par }{\Q \VS{14}xɨka ke'axapemɨtiuyurikɨ petiuhayewa

\par }{\QB meta 'akie 'axamɨti'ane peka'upitɨani,


\par }{\Q \VS{15}hikɨ 'ana pekayutewiyatɨ pepayani

\par }{\QB heitseriemekɨ pe'uyeikatɨ meta pekaheumatɨ.


\par }{\Q \VS{16}'Aheyemekɨ pekatinatɨmaiyamɨkɨ kepemɨtiuka'eniwa,

\par }{\QB yatɨni haa manuyetɨa hepaɨ xeikɨa pekatini'erimɨkɨ.


\par }{\Q \VS{17}'Ana 'atukari waɨkawa hekɨatɨ payani keyuri tau tukamieme hepaɨ,

\par }{\QB meta yɨriya ximeri mieme hepaɨ pɨyɨni.


\par }{\Q \VS{18}'Aixɨa 'iyari pepuyeikani, 'akuxi muxuawekɨ pemɨta'ikwewanikɨ,

\par }{\QB 'ahetsie nunuwame 'apuweni meta pekayu'iyaritɨatɨ pepeukukutsuni.


\par }{\Q \VS{19}Pepuka'uxipiweni xeime peka'ayemakatɨ,

\par }{\QB meta yumɨiretɨ mepɨ'axɨani 'ahetsɨa pemɨwaparewienikɨ.


\par }{\Q \VS{20}Peru 'axamemɨte'u'iyari wahɨxite kanitɨxɨamɨkɨ,

\par }{\QB memɨyuta'una mepɨkayɨwekaxɨani.

\par }{\QB Tixaɨtɨ mepɨkatetakwewie, memɨkwini tukariyari xeikɨa mepɨtakwewie».




\par }\Chap{12}{\SH Kuwi naurieka kemutayɨ
\par }
{\PP \VerseOne{1}Mɨkɨ hepaɨtsita Kuwi mɨpaɨ katinita'eiya:


\par }{\Q \VS{2}«Xeme xɨari kiekari xemanukuhana xepɨhɨkɨ.

\par }{\QB Kepauka xeme xemɨkwini, timaiwetɨ xewitɨ pumaweni.


\par }{\Q \VS{3}Neta xehepaɨ nekatinimaiweni,

\par }{\QB xeme xeikɨa waɨkawa xete'uyemaikame xepɨkayu'erieka.

\par }{\QB Neta mɨkɨ tinaime nekatinakumaika.


\par }{\BB \par }
{\Q \VS{4}»Ne, Kakaɨyari nepɨkɨhɨawekai mɨkɨta pɨnetsiku'eiyakai,

\par }{\QB hikɨri nehamikuma netsi'atsemete memɨhɨkɨtɨnikɨ nepayuyeitɨa,

\par }{\QB ne 'atsieriwame nepɨhɨkɨ, heitserie nemexeiya nehetsie mɨkarahɨiwa.


\par }{\Q \VS{5}Teɨteri 'aixɨa 'iyari memeutitei mɨpaɨ meputiyuane:

\par }{\QB “Kemɨ'ane mɨtiukwinitɨarie tawari peuyewetse waɨkawa mɨnɨitɨarienikɨ”,

\par }{\QB “Kemɨ'ane matiwexime, pauyewetse matitaimarieni”.


\par }{\Q \VS{6}Tenawayamete 'aixɨa 'iyari yukie mepeutitei,

\par }{\QB 'aixɨa 'iyari mepu'uwa Kakaɨyari memɨhaxɨatɨa

\par }{\QB mɨpaɨri mepɨteku'eriwa me'ikemakame meyu'erietɨ.


\par }{\BB \par }
{\Q \VS{7}»Matsi tewaxi yeutari keniwaruta'iwawiya,

\par }{\QB mɨkɨ mekamenayehɨtɨakuni,

\par }{\Q wikixi memawɨwawe keniwaruta'iwawiya,

\par }{\QB mɨkɨ mepɨmatetaxatɨani,


\par }{\Q \VS{8}kwie matɨa ketineutaxata, mɨkɨ pɨmatita'ɨkitɨani,

\par }{\QB ketsɨte haramaratsie memɨye'uwa wahamatɨa ketineutaxata, mɨkɨ mepɨmatsi'aye'eritɨani.


\par }{\Q \VS{9}Mɨkɨ yunaitɨ mɨpaɨ mepɨtemate

\par }{\QB Yawé muwarunetɨakɨ yɨtɨrɨkariyakɨ.


\par }{\Q \VS{10}Teyunaitɨ temayeyuyuri mɨkɨ tɨrɨkariyayatsie tetewiyatɨ tepɨte'ane,

\par }{\QB meta teyunaime ta'iiya pɨtatsipitɨa temɨtɨrɨkawinikɨ.


\par }{\Q \VS{11}Naka niuki kani'enieka 'i'inɨatatɨ kemanɨyɨne

\par }{\QB neni 'ikwai kemɨra'inɨnɨata hepaɨ.


\par }{\Q \VS{12}Mɨtimaiwenikɨ mɨ'ayumieme 'ukirawetsixi wahetsie kanixuaweni,

\par }{\QB meta mɨixa wiyari 'uyeikatɨ peiti'enietɨyani.


\par }{\BB \par }
{\Q \VS{13}»Kakaɨyari hetsɨa puxuawe mɨtimaiwenikɨ mɨ'ayumieme meta tɨrɨkariya,

\par }{\QB 'ɨxatsi meta meiti'enietɨyani mɨkɨ pɨtipiinieya.


\par }{\Q \VS{14}Tita mɨkɨ mɨtika'una, xewitɨ pɨka'enukuketɨani,

\par }{\QB kemɨ'ane manutahɨani, xewitɨ pɨkayɨwe mɨwayexɨna.


\par }{\Q \VS{15}Xɨka mɨkɨ wiyeri kaheyenɨ'ani, pɨtitiwauke,

\par }{\QB xɨka 'i'eirieni tsepa muwiye, naitɨ kwie pukayuyuipike.


\par }{\Q \VS{16}Tɨrɨkariya hetsɨana kanimiemetɨni meta ke'aixɨa mɨti'aitakɨ,

\par }{\QB memukwamanarie meta memɨteyukwamana kaniwakemaka.


\par }{\Q \VS{17}Teɨteri 'ɨxatsitamete puwatewiyatsitɨa mekaheukemaritɨkaime pɨwarayeitɨa

\par }{\QB meta 'itsɨkate mekatemaiwaweme kaniwarayeitɨwani.


\par }{\Q \VS{18}Te'aitamete wa'itsɨ pɨwakunawairiwa puwaranakaxɨrɨwa,

\par }{\QB waɨriyarika te'uximayatamete wahepaɨ me'aneneme puwarayeitɨwa hanika meheukaweratɨkaime.


\par }{\Q \VS{19}Mawari wewiwamete pɨwatewiyatsitɨa meka'ukakaikame pɨwarayeitɨa,

\par }{\QB meta waɨkawa memeuka'u puwaratixɨrɨwa.


\par }{\Q \VS{20}'Ɨxatsitamete watenitsie muwiere pɨyɨwe

\par }{\QB meta 'ukirawetsixi mekatemaiwaweme muwarayeitɨani.


\par }{\Q \VS{21}Memeu'enieriekai 'aixɨa mekatexeiyariekame puwarayeitɨwa,

\par }{\QB meta memeuka'u titatsie memɨteyukɨtɨrɨkariya puwakunawairiwa.


\par }{\Q \VS{22}Pɨtikuhekɨata tsepa yɨriya taɨta timieme,

\par }{\QB hekɨaripa pɨti'atɨwa waɨkawa yɨwipa timieme.


\par }{\Q \VS{23}Nuiwarite memamariwaweme puwarayeitɨwa yatɨni puwaka'una,

\par }{\QB metehexeiyame puwarayeitɨwa yatɨni naitsarie puwataxɨrɨwa.


\par }{\Q \VS{24}Kiekaritsie memanuyetei mekatemaiwaweme puwarayeitɨwa,

\par }{\QB makumawetsie hau'erietɨ meku'uwame puwarayeitɨwa.


\par }{\Q \VS{25}Yɨwipa mekaniu'uwani mete'anawiwiyatɨ,

\par }{\QB meta mepɨtakeitsarietɨkɨka tarɨwekarixi wahepaɨ.


\par }{\BB \par }


\PoetryChap{13}{\Q \VerseOne{1}»Naime mɨkɨ nehɨxikɨ nekatiniuxeiya,

\par }{\QB nekatiniu'enieni meta nekatinetimaitɨyani.


\par }{\Q \VS{2}Neta waɨkawa nekatiniuyemaika xehepaɨ,

\par }{\QB xeme xeikɨa waɨkawa xete'uyemaikame xepuyu'erie.


\par }{\Q \VS{3}Matsi yemekɨ nepɨtixatamɨkɨ pɨta Naimekɨmɨtɨrɨkaɨye hamatɨa,

\par }{\QB pɨnetsinake nemɨtitixatakɨ Kakaɨyari hamatɨa ketitayari nemɨti'ane.


\par }{\Q \VS{4}Xeme matsi netsikwamanamete xekaniyɨaka,

\par }{\QB teyu'uayemawamete tixaɨtɨ memɨkateyunaki'erie xepɨhɨkɨ.


\par }{\Q \VS{5}Xɨka xetehayewanike xe'utiniutɨ.

\par }{\QB Mɨkɨri mɨpaɨ pɨtimatsiɨkɨnikeyu kename xetemaiwawe.


\par }{\Q \VS{6}Hikɨta ne xepɨnetsi'enieni,

\par }{\QB kwi xekeneu'eni kenemɨtayɨni.


\par }{\Q \VS{7}¿Kakaɨyari hepaɨtsita xemɨte'u'itani xeteyuwaɨririya?

\par }{\QB ¿Hetsienamieme kwamanarikakɨ xetekuxatatɨ?


\par }{\Q \VS{8}¿Xe'iparewiekame xeteyu'erie?

\par }{\QB ¿Xemeri hetsiena miemete niukametemama xete'ayuyeitɨwa?


\par }{\Q \VS{9}¿Xɨka mɨkɨ xeheutixeiyaxɨani ketiɨyɨwe?

\par }{\QB ¿Xete'ikwamanawawe teɨteri kememɨte'ayukwamana wahepaɨ?


\par }{\Q \VS{10}Kanahekɨaka matsi mɨkɨ pɨta kanixe'utatieweni

\par }{\QB xɨka xeme xete'itawatɨ hetsiena mieme xeyuhekɨatani.


\par }{\Q \VS{11}¿Kamɨtsɨ xekate'itimakawawe xawatɨriyaya?

\par }{\QB ¿Xehetsie katiukawewe mariutsikaya?


\par }{\Q \VS{12}Yakɨ xeikɨa kememɨtekuxatakɨ naxi hepaɨ pɨtiyumatsiɨkɨ,

\par }{\QB yuheima nunuwame haxukɨ muwewiya mɨtariwe hepaɨ.


\par }{\BB \par }
{\Q \VS{13}»Xeketeneuhayewa xe'utiniutɨ xekeneneupitɨa nemɨtaniunikɨ,

\par }{\QB yaketiuyɨni kenemɨyɨ.


\par }{\Q \VS{14}¿Titayari kwinie 'anekɨa netiyukakeka,

\par }{\QB meta netukari netitatuaka?


\par }{\Q \VS{15}Tsepa mɨnetiumi. Ne hetsiena nepɨtitakwewie.\FTNT{*}{{\FR 13:15 }{\FR{13:15
}}{\FT{Yatɨni:
}}{\FQ{Kenetsi'umieni. Tixaɨtɨri nepɨkatitakwewie.}}}

\par }{\QB Matsi hɨxiena kenemɨtiuyeikakɨ yanepɨtayɨni.


\par }{\Q \VS{16}Mɨkɨ pɨhɨkɨ mɨnetsitawikweitsitɨani:

\par }{\QB metsɨ xewitɨ Kayaɨyari mɨka'ayexeiya pɨkayɨwe hɨxiena mɨtakeni.


\par }{\BB \par }
{\Q \VS{17}»Neniuki xekeneu'eni,

\par }{\QB kenemɨtayɨni xekeneu'enana:


\par }{\Q \VS{18}Neuxei neheima kenemɨtitanuani 'aixɨa nekatiniuyurieniri,

\par }{\QB mɨpaɨ nepɨtimateri nehetsie pɨkarahɨiyani.


\par }{\Q \VS{19}¿Xewitɨ nehetsie mɨrahɨani tiyɨwe?

\par }{\QB Xɨka xewitɨ yɨweni, tawariri nepɨkataniuni kepaukakeri nemɨmɨni.


\par }{\BB \par }
{\Q \VS{20}»Kakaɨyari, tihutame xeikɨa nemumatiwawirie kenetineupitɨa,

\par }{\QB hikɨ 'ana 'ahɨxie nepɨkaneti'awieta:


\par }{\Q \VS{21}'Ariri pepɨkanetikwinitɨaka

\par }{\QB meta keneneuhayewa penetsimariutatɨ.


\par }{\Q \VS{22}Nemɨnetahekɨatakɨ keneneutahɨawi, nepɨmatsita'eiya,

\par }{\QB yatɨni keneneupitɨa nemɨtaniunikɨ, 'ekɨta keneneuta'eiya.


\par }{\Q \VS{23}Kepaɨmexɨa 'axanemɨtiuyuri keneuti'inɨata,

\par }{\QB yakenetineuxeitsitɨa 'inɨari kenemɨreutitsanaxɨa meta ke'axanemutayɨkɨ.


\par }{\Q \VS{24}¿Ketitayari pekanetixeiyamɨkɨ?

\par }{\QB ¿Ketitayari nemɨmatsi'aye'unieka hepaɨ petiyɨane?


\par }{\Q \VS{25}¿Xatsi 'u'enirɨmeme pe'utimariutame petitatemɨxikita?

\par }{\QB ¿Kuxari peranukuweiya?


\par }{\Q \VS{26}Nehetsiemieme pepɨraka'utɨa hatsiwimekɨ,

\par }{\QB temaikɨyari paitɨ ke'axanemɨtiuyurikɨ, mɨkɨkɨ pepɨnetiuka'enitsitɨwa.


\par }{\Q \VS{27}Ne'ɨkatetsie tepɨa karenayarikɨ pepɨnetsi'akuwie,

\par }{\QB kenemɨtiuyeikakɨ pepɨnetsikuxeiyane xeikɨa,

\par }{\QB neketa xeikɨa pepu'iyeikene kenemɨtikuyeika.


\par }{\BB \par }
{\Q \VS{28}»Nawi winu makatuarike mɨtaxɨxime hepaɨ tewi pɨ'ane,

\par }{\QB kamixa tepaxi memitakwai hepaɨ pɨ'ane.


\par }{\BB \par }


\PoetryChap{14}{\Q \VerseOne{1}»Tukari 'etsipɨpaɨme, timɨireta 'uximatɨarika,

\par }{\QB tewi 'ukaratsitsie mɨyenuiwaxɨ meixeiya.


\par }{\Q \VS{2}Tuturite hepaɨ kani'aneni, mɨkɨ mɨtineika kwitɨwata kanitiwaukeni,

\par }{\QB 'etɨriya 'akareuteteretɨ kemɨtiyukupata hepaɨ pɨ'ane.


\par }{\Q \VS{3}¿Xeime mɨpaɨ 'aneme hetsieta pereutaniere?

\par }{\QB ¿Xeimeta nehepaɨ petiuta'iwawiyawe?


\par }{\Q \VS{4}¿Kemɨ'ane pɨyɨwe mɨkati'itiya ti'itiyakame mɨrayeitɨani?

\par }{\QB xewitɨ pumawe mɨpaɨ mɨtiyurieni.


\par }{\Q \VS{5}Tewi tukarieya 'ari puti'inɨatsie,

\par }{\QB 'ekɨ 'ari yapeputayɨ kepaɨmeme metseriyari 'amuyeikani,

\par }{\QB 'inɨariyari 'apepuyete mana manutiyani pɨkayɨwe.


\par }{\Q \VS{6}Keneuhayewa pe'ixeiyatɨ, keneuhayewa kayuwatɨ 'amuyeikanikɨ,

\par }{\QB yutukaritsie yutitemawieyuke yu'iwarikakɨ.


\par }{\BB \par }
{\Q \VS{7}»Xɨka kɨye hawitekieni,

\par }{\QB pɨyɨwe mayɨraxɨanikɨ

\par }{\QB meta mayɨraxɨani pɨkatiyɨnare.


\par }{\Q \VS{8}Xɨka mɨkɨ nanayarieya 'ukirawetsixi 'akɨne kwiepa

\par }{\QB meta mɨkɨ kɨtsunuyari 'umɨni yukwiepa,


\par }{\Q \VS{9}matsi kepauka haa hetsiena mɨye'ani kanitaxutuimɨkɨ,

\par }{\QB 'iteɨri hekwamekɨ muka'iteɨtsie hepaɨ kanikayɨramɨkɨ.


\par }{\Q \VS{10}Matsi tewi, pɨmɨwe meta yɨtɨrɨkariya peuyehɨpa,

\par }{\QB yu'iiya 'imatɨrieka mieme panatituaya, hikɨ 'ana pukumamawere.


\par }{\Q \VS{11}Haramaratsie haa kemɨranati'eke hepaɨ,

\par }{\QB meta haa 'aki 'amupapatsie kemɨrakawauke hepaɨ,


\par }{\Q \VS{12}mɨpaɨta teɨteri, kepauka kayuwatɨ memɨte'uhipite,

\par }{\QB tawariri mepɨka'anuku'uwe.

\par }{\Q Mexi muyuawi 'atsikayɨweni,

\par }{\QB memukwi mepɨka'anuku'uni

\par }{\QB meta mepɨka'anutaneniere mekutsutɨ.


\par }{\BB \par }
{\Q \VS{13}»Xɨka yɨwenike mɨkite wateukiyapa pemɨneniuti'awieta

\par }{\QB kepauka 'ahaxɨa manuyeyanike.

\par }{\Q Tsikere yapaɨmexɨa xɨka penetsi'utipinirienike,

\par }{\QB 'ariketa xɨka penetsi haye'erienike.


\par }{\Q \VS{14}Xɨka tewi 'umɨni, tawariri 'ayeyuritɨ pɨka'ayani.

\par }{\QB Kenemɨreutere netiuka'eniwatɨ ne'uyeikatɨ

\par }{\QB nepɨta'ikwewani kepaukake nemɨxɨnarieni.


\par }{\Q \VS{15}'Ekɨ pepɨnetsitahɨawe, neta nepɨmatsita'eiya,

\par }{\QB pepɨnetsi xeiyamɨkɨni pemɨnetsi'utawewikɨ.


\par }{\Q \VS{16}Meta pepi'inɨatamɨkɨni kenemɨtiuyeika,

\par }{\QB matsi ke'axanemɨtiuyurikɨ pepɨkahe'eriwaniri.


\par }{\Q \VS{17}Kuxitari 'anutawipemeta 'inɨari kenemɨreutitsanaxɨakɨ pepika'uta,

\par }{\QB meta naime ke'axanemɨtuiyuri pepɨnereuyehɨwirieni.


\par }{\BB \par }
{\Q \VS{18}»Matsi hɨri kemɨtika'unike yapapaɨmetɨ,

\par }{\QB tetexi kemɨtiyukupata makainiketsie,


\par }{\Q \VS{19}haa 'ayepari kemɨtixɨtɨa

\par }{\QB meta haa mɨtɨrɨkaɨye kwie kemɨretutuwe,

\par }{\QB mɨpaɨta 'ekɨ tewi ketita mɨtitakwewie pepɨreutiparitɨwa.


\par }{\Q \VS{20}'Ekɨ naimekɨ mɨkɨ tewi pepa'iwa, mɨkɨ pukumamawere,

\par }{\QB yɨkɨtiyuxexeiyame pepayeitɨwa, hikɨ 'ana pepeinɨ'awa.


\par }{\Q \VS{21}Xɨka niwemama 'aixɨa metehahɨawaruwani, mɨkɨ pɨkaremaika,

\par }{\QB xɨka mehenanaimarieka, mɨkɨ 'atsipɨkaretimani.


\par }{\Q \VS{22}Yuxaɨta xeikɨa kukwiniya pe'enie yuwaiyaritsie,

\par }{\QB yuxaɨta xeikɨa peyuhiwerie».




\par }\Chap{15}{\SH 'Eripaxi hutarieka kemutayɨ
\par }
{\PP \VerseOne{1}Merikɨte 'Eripaxi Temani kiekame Kuwi mɨpaɨ katiniuta'eiya:


\par }{\Q \VS{2}«Mɨtimaiwe 'atsimɨkatimate hepaɨ pɨkatiyu'eiya

\par }{\QB meta 'ekaniuki pɨkawewie.


\par }{\Q \VS{3}Meta niukikɨ yakɨ xeikɨa 'utaitɨ pɨkayumiene

\par }{\QB meta niukikɨ tixaɨtɨ mɨkatiyunaki'erietɨkakɨ.


\par }{\Q \VS{4}'Ekɨ matsi 'ahetsie pekanihayewani Kakaɨyari pe'ayemakatɨ,

\par }{\QB meta waɨkawa peka'eyexeiyatɨ mɨkɨ kemɨtinake.


\par }{\Q \VS{5}'Axamɨti'ane petipitɨakaku 'ateni yakatinihekɨatani,

\par }{\QB yaxeikɨa pepɨtiuxaxata teyukwamanamete wahepaɨ.


\par }{\Q \VS{6}'Aniukikɨ pekananuyutahɨpani, nekɨma hawaikɨ,

\par }{\QB 'Ateni yakatinikuxatani 'ahetsiemieme.


\par }{\BB \par }
{\Q \VS{7}»¿'Ekɨmerikuta tewi pemutinuiwaxɨ petihɨkɨ?

\par }{\QB ¿'Ekɨmerikuta petiutinuiwaxɨ yemurite kanewekaku?


\par }{\Q \VS{8}¿Petiu'enaxɨ kuta Kakaɨyari waxeɨrietɨ kemɨtiwa'ɨxatsitɨatsie?

\par }{\QB ¿'Ekɨxeikɨa kamɨtsɨ petiuyemate?


\par }{\Q \VS{9}¿Kepetimate 'ekɨ tame temɨkate'uyemate?

\par }{\QB ¿Kepereti'ena 'ekɨ tame mɨpaɨ tekate'i'eniekaku?


\par }{\Q \VS{10}Tame tekanimutuxatɨkani meta waɨkawa wiyari tekanexeiyatɨkani,

\par }{\QB tame matsi waɨkawa tekateniuxeiya keyuri 'apaapa.


\par }{\Q \VS{11}¿'A'iyaritsie pɨkareuyeyeika tsepa Kakaɨyari matsinɨtɨa

\par }{\QB meta metsikɨhɨawetɨ 'aixɨa 'anemekɨ?


\par }{\Q \VS{12}¿Ketitayari haxɨakɨ xeikɨa perayeika?

\par }{\QB ¿Ketitayari 'ahɨxitekɨ petiutimerɨka?


\par }{\Q \VS{13}¿Ketitayari Kakaɨyari hɨxie xeikɨa petiha'a

\par }{\QB meta 'aneni pepɨkapirenutɨa pepitatua xeikɨa?


\par }{\BB \par }
{\Q \VS{14}»¿Ketita tihɨkɨ tewi 'aixɨa 'aneme muyu'erieka,

\par }{\QB meta 'uka hetsie yenuiwakatɨtɨ heitserie muyupitɨanikɨ?


\par }{\Q \VS{15}Xɨka Kakaɨyari te'i'uximayatsiriwamete memɨpatsie wahetsie yuri kati'erieka,

\par }{\QB meta muyuawi tɨma 'itiyakame pɨka'ayeitɨa,


\par }{\Q \VS{16}ketiyɨwe matsi tewi hetsie yuri mɨte'eriekakɨ,

\par }{\QB mɨxani'eriwa 'axatiyurienetɨ meta yu'iyaritsie heuharimɨkɨkaku 'axamɨti'anekɨ.


\par }{\BB \par }
{\Q \VS{17}»Keneneu'eni, kenemɨtayɨni,

\par }{\QB ketita nemɨtiuxei yanepɨtayɨni,


\par }{\Q \VS{18}Mɨkɨ kanihɨkɨtɨni temaiwawemete memihekɨataxɨ,

\par }{\QB tixaɨtɨ mekate'anukanatɨ yupaapama wahetsie tita memɨtehetima.


\par }{\Q \VS{19}Mɨkɨxeikɨa kwie mepɨyetuiriyarie,

\par }{\QB xewitɨtɨma teewa kiekame wahixɨata pɨka'uyetɨa.


\par }{\Q \VS{20}Kakaɨyari mɨka'ayexeiya pɨtiuka'eniwani kepaɨmexɨa muyeikani,

\par }{\QB mɨkatiyukanenimaya tukarieya kaniuti'inɨatsiyarieniri.


\par }{\Q \VS{21}Mariutsika kani'enieka.

\par }{\QB Kepauka kayuwatɨ muma, tenawayamete hetsɨana mekaniye'axeni.


\par }{\Q \VS{22}Makɨyɨwitsie xɨka 'uyani pɨkahakunuani pɨtiku'eriwa,

\par }{\QB 'ixiparakɨ mumieriemɨkɨkɨ.


\par }{\Q \VS{23}Hau'erietɨ pukuyeika, wirɨkɨxi puwa'ikwai xeikɨa,

\par }{\QB pɨtimate hetsiena maye'aximekɨ yɨriya tukariyari.


\par }{\Q \VS{24}'Aixɨa mɨkatiyuriekɨ meta mɨtiuka'eniwakɨ marika piwewirie,

\par }{\QB yumariutatɨ ti'aitame mitamierieximeni hepaɨ,


\par }{\Q \VS{25}Kakaɨyari mu'unikɨ heu'u'urawitɨ,

\par }{\QB Naimekɨmɨtɨrɨkaɨye hepaɨtsita mariweme mayuyeitɨakɨ.


\par }{\Q \VS{26}Yɨkɨipi heitserie 'anukuhanatɨ Kakaɨyari mutamikɨ,

\par }{\QB 'atsutsuime 'a'ɨtɨ yuheima nunuwame mɨtɨrɨkawi.


\par }{\BB \par }
{\Q \VS{27}»Tsepa yɨhɨxie mayewaiya wiyakɨ,

\par }{\QB meta mɨranayuhayewa wai manayuhɨayatsie,


\par }{\Q \VS{28}kiɨripa kanetayerɨmɨkɨ,

\par }{\QB kiita hipatɨ memɨkahayeteita,

\par }{\QB kii matixɨriximeta.


\par }{\Q \VS{29}Waɨkawa kemɨrexeiyakaikɨ katiniku'eirimɨkɨ, pɨkareutere tita mɨrexeiya

\par }{\QB kemɨrexeiya kwiepa manukatsie tɨma pɨkatitaxiɨni.


\par }{\Q \VS{30}Makɨyɨwitsie 'uyeikatɨ muyuta'unakɨ pɨkayɨwe,

\par }{\QB yɨrarimeyari kanitayɨnarimɨkɨ tai xɨriyarikɨ

\par }{\QB Kakaɨyari 'iiyaya kanitaxɨtsitɨamɨkɨ.


\par }{\Q \VS{31}Mɨkɨ pɨkayukwamanani meta niuki yakɨ mainetsie yuri pɨkati'erieka,

\par }{\QB mɨpaɨ yɨanetɨ tixaɨtɨ pɨkatiukaxeiya.


\par }{\Q \VS{32}Meripaitɨ yapɨrakapitɨarieni kahaye'awekaku 'akuxi kemɨtiyurienikekaikɨ,

\par }{\QB meta xawariri pɨkatitsitsiɨraxɨani.


\par }{\Q \VS{33}Kaxie nanari takariyari mɨtsitsiɨrawi mɨrauyewe hepaɨ kaniyɨmɨkɨ,

\par }{\QB huriwu mɨkatixuturuwe hepaɨ kaniyɨmɨkɨ.


\par }{\Q \VS{34}Kakaɨyari memɨka'ayexeiya wanɨtɨ 'aixɨa mɨti'ane pɨkatiukaxeiya,

\par }{\QB 'itarikakɨ tumini memɨ'iwaku

\par }{\QB wakii taikɨ kanitixɨtsitɨariemɨkɨ.


\par }{\Q \VS{35}Tita mɨkatiheitserie yuhetsie mepɨpitɨa meta 'axamɨti'ane mepɨtiniweya,

\par }{\QB wahetsie kwamanarika kanayeneikani memitiniweyani hepaɨ».




\par }\Chap{16}{\SH 'Auxɨwirieka Kuwi kemutayɨ
\par }
{\PP \VerseOne{1}Mɨkɨ hepaɨtsita, Kuwi mɨpaɨ kaniutayɨni:


\par }{\Q \VS{2}«Niuki 'ipaɨ 'anuyɨtɨkaime waɨkawa nepeye'eniwari,

\par }{\QB xeme matsi, xenetsinɨtɨanike xepɨnetsi'uximatɨa pɨta.


\par }{\Q \VS{3}¿Kamɨtsɨ xekatehayewa kayuwatɨ xe'umatɨ?

\par }{\QB ¿Ketitakɨ kuta 'axanetixematɨa xemɨnetsiye'eiyarɨmenikɨ?


\par }{\Q \VS{4}Netatsiere yaxeikɨa nekatinixe'utahɨawiweni

\par }{\QB xɨka xeme nehepaɨ xetekukuyenike.

\par }{\Q Netatsiere xehepaɨtsita kexemɨte'uka'eniwanikɨ witsi'anemekɨ yanepɨtikuxatanike,

\par }{\QB nemu'u ne'uyuitɨwatɨ nexeheunanaimatɨ.


\par }{\Q \VS{5}Neniukikɨ nekanixe'anutanieritɨawenike,

\par }{\QB nekanixe'ɨnɨtɨanike netenikɨ.


\par }{\BB \par }
{\Q \VS{6}»Xɨka ne'utaniukani, nekukuiniya pɨka'anukanunuwa,

\par }{\QB xɨka neka'utaniuni, yaxeikɨata tsiere pɨkaheunuani.


\par }{\Q \VS{7}Yurikɨ Kakaɨyari pɨnetsi'uka'unaxɨ,

\par }{\QB netɨɨriyama puwarutayuniyaxɨ.


\par }{\Q \VS{8}Pɨnetsi 'anutinama xeikɨa, nehepaɨtsita pɨtihekɨata,

\par }{\QB pɨnetsi'utawatsiɨxaxɨ mɨyane'anetɨ nekɨmana xeikɨa katinikuxaxatsiwani nehetsie pɨrahɨiya yakɨxeikɨa.


\par }{\BB \par }
{\Q \VS{9}»Ha'atɨ Kakaɨyari pɨnetsi'uweiya pɨnetsititsana,

\par }{\QB nehetsiemieme yutamete putixikauteke,

\par }{\QB mɨnetsi'aye'unie kwi pɨnetsixeiya xeikɨa.


\par }{\Q \VS{10}Teɨteri nehetsimieme waɨkawamekɨ mepɨnetsinanaima,

\par }{\QB teyuyuriyamete ne'auritapa mepɨnetsihautiwaya,

\par }{\QB yunaitɨ meyɨnɨtɨ nehepaɨtsita xeikɨa mepeuniuka.


\par }{\Q \VS{11}Kakaɨyari 'axamemɨte'u'iyari wahetsɨa xeikɨa pɨnetsiyetɨa,

\par }{\QB 'axamemɨte'u'iyari wahetsɨa pɨnetsi heutahɨa.


\par }{\Q \VS{12}Ne 'aixɨa 'iyari nepuyeikakai, mɨkɨ pɨnetsiheutitsanaxɨa,

\par }{\QB nekɨipitɨa 'awiereka pɨnetsiheutimuraxɨa,

\par }{\QB nehetsie puyuta'iwiri mɨnetsitamienikɨ.


\par }{\Q \VS{13}Tupikɨ temɨmɨmete hetsɨana miemete mepɨnetsi'anutina.

\par }{\QB Mekate'uyukanenimayatɨ nemumete mekananuyexuni,

\par }{\QB meta nenema meta netsiɨrika payewiwi kwiepapaitɨ.


\par }{\Q \VS{14}Waɨkawa pɨnetiukwinitɨa 'akuxi pɨnetikwinitɨa,

\par }{\QB pɨnetsi'anukuwei yumemiwame mɨhɨkɨtɨni hepaɨ.


\par }{\BB \par }
{\Q \VS{15}»Newaiyari heiwerika kamixayari pɨhɨkɨ,

\par }{\QB Nekana tumuanaripa peuyune.


\par }{\Q \VS{16}Waɨkawa ne'utatsuatɨ nehɨxie nepayexeta,

\par }{\QB tsuarikɨ nepɨwatiyɨyɨwi nehɨxitetɨa,


\par }{\Q \VS{17}matsi nemamakɨ 'axanepɨkatiuyuri nepeu'itiyatɨka,

\par }{\QB kenemɨtiyunenewie pɨheitserie.


\par }{\BB \par }
{\Q \VS{18}»Xɨa'ui kwie, nexuriya pepɨka'anukanarɨmani.

\par }{\QB Nehiwari maununuwanikɨ pepɨka'ipitɨaka.


\par }{\Q \VS{19}Hikɨtɨtɨ muyuawitsie xewitɨ kanenixeiyani,

\par }{\QB 'ahautitewakaku neheima nunuwame kaneyeikani.


\par }{\Q \VS{20}Nehamiku pɨhɨkɨ nehetsiemieme metaniuni,

\par }{\QB mɨkɨ hɨxie waɨka nekaniyuhiwerieka,


\par }{\Q \VS{21}Kakaɨyari hɨxie nehetsiemieme mɨtaniunikɨ,

\par }{\QB xewitɨ yuhamikuma wahetsiemieme xeime hɨxie maniuka hepaɨ.


\par }{\Q \VS{22}Yapaɨmexɨa wiyari xeikɨa kananukayeimɨkɨ

\par }{\QB mexixi ne nekaheyeiwe nemɨkahakunuanitsie.


\par }{\BB \par }


\PoetryChap{17}{\Q \VerseOne{1}»'Ariri nekanewaɨriyatɨ nepayeixime,

\par }{\QB netukari pɨtixɨximeri,

\par }{\QB nemakateukieni kanenitakwewiekari.


\par }{\Q \VS{2}Netsiyuriyamete mepɨnetsi'anutinama,

\par }{\QB nehɨxite pɨtiuka'eniwa netsiyuriyamete newaxeiyatɨ.


\par }{\BB \par }
{\Q \VS{3}»Xɨa'ui Kakaɨyari, nehetsie keneutanua,

\par }{\QB ¿Kemɨ'ane tawari pɨyɨwe neheima mɨtanuani?


\par }{\Q \VS{4}'Ekɨ mekaheta'eriwaweme pepɨwarayeitɨa,

\par }{\QB 'ayumieme pepɨkawapitɨani memɨte'ayu'iwakɨ.


\par }{\Q \VS{5}Kemɨ'ane ti'iwatɨ yuhamikuma wahetsie mɨrahɨani,

\par }{\QB yuniwemata kaniwaxeiyamɨkɨ mekwiximeme.


\par }{\BB \par }
{\Q \VS{6}»Kakaɨyari teɨteri wateta kaneniyetuani memɨnetsikuxatatɨwenikɨ,

\par }{\QB xewitɨtɨma pɨkayu'eirie nehɨxie menetsiku'aɨtsikawiyatɨ.


\par }{\Q \VS{7}Mɨyanetiuka kukuinetɨ nepɨkahauniereri,

\par }{\QB naitɨri newaiyari 'etɨriya hepaɨ pɨ'ane.


\par }{\Q \VS{8}Teɨteri 'aixɨa memɨte'u'uwa xɨka menetsi'uxeiya mepɨkɨhɨxiyawa,

\par }{\QB wahetsie mɨkarahɨiwa mekaniuyeha'arɨweni Kakaɨyari memɨka'ayexeiya wahepaɨtsita,


\par }{\Q \VS{9}tewi heitseriemekɨ yamɨtikamie yuhuyeta xeikɨa kaniumieni

\par }{\QB meta yumamatsie meu'itiyatɨka kanitɨrɨkaɨyeni.


\par }{\BB \par }
{\Q \VS{10}»Kamɨtsɨ xeme yunaitɨ xekenakɨni nehepaɨtsita xetekuxatatɨ,

\par }{\QB Xetsata xeimetɨma timaiweme nepɨkakaxeiya.


\par }{\Q \VS{11}Netukari kananukayeikani, meta kenemɨtinekɨhɨawekai yapɨkatiɨyɨ

\par }{\QB metatsiere yaxeikɨa ne'iyari tita mɨreuyehɨakai.


\par }{\Q \VS{12}'Ikɨ teɨteri yɨriya hekɨariya mekanayeitɨwani,

\par }{\QB naitɨ kaniɨyɨwini, matsi 'ipaɨ mekaniutiyuaneni:

\par }{\QB “Kanikuhekɨarirɨmeniri”.


\par }{\Q \VS{13}Hakewa nemekateukieni mɨkɨxeikɨa xɨka netakwewieka nekii mayanikɨ,

\par }{\QB kamɨtsɨ makɨyɨwitsie xeikɨa neyuka'itɨame nepeukuni,


\par }{\Q \VS{14}mɨtiyɨpɨniyawe “Nepaapa” nepɨtiuterɨwani,

\par }{\QB kwitsiterita “Nemaamama” meta “Ne'iwama 'ukari”.


\par }{\Q \VS{15}Kamɨtsɨ, ¿tita nemɨtitakwewie hakewa peyuhayewa?

\par }{\QB ¿Kepaikɨ nehetsie tita nemɨtitakwewie pɨtixeiya?


\par }{\Q \VS{16}¿Nehamatɨa reukahani mɨkite wakitenietsie paitɨ?

\par }{\QB ¿Teyunaitɨ teteheukahaxɨani tumuanaripa paitɨ?»




\par }\Chap{18}{\SH Hutarieka Wiriha kemutayɨ
\par }
{\PP \VerseOne{1}Merikɨte Wiriha Tsuha kiekame mɨpaɨ katinita'eiya:


\par }{\Q \VS{2}«¿Kepaukari peputihayewa waɨkawa petikuxatatɨ?

\par }{\QB 'Aixɨa ketine'atimaixɨaka 'anakeri tepɨtetixata.


\par }{\Q \VS{3}¿Ketitayari yeutari memumamariwawe wahepaɨ petatiyuriene?

\par }{\QB ¿Temɨka 'u'iyarini hepaɨ petatiku'eriya?


\par }{\Q \VS{4}'Ahaxɨakɨ 'a'iyari pekanitatsanarɨmeni,

\par }{\QB matsi kwie 'akumawetɨ pɨkayuhayewa 'akɨmana,

\par }{\QB meta 'ayepari pɨkakuyuaxɨani yuhuyeripa.


\par }{\BB \par }
{\Q \VS{5}»'Axamɨtiuka'iyari kɨxemeya kanitɨmɨkɨ,

\par }{\QB taiya 'amanutitetere tatɨri katinihayewamɨkɨ.


\par }{\Q \VS{6}Xawatɨriya kiitana kaniyɨrirɨmeni,

\par }{\QB kɨxeme mikɨxiya kanitɨmɨkɨ.


\par }{\Q \VS{7}Heutɨrɨkaɨyetɨ kemɨtikuyeikakai pɨkaheuwaɨreri,

\par }{\QB yuhetsiemiemekɨ kemɨtiyukuhɨawe kanetihɨamɨkɨ.


\par }{\Q \VS{8}Yu'ɨkatekɨ winiyari hetsie kanikakemɨkɨ,

\par }{\QB mɨkɨ winiyarieya 'ihɨatɨ kanayeimɨkɨ.


\par }{\Q \VS{9}Yuketatetɨa wahɨatɨkaitɨ puyuhayewa,

\par }{\QB yuheyemekɨ hɨatɨ kaniyuhayewamɨkɨ.


\par }{\Q \VS{10}Winiyari kwiepa 'awie kumatɨ kanitakwewieka,

\par }{\QB winiyari manumietsie kanikuwereni.


\par }{\Q \VS{11}Tsepa hakewa kanimariutsieka,

\par }{\QB 'utɨmana xeikɨa kanikuyeikani.


\par }{\Q \VS{12}Mɨtika'enitsitɨwa xeikɨa kanikuweiyaneni,

\par }{\QB tita mɨti'uximatɨa pɨka'ipitɨa xeikɨa 'etsiwatɨma.


\par }{\Q \VS{13}Kwiniya waiyarieya kanitaxɨtɨaximeni,

\par }{\QB mɨki mamateya meta 'ɨkateya kanitikwaiximeni.


\par }{\Q \VS{14}Hakewa 'aixɨa 'anemekɨ mekateitsie 'ateewa paitɨ puyuhayewa,

\par }{\QB hikɨri ti'aitame mɨtiyumariuta hetsɨa kaniumieni.


\par }{\Q \VS{15}Kiitana tai naime katiniuyetaiyarɨmeniri,

\par }{\QB hatsupure tatɨ kaniuyenɨka muwayekatsie.


\par }{\Q \VS{16}Kɨtsunu nanayari kaniutiwaniri,

\par }{\QB xawariyari mu'utana miemeri naitɨ kaniutiyɨnare.


\par }{\Q \VS{17}Kwiepa kanakuyeitɨariemɨkɨ mɨkaku'eriwanikɨ,

\par }{\QB pɨkakuxaxatsiwanitɨma mɨkɨ kwieyaritsie.


\par }{\Q \VS{18}Hekɨaripa hayehanieme yɨwipa kaneutahɨiyamɨkɨ,

\par }{\QB 'ena kwiepa kanayenɨ'arieni.


\par }{\Q \VS{19}Yuteɨterima watsata tɨma yuniwema meta yu'iwama pɨkawarexeiya,

\par }{\QB hakewa mɨkɨ mekatei xewitɨtɨma hayeyuritɨ pɨkayuhayewa.


\par }{\Q \VS{20}Tau manatineika hepatsie meta makayuyuipike hepatsie,

\par }{\QB teɨteri mepɨhɨxiyani mɨkɨ kemɨ'itɨarienikɨ

\par }{\QB 'ana waɨkawa mepɨtimamani.


\par }{\Q \VS{21}Mɨpaɨ kani'aneni 'axamɨtiyuriene kiiya,

\par }{\QB Kakaɨyari mɨkamate manukatsie».




\par }\Chap{19}{\SH 'Ataxewirieka Kuwi kemutayɨ
\par }
{\PP \VerseOne{1}Mɨkɨ hepaɨtsita Kuwi mɨpaɨ kaniutayɨni:


\par }{\Q \VS{2}«¿Kepaukakeri xepɨnetsihayewa xenetekwinitɨatɨ

\par }{\QB meta yuniukikɨ xenetsi'anukapɨnatɨ?


\par }{\Q \VS{3}Mɨixari yaxepɨnete'utahɨawixɨ.

\par }{\QB Waɨkawamekɨ 'axaxepɨnetsiyurie karixepɨkaheyutetewiya.


\par }{\Q \VS{4}Xɨka xeniu tiyuritɨni neri xaɨtsie neheukuyune,

\par }{\QB 'axakenemɨtiuyuri nehetsie nepɨtiuyuri.


\par }{\Q \VS{5}Matsi xɨka xeme 'aixɨa xe'aneneme xeyu'erieka nehepaɨtsita,

\par }{\QB meta xemamariwaweme xeyu'erieka xemaye'axɨanikɨ nehetsɨa kenemɨkatiyɨwekɨ ne,


\par }{\Q \VS{6}mɨpaɨ xeketenemaika Kakaɨyari pɨta pɨnetsiyuriene kemɨ'ane mɨnetikwinitɨa,

\par }{\QB kemɨ'ane winiyarieyatsie nemuyewie.


\par }{\BB \par }
{\Q \VS{7}»Tsepa mɨpaɨ nemɨtiuhiwa: “Nepɨnanaimarie”, xewitɨ pɨkanetsiha'eiya,

\par }{\QB tsepa xekeneneuparewi nemaine, nehetsie pɨkatinuitɨ.


\par }{\Q \VS{8}Kakaɨyari nehuye panunari, nepɨkayɨwe nemanutayanikɨ,

\par }{\QB nehuye 'uyɨwime kanayeitɨani.


\par }{\Q \VS{9}Naime pɨnetiunawairi titakɨ 'aixɨa nemɨtixeiyariekai,

\par }{\QB nemu'utsieri kuruna pɨnetsi'anutihaniri.


\par }{\Q \VS{10}Naime pɨnetsiheutiwitexɨa, kɨye hepaɨ,

\par }{\QB pɨnetsi'akumaweriyaxɨ, tita nemɨtitakwewiekai pahunaxɨ nanayaritsie paitɨ.


\par }{\Q \VS{11}Nehepaɨtsitari kaniuyeha'ani,

\par }{\QB kemɨ'ane mɨkɨ muwaraye'unie kanenayeitɨani.


\par }{\Q \VS{12}Kuyaximama meyuwaɨkawatɨ 'upɨta mekanahuni,

\par }{\QB yuhuye mekaniuwewiximeni nehetsɨa meye'axɨanike,

\par }{\QB nemanuka 'aurie mekanikuyaxe.


\par }{\BB \par }
{\Q \VS{13}»Yapɨtiuyuri ne'iwama memɨnetsiku'eirienikɨ,

\par }{\QB meta nehamikuma mepɨnetsihehɨari.


\par }{\Q \VS{14}Nemarema nemuwamatekai mepeutayeixɨa,

\par }{\QB mepɨnetsihatɨmairi yuheyemekɨ.


\par }{\Q \VS{15}Nekie memɨ'iwata, meta nete'uximayatsiriwamete memɨkanetsimateni hepaɨ xeikɨa mepɨ'anene,

\par }{\QB kwi mepɨnetsikuxexeiya mɨxeɨmatsiwa hepaɨ.


\par }{\Q \VS{16}Mɨneti'uximayatsirie nepahɨawe, matsi mɨkɨ pɨkanetsiku'eiya,

\par }{\QB tsepa netɨtɨ nekatihayewatɨ nemiwawirie.


\par }{\Q \VS{17}Ne'ɨya ne'iiya pɨxani'erie,

\par }{\QB yaxeikɨata ne'iwama 'axamepɨnete'ɨkwe.


\par }{\Q \VS{18}Matsipaitɨri tɨɨri mepɨkanetsixeiyaku,

\par }{\QB kepauka memɨnetsikuxexeiya, mepɨnetsiyuriya.


\par }{\Q \VS{19}Yunaitɨ nehamikuma mepɨnetsixani'erie,

\par }{\QB yunaitɨ memɨnetsinaki'eriekai mepɨnetsi'aye'unie.


\par }{\Q \VS{20}Nenawiyari meta newaiyari ne'umetetsie pukuwewerikeri,

\par }{\QB netiuka'eniwatɨ 'etsiwa nepayeyuri.


\par }{\BB \par }
{\Q \VS{21}»Xekeneneutinenimayata nehamikuma xemɨhɨkɨ,

\par }{\QB xekenenenenimayaka, Kakaɨyari pɨnetsi'anayewaxɨa.


\par }{\Q \VS{22}¿Titayari Kakaɨyari hepaɨ xenetekuweiyatɨwe?

\par }{\QB ¿Xe'iyaritsie kareuyeyeika ne'ayeniereme xenetekwa'a?


\par }{\BB \par }
{\Q \VS{23}»Xɨka neniuki haka'ɨkienike,

\par }{\QB xɨka xapatsie haka'utɨarienike.


\par }{\Q \VS{24}Xɨka matsi yuheyemekɨ tetetsie yuhayewake,

\par }{\QB ha'ɨkietɨ tepɨa kwaniyariekametsie ti'utɨwamekɨ.


\par }{\Q \VS{25}Ne nepɨtimate nehetsie nunuwame payeyuri,

\par }{\QB meta 'imatɨrieka panukukeni tumuanaripa.


\par }{\Q \VS{26}Kepaukari newaiyari mɨka'une,

\par }{\QB 'akuxi Kakaɨyari nehɨxikɨ nekanexeiyamɨkɨ.


\par }{\Q \VS{27}Ne nekɨmana nepixeiyamɨkɨ,

\par }{\QB ne yanepɨra'eriwakaku nemixeiyakɨ, xewitɨ kamatiwatɨ hawaikɨ.

\par }{\QB Mɨyanemɨtinekɨhɨawekɨ heiwe'erika pɨnetsitaxɨtɨaxime netaɨta paitɨ.


\par }{\BB \par }
{\Q \VS{28}»Xeme mɨpaɨ xeputiyuane: “Hikɨmɨ hetsiena tepɨtehahɨani,

\par }{\QB mɨkɨ hetsie 'axamɨti'ane katinixɨaweni”.


\par }{\Q \VS{29}Matsi xekeneyɨ'ɨwiyani 'ixipara hepaɨtsita,

\par }{\QB mɨkɨkɨ haxɨaya 'ukanamieni tita 'axatemɨteyurie hepaɨtsita,

\par }{\QB xemɨtemaikakɨ kename 'itsɨkame 'a'uwe».




\par }\Chap{20}{\SH Hutarieka Tsupaxi kemutayɨ
\par }
{\PP \VerseOne{1}Mɨkɨ hepaɨtsita Tsupaxi Namati kiekame mɨpaɨ kaniutayɨni:


\par }{\Q \VS{2}«Ne'eriwametsie waɨkawa nemɨnehɨawekɨ yanepɨtayɨni,

\par }{\QB yemekɨ 'aixɨa nepɨkareu'erie.


\par }{\Q \VS{3}Tierika ne'u'enieka yukɨnepɨreka'erietɨya,

\par }{\QB kenemɨtimaiwekɨ pɨnetsikuyuitɨwa nemɨtaniunikɨ.


\par }{\BB \par }
{\Q \VS{4}»'Ekɨ pepɨtimate meripaitɨ,

\par }{\QB kepauka Kakaɨyari tewi mukayetsie kwiepa,


\par }{\Q \VS{5}'axamɨtiuka'iyari kemɨtiyutemawie 'apɨkareutere,

\par }{\QB Kakaɨyari mɨka'ayexeiya temawierikaya yakatinimieni.


\par }{\Q \VS{6}Kemɨtiyuta'ɨrekɨ tsepanetɨ muyuawitsie mɨye'axe

\par }{\QB meta tsepa yumu'ukɨ haiwitɨri mukuyuituwa,


\par }{\Q \VS{7}mɨkɨ kanikumawerimɨkɨ yuheyemekɨ, kwitarai hepaɨ,

\par }{\QB memeitima mɨpaɨ mekanitiyuakuni: “¿Ke'ɨyɨ?”


\par }{\Q \VS{8}Yɨwikɨta mɨtiuheinɨni hepaɨ, tɨkarikɨ mɨtiuxeiyatsitɨarieni hepaɨ,

\par }{\QB yapauka pɨtapare tawariri pɨkataxeiyarieni.


\par }{\Q \VS{9}Keyupaɨmetɨ memixei tawariri mepɨka'ixeiya,

\par }{\QB meta hakewa mekateitsie hutarieka pɨkanuani.


\par }{\Q \VS{10}Niwemamata tixaɨtɨ memɨkatehexeiya mekateniwayetuiriekuni,

\par }{\QB wapaapa tita mɨtiunawakai.


\par }{\Q \VS{11}Xe'umete mɨtɨrɨkawi hikɨ xetemaritɨkaku

\par }{\QB 'uxa'atɨni warie mɨkɨ hamatɨa xekanika'uxipikuni tumuanaritsata.


\par }{\BB \par }
{\Q \VS{12}»Tsepa yuteta 'axamɨti'ane hakakame memɨ'erie

\par }{\QB meta yuneni hetɨa mi'awieta,


\par }{\Q \VS{13}tsepa mɨkahewayetuaya,

\par }{\QB matsi xɨka 'i'awietani ka'itaunietɨ,


\par }{\Q \VS{14}mɨkɨ paa kwa'ameyatsie yekaitɨ kanatsiɨrimɨkɨ,

\par }{\QB mɨkɨ taɨtana yekaitɨ xaye meixeiya 'uaye mumɨya hepaɨ 'anetɨ kanayeimɨkɨ.


\par }{\Q \VS{15}Waɨkawa mɨrexeiyanikɨ kemɨranukaxɨ kanitahayamɨkɨ,

\par }{\QB Kakaɨyari yakatiniyurimɨkɨ yuhuriepa menatihayanikɨ.


\par }{\Q \VS{16}Kuu meixeiya 'uaye mumɨya kananatiyuinimɨkɨ,

\par }{\QB kuu nenieya mumɨya kanimiemɨkɨ.


\par }{\Q \VS{17}'Aki muyehapanetsie pɨkakuyani,

\par }{\QB retsi kuneriyari meta xiete hatɨayari muyehapanetsie,


\par }{\Q \VS{18}Pɨkatitikwani tita mɨra'iwaxɨ yu'uximayatsikakɨ,

\par }{\QB pɨkayukatemawieni tita waɨkawa mɨtiukaxeikɨ,


\par }{\Q \VS{19}tixaɨtɨ memɨkatehexeiya mɨtiwarunawairikɨ waɨriyarika wapitɨatɨ tixatɨ mɨkatiwaruhayewikɨ,

\par }{\QB meta kii mɨka'utiwewi kutsiyari mayuyeitɨakɨ.


\par }{\BB \par }
{\Q \VS{20}»Yuhukatsie pɨka'utahɨpɨrike,

\par }{\QB tita mɨtikwaimɨkɨkai pɨkatiutatetexiwakai.


\par }{\Q \VS{21}Tita mɨtikwakai pɨkakuhayeikawakai,

\par }{\QB 'ayumieme kayuwatɨ kemɨrexeiyakai 'apɨkareutere.


\par }{\Q \VS{22}Kepauka waɨkawa mɨrexeiya, haweri katiniyurimɨkɨ,

\par }{\QB hetsiena 'axati'anetɨ rahetetɨ katinanutatemɨkɨ.


\par }{\Q \VS{23}Kepauka 'axamɨtiuka'iyari yutaɨta mɨtahɨne,

\par }{\QB Kakaɨyari waɨkawa yuhaxɨa mɨkɨ hetsie kanitatuamɨkɨ,

\par }{\QB hetsiena mukawiye hepaɨ.


\par }{\Q \VS{24}Tsepanetɨ muyuta'unaxɨ tepɨakɨ mɨtiwewiyatɨka 'imieriyarikɨ,

\par }{\QB 'ɨrɨ wurunitseyarikɨke kanenuyexuimɨkɨ.


\par }{\Q \VS{25}Kepauka nemaya hetsie meta wari'ɨtɨana

\par }{\QB 'ɨrɨ mɨtsɨmeyari xehahanake xemuyuta'inɨata,

\par }{\Q xekanitimamakuni tsiɨrika xexeiyatɨ,


\par }{\QB \VS{26}tita waɨkawa mɨraye'atɨkatei mɨrexeiyakai makɨyɨwitsie kaneukaxɨriyamɨkɨ.

\par }{\Q Tai ka'anutihɨtsieriwatɨ kanitaxɨtsitɨamɨkɨ

\par }{\QB meta tinaime kiitana tita mɨreyuhayewa.


\par }{\Q \VS{27}Taheima muyema muyuawi katinitahekɨatamɨkɨ ke'axamɨtiuyurikɨ,

\par }{\QB kwie meta yapɨtayɨni mitaxanetakɨ.


\par }{\Q \VS{28}Kepauka Kakaɨyari haxɨaya maye'anitsie,

\par }{\QB haa tɨrɨkaɨyetɨ kaniwayenemɨkɨ kiiya kanita'unamɨkɨ.


\par }{\Q \VS{29}Kakaɨyari mɨpaɨ katinikuha'aritsirieka 'axamɨtiyuriene,

\par }{\QB mɨpaɨ ti'aneme xeikɨa katinenayexeirieni».




\par }\Chap{21}{\SH 'Atahutarieka Kuwi kemutayɨ
\par }
{\PP \VerseOne{1}Mɨkɨ hepaɨtsita Kuwi mɨpaɨ katinita'eiya:


\par }{\Q \VS{2}«Neniuki yemekɨ xekeneu'eni,

\par }{\QB mɨkɨkɨ nɨtɨarika xekanenipitɨakuni.


\par }{\Q \VS{3}Kayuwatɨ xeketeneteni mexi netikuxata,

\par }{\QB xekenenenanaimaka 'arike netitahayewayuke.


\par }{\BB \par }
{\Q \VS{4}»¿Tewi mɨmɨwe kuta hetsiemieme netikuxata?

\par }{\QB ¿Kexeteku'eriwa ketitayari nemɨtinewieka nekatiyɨwe?


\par }{\Q \VS{5}Xekeneneuxeiya, meta xekenehɨxiyaka,

\par }{\QB yumamakɨ yutenitsie xekeneuwɨka.


\par }{\Q \VS{6}Xɨka mɨpaɨ netiku'eriwani, waɨkawa nepekamatɨyeika,

\par }{\QB netaɨta pɨnetsi'utanɨtsa neheuxerimɨtɨ.


\par }{\Q \VS{7}¿Titayari 'axamemɨte'u'iyari mete'u'uwa,

\par }{\QB 'ukirawetsixitɨtɨri meta waɨkawa matsi meteheuxeiyatɨri?


\par }{\Q \VS{8}Memakuteitsie mekutekame mekaniwaxeiyakuni

\par }{\QB yuniwema meta yuxiɨyarima.


\par }{\Q \VS{9}'Aixɨa 'iyari mepu'uwa yukie, meta mepɨkamariutsie,

\par }{\QB Kakaɨyari 'iwaɨyɨya pɨkatiwakwinitɨa.


\par }{\Q \VS{10}Watúrutsixi yemekɨ 'aixɨa me'aneneme memuwatinuariwa mepɨhɨkɨ,

\par }{\QB wawakaitsixima mepɨtiniweya meta mepɨka'anuye'iwetsiwa.


\par }{\Q \VS{11}Yutɨɨriyama memɨnautsatɨwenikɨ mepɨwapitɨa muxatsi memɨhɨkɨtɨni wahepaɨ,

\par }{\QB tɨɨri tsimemupepe me'utitsukwakatɨ mepuyutemamawie.


\par }{\Q \VS{12}Xekeneutikwikani teputsie meta kanaritsie kemekɨyɨnekɨ,

\par }{\QB pirikɨxakɨ xeketeneukayuitɨwani kemekɨyɨnekɨ.


\par }{\Q \VS{13}'Aixɨa tiwayuriekaku mepu'uwa,

\par }{\QB meta yu'iyarikɨ mɨki teukiyapa mepɨ'axe.


\par }{\Q \VS{14}Kakaɨyari mɨpaɨ mekatenikɨhɨaweni: “Kayuwatɨ ketaneuhayewa.

\par }{\QB Kemɨmatinake yatemɨtekahunikɨ tepɨkaheumaiku.


\par }{\Q \VS{15}¿Kemɨ'ane Naimekɨmɨtɨrɨkaɨye pɨhɨkɨ, tame temeyexeiyanikɨ?

\par }{\QB ¿Ketita teteha'iwa xɨka xeikɨa tame nenewieri te'iyetuirieka?”


\par }{\Q \VS{16}Matsi ke'aixɨa memɨteheuxeiya yɨtɨrɨkariyakɨ mepɨkate'ukaxei.

\par }{\QB 'Axamemɨteyurieri wa'ɨxatsi ne nepɨka'enieka.


\par }{\BB \par }
{\Q \VS{17}»¿Kepauka 'axamemɨte'u'iyari wakɨxeme pɨtɨxɨa?

\par }{\QB ¿Kepauka 'axamɨtiwayurie wahetsie pɨye'axe?

\par }{\Q ¿Kepauka Kakaɨyari, yuhaxɨakɨ, pɨtiwakwinitɨa


\par }{\QB \VS{18}'eka 'uwakaxa kemɨre'enitsitɨwa hepaɨ,

\par }{\QB kuxari 'eka mɨtɨrɨkaɨye mei'enitsitɨwa hepaɨ?


\par }{\Q \VS{19}Mɨpaɨ xepɨnetetahɨawe kename Kakaɨyari tiuti'utaxɨ yamɨtiwarakapitɨanikɨ

\par }{\QB 'axamemɨteyurie waniwema wahetsiemieme.

\par }{\Q Matsi kemɨ'ane 'axamɨtiuyuri kerakapitɨani,

\par }{\QB mɨkɨ yamɨretimanikɨ.


\par }{\Q \VS{20}'Axatiyuruwame ketiuka'eniexɨani yuxaɨta muyutatɨmaiyakɨ.

\par }{\QB Naimekɨmɨtɨrɨkaɨye haxɨaya ke'anu'ieni.


\par }{\Q \VS{21}¿Kekutari tiyɨkɨhɨaweni yutɨɨriyama wahetsiemieme mɨwaku'eirieni,

\par }{\QB xɨkari yapaɨmexɨa xeikɨa heuyeweka mukumawerekɨ?


\par }{\BB \par }
{\Q \VS{22}»¿Kemɨ'ane pɨyɨwe Kakaɨyari mɨtiuta'ɨkɨtɨani mɨkɨ mɨtimaiwenikɨ,

\par }{\QB mɨkɨ matsi katihɨkɨ heitseriemekɨ yamɨtayɨni waɨkawa memauka'u wahetsiemieme?


\par }{\Q \VS{23}Hipatɨ 'akuxi yakɨ meyumatetɨ mekanitakukuweni,

\par }{\QB 'aixɨa meteheu'erietɨ meta meka'uximatɨarietɨ,


\par }{\Q \VS{24}wakwatsapaɨ waɨkawa wiyatɨkaikaku,

\par }{\QB wa'umete waɨkawa tɨrɨkawikaku 'akuxi.


\par }{\Q \VS{25}Hipatɨ mekanitakukuweni meyuhɨawetɨ,

\par }{\QB 'aixɨa mɨti'ane mekateha'inɨatawawetɨ.


\par }{\Q \VS{26}Tumuanaripa yuxexuitɨ mekanikuhikuni,

\par }{\QB mɨkɨ yunaitɨ kwitsiterixikɨ mekaneunɨtɨkaikuni.


\par }{\BB \par }
{\Q \VS{27}»Nepɨtimate xeme kexemɨteku'eriwa,

\par }{\QB meta yaxetekuxatatɨ kexemɨnetsiyurienikɨ xeikɨa.


\par }{\Q \VS{28}Yaxeikɨatsiere nekatinimaika mɨpaɨ xekaniyuku'iwawiyani:

\par }{\QB “¿Hakewa waɨkawa meukawe kiiya pewe?

\par }{\QB ¿Hakewa 'axamemɨte'u'iyari wakii peti'u?”


\par }{\Q \VS{29}¿Kɨkamete xekatewata'iwawiyawawe?

\par }{\QB ¿Kwi xekatewaku'eniwa kememutiyuanekɨ?


\par }{\Q \VS{30}'Axamɨtiwayurie tukariyaritsie, 'axamɨtiuka'iyari puyutawikweitsitɨwa,

\par }{\QB kepauka haxɨa tukariyari maye'anitsie putawikweitsitɨariwa,


\par }{\Q \VS{31}¿Kemɨ'ane hɨxiena mɨkɨ kemɨtiuka'iyarikɨ yapɨtitahɨawiwe?

\par }{\QB ¿Kemɨ'ane mɨrekapitɨani pɨyɨwe mɨkɨ kemɨtiuyurikɨ?


\par }{\Q \VS{32}Kepauka mɨkite memakateukiwatsie manukweiyani,

\par }{\QB maka'awietsie heima kanita'ɨwiyariemɨkɨ,


\par }{\Q \VS{33}yɨmɨiretɨ teɨteri mekaniweiyani 'utɨmana,

\par }{\QB meta yumɨiretɨ mekanika'awiwietani teukiyata.

\par }{\QB Kwieta paitɨ muyeweritsie kani'uxipieka kayuwatɨ.


\par }{\BB \par }
{\Q \VS{34}»¿'Akuxi xenetetakwewie xenetsinɨtɨanike yuniuki mɨkawaɨriyakɨ?

\par }{\QB Kexemɨneteku'eiya naitɨ mɨkɨ pɨti'itarika».




\par }\Chap{22}{\SH Hairieka 'Eripaxi kemutayɨ
\par }
{\PP \VerseOne{1}Mɨkɨ hepaɨtsita 'Eripaxi Temani kiekame mɨpaɨ katinita'eiya:


\par }{\Q \VS{2}«¿Xewitɨ tiyɨwe, waɨkawa timaiwetɨ,

\par }{\QB Kakaɨyari hetsiemieme tixaɨtɨ tiyunaki'erietɨ mayanikɨ?


\par }{\Q \VS{3}¿Tixaɨtɨ 'aixɨa ti'aneme tikaxeiya Naimekɨmɨtɨrɨkaɨye,

\par }{\QB tewi heitserie pemexeiya pehɨkɨtɨkaku?

\par }{\Q ¿Mɨkɨ tixaɨtɨ rexeiyatɨ rayani

\par }{\QB xɨka 'aixɨa 'anemekɨ pe'uyeikani?


\par }{\Q \VS{4}¿Kamɨtsɨ pemeyemakaxekɨ metiutate'a,

\par }{\QB 'ayumieme memataheitseritɨariwatsie meranuwitɨni?


\par }{\Q \VS{5}Matsi kaniwaɨkawani 'axakepemɨtiuyuri.

\par }{\QB 'Axakepemɨtiuyuri pɨkayu'inɨatsinɨa.


\par }{\Q \VS{6}'A'iwama pepɨtiwakwetatɨakai,

\par }{\QB meta pekaheiyehɨatɨ wakemarite pepɨwakunawairiwakai,

\par }{\QB meka'ukemarime pepɨwakuhayeikawakai.


\par }{\Q \VS{7}Kemɨ'ane meuharimɨkɨkai pepɨkaharitɨakai,

\par }{\QB 'ikwai meuyehɨakai pepikweririekai.


\par }{\Q \VS{8}Tewi waɨkawa meukawe pepa'ayeitɨa meta kwie 'ahetsiemieme pepayeitɨa,

\par }{\QB tewi waɨkawa pemumariwe, mɨkɨtsie 'aixɨa pekatiniuyerɨni.


\par }{\Q \VS{9}Wiuraxi tixaɨtɨ pepɨkatiwakumikwakai,

\par }{\QB meta nutuite naime pepɨtiwakunawairiwakai.


\par }{\Q \VS{10}'Ayumieme hikɨ winiyari 'a'aurie kanakani,

\par }{\QB meta 'ayumieme pekanimariutsieka,


\par }{\Q \VS{11}yɨriya pekaheuniereme kamenayeitɨaka,

\par }{\QB haa mɨtɨrɨkaɨye kameniukayunitɨwani.


\par }{\BB \par }
{\Q \VS{12}»Kakaɨyari matsi muyuawi 'ameutitewatsie kaniuyeikani.

\par }{\QB Xurawetsixi keniwareutixeiya, 'aheutitewakaku memakatei.


\par }{\Q \VS{13}Matsi 'ipaɨ pekaniutaineni: “¿Kakaɨyari ketimate?

\par }{\QB ¿Kamɨtsɨ tiyɨwe makɨyɨwitsie mɨtatsitaheitseritɨani?


\par }{\Q \VS{14}Mɨkɨ muyuawi taheima muyema hetsie kaniyeikaneni muyuawi manuye'atɨkatsie ye'axetɨ,

\par }{\QB meta haiwitɨri 'e'ayetsuitɨ kaneitinarɨmani,

\par }{\QB 'ayumieme pɨkatatsixeiya”.


\par }{\BB \par }
{\Q \VS{15}»¿Meripai mieme yeiya petiyeweiyani

\par }{\QB 'axateyuruwamete kememɨte'u'uwakai?


\par }{\Q \VS{16}Kahaye'awekaku 'akuxi yutukari mekaniutatɨmaiya,

\par }{\QB haa mɨtɨrɨkaɨye watsutɨmeyari kanahautsitɨaxɨani.


\par }{\Q \VS{17}Kakaɨyari mɨpaɨ mekateniutahɨawe: “Kayuwatɨ ketaneuhayewa.

\par }{\QB ¿Kekuta 'ekɨ petatsiyurieni, Naimekɨpemɨtɨrɨkaɨye?”


\par }{\Q \VS{18}Kakaɨyari katiniuyurieni 'aixɨa mɨti'ane mɨtiuta hɨniyaxɨ wakiita.

\par }{\QB Ne 'axamemɨteyurieri wa'ɨxatsi nepɨka'enieka.


\par }{\BB \par }
{\Q \VS{19}«Heitseriemekɨ yamemɨtekahu mekaniyutemawieka 'axamemɨte'u'iyari kememɨte'uka'unarɨwa mewaxeiyatɨ,

\par }{\QB wahetsie mɨkarahɨiwa mɨpaɨ mekaniutiyuaneni mewananaimatɨ:


\par }{\Q \VS{20}“Memɨtatsi'aye'unieri mekaniuka'unarieni,

\par }{\QB wapiinite taipa naitɨ katiniutixɨni”.


\par }{\BB \par }
{\Q \VS{21}»Kakaɨyari hetsɨa 'aixɨa kene'ayuri, kayuwatɨ pehexeiyame kene'ayeitɨa mɨkɨ hamatɨa,

\par }{\QB 'ahetsie katinanuamɨkɨ perexeiyatɨ pemayanikɨ.


\par }{\Q \VS{22}'Ɨkitsikaya tetana mayeneika keneutanaki'eri,

\par }{\QB 'a'iyaritsie niukieya kenaka'ɨki.


\par }{\Q \VS{23}Naimekɨmɨtɨrɨkaɨye hetsɨa xɨka penuani

\par }{\QB meta 'axamɨti'ane 'akie xɨka perayeweiya,

\par }{\QB naimekɨ pekanihekwatɨariemɨkɨ,


\par }{\Q \VS{24}xɨka 'ahuru 'aixɨa mɨ'anene\FTNT{*}{{\FR 22:24 }{\FR{22:24
}}{\FQ{huru 'aixɨa mɨ'anene. Pɨyɨweta mutayɨni
}}{\FQ{huru 'Upixi mieme.}}} kwiepa pe'itixɨrieni

\par }{\QB tetexitsata meta 'aita,


\par }{\Q \VS{25}Naimekɨmɨtɨrɨkaɨye 'ahuru kanihɨkɨtɨkamɨkɨ 'ahetsiemieme,

\par }{\QB meta mɨkɨ 'apɨrata 'aixɨa mɨ'ane kanihɨkɨtɨkamɨkɨ 'ahetsiemieme.


\par }{\Q \VS{26}Naimekɨmɨtɨrɨkaɨye hetsie pepɨ'atemawieka,

\par }{\QB Kakaɨyari hetsɨa pepeutaniereni.


\par }{\Q \VS{27}Kepauka pemuyunenewie, mɨkɨ kameni'enimɨkɨ,

\par }{\QB 'ekɨta kepemɨti'ahɨritɨakɨ pekaneye'atɨiriemɨkɨ.


\par }{\Q \VS{28}Ketita pemɨtitsutɨani yapɨtikɨyɨneni,

\par }{\QB 'ahuyeta xawatɨriya pɨhekɨariwieka,


\par }{\Q \VS{29}Memuyuti'ɨre Kakaɨyari tixaɨtɨ pɨkatiwarayeitɨwa,

\par }{\QB tixaɨtɨ memɨkatehayuyeitɨa kaniwaranuku'uitɨwani.


\par }{\Q \VS{30}Mɨkɨ wahetsie mɨkarahɨiwa kaniwawikwetsitɨaka,

\par }{\QB 'aixɨa pemɨtiuyurikɨ pekanitawikwetsitɨariemɨkɨ».




\par }\Chap{23}{\SH 'Atahairieka Kuwi kemutayɨ
\par }
{\PP \VerseOne{1}Mɨkɨ hepaɨtsita Kuwi mɨpaɨ kaniutayɨni:


\par }{\Q \VS{2}«Netaɨta nepɨha'a yaxeikɨa nemuti'uximatɨariekɨ,

\par }{\QB neputa'aiwa Kakaɨyari mamaya mahete nehetsie tiunakeku.


\par }{\Q \VS{3}Xɨa'ui, xɨka ne netimaikake Kakaɨyari hakewa nemekaxeiyakɨ.

\par }{\QB Xɨka neyɨwenike nemeta'anikɨ mɨkɨ hakewa meyeika.


\par }{\Q \VS{4}Mɨkɨ hɨxie nepitaxanetakeyu ketitayari nemɨti'ane,

\par }{\QB 'aixɨa yemekɨ nepɨreixatɨanikeyu mɨyanemɨranuyemiekɨ.


\par }{\Q \VS{5}Yanepɨretimanikeyu kemɨnereta'eiya,

\par }{\QB meta nepeitimaitɨyanikeyu.


\par }{\Q \VS{6}¿Kamɨtsɨ mɨkɨ yutɨrɨkariyakɨ neraye'uniekakeyu?

\par }{\QB Nekatixaɨtsietɨ. Mɨkɨ matsi pɨkanetsitaxanetakeyu.


\par }{\Q \VS{7}Mɨkɨ hɨxie tsepa kemɨ'ane tewi heitserie hexeiyatɨ

\par }{\QB pɨyɨwe yuhetsiemieme yamutayɨnikɨ,

\par }{\Q meta ne nexɨnitɨ nepayeiwe yuheyemekɨ

\par }{\QB ne'itsɨkame hɨxie.


\par }{\BB \par }
{\Q \VS{8}»Xɨka tau manatineika hepatsie neheyani, mana nepɨkaheitaxeiya,

\par }{\QB xɨkata makayuyuipike hepatsie neheyani, manata nepɨkaheixeiya.


\par }{\Q \VS{9}Tayetatsie xɨka rayexeiyani, nepɨka'ixeiya,

\par }{\QB xɨkata tatsutɨa hepa heyani, ne 'atsinepɨkaretimani.


\par }{\Q \VS{10}Matsi mɨkɨ, nehuye naime pakumate,

\par }{\QB xɨka netsi'uta'inɨatake, ne huru 'aixɨa mɨ'ane hepaɨ ne'anetɨ nepayeiwe.


\par }{\Q \VS{11}Huyeya hetsie xeikɨa ne nepumie,

\par }{\QB huyeya nepuweiya xaɨtsie nekaheukuyuyuikipetɨ.


\par }{\Q \VS{12}'Aitsikateya tetana mayeneika nepɨka'uku'e'eiriwa,

\par }{\QB netaɨta paitɨ yemekɨ

\par }{\QB nepiti'utaxɨ niukiteya tetana mayenexɨa.


\par }{\BB \par }
{\Q \VS{13}»Matsi mɨkɨ Ti'aitame kanihɨkɨtɨni,

\par }{\QB ¿kemɨ'ane pɨyɨwe kemɨtiyurienekɨ mɨta'imaiya?

\par }{\QB Mɨkɨ kemɨtiyurimɨkɨ, yapɨtiyuriene.


\par }{\Q \VS{14}Mɨkɨ yapɨtiyurieni nehetsiemiemekɨ kemɨtiu'eri,

\par }{\QB naime kemɨtiku'eriwa yapɨtiyurieni.


\par }{\Q \VS{15}'Ayumieme hɨxiena neputimamawe,

\par }{\QB xɨka naime mɨkɨ netiuti'eriexɨani, waɨkawa neputimamawe.


\par }{\Q \VS{16}Kakaɨyari yapɨtiuyuri ne'iyaritsie nemumakakɨ,

\par }{\QB Naimekɨmɨtɨrɨkaɨye pɨnetsimariuta.


\par }{\Q \VS{17}Tsepanetɨ mɨya nemɨtiuka'eniwa, yɨriya netenie pɨka'uwiere,

\par }{\QB meta yɨriya 'amayetsuye nehɨxie mɨnetsiheukunama.


\par }{\BB \par }


\PoetryChap{24}{\Q \VerseOne{1}»Xɨka Naimekɨmɨtɨrɨkaɨye hɨxie kemɨtiyɨni naitɨ tihekɨaka,

\par }{\QB ¿titayari memimate 'atsimekate'ixeiyawawe heitseriemekɨ kemɨtiyuriene?


\par }{\Q \VS{2}Hipatɨ mekanixuaweni hakewa wakwie meuka'atɨka 'aixɨa mekate'ixeiyatɨ,

\par }{\QB meta tewaxi 'inawarite mekateniwamitɨweni,


\par }{\Q \VS{3}nutuite wapuxurima mekaniwanawairietɨweni,

\par }{\QB wiuraxi watuurutsixi kwietsanamete mekaniwatanawairiwani memɨtehapitɨkakɨ,


\par }{\Q \VS{4}memɨteheuyehɨwa huyeta mekaniwataweweiyani,

\par }{\QB tixaɨtɨ memɨkateheuxeiya waɨriyarika mekaniwapitɨaka memuyuti'awietakɨ xeikɨa.


\par }{\Q \VS{5}Puxuri yeutari makumawetsie memu'uwani wahepaɨ,

\par }{\QB tixaɨ memɨkateheuxeiya mekaniyumexɨitɨaka yu'ikwai memɨtehexeiyanikɨ,

\par }{\QB meta mɨkɨtɨtɨ kwie makumawe yuniwema pɨtiwamikwa.


\par }{\Q \VS{6}Kayuwaxata mɨaxa muyukuhayeikawa mekaniteɨxɨtɨweni,

\par }{\QB meta 'axamemɨte'u'iyari waharawerita kaxie mekanititeɨxɨni.


\par }{\Q \VS{7}Yu'ixuriki memɨkahexeiyakɨ, yɨwikɨta meka'ukemaritɨ mekaniukatariyarɨwani,

\par }{\QB mepɨkaheixeiya 'ɨkari xeri hetsiemieme.


\par }{\Q \VS{8}Wiyeri hɨritsie miemekɨ mepɨtihawire,

\par }{\QB yuhetsie nunuwame memɨkahexeiyakɨ, terɨta mekaneuyuta'unani.


\par }{\Q \VS{9}Nutui putsitsinawaiyarie yumaamatsie,

\par }{\QB tixaɨtɨ mɨkarexeiya pukuname mɨrapinekɨ.


\par }{\Q \VS{10}Yu'ixuriki memɨkahexeiyakɨ, meka'ukemaritɨ 'amekaniu'uwani,

\par }{\QB tɨriku me'ɨtɨximetɨtɨ, haakakɨ mekanikwiximeni.


\par }{\Q \VS{11}Hɨriwa takariyari tɨxɨmetsie mepɨpɨna,

\par }{\QB kaxie mekanitiketsinani 'atixawametsie, matsi harimɨyakɨ mekanikwiximeni.


\par }{\Q \VS{12}Kiekaritsie memɨkwixime wahiwari kani'eniɨriɨkɨni,

\par }{\QB memɨwitekietɨka wahiwari parewiya kana'iwawani,

\par }{\QB matsi Kakaɨyari tɨma 'atsipɨkaretimamate.


\par }{\BB \par }
{\Q \VS{13}»Hipatɨ hekɨariya mepaye'unie,

\par }{\QB mɨpaɨ mepɨkate'u'uwa

\par }{\QB yuhuye mepɨkahetimaiwawe.


\par }{\Q \VS{14}Kakahekɨariwekaku 'akuxi, tiyumemiwame panukukeka,

\par }{\QB tixaɨtɨ mɨkarexeiya meta mɨreuyehɨwa pukumemiwa,

\par }{\QB kepaukata mɨkɨyɨre tinawayame kanayuyeitɨwani.


\par }{\Q \VS{15}Hipame wa'ɨitama muwakumaɨwa hɨxiteya yɨriya kanitakwewieka,

\par }{\QB mɨpaɨ yuhetsiemieme pɨtiyɨkɨhɨawe: “Xewitɨ pɨkanetsixeiya”,

\par }{\QB yɨhɨxie kaneuyuku'awietani.


\par }{\Q \VS{16}Yɨwikɨta, tinawayame xeime kiita peuhake,

\par }{\QB matsi tukarikɨ yukiita peuyunama,

\par }{\QB hekɨariyatsie timiemekɨ tixaɨtɨkɨ pɨkatiyɨkɨhɨawe.


\par }{\Q \VS{17}Mɨkɨ yunaime wahetsiemieme, hekɨariya yɨriya 'emayetsuye pɨhɨkɨ,

\par }{\QB yɨriya mumariwe pɨta mepɨnaki'erie».


\par }{\SH Tsupaxi kemɨranuyeniu
\par }
{\Q \VS{18}«'Axamemɨte'u'iyari kwaimuxari haa heima muyeka hepaɨ mekani'aneneni,

\par }{\QB wakwie 'axakani'itɨarieka,

\par }{\QB mepɨkateta'uximayatari kaxie harawerita.


\par }{\Q \VS{19}Xɨri meta kwie muwaki hepaɨ

\par }{\QB 'ɨwi hayari yapauka kemɨti'itse,

\par }{\QB mɨpaɨta 'axateyuruwamete mɨki teukiyapa mepɨteheukahapawa.


\par }{\Q \VS{20}Wamaamatɨtɨ pɨwaratɨmai,

\par }{\QB kwitsiterixi mepɨwakwa'a,

\par }{\Q xewitɨ tawariri pɨkawaraye'erieni,

\par }{\QB mepawitewa kɨyexi hepaɨ.


\par }{\Q \VS{21}'Uka mɨkaniwewe mepɨnanaima, 'uka tɨɨri mɨkawarexeiya,

\par }{\QB hatsuaku wiuraxi wahetsie timieme 'aixɨa mɨti'ane mepɨkatewautɨwe.


\par }{\Q \VS{22}Matsi Kakaɨyari, yɨtɨrɨkariyakɨ, waɨkawa memeuka'u puwarehapana,

\par }{\QB kepauka Kakaɨyari manukukeni wahepaɨtsita, xewitɨ 'ayeyuritɨ pɨkayuhayewa.


\par }{\Q \VS{23}Kakaɨyari kaniwapitɨaka 'aixɨa 'iyari memu'uwanikɨ,

\par }{\QB matsi wataxeiyatɨ pɨkatihayewa.


\par }{\Q \VS{24}Yapaɨmexɨa 'aixɨa mepɨtexeiyarieni,

\par }{\QB matsi yapaukata pɨtiukumamawere,

\par }{\Q tixaɨtɨ mepɨkatehayeitɨariwa, tupiriya memakututuwe hepaɨ,

\par }{\QB tɨriku takari kemɨtikaxitewa hepaɨ.


\par }{\Q \VS{25}¿Kemɨ'ane neniuki ta'inɨatame kename yakɨ nehaine pɨtayɨni,

\par }{\QB meta kemɨ'ane neniuki tixaɨtɨ pɨkarayeitɨani?»




\par }\Chap{25}{\SH Hairieka Wiriha kemutayɨ
\par }
{\PP \VerseOne{1}Mɨkɨ hepaɨtsita Wirirari Tsuha kiekame mɨpaɨ kaniutayɨni:


\par }{\Q \VS{2}«Kakaɨyari kanitɨrɨkaɨyeni kanimakaxiwani,

\par }{\QB mɨkɨ yakatini'aitani muyuawi meutitewatsie.


\par }{\Q \VS{3}¿Kamɨtsɨ kuyaximama meteyu'inɨatsinɨa?

\par }{\QB ¿Kemɨ'ane hetsie hekɨariyaya pɨkaye'axe?


\par }{\Q \VS{4}¿Ketiyɨwe tewi

\par }{\QB kename 'atsikatiyuruwame mɨtayɨnikɨ Kakaɨyari hɨxie?

\par }{\Q ¿Tewi ketiyɨwe 'aixɨa 'aneme mayuyeitɨani

\par }{\QB 'ukaratsi hetsie yenuiwame?


\par }{\Q \VS{5}Metsatɨtɨ Kakaɨyari hɨxie yuhekɨariya pɨkahexeiya,

\par }{\QB meta xurawetsixi mepɨka'itiyatɨka,


\par }{\Q \VS{6}matsi tewi tita tihɨkɨ, kwitsi kanihɨkɨtɨni,

\par }{\QB matsi tewi tixaɨtɨ pɨkatihɨkɨ, hareku mɨkatiyunaki'erie kanihɨkɨtɨni».




\par }\Chap{26}{\SH Kuwi kemɨranuyeniu
\par }
{\PP \VerseOne{1}Kuwi mɨpaɨ katinita'eiya:


\par }{\Q \VS{2}«'Ekɨ hɨrixɨa memɨwerarani xɨaritsɨ pekaniwakuparewiwani.

\par }{\QB 'Ekɨ hɨrixɨa memɨkatɨrɨkawi xɨaritsɨ pekaniwawikweitsitɨaweni.


\par }{\Q \VS{3}Matsi 'ɨxatsi 'aixɨa mɨ'ane 'ekɨ pepɨka'iyetuiriewe 'atsimɨkatimate.

\par }{\QB Meta 'ekɨ kepemɨreitimaitɨyeikakɨ pepɨkatiwahekɨatɨa.


\par }{\Q \VS{4}¿Kepaikɨ pumatsi'uparewi mɨyapemɨtayɨnikɨ?

\par }{\QB ¿Ke'anetɨ 'iyari matsi'uwiyaku mɨyapeputayɨ?»


\par }{\SH Wiriha tikuxatatɨ kemɨrenumɨa
\par }
{\Q \VS{5}«Marikakɨ mekaniutiyɨyɨakani mɨkite,

\par }{\QB haramara hetɨapai memɨtama.


\par }{\Q \VS{6}Kakaɨyari hɨxie mɨkite wateukiyapa peukahekɨa,

\par }{\QB tiyu'uname miti'awieta pɨkayɨwe.


\par }{\Q \VS{7}Kakaɨyari muyuawi pɨtawera tixaɨtɨtsie katiuyemakame,

\par }{\QB meta kwie tixaɨtɨtsie pukatiuyeyetsa.


\par }{\Q \VS{8}Haiwitɨritsie haa pɨ'eima,

\par }{\QB matsi hai pɨkatitsanike heteriyakɨ.


\par }{\Q \VS{9}Metseri mɨxikɨraɨyenitsie kaneikunarɨmani

\par }{\QB kepauka hai hetsiena muyeweratsie.


\par }{\Q \VS{10}Ketewa 'atɨ muyuxeiyanɨa haa heima pɨka'inɨaritaxɨa

\par }{\QB hekɨariya meta yɨriya mɨpatanikɨ.


\par }{\Q \VS{11}Tierikayakɨ mamatɨ,

\par }{\QB muyuawi mutuikatɨka putiyɨyɨaka.


\par }{\Q \VS{12-13}Xɨka mɨkɨ 'uta'ieni hai muyuawitsie pɨta'enitsitɨwa,

\par }{\QB Kakaɨyari yutɨrɨkariyakɨ haramara kaniutatakeni.

\par }{\Q Kemɨtimaiwekɨ Haxi kaniutaxiteni,

\par }{\QB yutɨrɨkariyakɨ kuu 'amupa haramara kiekame kaniutatsana.


\par }{\Q \VS{14}'Ikɨ matsi 'inɨari xeikɨa kanihɨkɨtɨni kemɨtiuyuriwekɨ,

\par }{\QB 'etsiwa xeikɨa ketemɨteku'enakarekɨ.

\par }{\QB ¿Kemɨ'ane meitimaitɨyani pɨyɨwe tɨranarieya mɨtɨrɨkaɨye?»




\par }\Chap{27}{\SH 'Atanaurieka Kuwi kemutayɨ
\par }
{\PP \VerseOne{1}Merikɨtsɨ Kuwi, tawarita kaniutaniuni, mɨpaɨ kaniutayɨni:


\par }{\Q \VS{2}«Kakaɨyari hetsie nenehɨritɨatɨ, Naimekɨmɨtɨrɨkaɨye,

\par }{\QB kemɨ'ane nehetsiemieme mɨkayuwaɨriya 'aixɨa mɨtiyurienikɨ,

\par }{\QB kemɨ'ane netukari mɨyatiuka'eniwame mayeitɨa,


\par }{\Q \VS{3}mexi 'akuxi nehetsie tukari xuawe

\par }{\QB meta netsurita Kakaɨyari 'iyaya nehexeiya,


\par }{\Q \VS{4}'etsiwa tɨma neteni 'axaranɨyɨneme pɨkatitaxata,

\par }{\QB meta neneni 'itarika pɨkatahekɨata.


\par }{\Q \VS{5}Hatsuaku nepɨkaxepitɨani kename xeme yurikɨ xetekuxata,

\par }{\QB mexi ne'ayeyuri, kename heitserie nehexeiya nepaineni.


\par }{\Q \VS{6}Ne yemekɨ kename nehetsie karahɨiwa neputaineni, nepɨkaxepitɨani.

\par }{\QB Mexi ne'uyeikani, tewiyarika ne'iyaritsie pɨkaxuaweni.


\par }{\BB \par }
{\Q \VS{7}»'Axateyuruwamete wahepaɨ memɨnetsi'aye'unie ketiwaruyurieni,

\par }{\QB meta nehepaɨtsita memeuniuka heitseriemekɨ yamemɨkatekahu wahepaɨ.


\par }{\Q \VS{8}¿Kakaɨyari memɨka'ayexeiya kemeteta'ikwewa

\par }{\QB kepauka memɨtakukuwetsie,

\par }{\QB kepauka watukari Kakaɨyari muwanawairietsie?


\par }{\Q \VS{9}¿Kakaɨyari wahiwari pɨ'enie

\par }{\QB kepauka wahetsie 'uximatɨarika mɨye'axe?


\par }{\Q \VS{10}¿Kamɨtsɨ Naimekɨmɨtɨrɨkaɨye hetsie meteyutemamawie,

\par }{\QB yatɨni yuheyemekɨ Kakaɨyari metehahɨawe?


\par }{\BB \par }
{\Q \VS{11}»Ne hikɨ tixaɨtɨ nekatinixehekɨatsitɨiyamɨkɨ Kakaɨyari tɨrɨkariyayatsie mieme.

\par }{\QB Naimekɨmɨtɨrɨkaɨye kemɨtiyuriemɨkɨ nepɨka'enukanani.


\par }{\Q \VS{12}Xɨka xemetɨtɨ 'ikɨ naime xetexexeiyaniri,

\par }{\QB ¿kamɨtsɨ titayari waɨkawa xeteniukixie?»


\par }{\SH Tsupaxi hairieka kemutayɨ
\par }
{\Q \VS{13}«'Ikɨ piinitɨarika Kakaɨyari katini'utani

\par }{\QB katiniwayetuiriemɨkɨ 'axamemɨte'u'iyari,

\par }{\Q 'ikɨ 'imikieri memɨkateyukanenimaya

\par }{\QB Naimekɨmɨtɨrɨkaɨye katiniwayetuiriemɨkɨ:


\par }{\Q \VS{14}Tsepa tɨɨri keyupaɨmeme mɨwarexeiyani,

\par }{\QB mepɨkwi'iwa 'ixiparakɨ,

\par }{\QB meta hatsuaku tɨɨriyamama 'etsimemɨpepe mepɨkatihuxani.


\par }{\Q \VS{15}Kehateta memɨyuhayewa yaxeikɨa mepɨkateukieni,

\par }{\QB wiuraxi wahetsiemieme mepɨka'utitsuanani.


\par }{\Q \VS{16}Tsepa waɨkawa pɨrata memukuxeɨri tumuanari hepaɨ,

\par }{\QB meta 'ixurikite yuheima memɨtiyetɨkɨ haxu hepaɨ,


\par }{\Q \VS{17}heitserie mexeiyani pɨhɨkɨtɨni kemɨ'ane mɨkɨ kamixate mɨranakatɨni,

\par }{\QB meta kemɨ'ane hetsiena mɨkarahɨiwa pɨrata pɨwata'ɨitɨani.


\par }{\Q \VS{18}Kii memɨtiwewiwa kwitsiteri tekɨmemete wahepaɨ pɨ'anene,

\par }{\QB nenieremete waxamaru hepaɨ pɨ'anene.


\par }{\Q \VS{19}Mepukahipite waɨkawa meteheuxeiyatɨ, matsi 'imatɨrieka:

\par }{\QB kepauka memanutanenieretsie, wapiinite naitɨ pɨtitipaparike.


\par }{\Q \VS{20}Wahetsie pɨ'axe haa tɨrɨkaɨyetɨ mariwetɨ,

\par }{\QB yɨwikɨta 'eka tɨrɨkaɨyetɨ puwaratixɨrɨwa.


\par }{\Q \VS{21}'Eka tau manatineika hepa mieme puware'enitsitɨwa, hikɨ 'ana mepukumamawere,

\par }{\QB kaniwarakuhunani memakuteitsie.


\par }{\Q \VS{22}Wahetsie kaniuwautseni kawanenimayatɨ,

\par }{\QB mexi mɨkɨ tɨrɨkariyaya memakatɨ meyuta'unarɨmeni.


\par }{\Q \VS{23}Yumamate puyuitɨwa wananaimatɨ pɨtiutapine,

\par }{\QB yumaɨxiwarikɨ, memakuteitsie kaniwaranuyenɨ'awani».




\par }\Chap{28}{\SH Mɨreutamaiwe kwikariyari
\par }
{\Q \VerseOne{1}Minaxi kanixɨaweni pɨrata mana mayeneika,

\par }{\QB meta hakewa huru mekwaxiyarie.


\par }{\Q \VS{2}Tepɨa kwie hetsie kanayeneikani,

\par }{\QB tetetsie kuwɨre kanayekunarɨwani.


\par }{\Q \VS{3}Minaxi hetsie ti'uximayatame yɨriya kaneutiparitɨwani:

\par }{\QB tetexi wayemuinatɨ muta'atɨkatsie,

\par }{\QB tetexi witsimɨ'anene puwaune waɨkawa muyeyɨwitsie.


\par }{\Q \VS{4}Teewa paitɨ teɨteri memɨkahakuteitsie,

\par }{\QB teɨteri hatsuaku memɨkahanu'uwatsie peuta'ine,

\par }{\Q 'ateewa paitɨ teɨteri memɨkahanu'uwatsie,

\par }{\QB kaunari hetsie 'ukuwietɨ.


\par }{\Q \VS{5}Kwiepa 'ikwai pɨtineika,

\par }{\QB matsi kwie taɨta taikɨ mɨtiutiteke hepaɨ ti'anenetɨ katiniyepika.


\par }{\Q \VS{6}Tetetsie tete waɨkawa mayeyuyuawi payeneika

\par }{\QB meta tumuanaritsie huru peutitei.


\par }{\Q \VS{7}Kwixɨ 'ateewa 'uyewietɨ yu'ikwai mɨxeiya pumawe muwa hemarietɨ

\par }{\QB meta piwame pɨka'ixeiyawe.


\par }{\Q \VS{8}Xewitɨ tɨma yeutanaka mana pɨka'uyeyeiwe,

\par }{\QB meta mayetsi manatɨma mepɨka'unieretɨkɨka.


\par }{\Q \VS{9}Minaxi mɨ'iniene tete mayetse'i pɨtsunane

\par }{\QB meta hɨrite tsutɨmeyari pukuhekɨata.


\par }{\Q \VS{10}'Ayeparitsietɨtɨ hewayexawame payeitɨa,

\par }{\QB meta yuhɨxitekɨ pɨtiutaxexeiya waɨkawa mɨraye'atɨka.


\par }{\Q \VS{11}Haa 'apapatɨ muwawɨtɨkatsie pikuwaune,

\par }{\QB meta tita mɨti'awietsiekai pɨtihekɨata.


\par }{\BB \par }
{\Q \VS{12}Matsi, ¿hakewa peikaxeiya mɨtimaiwenikɨ mɨ'ayumieme?

\par }{\QB ¿Hakewa petikie mɨreutamaiwenikɨ mɨ'ayumieme?


\par }{\Q \VS{13}Xewitɨ tɨma tewi 'atsipɨkatimate kemɨraye'axe,

\par }{\QB 'ena kwiepa temanu'uwa pɨka'ukaxexeiyarɨwa.


\par }{\Q \VS{14}Haa 'emeukatewa mɨpaɨ paine: «'Uwa puyemawe».

\par }{\QB Haramarata mɨpaɨ paine: «'Ena pumawe».


\par }{\Q \VS{15}Huru witsimɨ'anekɨ pɨkayunanainɨa,

\par }{\QB meta pɨrata tsepa waɨkawa mahetekɨ pɨkayu'axinɨa.


\par }{\Q \VS{16}Huru kwi mukwaxiyariekɨ pɨkayunanainɨa,\FTNT{*}{{\FR 28:16 }{\FR{28:16
}}{\FQ{huru kwi mukwaxiyarie. Pɨyɨweta mutayɨni
}}{\FQ{huru 'Upixi mieme.}}}

\par }{\QB meta tete mɨyɨwi mayemerɨkawikɨ meta tete yuawimekɨ mutimerɨka waɨkawa mɨraye'axekɨ.


\par }{\Q \VS{17}Huru meta tete xikɨri manuyehekɨa hepaɨna pɨka'anene,

\par }{\QB meta mɨtiupata pɨkayɨwe hurukɨ mɨtiwewiyatɨkakɨ.


\par }{\Q \VS{18}Matsi titayari tetehexaxatani tete mɨxeta meta mɨtsiɨraɨye.

\par }{\QB Mɨtimaiwenikɨ matsi pɨraye'axe keyuri tetexi mayetataɨrawi.


\par }{\Q \VS{19}Tete mayetaxaɨye Kutsi kwieyaritsie mieme hepaɨna pɨka'ane,

\par }{\QB meta pɨkayɨwe huru 'aixɨa mɨ'anekɨ minaneni.


\par }{\BB \par }
{\Q \VS{20}¿Hakewa kamɨtsɨ payeneika mɨtimaiwenikɨ mɨ'ayumieme?

\par }{\QB ¿Hakewa petikie mɨreutamaiwenikɨ mɨ'ayumieme?


\par }{\Q \VS{21}Yunaitɨ memɨte'u'uwa wahɨxie pɨ'awietɨ,

\par }{\QB metatsiere wikixi wahɨxie pɨyu'awieta.


\par }{\Q \VS{22}Mɨɨya tiyu'uname matɨa mɨpaɨ meputiyuane:

\par }{\QB «'Etsiwa tepɨtemarie hepaɨtsitana miemekɨ».


\par }{\Q \VS{23}Kakaɨyari xeikɨa pɨyɨwe hetsɨana mɨye'ani,

\par }{\QB mɨkɨ xeikɨa pɨtimate hakewa mɨkɨ meyeka.


\par }{\Q \VS{24}Mɨkɨ kwie manu'atɨkatsie paitɨ pɨniere,

\par }{\QB mɨkɨ naime pɨtixeiya muyuawi hetɨa tita mɨtixɨawe.


\par }{\Q \VS{25}Kepauka mɨkɨ 'eka tɨrɨkariyaya mupitɨakai

\par }{\QB meta kepauka haa mu'inɨataxɨ kematiyeukakɨ,


\par }{\Q \VS{26}kepauka mukawiwiyenikɨ mupitɨa

\par }{\QB meta wiyeri mɨtɨrɨkawi kemɨtiɨkɨkanikɨ,


\par }{\Q \VS{27}hikɨ kemɨtimaiwenikɨ mɨ'ayumieme kaniuxeiya kani'inɨarita mɨraye'axe hepaɨ katinixeiya,

\par }{\QB kanita'inɨata, hikɨ heitixeiyaxɨaka 'aixɨa kaniyurieni.


\par }{\Q \VS{28}Hikɨ teɨteri mɨpaɨ katiniwarutahɨawe:

\par }{\QB «Ti'aitame 'ayemakatɨ mɨtimaiwenikɨ kanihɨkɨtɨni.

\par }{\QB 'Axamɨti'ane hepaɨtsita yukweriwayurietɨ: mɨkɨ mɨreutamaiwe pɨhɨkɨtɨni».




\par }\Chap{29}{\SH Kuwi yuxaɨta yatiku'eriwatɨ kemutayɨ
\par }
{\PP \VerseOne{1}Kuwi tawarita mɨpaɨ kaniutayɨni:


\par }{\Q \VS{2}«Waɨkawa metserite manuyekɨ nepuku'eriwa,

\par }{\QB kepauka Kakaɨyari mɨnetsi'ɨwiyakaitsie.


\par }{\Q \VS{3}Yɨkɨxemekɨ neheima pɨnetsikɨxiyakai,

\par }{\QB makɨyɨwi hekɨariyayatsie nepuyeikakai.


\par }{\Q \VS{4}'Iya tukari nepa'eriwa, kepauka yakɨ nemɨnemaikaitsie,

\par }{\QB 'ana Kakaɨyari nekii 'aixɨa pɨyuriekai yunaki'eriyakɨ.


\par }{\BB \par }
{\Q \VS{5}»Kepauka 'akuxi Naimekɨmɨtɨrɨkaɨye nehamatɨa muyeikakaitsie,

\par }{\QB meta neniwema ne'aurie memɨtiyaxikekaitsie,


\par }{\Q \VS{6}kepauka retsi kuneriyarikɨ neketatetsie nemeyuhauxinakai,

\par }{\QB meta 'ayeparitsie hatseiti hayari paneikakai,


\par }{\Q \VS{7}kepauka nemayeyeikakai kiekari kitenie wa'ɨxatsitɨwame nemɨhɨkɨtɨkai,

\par }{\QB kepauka yuwaɨkawa memayuxeɨrietsie 'ɨparitsie nemayeixakai,


\par }{\Q \VS{8}temari menetsixeiyame hu mepɨkɨkakai,

\par }{\QB 'ukirawetsixi meta mepɨti'uwekai,


\par }{\Q \VS{9}memanuyetei metekuxatatɨ mepɨtekuhayeikawakai

\par }{\QB meta yumamakɨ yutenie mepɨwɨwɨrekai.


\par }{\Q \VS{10}Memanuyetei 'a'inɨkai metekuxatatɨ mepakɨkakai,

\par }{\QB meta waneni wateta pukuwewerikekai.


\par }{\Q \VS{11}Kemɨ'ane memɨnetsi'eniwakai netikuxatakaku, 'aixɨa meputiyuanekai nehepaɨtsita,

\par }{\QB kemɨ'ane memɨnetsixexeiyakai, 'aixɨa meputiyuanekai.


\par }{\Q \VS{12}Tixaɨtɨ mɨkarexeiya xɨka parewiya ha'iwawani nehetsɨa, ne nepiparewiekai,

\par }{\QB yaxeikɨatatsiere nutui, yuparewiwame mɨkahexeiya.


\par }{\Q \VS{13}Tixaɨtɨ memɨkatetakwewie 'aixɨa mepɨnetekɨhɨawekai,

\par }{\QB nekɨmana temawierikakɨ

\par }{\QB wiuraxi wa'iyari putihiwakai.


\par }{\Q \VS{14}Tita mɨtiheitserie kamixayari nepanakatɨkɨkai,

\par }{\QB mɨkɨ nemata nemuwawiwa pɨhɨkɨtɨkai meta nemu'utsie nemayɨhɨaya heitserie nemexeiyanikɨ.


\par }{\Q \VS{15}Memɨkaheuneniere wahetsiemieme wahɨxite nepatɨa,

\par }{\QB memɨka'ɨkɨniwawe wahetsiemieme, wa'ɨkate nepatɨa.


\par }{\Q \VS{16}Memɨteheuyehɨwa wapaapa nepatɨa,

\par }{\QB meta teewatari wahetsie nunuwame nepatɨa.


\par }{\Q \VS{17}'Axamemɨte'u'iyari watamete nepanaye'unaxɨa,

\par }{\QB watametetsie paitɨ wa'ikwai nepayeha.


\par }{\BB \par }
{\Q \VS{18}»'Ana mɨpaɨ nepɨtiu'eri: “Nekiita nepɨmɨni,

\par }{\QB netukari kayu'inɨatsinɨatɨ payani xiekari haramara tetsita mɨtika hepaɨ.


\par }{\Q \VS{19}Nenanayarite hata paitɨ pɨreukawiyaxɨani,

\par }{\QB haɨtsikari tɨkarikɨ mieme nexawaritsie peukayaxe.


\par }{\Q \VS{20}Mariweme kenemɨrexeiya nehetsie puyuhayewani witsimɨ'anene,

\par }{\QB meta netupi yanepɨrakweka”.


\par }{\BB \par }
{\Q \VS{21}»Teɨteri mepɨnetsi'eniwakai neniuki metakwewietɨ kayuwatɨ metetetɨ me'enukwewienike,

\par }{\QB kayuwatɨ me'umatɨ ne'ɨxatsi mepuka'ɨnakai.


\par }{\Q \VS{22}Ne kepauka nemɨtiutaxaxatakai, xewitɨ 'axapɨka'utainekai nehepaɨtsita,

\par }{\QB neniuki wanakata pɨtikunanakekai.


\par }{\Q \VS{23}Neniuki mepɨtakwewiekai me'enukwewienike

\par }{\QB xewitɨ wiyeri 'emɨreutetere kemɨtitakwewie hepaɨ.


\par }{\Q \VS{24}Xɨka ne nehanaweni newaxeiyatɨ, mɨkɨ yuri mepɨkanete'eririekai,

\par }{\QB nehɨxie nemakananekɨ mɨkɨkɨ mepɨyuwaɨriyakai.


\par }{\Q \VS{25}Huye ke'aneme memuweiyani nepuwaxeitsitɨakai,

\par }{\QB ne wayeta nepayeixakai,

\par }{\Q wahamatɨa nepuyeikakai ti'aitame yukuyaxima watsata muyeikani hepaɨ,

\par }{\QB kemɨ'ane memɨyuhiwerie wanɨtɨwame hepaɨ netiyumaitɨ.


\par }{\BB \par }


\PoetryChap{30}{\Q \VerseOne{1}»Hikɨ matsi nehepaɨtsita tɨɨritɨtɨ mekaniutinaweni,

\par }{\QB ne mɨkɨ wapaapama nepɨkawaruhɨritɨawe tɨma

\par }{\QB netsɨikɨrima nemuxatsima wahɨwemete.


\par }{\Q \VS{2}¿Titakɨ tiyunaki'eriekake nehetsiemieme watɨrɨkariya,

\par }{\QB matsi tɨrɨkariya mekahexeiyakaku?


\par }{\Q \VS{3}Mete'uka'eniwatɨ haakakɨ meta meteheuyehɨatɨ,

\par }{\QB makumawe 'amanutitewatsie paitɨ mepu'uwakai tɨkarikɨ,

\par }{\QB yeuta kwiepa mɨkahakietatsie.


\par }{\Q \VS{4}'Ɨtsita tupiriyate ratsiwitɨkaime mepɨtekupitɨwekai

\par }{\QB meta matsikɨi nanayari mepɨkwakai.


\par }{\Q \VS{5}Mepayeweiyariekai kiekaritsie,

\par }{\QB mewahiwietɨ tenanawayamete wahepaɨ.


\par }{\Q \VS{6}'Ayumieme puwakietɨkai

\par }{\QB 'aki 'utɨma haa muwakitsie,

\par }{\QB 'ai mukatataritɨa meta terɨta.


\par }{\Q \VS{7}'Ɨtsitsata meputihiwakai,

\par }{\QB tupiriyatsata 'axeikɨa mepɨtihipitekai.


\par }{\Q \VS{8}Teɨteri 'atsimemɨkatemate mekanihɨkɨtɨni, 'axamemɨtemariwa,

\par }{\QB 'ayumieme yukie mepayeweiyarie.


\par }{\BB \par }
{\Q \VS{9}»Hikɨ matsi ne menetsikuxatatɨ xeikɨa kenemɨ'ane mekaneni'ɨkeni.

\par }{\QB Hikɨ netsi'atsemete mekanakɨne.


\par }{\Q \VS{10}Mepɨnetsi xani'erie, mepɨnetsi'uku'e'eiriwa,

\par }{\QB nehɨxie mepɨnetsihaye'aɨtsikawiya.


\par }{\Q \VS{11}Hikɨri matsi Kakaɨyari tixaɨtɨ nekatiyunaki'eriekame mɨnetsi'ayeitɨa,

\par }{\QB nehɨxie 'axame'utiyuatɨ mepɨkatehayewa.


\par }{\Q \VS{12}Netserieta mepɨti'u yunaitɨ teɨteri menetsimietɨwetɨ,

\par }{\QB mepɨnetsiwiniyatɨwe ne'ɨkatsie

\par }{\QB meta mepiwewie nehetsɨa kememɨte'aye'axɨani.


\par }{\Q \VS{13}Nehuyeta mepɨte'anuna,

\par }{\QB xewitɨ mɨkanetsiparewiekɨ yamepɨteyurie memɨnetsika'unakɨ.


\par }{\Q \VS{14}'Amepahu ne'ixumeritsie memeu'inieni hepaɨ,

\par }{\QB kii 'u'unimetsata mepɨnetsimietɨwe mekatehayewatɨ.


\par }{\Q \VS{15}Marika nehetsie punua,

\par }{\QB 'aixɨa 'anemekɨ kenemɨtixeiyariekai 'eka hepaɨ petɨa,

\par }{\QB newikweitsitɨarika hai hepaɨ putiutapaparike.


\par }{\BB \par }
{\Q \VS{16}»Hikɨta netukari nepɨtatɨmaiyarɨme,

\par }{\QB nekukwiniya kwinimieme pɨneti'uximatɨa.


\par }{\Q \VS{17}Yɨwikɨta ne'umete pɨnetsititara,

\par }{\QB kukuiniya nehetsie pɨkaheununuwa.


\par }{\Q \VS{18}Kakaɨyari yutɨrɨkariyakɨ nekamixatsie pɨnetsiwiya,

\par }{\QB pɨnetsikɨxɨipina nekamixa nekɨipitɨa mieme hepaɨ.


\par }{\Q \VS{19}Karima haxuta pɨnetsiheukahɨpa,

\par }{\QB meta naxi tumuanari pɨnetsihayeitɨwa.


\par }{\BB \par }
{\Q \VS{20}»Kakaɨyari 'aku, 'ekɨ nepɨmatsihahiwiwa, matsi pepɨkanetsiku'eiya,

\par }{\QB ne 'ahɨxie nepɨ'axe, matsi 'ekɨ waɨriyarika pepɨnetsikuxexeiya.


\par }{\Q \VS{21}Kwinimiemeri pepɨnetinanaima,

\par }{\QB 'atɨrɨkariyakɨ pepɨnetsi'anayewaya.


\par }{\Q \VS{22}'Eka hetsie pepɨnetsiheutahɨpa pepɨnetsi'anuku'enitsitɨwa,

\par }{\QB wiyeri mɨtɨrɨkaɨyetsie pepɨnetsi'uyehɨpa.


\par }{\Q \VS{23}Yanepɨtimate teukiyapa kepemɨnereukatuanikɨ,

\par }{\QB hakewa teyunaitɨ 'atemu'uwa temɨtakukuwe metakiekaritsie.


\par }{\BB \par }
{\Q \VS{24}»Matsi kemɨ'ane ma'iwarie tawari menukawaxɨani pɨkayɨwe,

\par }{\QB tiuka'eniwatɨ mahiwa parewiya ha'iwawatɨ.


\par }{\Q \VS{25}Ne memɨte'uka'eniwa wahetsiemieme neputatsuaka.

\par }{\QB Tixaɨtɨ memɨkatehexeiya wahetsiemieme nekaninehɨaweni.


\par }{\Q \VS{26}Kepauka 'aixɨa mɨti'ane nemɨtikwewiekai, 'axamɨti'ane pɨtinua,

\par }{\QB kepauka hekɨariya nemukuwaunekai, yɨriya pɨnua.


\par }{\Q \VS{27}Nepɨkatihayewa netaɨta neyɨhɨawetɨ,

\par }{\QB nepɨtinewie netiuka'eniwatɨ.


\par }{\Q \VS{28}Nenehɨawetɨ 'anepuyeika, matsi tau mɨxɨkakɨ hawaikɨ,

\par }{\QB teɨteri wahɨxie neputakeka, parewiya newautɨ.


\par }{\Q \VS{29}Yawixi memayu'eririya wa'iwa nepatɨa,

\par }{\QB nɨpexitsixi tɨkarikɨ miemete wa'iwa.


\par }{\Q \VS{30}Nenawiyari pukatai, meta kanikatsanikeni,

\par }{\QB naitɨ newaiyari pɨta'a hɨiyakɨ.


\par }{\Q \VS{31}Nekanari yuariyaya hiwerika pɨhɨkɨ,

\par }{\QB nepirikɨxa yuariyaya nutuixiya pɨhɨkɨ.


\par }{\BB \par }


\PoetryChap{31}{\Q \VerseOne{1}»Ne nehɨxitekɨ tɨratu nepuwewiekai

\par }{\QB kapa 'uka ne'uxeiyakɨ ne'ihiwe'erietɨ.


\par }{\Q \VS{2}¿Kakaɨyari 'amutewi hetsɨa timieme ketita neranunakekeyu?

\par }{\QB ¿Ketita netiyetuiriyarienikeyu Naimekɨmɨtɨrɨkaɨye hetsɨa timieme 'emeutitewatsie?


\par }{\Q \VS{3}'Axateyuruwamete memɨka'unarienikɨ kaniwahetsiemiemetɨni

\par }{\QB meta 'axamekani'itɨariekuni 'axamemɨte'u'iyari.


\par }{\Q \VS{4}¿Kamɨtsɨ Kakaɨyari kanetixeiya kenemɨtiuyeika

\par }{\QB meta kati'inɨata kenemɨtiumiekɨ?


\par }{\BB \par }
{\Q \VS{5}»Xɨka 'axa'anemekɨ ne'uyeikani,

\par }{\QB yatɨni kwamanarikakɨ xeikɨa neyumexɨitɨaka,


\par }{\Q \VS{6}Kakaɨyari kenetsi'u'inɨata ti'inɨnɨatame 'aixɨa mɨ'anekɨ,

\par }{\QB hikɨ 'ana yapɨretimani kename 'atsinemɨkatiuyuri nehɨkɨ.


\par }{\Q \VS{7}Xɨka kenemɨtiuyeikakɨ ne'uku'eirieni,

\par }{\QB xɨka ne'iyari nehɨxite tita mɨtihiwe'erie 'anukuweiya,

\par }{\QB yatɨni nemamakɨ mɨirikɨa tewinɨari netihɨniyani,


\par }{\Q \VS{8}mekete'utikwani hipatɨ tita ne nemɨtiuka'e,

\par }{\QB meta naitɨ ne'etsari kereuyehɨiyani.


\par }{\BB \par }
{\Q \VS{9}»Xɨka xeime 'ukaratsikɨ netiu'irɨwiyarieni,

\par }{\QB xɨka nehepaɨ tewi kitenie ne'utihupakaitɨni,


\par }{\Q \VS{10}kamɨtsɨ ne'ɨya xeime 'uki 'ikuya ke'ukatɨxɨ,

\par }{\QB meta hipatɨ 'ukitsi hamatɨana meke'ukahini.


\par }{\Q \VS{11}Mɨkɨri yemekɨ tewiyarika pɨhɨkɨtɨnikeyu,

\par }{\QB 'axamɨti'ane mɨkɨkɨ nemutaxanetsiewekaikɨ.


\par }{\Q \VS{12}'Ɨkwari mɨreuyehɨani hepaɨ pɨtimatsiɨkɨnike.

\par }{\QB Naime mɨrakɨxɨtsitɨa tita nemɨtiuka'e nanayari 'ɨarime hepaɨ.


\par }{\BB \par }
{\Q \VS{13}»Xɨka neyuta'imani 'aixɨa nemɨtiyurienikɨ

\par }{\QB nete'uximayatsiriwamete 'ukitsi meta 'ukari wahetsiemieme,

\par }{\QB kepauka memɨnetsi'anati'eiyakaitsie,


\par }{\Q \VS{14}¿keri netayɨni kepauka Kakaɨyari mɨnetsita'iwawiyatsie?

\par }{\QB ¿kenehaineni kepauka mɨnetsitakwewienitsie?


\par }{\Q \VS{15}Mɨkɨ Kakaɨyari nemaamatsie mɨnetsiyeweriyaxɨ

\par }{\QB mɨkɨtatsiere mɨwarutiwewi kanihɨkɨtɨni,

\par }{\QB tamaamama wahetsie teyetekaku kataniutiwaweriya.


\par }{\BB \par }
{\Q \VS{16}»Hatsuaku nepɨkatiuhayewaxɨ memɨteheuyehɨwa wa'iwaurika ne'enietɨ,

\par }{\QB meta wiuraxi nepɨkawaruhayewaxɨ mekwiximeme,


\par }{\Q \VS{17}hatsuaku paa nexaɨta nepɨka'utakwai,

\par }{\QB meta nutuite nekatiwakweririetɨ.


\par }{\Q \VS{18}Nemɨtemaikɨtɨkaitsie paitɨ ne wahetsiemieme wapaapa nepɨhɨkɨ,

\par }{\QB nunutsiyari paitɨ wiuraxi nemuwaruwitɨxime nepɨhɨkɨ.


\par }{\Q \VS{19}Xɨka xeime ne'uhayewa yu'ixuriki kahexeiyatɨ mɨmɨnikɨ,

\par }{\QB yatɨni xewitɨ mɨreuyehɨwa mɨranakatɨni karexeiyani,


\par }{\Q \VS{20}xɨka mɨkɨ yu'iyarikɨ 'aixɨa kahaineni

\par }{\QB nemuxatsi wahuxarikɨ newarutikemaritɨaku,


\par }{\Q \VS{21}yatɨni xɨka nutuite wahetsiemieme nemama ne'utatsera

\par }{\QB waɨkawa nemɨyɨwekaikɨ heitseriekamekɨ yanemɨtayɨnikɨ 'itsɨkame nehɨkɨtɨtɨ,


\par }{\Q \VS{22}nemamate kehewayexɨnixɨani nenaiparita,

\par }{\QB mɨrewayewiyatɨkatsie kehewayetekixɨani.


\par }{\Q \VS{23}Yuheyemekɨ ne Kakaɨyari yamɨtiwarakapitɨwakɨ nepɨmakaxe,

\par }{\QB mɨkɨ ti'aitame mumariwe hɨxie nepɨkayɨwe nemɨyɨxɨna.


\par }{\BB \par }
{\Q \VS{24}»¿Kamɨtsɨ tuminitsie xeikɨa netita'ikwewa,

\par }{\QB yatɨni huru 'aixɨa mɨ'ane mɨpaɨ nerehɨawe: “'Ahetsie nepɨtiwiya”?


\par }{\Q \VS{25}Piinitɨarika waɨkawa kenemɨrexeiyakai

\par }{\QB hatsuaku mɨkɨkɨ nepɨkaheyuta'ɨrixɨ.


\par }{\Q \VS{26}Tau xawatɨriyaya mariweme nepɨkahayeitɨwa,

\par }{\QB yatɨni metseri xawatɨriyaya,


\par }{\Q \VS{27}'awietɨma nepɨkawarayexeiya,

\par }{\QB meta 'itsiya netenie mieme nepɨkawarenɨ'airiwa.


\par }{\Q \VS{28}'Ikɨ 'axamɨti'anekɨ yaxeikɨata nepɨtaxanetsienikeyu,

\par }{\QB Kakaɨyari muyuawitsie makawe nepuku'eirienikekai.


\par }{\BB \par }
{\Q \VS{29}»Hatsuaku nepɨkayukatemawi mɨnetsi'aye'unie 'atiweku.

\par }{\QB Meta tiuka'eniwakaku.


\par }{\Q \VS{30}Hatsuaku neteta 'axanepɨka'utayɨ xeime hetsiemieme

\par }{\QB 'axakehe'itɨarieka nehaitɨ.


\par }{\Q \VS{31}¿Kemɨ'ane nekiita pɨka'utahuxai,

\par }{\QB kemɨ'ane nemexatsie mɨrapikai pɨkatiutikwai?


\par }{\Q \VS{32}Hatsuaku yeikame nekitenie nepɨkareunamiri,

\par }{\QB hatsuaku nemɨka'imate yɨwikɨta kaye'utɨa pɨkahekatei.


\par }{\Q \VS{33}Hatsuaku ke'axanemɨtiuyuri nepɨka'anukana,

\par }{\QB hipatɨ teɨteri wahepaɨ,

\par }{\Q nehetsie mɨkarahɨiwanikɨ nepɨkahanukanakai,


\par }{\QB \VS{34}hipatɨ 'axamenete'utahɨawekɨ.

\par }{\Q Hatsuaku kayuwatɨ nepɨkatiuya meta nekiita nepɨkaheuyunakai

\par }{\QB newamakatɨ ne'iwama memunetsinenixeiyanikɨ.


\par }{\BB \par }
{\Q \VS{35}»Matsi yemekɨ yanepɨra'eriwakaku xɨka Kakaɨyari netsi'u'enienike.

\par }{\QB 'Ena netseyu nepaumani:

\par }{\QB Naimekɨmɨtɨrɨkaɨye kenetsi'uta'eiya.

\par }{\Q Xɨka mɨkɨ netsimiemɨkɨni,

\par }{\QB mɨpaɨ mɨkɨ yakeraka'utɨani.


\par }{\Q \VS{36}Mɨkɨ xanetsika nenaiparitsie nepikɨtɨneni,

\par }{\QB meta kuruna hepaɨ nekanenamakamɨkɨ.


\par }{\Q \VS{37}Hɨxiena nepɨtakeni nemanuyeka nemɨhɨkɨtɨni hepaɨ,

\par }{\QB meta nepɨtitaxatɨani xexuimekɨ kenemɨtiuyeikakaikɨ.


\par }{\BB \par }
{\Q \VS{38}»Xɨka nekwie nehepaɨtsita hahiwani,

\par }{\QB meta naitɨ xurukuyari xɨka 'utitsuanani,


\par }{\Q \VS{39}xɨka xeime 'itsanarieya ne'utikwani nekatipitɨaka,

\par }{\QB yatɨni xɨka wakutsiyarima memɨkayuwaɨriyanikɨ newaru'uximatɨani,


\par }{\Q \VS{40}hikɨ nekwiepa tɨriku hetsiemieme xuya pɨta ke'utinexɨani,

\par }{\QB meta tupiriya tsewara hetsiemieme».

\par }{\PP Mɨpaɨ Kuwi 'utayɨka katinanunɨni tikuxatatɨ.




\par }\Chap{32}{\SH 'Erihu kemɨranuyeha titaxatake
\par }
{\PP \VerseOne{1}Kepauka Kuwi hamikumama memuyuhaika memɨtehetima kename mɨkɨ heitserie mexeiya yu'eriekai, 'anari mepɨka'ita'ei.

\VS{2}Matsi 'Erihú Warakeri nu'aya Wutsi kiekame, Xamɨ nuiwarieya hetsie mumiemetɨkai, waɨkawa Kuwi hepaɨtsita kaniuyeha'ani, Kakaɨyari heitserie kahexeiyame mayeitɨakɨ, mɨkɨ pɨta yɨkɨmana heitserie hexeiyame mayuyeitɨakɨ.

\VS{3}Yaxeikɨata hamikumama memuyuhaika wahepaɨtsita kaniuyeha'ani memɨka'ɨyɨwekaxɨakɨ Kuwi memɨta'eiyakɨ meta hetsiena memɨte'ɨhɨakɨ.

\VS{4}Merikɨte 'Erihú kaniwatakwewiekaitɨni Kuwi 'akuxi katitaxatɨawetɨ, mɨkɨ waɨkawa wiyari memexeiyatɨkateikɨ,

\VS{5}matsi kepauka mɨwaruxei memuyuhaika meka'utiniukame, waɨkawa kaniuyeha'ani.

\VS{6}Hikɨ kaniutaniuni 'Erihú Warakeri nu'aya Wutsi kiekame:

\par }{\SH Matɨari 'Erihu kemutayɨ
\par }
{\Q «Ne yemekɨ nepɨtemaikɨ, xemeta xepu'ukirawetsixi,

\par }{\QB 'ayumieme waɨkawa nepumakai

\par }{\QB kenemɨtiku'eriwa yanemɨtayɨnikɨ.


\par }{\Q \VS{7}Mɨpaɨ nepɨtiunehɨawixɨ: “'Ukirawetsixi meri meke'utiniuni kememɨte'uyemate,

\par }{\QB 'ukirawetsixi meri kememɨtemaiwawe meke'itahekɨata”.


\par }{\Q \VS{8}Matsi tewi meitimaitɨyeikanikɨ mupitɨa

\par }{\QB 'iyari hetsiena mɨyeka kanihɨkɨtɨni,

\par }{\QB Naimekɨmɨtɨrɨkaɨye 'iiya 'ipitɨakaku.


\par }{\Q \VS{9}'Ukirawetsixi xeikɨa memɨtemaiwawe mepɨkahɨkɨ,

\par }{\QB meta 'ayumaitɨ xeikɨa pɨkaretimani tita mɨtiheitserie.


\par }{\BB \par }
{\Q \VS{10}»'Ayumieme waɨkawamekɨ nepɨxewawirie, xemɨnetsi'enienikɨ,

\par }{\QB netatsiere 'etsiwa nepɨrexeiya nemɨtixetaxatɨanikɨ.


\par }{\Q \VS{11}Mexi xetekuxatakai, kayuwatɨ nepɨtikatei nexekwewietɨ

\par }{\QB meta nexe'enietɨ 'aixɨa kexemɨtekuxatakaikɨ,

\par }{\Q mexixi niuki xewautɨwekai,


\par }{\QB \VS{12}yemekɨ waɨkawamekɨ nepi'eni.

\par }{\Q Matsi 'akuxi xepɨkayɨwawe yaxemɨtehetimanikɨ kename Kuwi yuri ka'utaine,

\par }{\QB xewitɨ pɨka'ita'eiyawe mɨkɨ kemɨtikuxatakɨ.


\par }{\Q \VS{13}Mɨpaɨ xepɨkahaitɨkani: “Tameri mɨtimaiwenikɨ mɨ'ayumieme tepukaxei,

\par }{\QB Kakaɨyari ke'ita'eiya, matsi teɨteri pɨkatixaɨ”.


\par }{\Q \VS{14}Kuwi nehepaɨtsita 'atsipɨkahaine,

\par }{\QB meta ne xehepaɨ nepɨkatita'eiya.


\par }{\BB \par }
{\Q \VS{15}»Kuwi, 'ahamikuma mepuyuxamurie,

\par }{\QB mepɨkayɨwawe memuti'anikɨ, niuki pɨwareuyehɨwa.


\par }{\Q \VS{16}¿Neta kayuwatɨ netiyerɨni,

\par }{\QB mɨkɨ memɨkamatsi'uta'eikɨ?


\par }{\Q \VS{17}Netatsiere nepɨrexeiya yanemɨtayɨnikɨ,

\par }{\QB meta nematsiɨkɨme nepayeitɨani kenemɨtiuyematekɨ.


\par }{\Q \VS{18}Niukikɨ nepɨka'ixɨa,

\par }{\QB 'iyari nehetsie mɨyeka waɨriyarika pɨnetsipitɨa nemɨtaniunikɨ.


\par }{\Q \VS{19}Winu pɨteyutsie mɨyema hepaɨ nekani'aneni,

\par }{\QB winu nawi kɨxauriyari mɨhekwatsie yematɨ mɨtatsanirɨme hepaɨ.


\par }{\Q \VS{20}Peuyewetse nemɨtaniuni meta nemɨnenɨtɨanikɨ,

\par }{\QB neteni nepanutayepieni yanemɨtita'anikɨ.


\par }{\Q \VS{21}Ne xeime hetsiemieme nepɨkataniuni,

\par }{\QB meta xeime witsinepɨkatitahɨawe.


\par }{\Q \VS{22}Ne xeime witsinepɨkareutaxatɨawe,

\par }{\QB xɨka mɨpaɨ netiutiyurieni, kemɨ'ane mɨnetsi'utawewi pɨnetikwinitɨani.


\par }{\BB \par }


\PoetryChap{33}{\Q \VerseOne{1}»Kuwi, nepɨmatsiwawirie neniuki pemɨ'enienikɨ,

\par }{\QB yemekɨ pemi'enienikɨ naime kenemɨtayɨni.


\par }{\Q \VS{2}'Ariri neteni nekananutayepieximeni,

\par }{\QB nekatinitaxatamɨkɨ nekawaɨripiwetɨ.


\par }{\Q \VS{3}Neniuki 'iyari 'aixɨa mɨtiuka'iyaritsie kaniyekɨkani,

\par }{\QB neteni yakatinimaika heitseriemekɨ.


\par }{\Q \VS{4}Kakaɨyari 'iyarieya pɨnetsi'utawewi,

\par }{\QB Naimekɨmɨtɨrɨkaɨye 'iiyaya tukari pɨnetsi'upitɨa.


\par }{\Q \VS{5}Xɨkapeyɨweni, keneneuta'eiya,

\par }{\QB keneu'akuha'aritɨa, yapemɨneranutahɨawixɨanikɨ.


\par }{\Q \VS{6}Kakaɨyari hɨxie, 'ekɨ matɨa ne yaxeikɨa tepɨ'anene,

\par }{\QB netatsiere kwiekɨ nekaniwewiyakametɨni.


\par }{\Q \VS{7}Pepɨka'utimamaweni meta pepɨkanetsimakaka,

\par }{\QB meta nemamá haheteme 'ahetsie pepɨka'erieka.


\par }{\BB \par }
{\Q \VS{8}»Matsi wa'atɨ mɨpaɨ nepɨtiu'enaxɨ mɨpaɨ pepainekai

\par }{\QB (ne nepa'eriwa):


\par }{\Q \VS{9}“Ne 'axanepɨkatiyuruwame. 'Axamɨti'ane nepɨkarexeiya.

\par }{\QB Nepɨ'itiya meta nehetsie pɨkarahɨiwa.


\par }{\Q \VS{10}Matsi, Kakaɨyari nehetsie waɨkawa pɨtiɨhɨa,

\par }{\QB nemeye'unie pɨnetsi'ayeitɨa.


\par }{\Q \VS{11}Ne'ɨkatetsie tepɨa karenakɨ pɨnetsi'ɨhɨa

\par }{\QB meta kenemɨtikuyeika pɨnetsita'ɨwiya”.


\par }{\BB \par }
{\Q \VS{12}»Matsi keneneupitɨa yanemumatitahɨawekɨ kename yakɨ pe'utaine,

\par }{\QB matsi Kakaɨyari pumariwe keyuri teɨteri.


\par }{\Q \VS{13}¿Titayari hetsiena mieme pere'ahaxɨatɨwa

\par }{\QB kename kamatsiku'eiya pe'utaitɨ?


\par }{\Q \VS{14}Kakaɨyari waɨkawamexɨa yakatatinahɨaweni,

\par }{\QB tsepa temɨka'i'enie.


\par }{\Q \VS{15}Heiwa tekutsukaku taheinɨtsita,

\par }{\QB heiwata yɨwikɨta katatinixeiyatsitɨaka,

\par }{\Q kepauka yemekɨ kwi tekutsukaku,

\par }{\QB yatɨni kepauka herie temɨtikukutsu ta'utatsie,


\par }{\Q \VS{16}mɨkɨ tanakata pɨtatsikɨhɨawe

\par }{\QB meta temumamakakɨ pɨtatsihayemari'itɨwa,


\par }{\Q \VS{17}mɨtatsipatakɨ 'axaketemɨteyuriekɨ

\par }{\QB meta temɨtehayewanikɨ teyuta'ɨretɨ,


\par }{\Q \VS{18}mɨki teukiyata temɨkaheukaxɨrienikɨ,

\par }{\QB meta mɨki kitenie temɨkaheutahaxɨanikɨ.


\par }{\Q \VS{19}Heiwa Kakaɨyari waɨkawa kukuiniyakɨ pɨraka'enitsitɨiya,

\par }{\QB ra'umete kwinimieme ratikukuinetɨ.


\par }{\Q \VS{20}'Ana tawaiyari 'ikwai pɨtixani'erie,

\par }{\QB 'ikwai witsimɨ'anenekɨ putahewa.


\par }{\Q \VS{21}Tawaiyari tepeuyehɨpa kayuhekɨakamekɨ,

\par }{\QB ta'umete muyukuhekɨkɨare muti'inɨata pɨyɨwe.


\par }{\Q \VS{22}'Ana pehurani temakateukienitsie,

\par }{\QB rahetsieri paye'aximeni mumɨnikɨ.


\par }{\BB \par }
{\Q \VS{23}»Matsi xɨka xewitɨ niuki tuayame, xeimiriyari watsata 'ayeneme,

\par }{\QB tewi hetsiemieme xɨka 'utaniuni,

\par }{\QB xɨka ya'utayɨni kename heitserie hexeiya,


\par }{\Q \VS{24}xɨka 'itinenimayata meta Kakaɨyari xɨka mɨpaɨ tiutawawirieni:

\par }{\QB “Keneutawikweitsitɨa mɨki teukiyata mɨkaheukahɨiwanikɨ,

\par }{\QB 'ari hetsiena mieme nemɨtiyutuani nekanexeiyani”,


\par }{\Q \VS{25}hikɨ 'ana tewi kanitahekwariyariemɨkɨ,

\par }{\QB nunutsiyari kemɨ'anekai hepaɨ 'anetɨ kanayeimɨkɨ.


\par }{\Q \VS{26}Kakaɨyari pɨtahɨawe, mɨkɨta piparewieni,

\par }{\QB hɨxiena pixeiyani hikɨ yutemawietɨ pɨtahiwa,

\par }{\QB meta 'ana Kakaɨyari 'atsikatiyuruwame payeitɨani.


\par }{\Q \VS{27}'Ana tewi yumɨireme wahɨxie yapɨtayɨni:

\par }{\QB “'Axanepɨtiuyuri, mɨtiheitserie neputsewixima,

\par }{\QB matsi mɨkɨkɨ yanepɨkarakapitɨarie.


\par }{\Q \VS{28}Kakaɨyari pɨnetsi'utawikweitsitɨa mɨki teukiyapa nepɨkaheukawe,

\par }{\QB nepayeyuri, hekɨariyatsie 'akuxi nepuyeika”.


\par }{\BB \par }
{\Q \VS{29}»'Ikɨ naime Kakaɨyari yapɨtiyuriene

\par }{\QB heiwamieme, hutarieka meta hairieka paitɨ,


\par }{\Q \VS{30}mɨtatsitawikwetsitɨanikɨ temɨkakwinikɨ,

\par }{\QB hekɨariya tukaritsie mieme mɨtatsihekɨariwiyanikɨ 'akuxi.


\par }{\BB \par }
{\Q \VS{31}»Kuwi, yemekɨ keneneu'eni,

\par }{\QB kayuwatɨ ketinekani, nepɨtaniuni.


\par }{\Q \VS{32}Xɨka perayexeiyani, keneneuta'eiya,

\par }{\QB keneutaniu, ne xatsunikɨ nepɨmatitaxatɨanikeyu.


\par }{\Q \VS{33}Yatɨni pepɨkatitaxata, kayuwatɨ keneneu'eni

\par }{\QB ne kemɨtimaiwenikɨ nepɨmatitaxatɨani».




\par }\Chap{34}{\SH Hutarieka 'Erihú kemutayɨ
\par }
{\PP \VerseOne{1}Metatsiere 'Erihú mɨpaɨ kaniutayɨni:


\par }{\Q \VS{2}«Xeme temaiwawemete, neniuki xekeneu'eni,

\par }{\QB xeme 'ɨxatsitɨariekate, yemekɨ xekeneneu'eni.


\par }{\Q \VS{3}Naka 'enakareme niuki puwata'inɨnɨata,

\par }{\QB neni 'ikwai mɨrewata'inɨnɨata hepaɨ.


\par }{\Q \VS{4}Teyunaitɨ 'ikɨ mɨyamɨti'ane tepeitimaixɨani,

\par }{\QB yatepɨtiyuani teyunaitɨ tita matsi 'aixɨa mɨti'ane.


\par }{\BB \par }
{\Q \VS{5}»Kuwi mɨpaɨ putaine: “Ne 'axanepɨkatiyuruwame,

\par }{\QB matsi Kakaɨyari nehetsie 'aixɨa mɨtiyurieni pɨkayuwaɨriya.


\par }{\Q \VS{6}Mɨti'itawa nekani'eriwanitsɨari,

\par }{\QB tsepa tewi heitserie nemexeiya nemɨhɨkɨ,

\par }{\Q 'ɨrɨteya 'ari pɨnetsimiexime,

\par }{\QB tsepa 'axanekatiuyuri”.


\par }{\Q \VS{7}¿Hakewa xewitɨ Kuwi hepaɨ 'anetɨ peyeika,

\par }{\QB yunanaimarika haretɨ haa hepaɨ?


\par }{\Q \VS{8}Kaninakeni 'axateyuruwamete muwatemawiekakɨ

\par }{\QB meta 'axamemɨte'u'iyari muwanɨkakɨ.


\par }{\Q \VS{9}Meta mɨpaɨ putaine kename tewi tixaɨtɨ kara'iwa

\par }{\QB Kakaɨyari naki'eritɨatɨ xeikɨa xɨka 'uyeikani.


\par }{\BB \par }
{\Q \VS{10}»Teɨteri xemɨtemaiwawe xekeneneu'eni:

\par }{\QB Kakaɨyari 'axamɨtiuyurieni pɨkayɨwe,

\par }{\QB meta Naimekɨmɨtɨrɨkaɨye kemɨkatiheitseriekɨ yapɨkatiyurieni.


\par }{\Q \VS{11}Kakaɨyari tewi kemɨtiu'uximayataxɨkɨ yapɨrekapitɨwa,

\par }{\QB kemɨreuyewetse hetsiena yapɨtiyuriene.


\par }{\Q \VS{12}Mɨpaɨ tepɨkateku'eriwani kename Kakaɨyari kemɨkatiheitserie tiyuriene.

\par }{\QB Naimekɨmɨtɨrɨkaɨye heitserie kemɨrexeiya pɨka'anutuna.


\par }{\Q \VS{13}¿Kemɨ'ane kwiepa tɨrɨkariyaya pipitɨa?

\par }{\QB ¿Kemɨ'ane penukake kwiepa mɨti'ɨwiyanikɨ?


\par }{\Q \VS{14}Xɨka mɨpaɨ tiu'erieni kename yu'iyari tatsinawairieni,

\par }{\QB yu'iiya xɨka tatsi'unawairieni kɨmana tukari temexeiyakɨ,


\par }{\Q \VS{15}yunaitɨ teɨteri mekaniukumaweriweni,

\par }{\QB yunaitɨ tumuanari mekanakɨniwaweni.


\par }{\BB \par }
{\Q \VS{16}»'Ikɨ ketineu'eni, xɨka yurikɨ petimaiweni,

\par }{\QB yemekɨ keneu'eni kenemɨtayɨni.


\par }{\Q \VS{17}¿Tiyɨwekuta tita mɨtiheitserie tixani'erietɨ mɨtiuta'aita?

\par }{\QB ¿Kamɨtsɨ Kakaɨyari heitserie mexeiya mɨtɨrɨkaɨye hetsie perahɨani,


\par }{\Q \VS{18}kemɨ'ane te'aitamete memamariwaweme mɨkawarayeitɨa

\par }{\QB meta memɨtɨrɨkawi yatiwakɨhɨawetɨ 'axakememɨteyuriekɨ?


\par }{\Q \VS{19}Kakaɨyari te'aitamete mexɨakate xeikɨa waɨkawa pɨkawaparewie,

\par }{\QB meta xikutsixi xeikɨa pɨkawaparewie tixaɨtɨ memɨkateheuxeiya kawanaki'erietɨ.

\par }{\QB Yunaitɨ matsi mɨkɨ 'iwewarimama mepɨhɨkɨ.


\par }{\Q \VS{20}Yapauka tɨkari hixɨapa menitakukuweni,

\par }{\QB teɨteri mekanitiyɨyɨakani marikakɨ mekanitakukuweni,

\par }{\Q Memɨmamariwawe mekananakaxɨriwani

\par }{\QB teɨteri 'atsimekateyuriekaku.


\par }{\BB \par }
{\Q \VS{21}»Kakaɨyari hɨxiteya teɨteri wahuye pɨwaxeirie,

\par }{\QB mɨkɨ yuxexuitɨ kememɨte'u'uwa pɨ'ɨwiya.


\par }{\Q \VS{22}Pumawe yɨriya meta 'etɨri 'emayetsuye

\par }{\QB 'axateyuruwamete mɨwati'awietakɨ.


\par }{\Q \VS{23}Kakaɨyari mitixeiyaxɨani pɨkaheuyewetse

\par }{\QB kepauka muwata'iwawiyakɨ.


\par }{\Q \VS{24}Pɨkati'iwauni 'akuxi memɨmamariwawe muwaranakaxɨrienikɨ,

\par }{\QB meta hipame pɨta muwaranuti'uitɨanikɨ.


\par }{\Q \VS{25}Kakaɨyari naime katinaka'utɨwani kememɨteyurie,

\par }{\QB yɨwikɨta kaniwaratixɨrɨwani meta kaniwatiketsinani,


\par }{\Q \VS{26}putiwaruka'enitsitɨwa ke'axamemɨte'uyurikɨ

\par }{\QB yunaime teɨteri wahɨxie,


\par }{\Q \VS{27}me'iweiyatɨ memɨte'uhayewaxɨkɨ

\par }{\QB 'aitsikaya memɨka'anuku'erikɨ.


\par }{\Q \VS{28}Hetsɨana paitɨ memiye'atɨakɨ

\par }{\QB tixaɨtɨ memɨkatehexeiya meta memɨteheuyehiwa wahiwari,

\par }{\QB hikɨ Kakaɨyari kani'enieni.


\par }{\Q \VS{29}¿Matsi kepaikɨ hetsiena pɨrahɨawe

\par }{\QB xɨka mɨkɨ kayuwatɨ tiuyerɨni?

\par }{\Q ¿Kepaikɨ pixeiyawe xɨka yunierika 'awietani?

\par }{\QB Mɨkɨ yunaime teɨteri meta wakiekari waheima pɨkawe,


\par }{\Q \VS{30}'axamemɨte'u'iyari memɨkate'aitanikɨ

\par }{\QB meta teɨterimama waruwiniyakɨ.


\par }{\BB \par }
{\Q \VS{31}»Xɨka 'ipaɨ petitahɨawe:

\par }{\QB “Yurikɨ ne'axanepɨtiuyuri, tawariri 'axanepɨkamatitahɨawe.


\par }{\Q \VS{32}Yakenetineuta'ɨkitɨa tita 'akuxi nemɨkatixeiya,

\par }{\QB xɨka 'axanetiuyurieni, tawariri mɨpaɨ nepɨkatiyurieni”.


\par }{\Q \VS{33}¿Kakaɨyari metiupitɨawe,

\par }{\QB 'ekɨ kemɨmatinake,

\par }{\QB tsepa 'ekɨ pemɨka'itanaki'eri?

\par }{\Q Ne nepɨkahɨkɨ yanemɨtayɨni, matsi 'ekɨ pɨta,

\par }{\QB 'ayumieme yakeneutayɨki kepemɨtiku'eriwa.


\par }{\BB \par }
{\Q \VS{34}»Memɨtemaiwawe yamekenete'utahɨawe

\par }{\QB meta xeme xemeti'enatɨkɨka xemɨnetsi'enie:


\par }{\Q \VS{35}“Kuwi 'atsikatimaitɨ putaine,

\par }{\QB niukieyatsie pumawe meitimaitɨyanikɨ”.


\par }{\Q \VS{36}Kuwi keheutixeiyariexɨani,

\par }{\QB 'axatiyuruwame hepaɨ kaniutayɨni.


\par }{\Q \VS{37}'Axatiuyuriekatɨtɨ tawari 'akuxi mɨkaheu'ena kanayuyeitɨwani,

\par }{\QB meta 'akuxi tahɨxie kataniyuriyani,

\par }{\QB metatsiere Kakaɨyari hepaɨtsita waɨkawa 'axakaniutayɨni».




\par }\Chap{35}{\SH Hairieka 'Erihú kemutayɨ
\par }
{\PP \VerseOne{1}Metatsiere 'Erihú mɨpaɨ kaniutayɨni:


\par }{\Q \VS{2}«¿Kuwi, heitserie pehexeiyame peti'a'erie kepauka 'ipaɨ pemutaine:

\par }{\QB “Ne matsi heitserie nepexeiya keyuri Kakaɨyari”?,


\par }{\Q \VS{3}meta 'ipaɨ pemɨtita'iwawiyakɨ:

\par }{\QB “¿Titakuta rayani nehetsie xɨka 'axanekatiuyurieni?”


\par }{\Q \VS{4}'Aixɨa kani'aneni, ne nekanixeta'eiyamɨkɨ

\par }{\QB 'ekɨ, meta 'ahamikuma.


\par }{\Q \VS{5}Muyuawitsie keneutinieri, kwi keneuyu'ɨwiya,

\par }{\QB haiwitɨri meutitewatsie keneutixeiya.


\par }{\Q \VS{6}Xɨka 'axapetiuyurieni, ¿Kakaɨyari titakɨ 'axapetiyurie?

\par }{\QB Xɨka waɨkawa 'axapetiuyurieni, ¿Titakɨ petikwinitɨa?


\par }{\Q \VS{7}Xɨka 'aixɨa petiuyeikani, ¿tita petipitɨa?

\par }{\QB ¿Ketita ranupini 'ahetsɨa timieme?


\par }{\Q \VS{8}Tsepa 'axapemɨtiyuriene yatɨni 'aixɨa pemɨtiyuriene,

\par }{\QB kemɨ'ane yamemɨ'itɨarieni 'ahepaɨ teɨteri wahetsie katininakimɨkɨ.


\par }{\BB \par }
{\Q \VS{9}»Yunaitɨ teɨteri meputihiwa 'axamɨti'ane waɨkawa manutatekekɨ wahetsie,

\par }{\QB parewiya mepa'iwawa memɨxɨnarienikɨ mɨtɨrɨkaɨye muwananaimakɨ.


\par }{\Q \VS{10}Peru xewitɨ mɨpaɨ pɨkahaine: “¿Hakewa Kakaɨyari, mɨnetsi'utawewi,

\par }{\QB tɨkarikɨ tɨrɨkariya hekwame mɨnetsikupitɨwa,


\par }{\Q \VS{11}waɨkawa mɨtati'ɨkitɨa keyuri yeutari memumariwawe,

\par }{\QB waɨkawa tetemaiwaweme mɨtatsi'ayeitɨa keyuri wikixi?”


\par }{\Q \VS{12}Xɨka Kakaɨyari teɨteri mehahiwatɨkaikaku kawaku'eiyani,

\par }{\QB karikɨ 'axamemɨte'u'iyarikɨ memuyuti'ɨrekɨ kaniyɨaneni.


\par }{\Q \VS{13}Kakaɨyari pɨkawa'enie tixaɨtɨ mɨkatihɨkɨ memuku'iwawakɨ,

\par }{\QB Naimekɨmɨtɨrɨkaɨye pɨkawa'enimɨkɨ.


\par }{\Q \VS{14}Tsepa kepauka kename peka'ixeiya pemaine,

\par }{\QB kepemɨtiuyuri hɨxiena pɨti'ane, 'ayumieme peuyewetse pemikwewieka.


\par }{\Q \VS{15}'Ekɨ mɨpaɨ peputaine kename Kakaɨyari kahayu'eriya meta karaka'enitsitɨani,

\par }{\QB meta kename 'atsikaretimamate waɨkawa 'axamɨti'ane hepaɨtsita,


\par }{\Q \VS{16}matsi 'ekɨ Kuwi, 'atsipekatimaitɨ peputaniuka,

\par }{\QB waɨkawa peputaniuka matsi 'atsipepɨkatimate kepemutaine».




\par }\Chap{36}{\SH Naurieka 'Erihú kemutayɨ
\par }
{\PP \VerseOne{1}'Erihú kaniyeweiyakaitɨni mɨpaɨ 'utaitɨ:


\par }{\Q \VS{2}«Ketinenewieka 'akuxi nepɨmatitaxatɨani

\par }{\QB Kakaɨyari hetsiemieme 'akuxi nepɨtitaxata.


\par }{\Q \VS{3}Kenemɨtiuyemate 'ateewa peyetɨa,

\par }{\QB yanepɨtayɨni mɨnetsi'utawewi heitseriemekɨ pɨtiyuriene.


\par }{\Q \VS{4}Yurikɨ nepaine neniuki pɨka'itarika,

\par }{\QB tewi mɨtimaiwe 'ahɨxie pepuketsa.


\par }{\BB \par }
{\Q \VS{5}»Kakaɨyari pɨtɨrɨkaɨye, 'atsimɨkatiyuruwame pɨka'anuyehɨpa,

\par }{\QB Kakaɨyari pɨtɨrɨkaɨye, meta naime pɨtimate.


\par }{\Q \VS{6}'Axamɨtiuka'iyari 'amuyeikanikɨ pɨkapitɨa,

\par }{\QB matsi mu'uximatɨarie heitserie kemɨrexeiyanikɨ pupitɨa.


\par }{\Q \VS{7}Heitseriemekɨ memu'uwa yuheyemekɨ puwa'ɨwiya,

\par }{\QB te'aitamete wahamatɨa memɨte'aitanikɨ puwapitɨa

\par }{\QB meta yuheyemekɨ waheima puwaka'uitɨwa.


\par }{\Q \VS{8}Matsi xɨka mehɨatɨkani karenakɨ,

\par }{\QB xɨka me'uximatɨarietɨkani kaunarikɨ memɨhɨatɨkani hepaɨ,


\par }{\Q \VS{9}Kakaɨyari kexemɨte'uyurikɨ yapɨtayɨni

\par }{\QB meta kexemɨteyuti'ɨrekɨ 'axaxete'uyurieka.


\par }{\Q \VS{10}Yunakatekɨ memɨ'enananikɨ pɨwapitɨa mete'ɨkitɨarietɨ

\par }{\QB meta puwawawirie 'axamemɨteyuriekɨ memuyupatakɨ.


\par }{\Q \VS{11}Xɨka mɨkɨ mehenu'enieni meta me'eyexeiyatɨ mehakɨne,

\par }{\QB waɨkawa metehexeiyatɨ mepuyuhayewa kepaɨmexɨa memu'uwani,

\par }{\QB meta meyutemamawietɨ mepakɨne kememɨteheutere.


\par }{\Q \VS{12}Matsi xɨka meka'enu'enieni,

\par }{\QB 'atsimekatemaitɨ mɨki kitenie mepeutahaxɨani.


\par }{\BB \par }
{\Q \VS{13}»Kakaɨyari memɨka'ayexeiya yu'iyaritsie haxɨa mepu'uta,

\par }{\QB parewiya mepɨkaha'iwawa tsepa Kakaɨyari mɨtiwaruka'enitsitɨwa.


\par }{\Q \VS{14}'Ayumieme kwitɨwa temaritɨtɨ mekanitakukuweni,

\par }{\QB 'ukitsi yuhamatɨa memukahipite tukita hepaɨ.


\par }{\Q \VS{15}Kemɨ'ane memɨte'uka'eniwa, Kakaɨyari puwaxɨna mete'uka'eniwakaku,

\par }{\QB meyuhiweriekaku, pɨwanɨtɨa.


\par }{\BB \par }
{\Q \VS{16}»Kakaɨyari pɨmatsixɨna waɨkawa petiuka'eniwakaku,

\par }{\QB 'ahakuyeukaku pɨmatsihɨani,

\par }{\QB 'amexatsie 'ikwaite 'aixɨa mɨti'anene pɨtitahɨniya.


\par }{\Q \VS{17}Matsi 'ekɨ Kakaɨyari memɨka'ayexeiya kememɨtepitɨarie mɨpaɨ pepɨtipitɨarieni,

\par }{\QB tita mɨtiheitserie meta kepemɨranutahɨiyani mepumatsi'axe.


\par }{\Q \VS{18}Kene'a'ɨwiyani waɨkawa perexeiyatɨ pemayanikɨ petihiwe'erietɨ,

\par }{\QB tiyukwamaname pepɨkahe'ayeitɨwani.


\par }{\Q \VS{19}Waɨkawa kepemɨrexeiya pukamatsiparewieni,

\par }{\QB meta naitɨ 'a'uximayatsika.


\par }{\Q \VS{20}Yɨriya pepɨkatakwewieka,

\par }{\QB kepauka teɨteri wakiekari mati'utsie matixɨriwa.


\par }{\Q \VS{21}Kene'a'ɨwiyani 'axamɨti'ane hepaɨtsita,

\par }{\QB 'ayumieme hikɨ pekatiniuka'eniwani.


\par }{\BB \par }
{\Q \VS{22}»Kakaɨyari 'aixɨa katinahɨawarɨwani yutɨrɨkariyakɨ.

\par }{\QB Xewitɨ ti'ɨkitametɨtɨ hepaɨna 'anetɨ pumawe.


\par }{\Q \VS{23}¿Kemɨ'ane pita'iwawiyawe kemɨtiyuriene?

\par }{\QB ¿Kemɨ'ane kename heuyewe pɨtitahɨawiwe?


\par }{\Q \VS{24}'Uximayatsikaya hepaɨtsita 'aixɨa pehaitɨ pepɨkaratɨtɨmaiyani,

\par }{\QB nɨawarikɨ hepaɨtsitana 'aixɨa katinaniuwani.


\par }{\Q \VS{25}Yunaitɨ teɨteri memixeiya mepɨyɨwawe,

\par }{\QB tsepanetɨ 'ateewa paitɨ.


\par }{\Q \VS{26}Kakaɨyari pumariwe tepɨka'imate.

\par }{\QB Pɨkayu'inɨatsinɨa kepaɨmeme wiyari mexeiya.


\par }{\BB \par }
{\Q \VS{27}»Mɨkɨ haɨtsi pɨtaxɨrɨwa

\par }{\QB haa 'aki 'utɨma wiyeri hepaɨ muhanekɨ hatɨatsie mɨye'axenikɨ,


\par }{\Q \VS{28}hai wiyeri pɨkaxɨrɨwa,

\par }{\QB teɨteri wahetsie waɨkawa mɨkaxɨrienikɨ.


\par }{\Q \VS{29}¿Kemɨ'ane hai 'emutayeyeure petimaitɨyeika,

\par }{\QB meta tɨranari tsatana mayuane?


\par }{\Q \VS{30}Kakaɨyari xekeneuxeiya yuxawatɨriya yu'aurie kemɨrexeiya,

\par }{\QB meta mɨkɨkɨ haramara 'upaitɨ pɨhɨniya.


\par }{\Q \VS{31}Kakaɨyari pɨti'aita nuiwarite wahetsie

\par }{\QB meta 'ikwaite waɨkawame pɨtiwayetuirie.


\par }{\Q \VS{32}Mimierika yumamatsie pɨti'ɨwe,

\par }{\QB meta yapɨtita'aitɨwa hakewa mɨrekamɨni.


\par }{\Q \VS{33}Tɨranarieya yapaine kename wiyeri tɨrɨkaɨye,

\par }{\QB meta wakaitsixi 'ɨaritɨ mepi'enie kename 'uhamie.


\par }{\BB \par }


\PoetryChap{37}{\Q \VerseOne{1}»'Ari 'ena ne'atimietɨ nepuma, ne'iyari putɨrarɨka,

\par }{\QB wa'atɨri ne'iyari pɨrewatiyeixime.


\par }{\Q \VS{2}Keneu'eni, keneu'eni niukieya tɨranarieya,

\par }{\QB yuarikaya tetana mayeneika xekeneu'eni.


\par }{\Q \VS{3}Muyuawi hetɨa kemakuyewa naitsarie pɨtimimiene,

\par }{\QB merɨkariyaya, kwie manu'atɨkatsie paitɨ pɨye'axe.


\par }{\Q \VS{4}'Utɨmanata kaniumieni niukieya mumariwe tɨranariyari,

\par }{\QB kaniyuku'eiyani meta yumimierɨkari pɨkahayewa.


\par }{\Q \VS{5}Kakaɨyari yuniuki 'utatɨrarɨkame payeitɨwa

\par }{\QB hikɨ 'ana mariweme pɨtiyuriene:

\par }{\Q Kakaɨyari timamariwaweme mɨtiuyurieni pɨyɨwe

\par }{\QB meta tepɨkayɨwawe mɨkɨ temeitimanikɨ.


\par }{\Q \VS{6}'Ɨwi mɨpaɨ katinikɨhɨaweni: “Kwiepa keneukaxɨri”,

\par }{\QB wiyeri meta: “'Atɨrɨkariya keneuhekɨata”.


\par }{\Q \VS{7}Yapɨtiyuriene teɨteri yunaitɨ yukiita memeutahaxɨanikɨ,

\par }{\QB yunaitɨ kemɨtiyuriene memetimanikɨ.


\par }{\Q \VS{8}Yeutari yuhetsie nunuwame mepɨkuwautɨwe,

\par }{\QB meta yuterɨta mepuyukuhayeikawa.


\par }{\Q \VS{9}'Eka tatsutɨa mieme wiyeri mɨtɨrɨkaɨye pu'atɨwa,

\par }{\QB meta 'eka tayeta mieme xeri pɨ'atɨwa.


\par }{\Q \VS{10}Kakaɨyari yu'iiyakɨ 'ɨwi pɨtiwewiwa

\par }{\QB 'ana haa naitɨ puxexere.


\par }{\Q \VS{11}Haiwitɨri haa kaniutitɨtɨwani,

\par }{\QB meta yumimierɨkari mana kaniyenenetɨwani,


\par }{\Q \VS{12}hikɨ mɨkɨ mekaniku'uwani,

\par }{\QB naitsarie kwiepa kemakuyewa,

\par }{\QB mete'aye'atɨanike Kakaɨyari kemɨtiwaru'aitɨa,


\par }{\Q \VS{13}'Aixɨa mɨtiuka'iyarikɨ, hai muyukuxeɨrienikɨ yapɨtiyuriene,

\par }{\QB hipame mɨtiwakwinitɨanikɨ yatɨni 'aixɨa muwayurienikɨ.


\par }{\BB \par }
{\Q \VS{14}»Kuwi, yaketinetewini 'akuxi, keneneu'eni,

\par }{\QB Kakaɨyari mariwemekɨ kemɨtiyurie hepaɨtsita keneuyuti'iyaritɨa.


\par }{\Q \VS{15}¿Petimate Kakaɨyari haiwitɨri kemɨtikuyuitɨwa,

\par }{\QB meta kemikuyuruwa merɨkariyayakɨ mukuxawatɨrenikɨ?


\par }{\Q \VS{16}¿Petimate kehepaɨ haiwitɨri

\par }{\QB 'ateewa mɨtiuyeyeixa,

\par }{\QB Kakaɨyari mamariwaweme timaiwemekɨ kemɨtiyuriene?


\par }{\Q \VS{17}'Ekɨ, pemɨyexɨrimɨne 'akamixate peranakatɨtɨ

\par }{\QB kepauka mɨxɨkanitsie 'eka tatsutɨa mieme 'i'atɨwakaku,


\par }{\Q \VS{18}¿petiyɨwe pemiparewieni muyuawi 'axemɨtayeuriya,

\par }{\QB 'ayetse'ime wurunitse xikɨriyari tepɨayari hepaɨ?


\par }{\BB \par }
{\Q \VS{19}»Ketatineutaxatɨa ketemɨte'ita'eiyakɨ,

\par }{\QB tametsɨ yemekɨ 'atsitemɨkatematekɨ,

\par }{\QB tepɨkatemate ketemɨtiyuani.


\par }{\Q \VS{20}Ne nepɨkanewaɨriya nemitawawirienikɨ kename netaniuni.

\par }{\QB ¿Kemɨ'ane puyuwaɨriya mɨtaniuni meta mumierieni?


\par }{\Q \VS{21}Xewitɨ pɨkayɨwe tau mɨxawatɨ kwi muxeiyakɨ

\par }{\QB kepauka muyuawitsie 'eka haiwitɨri mɨta'enitsitɨaxɨanitsie.


\par }{\Q \VS{22}Tixawatɨtɨ taimaɨyetɨ tayeta pɨrayemie,

\par }{\QB Kakaɨyari mana payemie, mariwemetsie yekaitɨ.


\par }{\Q \VS{23}Naimekɨmɨtɨrɨkaɨye temanunake pɨkayɨwe,

\par }{\QB tɨrɨkariyaya yemekɨ pumariwe.

\par }{\Q Pumamariwawe ke'aixɨa mɨtiyuriene meta kemɨtiheitseriekɨ,

\par }{\QB xeime waɨriyarika pukati'uximayatsitɨa.


\par }{\Q \VS{24}Mɨkɨ kemɨ'ane metemaiwaweme memuyu'erie tixaɨtɨ pɨkatiwarayeitɨa,

\par }{\QB 'ayumieme teɨteri mepimakaxe».




\par }\Chap{38}{\SH Kakaɨyari Kuwi kemɨtiuta'ei
\par }
{\PP \VerseOne{1}Yawé Kuwi kaniuta'eiya 'eka waɨkawa tɨrɨkaɨyemetsie. Mɨpaɨ katinitahɨawe:


\par }{\Q \VS{2}«¿Kemɨ'ane 'ikɨ pɨyɨane, ne'ɨxatsi hepaɨtsita mɨ'iyɨrie,

\par }{\QB 'atsikatiyumainɨakamekɨ 'utaniutɨ?


\par }{\Q \VS{3}Kene'akuha'aritɨa pemɨnetsita'eiyakɨ,

\par }{\QB ne nepɨmatsita'iwawiya, 'ekɨta pepɨnetsita'eiya.


\par }{\BB \par }
{\Q \VS{4}»¿Hakewa pepeyeikakai kepauka kwie tsutɨmeyari nemutawewitsie?

\par }{\QB Keneneutaxatɨa, xɨka 'aku yemekɨ petiuyemaika.


\par }{\Q \VS{5}Xɨari pepɨtimate kemɨ'ane miti'inɨataxɨ

\par }{\QB meta kemɨ'ane ti'inɨnɨatamekɨ mi'inɨataxɨ.


\par }{\Q \VS{6}¿Tsutɨmeyari ketita hetsie ratei,

\par }{\QB yatɨni kemɨ'ane tete tsikuritana mieme pukaye


\par }{\Q \VS{7}mexixi me'utikwikakai xurawetsixi ximeri miemete

\par }{\QB meta yunaitɨ niuki tuayamete meyutemamawietɨ me'utihiwakai?


\par }{\BB \par }
{\Q \VS{8}»¿Kemɨ'ane haramara muwatinetsie pɨreuna

\par }{\QB kepauka kwie taɨta muwatitekixɨtsie?


\par }{\Q \VS{9}¿Kepauka haiwitɨrikɨ nemitikemaritɨa

\par }{\QB meta kepauka yɨriya 'e'ayetsuimekɨ nemita'eimaxɨ?


\par }{\Q \VS{10}¿Kepauka hakewa meye'atɨkanikɨ nemipitɨa

\par }{\QB meta kitenieyatsie mɨreukukeka nemeukutetsie?


\par }{\Q \VS{11}¿Yatɨni kepauka 'ipaɨ nemɨtitahɨawixɨ: “'Ena xeikɨa pepɨye'atɨyeikani,

\par }{\QB 'ena 'ahamewari 'amɨnene pɨka'anutitsukwakani”?


\par }{\BB \par }
{\Q \VS{12}»¿Heiwamiemeri pe'uyeikatɨ ximeri petiuta'aitɨa,

\par }{\QB yatɨni tau 'ɨrɨya hakewa meukakɨxé petitaxatɨa,


\par }{\Q \VS{13}kwie kemɨyewa manuye'atɨkatsie paitɨ mɨye'anikɨ

\par }{\QB meta mɨkɨkɨ yunaime 'axamemɨte'u'iyari muwakuyuitɨanikɨ?


\par }{\Q \VS{14}Kwie puyukupata, haxu tseyu hetɨa hepaɨ,

\par }{\QB 'ixuriki witsimɨ'ane mukatutuni hepaɨ 'anetɨ kanayuyeitɨwani.


\par }{\Q \VS{15}'Axateyuruwamete hekɨaripana mepayeweweiyarɨwa,

\par }{\QB meta watɨrɨkariya mɨyuti'ɨre pɨka'unarɨwa.


\par }{\BB \par }
{\Q \VS{16}»¿Haramara haixayari hakewa metineika peremarie,

\par }{\QB meta perekuyeixɨari meukatetewatsie paitɨ?


\par }{\Q \VS{17}¿Mɨki kitenie petiuxeiyatsitɨarie?

\par }{\QB ¿Waɨkawa muyeyɨwi kitenie petiuxei?


\par }{\Q \VS{18}¿Petimate kwie kemɨyewa?

\par }{\QB Xɨka yurikɨ 'ikɨ naime petimaika, kenetineutaxatɨa.


\par }{\BB \par }
{\Q \VS{19}»¿Ke'anetɨ huye hekɨaripa mieme pɨhɨkɨ?

\par }{\QB ¿Hakewa pɨre'ane yɨriya mexuawe?


\par }{\Q \VS{20}¿Petiyɨwe wakwie manuye'atɨkatsie pemɨwarewitɨni?

\par }{\QB ¿Wahuye memakuteitsie mieme kemɨreuyune petimate?


\par }{\Q \VS{21}Yemekɨ pepɨtimate,

\par }{\QB 'anari xɨari peputinuiwakai.

\par }{\QB Mɨixari wiyari pepuyeika.


\par }{\BB \par }
{\Q \VS{22}»¿Pe'ixeiyake pereutahari

\par }{\QB 'ɨwi teeyari muyexeɨrietsie,


\par }{\Q \VS{23}nemi'uta kepauka nemuwa'uximatɨanitsie,

\par }{\QB kuyaxa miemetsie meta mɨtiyutakwitɨtsie?


\par }{\Q \VS{24}¿Ke'anetɨ huye pɨhɨkɨ hakewa xawatɨriya mɨtakɨkatsie,

\par }{\QB yatɨni hakewa 'eka tau manatineikatsie

\par }{\QB kwiepa mayeneika?


\par }{\Q \VS{25}¿Kemɨ'ane haa peuyepiwa waɨkawa mɨkawiyekɨ,

\par }{\QB meta kemɨ'ane wiyeri mɨtɨrɨkaɨye pupitɨa,


\par }{\Q \VS{26}teɨteri memɨkahakuteitsie mɨkahatuanikɨ,

\par }{\QB meta makumawetsie xewitɨtɨma mɨkahekietsie,


\par }{\Q \VS{27}kwie makuwaki muyunakɨ

\par }{\QB meta mana tupiriya mɨtinenikɨ?


\par }{\Q \VS{28}¿Kamɨtsɨ wiyeri yupaapa rexeiya?

\par }{\QB ¿Xewitɨ haɨtsi tiutinuiwitɨa?


\par }{\Q \VS{29}¿Hakewa 'ɨwi peyenunuiwa?

\par }{\QB ¿Kemɨ'ane pitinuiwitɨwa tee muyuawitsie mieme?


\par }{\Q \VS{30}Haa 'ayepari hepaɨ katiniutse'ireni,

\par }{\QB meta haramara 'amatiyewa kaniuxexereni.


\par }{\BB \par }
{\Q \VS{31}»¿Kamɨtsɨ Tsimanixi memɨwiwietɨka petiwarakɨwɨtɨawe,

\par }{\QB mexɨkatɨni Terɨka kaunariyari pemɨxɨna?


\par }{\Q \VS{32}¿Petiyɨwe muyuawitsie memɨteka'u xurawetsixitɨtɨ ximeripaitɨ pemuwaranetɨani?

\par }{\QB ¿Hararu 'Amupa petiuta'aitɨawe kepauka maneikanikɨ meta Hararu yakɨ mupe?


\par }{\Q \VS{33}¿Petimate ke'anenetɨ 'aitsikate muyuawitsie mɨti'aita?

\par }{\QB ¿Pemɨtiwata'aitɨanikɨ yunaime 'ena kwiepa petiyɨwe?


\par }{\BB \par }
{\Q \VS{34}»¿Petiyɨwe haiwitɨri pemutahiwieni

\par }{\QB 'ahetsie wiyeri waɨkawa mɨkaxɨrienikɨ?


\par }{\Q \VS{35}¿'Ekɨ petihɨkɨ mimierɨka pemɨhekɨata?

\par }{\QB ¿Kamɨtsɨ mɨpaɨ memeteku'eiya: “'Ena tepɨti'u kepehaineni”?


\par }{\Q \VS{36}¿Kemɨ'ane kuaxu mɨtimaiwenikɨ piyetuiri,

\par }{\QB yatɨni kemɨ'ane wakana 'ukiri meitimaitɨyeikanikɨ pupitɨa?


\par }{\Q \VS{37}¿Kemɨ'ane pɨtimaiwe haiwitɨri puti'inɨatawe?

\par }{\QB ¿Kemɨ'ane pɨyɨwe xarite muyuawitsie mieme metiyeuriexɨanikɨ


\par }{\Q \VS{38}kepauka kwie mɨtse'ire

\par }{\QB meta hapukwa mɨnararaninitsie?


\par }{\BB \par }
{\Q \VS{39}»¿'Ekɨ mayetsi 'ukari wa'ikwai petixɨ'erie

\par }{\QB meta mayetsi tɨɨrixi petiwahuxaitɨa


\par }{\Q \VS{40}kepauka terɨta memɨyu'awieta

\par }{\QB yatɨni kepauka mehupatɨ 'amemukuhe?


\par }{\Q \VS{41}¿'Ekɨ petihɨkɨ kwatsari pemɨtiwamikwa

\par }{\QB kepauka waniwema memɨteha'iwawa nehetsɨa,

\par }{\QB meta kepauka memeu'uwa xeikɨa mekatekwatɨ?


\par }{\BB \par }


\PoetryChap{39}{\Q \VerseOne{1}»¿Petimate kepauka kwaxuri memɨtitawaya?

\par }{\QB ¿Maxatsi petiwaxexeiya kepauka memɨtiniweyatsie?


\par }{\Q \VS{2}¿Petimate kepaɨmexɨa metseriyari memukuyuruwa?

\par }{\QB ¿Petimate kepauka memɨtiniweya?


\par }{\Q \VS{3}Kepauka yuniwema muwarayexeiya kananakatutsitani,

\par }{\QB kukuiniyaya mana kaniu'axeni kepauka mɨtiniwenitsie.


\par }{\Q \VS{4}Niwemama mekanitiwawereni meta yeuta metɨrɨkawitɨ mekanakɨkani,

\par }{\QB hikɨ mehekɨkatɨ mepɨkahanunuwari.


\par }{\BB \par }
{\Q \VS{5}»¿Kemɨ'ane puxu yeutanaka putatua?

\par }{\QB ¿Kemɨ'ane kaunarieya puxɨnaxɨ?


\par }{\Q \VS{6}Ne kwie makumawe nekaniyetuirieni,

\par }{\QB kiena mayanikɨ mɨkarakuteitɨtsie.


\par }{\Q \VS{7}Kiekaritsie tiyuariyaya pɨ'atse,

\par }{\QB meta ti'ikatɨwame hiwarieya pɨka'enie.


\par }{\Q \VS{8}Yemuritsie puyeika yu'ikwai tikuwaunetɨ,

\par }{\QB kwiepa mɨtitsitsiɨrawi tiwaunetɨ.


\par }{\BB \par }
{\Q \VS{9}»¿'Ekɨ yuri peti'erie kename turu yeutanaka yuwaɨriya matita'uximayatsirienikɨ?

\par }{\QB ¿'Akuraruta tɨkarikɨ tiuyuhayewawe?


\par }{\Q \VS{10}¿Petiyɨwe xɨka pe'itamu'uyaritɨani kaunarikɨ xuruku mɨtiwewienikɨ?

\par }{\QB ¿'A'ɨtɨma mumieni 'ukwietsanarɨmetɨ tiyɨwe?


\par }{\Q \VS{11}¿'Ekɨ hetsiena petiwiya mɨkɨ waɨkawa mɨtɨrɨkaɨyekɨ?

\par }{\QB ¿Waɨkawame kepemɨti'uximaya petipitɨawe mɨkɨ pɨta mɨtita'uximayatakɨ?


\par }{\Q \VS{12}¿Yuri peti'erie mɨkɨ 'a'ikú mɨtitɨanikɨ

\par }{\QB meta mikuxeɨrienikɨ hakewa pemeiti'unitsie?


\par }{\BB \par }
{\Q \VS{13}»'Aru 'amɨnena kaniyutemawieka yu'anate tikatsetɨ,

\par }{\QB matsi 'anateya kuaxu 'amɨnena 'anateya hepaɨ pɨka'anene.


\par }{\Q \VS{14}Mɨkɨ kwiepa kanititawayani,

\par }{\QB xiekaripata kaniku'e'eiriwani mɨtitsinekɨ,


\par }{\Q \VS{15}tsepanetɨ mitiketsi pɨka'ikweriwayurie,

\par }{\QB yatɨni tsepa memɨmamariwawe yeutari memitiketsi.


\par }{\Q \VS{16}Yuniwema 'aixɨa pɨkatiwaxeiya hetsɨana memɨkamiemetetɨni hepaɨ,

\par }{\QB pɨkayɨhɨawe tsepanetɨ 'uximayatsikaya yakɨxeikɨa mɨratɨa,


\par }{\Q \VS{17}Kakaɨyari mɨtimaiwenikɨ mɨka'ipitɨakɨ

\par }{\QB meta meitimaitɨyeikanikɨ pɨka'iyetuiri.


\par }{\Q \VS{18}Matsi kepauka mutanautsatsie kwinimieme kananayeyɨneni,

\par }{\QB kawayutsixi meta yaxikemete kaniwatawe'erieka.


\par }{\BB \par }
{\Q \VS{19}»¿Kawayu tɨrɨkariyaya petiyetuiri?

\par }{\QB ¿Kɨipieya petiutakemaritɨa kɨpateya 'atɨtɨmekɨ?


\par }{\QB \VS{20}¿'Ekɨ petihɨkɨ 'utsika hepaɨ pemɨtitsunatsitɨwa,

\par }{\QB ha'atɨ 'utapuxerɨkatɨ kemɨtiwamariuta?


\par }{\Q \VS{21}Kawayu yu'utɨa kemɨranuyeketsina, yuhetsie hauyu'ɨtɨ mɨtɨrɨkaɨyekɨ,

\par }{\QB meta makuweritsie kaniutananautsani.


\par }{\Q \VS{22}Marika pɨtawe'erie, tixaɨtɨ pɨkareumakaxe,

\par }{\QB pɨka'utimamawe tsepa 'ixiparakɨ mutamierie.


\par }{\Q \VS{23}'Auriena 'ɨrɨ kaniukuyuatɨyeikani,

\par }{\QB kaniutixawatɨreni pitsika 'amɨtɨtɨ meta 'ɨrɨ 'amɨtɨtɨ.


\par }{\Q \VS{24}Waɨkawa munautsarɨmekɨ kwitɨ kaniuye'axeni,

\par }{\QB kepauka kuxineta mutahɨtsierienitsie muwaketɨani pɨkayɨwe.


\par }{\Q \VS{25}Kepauka kuxineta metayuani, kanitatsuriximɨkɨ tiyu'iwamɨtɨ,

\par }{\QB mɨreyukwitɨne 'ateewa paitɨ kani'ɨkweni,

\par }{\QB meta yukukuyamete wahiwari kani'enieka metatsiere kuyaxi tewa'aitɨwamete wahiwari.


\par }{\BB \par }
{\Q \VS{26}»¿'Ekɨ kepemɨtimaiwekɨ piwame mukuwienenikɨ petipitɨa

\par }{\QB meta tatsutɨa paitɨ mɨye'anikɨ 'uwiximetɨ?


\par }{\Q \VS{27}¿Yapehainekaku kwixɨ 'ateewa tiuyewiwiere kuwienetɨ

\par }{\QB meta 'aheutitewakaku yu'itɨa mɨtawewienikɨ?


\par }{\Q \VS{28}'Aitsie kanikieka, muwa kaniyekukutsuni,

\par }{\QB mukatataritsie 'aitsie kaniyu'awietani.


\par }{\Q \VS{29}Manapaitɨ tita mɨtitakwani kanitaxeiyani,

\par }{\QB 'ateewa paitɨ hɨxiteya katinikuxexeiyani.


\par }{\Q \VS{30}Niwemama 'etsimemupepe mekaniyutemamawieka 'imieri xuriyayatsie,

\par }{\QB hakewa timɨkitɨ mɨreka, mana piwame kaniuyekani».




\par }\Chap{40}{\PP \VerseOne{1}Yaxeikɨata Yawé Kuwi mɨpaɨ katiniutahuawe:


\par }{\Q \VS{2}«¿Kemɨ'ane Naimekɨmɨtɨrɨkaɨye mɨniukima tiyɨwe mitaheitseritɨanikɨ?

\par }{\QB Kakaɨyari ke'uta'eiya kemɨ'ane hetsiena mɨtiuhɨpa».


\par }{\PP \VS{3}Hikɨ Kuwi mɨpaɨ katinita'eiya:


\par }{\Q \VS{4}«Yanemɨmatita'eiyakɨ nepɨkayɨwe, tixaɨtɨ nepɨkatihɨkɨ,

\par }{\QB Nemamakɨ netenie nepuwiere.


\par }{\Q \VS{5}Heiwa yaneputayɨ, tawari yanepɨkatayɨni,

\par }{\QB hutarieka neputaniu, tawariri waɨriyarika nepɨkayupitɨani».


\par }{\PP \VS{6}Hikɨ Yawé Kuwi mɨpaɨ katiniuta'eiya 'eka tɨrɨkaɨyemetsie. Mɨpaɨ katinitahɨawe:


\par }{\Q \VS{7}«Kene'akuha'aritɨaka nehetsɨa kenaye'a.

\par }{\QB Ne nekamaniti'iwawiyamɨkɨ, 'ekɨta pekaneniku'eiyamɨkɨ.


\par }{\BB \par }
{\Q \VS{8}»¿Kamɨtsɨ ne heitserie kenemɨrexeiya tixaɨtɨ pekarayeitɨani?

\par }{\QB ¿Nehetsie perahɨani 'ekɨ heitserie pehexeiyatɨ pemayanikɨ?


\par }{\Q \VS{9}¿'Amamá kuta nemamá hepaɨ titɨrɨkaɨye?

\par }{\QB ¿'Aniuki kuta neniuki hepaɨ tiutatɨrarɨka?


\par }{\Q \VS{10}Xɨka'aku peyɨweni, keneuyukunama witsi'anemekɨ xawatɨmekɨ,

\par }{\QB kenematsiɨkɨni 'aixɨa petiuka'iyaritɨ meta pemariwetɨ.


\par }{\Q \VS{11}'Ahaxɨa mɨtiyumemiwa keneutatua,

\par }{\QB memuyuti'ɨre pewaxeiyatɨ tixaɨtɨ mekatehɨmetɨme keniwarayeitɨa,


\par }{\Q \VS{12}memuyuti'ɨre keniwaruxeiya tixaɨtɨ mekatehɨmetɨme keniwarayeitɨa,

\par }{\QB 'axamemɨte'u'iyari keniwarutipɨna hakewa tsepa meme'uwa.


\par }{\Q \VS{13}Yunaime tumuanaripa keniwarukateuki,

\par }{\QB keniwaruti'eimaka muwatixawatsie keniwareukaxɨri.


\par }{\Q \VS{14}Ne, nehetsie yanepɨretimani,

\par }{\QB 'amamá tserieta wikweitsitɨarika muxuawekɨ.


\par }{\BB \par }
{\Q \VS{15}»'Eripaniti keneuxeiya, nemitawewi 'ahepaɨ,

\par }{\QB tupiriyakɨ xeikɨa mɨtiyumikwa tuurutsixi kwietsanamete wahepaɨ.


\par }{\Q \VS{16}Kepaɨmetɨ tɨrɨkariyaya naiparieyatsie puxuawe.

\par }{\QB Tɨrɨkariyaya 'ameukunenere hukayatsie kanixuaweni.


\par }{\Q \VS{17}Kwaxieya kariuxa kɨyeyari hepaɨ pɨtiuyuane,

\par }{\QB teuriteya tatayari pɨyutsatɨka.


\par }{\Q \VS{18}'Umeteya purunitse tepɨayari hepaɨ pɨtitsetse'i,

\par }{\QB watuteya tepɨa muka'utɨka hepaɨ pɨ'anene.


\par }{\Q \VS{19}Ketita nemɨtiutiwewi mɨkɨ pumexɨakame,

\par }{\QB ne xeikɨa, Nemitawewi, nepɨyɨwe hetsɨana nemɨye'anikɨ 'ixipara ne'akwetɨ.


\par }{\Q \VS{20}Yemurite 'ikwaxi hetsienamieme katiniutixuawitɨwani,

\par }{\QB mana mekaniutinanautsani yeutari.


\par }{\Q \VS{21}Tuturi 'ayeyeutɨ meumanetɨka hapa mɨye'uwa hetɨa me'axetɨ mekaniuka'uxipiweni,

\par }{\QB hakatsata mekaniuyuti'awiwietani haa mayematsie.


\par }{\Q \VS{22}Tuturi 'ayeyeutɨ meumanetɨka yu'etɨpiwari kaniwapitɨaka,

\par }{\QB hapuri hatetsita meuta'utɨka kaniti'eimani.


\par }{\Q \VS{23}Tsepanetɨ haa muwayenena menutawaya waɨkawa tɨrɨkaɨyetɨ mɨkɨ pɨka'utimamawe,

\par }{\QB kayuwatɨ kanayeyurini tsepanetɨ Kurutani hatuxameyari tsurieyatsie mɨreutawaya.


\par }{\Q \VS{24}¿Kemɨ'ane hɨxiena puyeyeiwe miwiyakɨ?

\par }{\QB ¿Kepaikɨ pɨyɨwe tsurieya muwiyakɨ yamɨkatiyurienikɨ?


\par }{\BB \par }


\PoetryChap{41}{\QB \VerseOne{1}»¿Haxi\FTNT{*}{{\FR 41:1 }{\FR{41:1
}}{\FT{Pɨkamatsiɨkɨ tita mɨtixata, haxi yatɨni ketsɨ 'amupa hepaɨ.}}} kwaitsɨkɨ pemukwaitsɨpiya petiyɨwe,

\par }{\QB yatɨni nenieya tihɨayamekɨ pemɨhuani?


\par }{\Q \VS{2}¿Petiyɨwe kaunari mɨtse'ikɨ tsurieyatsie pemenuhɨanikɨ,

\par }{\QB yatɨni 'aurieyatsie 'iwipamekɨ pemanuyexawariya?


\par }{\Q \VS{3}¿'Aixɨa 'anemekɨ metitahuawe

\par }{\QB yatɨni kename pe'inenimayaka tiutaineni?


\par }{\Q \VS{4}¿Kamɨtsɨ tɨratu tiwewieni 'ahamatɨa

\par }{\QB yuheyemekɨ ti'a'uximayatsiriwame mayanikɨ?


\par }{\Q \VS{5}¿Mɨkɨ hamatɨa petiutiwaikawe wikixi kepemɨtiwarutiwaika hepaɨ,

\par }{\QB yatɨni pemihɨanikɨ 'aniwema memixeiyanikɨ?


\par }{\Q \VS{6}¿Tetuayamete memituanikɨ meteyɨwawe,

\par }{\QB yatɨni 'etsipepeme memɨtixitexɨanikɨ me'ituanike?


\par }{\Q \VS{7}¿Pitsikate nawieya hetsie pemuyehatɨaxɨani petiyɨwe,

\par }{\QB yatɨni 'ɨrɨ mu'uyatsie?


\par }{\Q \VS{8}Xɨka hetsiena 'amamakɨ peheutimeni,

\par }{\QB hatsuaku mɨkɨ kemetiutamikɨ pepɨkahatɨmaiya,

\par }{\QB meta tawari yapemiyurienikɨ pepɨka'awaɨriyari.


\par }{\Q \VS{9}Yakɨ xeikɨa mɨyapepɨtiku'eriwa pe'iwiyamɨtɨ,

\par }{\QB xɨka 'ixeiyatɨtɨ xeikɨa kaneuyuyehɨamɨkɨ.


\par }{\Q \VS{10}Xewitɨ kaniumawe miyehaxɨatɨanikɨ.

\par }{\QB ¿Kemɨ'ane kamɨtsɨ pɨyɨwe mitamienikɨ?


\par }{\Q \VS{11}¿Kemɨ'ane tixaɨtɨ pɨrexeiya nemɨrekapitɨanikɨ?

\par }{\QB Naitɨ mɨtixuawe muyuawi hetɨa mɨkɨ katininepiinitɨni.


\par }{\BB \par }
{\Q \VS{12}»Mɨkɨ teuriteya kemɨ'anenekɨ nepɨkayɨwe ne'ikuxatatɨ nemɨtihayewanikɨ,

\par }{\QB kemɨtitɨrɨkaɨyekɨ meta witsikemɨ'anekɨ.


\par }{\Q \VS{13}¿Kepaikɨ pɨyɨwe mitikemaripienikɨ 'ixiparaya minawairienikɨ?

\par }{\QB ¿Kepaikɨ paye'awe hetsɨana tepɨa mitakeitsitɨanikɨ?


\par }{\Q \VS{14}¿Kepaikɨ puyuwaɨriya menutatetapienikɨ,

\par }{\QB tameteya mɨtsetse'i mɨxeiyakɨ mumamariwawe?


\par }{\Q \VS{15}Yuwari'ɨtɨa 'etsiyeyeutɨ tepɨa memanetɨkani hepaɨ kani'aneni,

\par }{\QB mɨkɨ naitɨ yuwiyatɨkaitɨ tɨrɨkawitɨ,


\par }{\Q \VS{16}yemekɨ hurawa kani'uka,

\par }{\QB 'eka tɨma watsata pɨkaheuyeyeika,


\par }{\Q \VS{17}xexuitɨ kaniyuwiyatɨkani,

\par }{\QB yunaitɨ kaniyuwiyatɨkani, 'ateewa mi'uitɨani pɨkayɨwe.


\par }{\Q \VS{18}Yuhɨtsiyakɨ xawatɨriya kanitanenetsitɨwani,

\par }{\QB hɨxiteya tau 'ɨrɨya ximeri mieme hepaɨ katinimatsiɨkɨni.


\par }{\Q \VS{19}Tetana tai kanayeneikani,

\par }{\QB tai tsipurikiyari kaniwayeneikani.


\par }{\Q \VS{20}Yutsurita kɨtsi kaniwakanenetsitɨwani,

\par }{\QB xari haka taiyari hetsie 'uyekaitɨ mukwanani hepaɨ.


\par }{\Q \VS{21}Yu'iiyakɨ tɨxari kanikutaiyani,

\par }{\QB meta tai tetana kanayeneikani.


\par }{\Q \VS{22}Kɨipieyatsie tɨrɨkariyaya kaniyekani,

\par }{\QB mɨkɨ hɨxie, yunaitɨ teɨteri mepɨkayukuwawaɨriya.


\par }{\Q \VS{23}Nawiyari tse'itɨ kaniyuwiyani,

\par }{\QB pɨtiwiya yemekɨ pɨkayuyuitɨarinɨa.


\par }{\Q \VS{24}Tawieya kanitse'ini, 'ayepari hepaɨ,

\par }{\QB tse'itɨ tete tɨxɨme hepaɨ,


\par }{\Q \VS{25}Kepauka manukukenitsie, memɨtɨrɨkawi mekaniutimamaweni,

\par }{\QB kepauka muyutakatsetsie mekaniuyuta'unani.


\par }{\Q \VS{26}Tsepa 'ixipara menuku'axixɨ 'atsipɨka'iyurieni,

\par }{\QB meta 'ɨrɨ pɨkatikwinitɨani,

\par }{\QB meta pitsika meta 'ɨrɨ 'amɨtɨtɨ.


\par }{\Q \VS{27}Tepɨa mɨaxa hepaɨ pɨtimate,

\par }{\QB purunitseta kɨye mɨpɨnini hepaɨ.


\par }{\Q \VS{28}'Ɨrɨkɨ mitaweiya pɨkayɨwe,

\par }{\QB tete tewɨpametsie mieme xatsi hepaɨ katinixeiyani.


\par }{\Q \VS{29}Tete tsunamekɨ xeikɨa kanikutsikɨtɨwani,

\par }{\QB kaniutanaweni pitsika yuariyayakɨ.


\par }{\Q \VS{30}Yutawitsie xari tarimeyari kaneuka'uitɨaka

\par }{\QB kwietsanari huyerieya pewewietɨyeika.


\par }{\Q \VS{31}'Ameukatewa watsu tikwaniyameta hepaɨ katinikwaniyani,

\par }{\QB haramara putatake witsimu'ɨa puteyutsie mɨyemaka hepaɨ.


\par }{\Q \VS{32}Hamewari tuxame 'utimerɨkame yu'ɨtɨma kaniuhayewarɨmeni,

\par }{\QB 'ameukatewa kɨpaya mutuxani hepaɨ pɨtiyuxexeiya.


\par }{\Q \VS{33}Mɨkɨ mumariwe tixaɨtɨ mɨkatimakaxe kanihɨkɨtɨni,

\par }{\QB xewitɨ kwiepa kaniumaweni hepaɨna 'anetɨ.


\par }{\Q \VS{34}Yunaime memɨtɨrɨkawi tixaɨtɨ memɨkatehɨmetɨni hepaɨ katiniwaxeiyani,

\par }{\QB memuyuti'ɨre yunaime katiniwa'aitɨwametɨni».




\par }\Chap{42}{\SH 'Imatɨrieka Kuwi kemutayɨ
\par }
{\PP \VerseOne{1}Hikɨ Kuwi Yawé kaniuta'eiya. Mɨpaɨ katinitahɨawe:


\par }{\Q \VS{2}«Ne mɨpaɨ nepɨtimate 'ekɨ naimekɨ pepɨyɨwe,

\par }{\QB xewitɨ pɨkayɨwe yamɨtiuyurieni 'ekɨ pemɨ'iyɨrienikɨ.


\par }{\Q \VS{3}Mɨpaɨ pepɨra'iwawa: “¿Kemɨ'ane 'ikɨ pɨyɨane,

\par }{\QB kenemɨtimaiwe hepaɨtsita mɨ'iyɨrie?”

\par }{\Q Mɨpaɨ nepɨretima waɨkawa

\par }{\QB 'atsinemɨkareitimaitɨyeika hepaɨtsita nepɨtiutixa,

\par }{\Q yemekɨ mariweme hepaɨtsita

\par }{\QB tita 'atsinemɨkatimatekɨ 'akuxi.


\par }{\BB \par }
{\Q \VS{4}»'Ipaɨ peputayɨ: “Hikɨta 'ekɨ keneneu'eni, neta nepɨtitaxata,

\par }{\QB ne nepɨtaniuni nepɨmatsita'iwawiya, 'ekɨta pepɨnetsita'eiya”.


\par }{\Q \VS{5}Ne nepɨmatsimariekaixeikɨa,

\par }{\QB matsi hikɨ nehɨxikɨ nepɨmatsixeiya.


\par }{\Q \VS{6}'Ayumieme, kenemutayɨ tawari mɨpaɨ nepɨkatayɨni,

\par }{\QB kenetineuyehɨwiri 'ena ne'ukaitɨ nepaine tumuanaritsata meta naxitsata».


\par }{\SH 'Imatɨrieka
\par }
{\PP \VS{7}Hikɨ Kuwi mɨpaɨ tiutahɨaweka, Yawé 'Eripaxi Temani kiekame hetsɨa kaneyani mɨpaɨ katinitahɨawe: «Ne yemekɨ waɨkawa nepɨha'a 'ahepaɨtsita meta 'ahamikuma memuyuhuta wahepaɨtsita, Kuwi neti'uximayatsiriwame kemutayɨ matsi kani'aixɨatɨni, xeme matsi kexemutiyua nehepaɨtsita pɨkatiyuri.

\VS{8}'Ayumieme hikɨ 'atahutame tuurutsixi xekeniwarahapani meta 'atahutame muxatsi 'ukitsi, hikɨ Kuwi neti'uximayatsiriwame hetsɨa xekenehu mawari taiyariyari xekenewewi yuhetsiemieme. Kuwi neti'uximayatsiriwame kaneyutanenewimɨkɨ xehetsiemieme, neta nenewierieya ne'enieme nepɨkaxetewiyatsitɨani. Matsi mɨpaɨ xeketenetimati, Kuwi kemutayɨ hepaɨtsita, matsi xeme kexemutiyua nehepaɨtsita pɨkayuri».


\par }{\PP \VS{9}'Eripaxi Temani kiekame, Wirirari Tsuha kiekame meta Tsupaxi Namati kiekame mepɨtehaye'atɨa Yawé kemɨtiwarahɨawekai, meta Yawé Kuwi nenewierieya 'u'enieka yakatiniuyurieni.


\par }{\PP \VS{10}'Ariketa Kuwi 'uyutanenewieku yuhamikuma wahetsiemieme, Yawé tawari kanipitɨani mɨtikaxeiyakɨ, hutakɨa matsi rana'iwame meripaitɨ piinitɨarika kemɨrexeiyakai katiniyetuirieni.

\VS{11}Yunaitɨ 'iwamama 'ukitsi 'ukari meta yunaitɨ meripaitɨ memimatekai, kiena mekaniu'axɨani hamatɨana 'ikwai 'ixɨarariyari mekaniuwewieni. Mekaninɨtɨani meta mekanituika kemɨtiuka'eniexɨakɨ Yawé 'uximatɨarika kemɨreiyenɨ'airikɨ, meta 'ana mɨkɨ yuxexuitɨ xexuime pɨrata tuminiyari mekanikɨ'ɨitɨaxɨani meta huru hanirayari.


\par }{\PP \VS{12}Merikɨtsɨ Yawé Kuwi waɨkawa matsi 'aixɨa kaniuyurieni 'imatɨrieka wiyariyaritsie keyuri matɨari, muxatsi tamamata heimama nauka miriyari warexeiyatɨ kanayani, Kameyutsixita 'ataxewime miriyari, tuurutsixi kwietsanameteta xeimiriyari meta puxuri 'ukarawetsixi xeimiriyari.

\VS{13}Yaxeikɨatsiere tamamata heimana yunaukame yuniwema 'ukitsi meta 'ukari yuhaikame puwarayexei.

\VS{14}Matɨari mieme wa'iwa Kukuru pɨtiuterɨwaxɨ, hutariekata Kanera meta hairieka Witsimɨti'ɨimari.

\VS{15}'Ana naitsarie kwiepa mepumawekai 'ɨimarixi Kuwi niwemama hepaɨ mete'ɨimaritɨkaitɨ. Wapaapa waɨkawa piinitɨarika katiniwaruku'eiririeni, yaxeikɨatatsiere wa'iwama.


\par }{\PP \VS{16}Muixari 'anuyemiekaku mɨyamɨtiɨyɨtsie Kuwi xeitsienituyari heimana huta tewiyari wiyari kaniutihuni. Yuniwema kaniwaruxeiya, meta yuniwema waniwema, 'akuxi matsi nauriekatsie miemete.

\VS{17}Mɨixa Kuwi kaniutihuni 'a'uyeikatɨ meta waɨkawa 'ukiratsitɨtɨkeri kaniumɨni ka'uyeiwetɨ.


\par }