\NormalFont\ShortTitle{Temaiwawemete}

{\MT Temaiwawemete kememɨte'ɨ'ɨxatsita



\par }{\MS 'Ɨxatsi kehepaɨ mɨ'ayumieme

\par }\ChapOne{1}{\PP \VerseOne{1}Tsarumuni 'ɨxatsiteya Rawiri nu'aya, 'Ixaheri kwieyaritsie ti'aitame:


\par }{\Q \VS{2}petimaiwetɨ pemayanikɨ meta 'aixɨa 'anemekɨ pemuyeikanikɨ,

\par }{\QB meta mɨtiuyemate niukieya pemetimaitɨyeikanikɨ,


\par }{\Q \VS{3}mɨtaheitseritɨarienikɨ yamɨtimaikakɨ tita 'aixɨa mɨti'ane tita 'axamɨti'ane,

\par }{\QB heitseriemekɨ yamɨtikamienikɨ hepaɨtsita, heitseriemekɨ 'aixɨa mɨtiyurienenikɨ meta yunaime 'aixɨa mɨtiwaxeiyanikɨ,


\par }{\Q \VS{4}'aixɨa 'anemekɨ pɨtiwapitɨa kemɨ'ane 'atsimemɨkatemate, meta temari mete'uyemaitɨ memakɨnekɨ,

\par }{\QB kemɨtiuyurieni hepaɨtsita.


\par }{\Q \VS{5}Mɨtimaiwe 'ikɨ ke'u'enieni, matsi waɨkawa mɨretimanikɨ,

\par }{\QB matsi heitserie kaneti'enatɨyeimɨkɨ,


\par }{\Q \VS{6}meitimanikɨ tita 'ɨxatsi 'inɨariyari mɨtixata mɨkɨ pɨtimaika,

\par }{\QB temaiwawemete waxatsika mɨkayumainɨa.


\par }{\BB \par }
{\Q \VS{7}Yawé 'ayemakatɨ mɨtiuyemaikakɨ kanitsutɨni,

\par }{\QB 'atsimemɨkatemate mɨtimaiwenikɨ mɨ'ayumieme mepɨxani'erie meta memɨtaheitseritɨarienikɨ.


\par }{\MS Mari'itɨarika mɨtimaiwenikɨ mukuwauni hepaɨtsita

\par }{\Q \VS{8}Temaikɨ, keneu'eni 'apaapa kemɨmatiku'ɨxatsitɨwa,

\par }{\QB meta 'amaama kemɨmati'ɨkitɨa pepɨkahetɨtɨmaiyani.


\par }{\Q \VS{9}Mɨpaɨ xɨka yapetikamieni 'amu'utsie witsimɨ'ane pemanakeka hepaɨ pepɨ'aneni,

\par }{\QB meta kuka pematitɨkɨni hepaɨ pepɨ'aneni.


\par }{\BB \par }
{\Q \VS{10}Temaikɨ, xɨka 'axateyuruwamete memateku'itaiyani,

\par }{\QB wahamatɨa pepɨkaheyeikani.


\par }{\Q \VS{11}Xɨka mɨpaɨ memetehahɨaweni:

\par }{\QB «Kɨmɨ tahamatɨa kenemie.

\par }{\Q Xeime tepuhupieni tsepa 'atsimɨkatiuyuri

\par }{\QB tepeimieni yakɨxeikɨa.


\par }{\Q \VS{12}Tepeitakwani naime 'ayeniereme

\par }{\QB mɨki teukiyata teɨteri kemɨtiwakwa'a hepaɨ,

\par }{\Q yaxeikɨa meukatewatsie meukahɨiya naimitɨ hepaɨ.


\par }{\Q \VS{13}Tetetinawame naime piinitɨarika tetehexeiyatɨ tepakɨne,

\par }{\QB 'Ana 'inawari tinaime takiita tekatenitihɨniyakuni.


\par }{\Q \VS{14}Teyunaitɨ teyutinɨme tepɨtekunawatɨweni,

\par }{\QB tita temɨtenawani teyunaitɨ tahetsiemieme pɨrayeikani».


\par }{\Q \VS{15}Peru neuxei temaikɨ, pepɨkawareu'enieka mɨkɨ.

\par }{\QB 'Axamemɨteyurie wahuye keneuku'eiri.


\par }{\Q \VS{16}Mɨkɨ mepuyuwaɨriya 'axamemɨteyuriekakɨ,

\par }{\QB mekaniyumexɨitɨaka xuriya memɨtayeurienikɨ xeikɨa.


\par }{\Q \VS{17}Xɨka winiyari 'anutawieni yakɨ xeikɨa pɨrayeika,

\par }{\QB wikixi yunaitɨ me'ixeiyakaku.


\par }{\Q \VS{18}Peru mɨkɨ 'axamemɨte'u'iyari yɨkɨmana yutukari mepɨwiniyatɨwe,

\par }{\QB mɨpaɨ mekateniyuka'unakuni.


\par }{\Q \VS{19}Mɨpaɨ mepɨtetakukuwe kemɨ'ane yuhetsiemieme xeikɨa memutekuwautɨwe,

\par }{\QB mɨpaɨ yutukari mepɨtetatɨmaiya.


\par }{\SH Mari'itɨarika mɨtimaiwenikɨ mɨkayuwaɨriya hepaɨtsita
\par }
{\Q \VS{20}Mɨtimaiwenikɨ mɨ'ayumieme 'uka hepaɨ kaye 'utɨa kanahiwani,

\par }{\QB yuwaɨkawatɨ teɨteri memaxuawetsie waɨkawa kanahiwani.


\par }{\Q \VS{21}Kaye 'itsikinayaritsie waɨkawa mɨranuyekɨkatɨretsie kanahiwani,

\par }{\QB kiekari mɨranutahakitɨretsie yurikɨ katinikuxatani:


\par }{\BB \par }
{\Q \VS{22}«Xeme temari 'atsixemɨkatehetimaiwawe 'akuxi,

\par }{\QB ¿kepaukake xepɨtehayewa mɨyaxeteyurietɨ?

\par }{\Q Xemeta xeteyukatawe'erietɨ xemutiwaweriyarie,

\par }{\QB ¿kepaukake xepɨtehayewa xeyutemawietɨ kexemɨte'u'iyarikɨ?

\par }{\Q Xemeta 'atsixemɨkatemate,

\par }{\QB ¿kepaukake xepɨtehayewa 'aixɨa mɨti'ane xete'uxiwe'erietɨ?


\par }{\Q \VS{23}Xekeneneu'eni kenemɨxerahɨawe,

\par }{\QB ne nepɨnewaɨriya nemɨtixetaxatɨanikɨ 'iyaritsie miemekɨ kenemɨtiyumate netaɨta,

\par }{\QB yanekatinixepitɨamɨkɨ kenemɨtiku'eriwa yaxemɨtehetimanikɨ.


\par }{\Q \VS{24}Kepauka nemɨxekɨhɨawekaitsie xeme xepɨkanetsi'u'eni,

\par }{\QB kepauka nemɨxe'u'iniwakaitsie nehetsɨa xepɨkahakɨ,


\par }{\Q \VS{25}Matsi pɨta naime ne'ɨxatsitɨarika xeputixani'eri,

\par }{\QB meta kenemɨtixeha'imaiyakai xemɨkanetsi'anu'enikɨ,


\par }{\Q \VS{26}'Ayumieme neta 'ana neputanaweni xehetsiemieme,

\par }{\QB kepauka xemɨ'uximatɨariekatsie.

\par }{\Q Ne nepɨhɨkɨtɨni nemutanaweni xehepaɨtsita,

\par }{\QB kepauka marika mɨxe'axenitsie,


\par }{\Q \VS{27}kepauka marika xehetsie munuani 'eka mɨtɨrɨkaɨye hepaɨ

\par }{\QB meta kepauka 'uximatɨarika mɨxe'anuhapani haikɨri kwinimieme mɨtitɨrɨkaɨye hepaɨ.


\par }{\BB \par }
{\Q \VS{28}»Hikɨ 'ana xekanenitahɨawikuni, peru ne nepɨkaxeta'eiya,

\par }{\QB 'ana xepɨnetsitiwauni, peru xepɨkanetsitaxeiya.


\par }{\Q \VS{29}Xemɨtemaiwawenikɨ xeputixani'eri

\par }{\QB meta Yawé xe'ayemakatɨ xemɨkahakɨkɨ,


\par }{\Q \VS{30}Neniuki ne'ɨxatsi xemɨkahanu'enikɨ,

\par }{\QB kenemɨtixeku'imaiyakai xemɨka'anu'enikɨ,


\par }{\Q \VS{31}Tita tewi mɨtiuka'e mɨkɨ katinika'itsanamɨkɨ,

\par }{\QB pɨtitimɨiriya tita yuhetsie mɨtiupitɨa pɨka'ikemakaxɨani,


\par }{\Q \VS{32}Kememɨteheuyexɨri meta tita 'atsimemɨkatematekɨ mɨkɨ puwakwini,

\par }{\QB watemawierika tixaɨtɨ mɨkatiyunaki'erie puwareuyehɨani.


\par }{\Q \VS{33}Matsi kemɨ'ane mɨnetsi'anu'enieni 'aixɨa 'iyari 'apuyeikani,

\par }{\QB meta tixaɨtɨ pɨkareumakaxeni».




\par }\Chap{2}{\SH Mɨtimaiwenikɨ 'aixɨa pɨ'itɨarieka
\par }
{\Q \VerseOne{1}Temaikɨ, xɨka neniuki pe'anu'enieni,

\par }{\QB meta ne'aitsika pe'uti'uta 'ahetsie.


\par }{\Q \VS{2}Xɨka 'anaka mɨtimaiwenikɨ mɨ'ayumieme 'u'enieni.

\par }{\QB Meta 'a'iyarikɨ pe'ayetuani pemɨrakumaikakɨ.


\par }{\Q \VS{3}Xɨka mɨrakumaikakɨ pe'utahɨawe,

\par }{\QB meta pemeitimaitɨyeikanikɨ pe'uta'iwauni.


\par }{\Q \VS{4}Xɨka pɨrata hepaɨ petikuwauneni,

\par }{\QB tumini mɨ'awietɨ hepaɨ,


\par }{\Q \VS{5}hikɨ yapepɨretimani Yawé kemɨrayemakaxenikɨ

\par }{\QB meta pepikaxeiya Kakaɨyari kemɨtiuyemate.


\par }{\Q \VS{6}Yawé xeikɨa katiniyupitɨwani mɨtimaiwenikɨ mɨ'ayumieme,

\par }{\QB mɨrakumaikakɨ tatsiere pɨtiyupitɨwa tetana kanayeneikani.


\par }{\Q \VS{7}Mɨkɨ kaniwaparewieka 'aixɨa memɨte'u'iyari.

\par }{\QB Meta kaniwa'ɨwiyani kemɨ'ane heitserie memu'uwa.


\par }{\Q \VS{8}Mɨkɨ heitserie yamemɨtekahu wahuye kani'ɨwiyani

\par }{\QB meta 'aixɨa memɨteyurie wahuye.


\par }{\Q \VS{9}Hikɨ 'ana pekaneitimaimɨkɨ heitseriemekɨ 'apemuyeikanikɨ,

\par }{\QB meta hipame 'aixɨa pemɨtiwaxeiyanikɨ yunaime.


\par }{\Q \VS{10}Mɨtimaiwenikɨ mɨ'ayumieme 'a'iyaritsie kaninuamɨkɨ,

\par }{\QB meta pemɨtimaikakɨ 'ana 'aixɨa 'iyari 'apepuyeikani pe'atemawietɨ.


\par }{\Q \VS{11}'Aixɨa pemɨreitimamatekɨ pɨmatsi'ɨwiyani,

\par }{\QB 'ahetsie kepemɨtiuyemate pumatsi'awietani.


\par }{\BB \par }
{\Q \VS{12}Mɨtimaiwenikɨ mɨ'ayumiememe 'axamɨti'anetsie pɨmatsixɨna,

\par }{\QB meta teɨteri 'axamemutiyuane wahetsɨa,


\par }{\Q \VS{13}huye mɨheitserie me'uku'eirieka,

\par }{\QB huye mumariwetsie pɨta memuhunikɨ.


\par }{\Q \VS{14}Mepuyutemawie 'axameteyurietɨ,

\par }{\QB pɨwanake kepauka teɨteri 'axamemɨteyurietsie.


\par }{\Q \VS{15}Huye mututuni memuweiya

\par }{\QB meta huye xaɨtsie meukuyuyune.


\par }{\Q \VS{16}Xɨka petimaiweni 'uka mɨwikie hepaɨtsita pepɨ'a'ɨwiyani,

\par }{\QB meta 'uka pemɨka'imate niukieya witsimutaine hepaɨtsita.


\par }{\Q \VS{17}Mɨkɨ 'uka Kakaɨyari hamatɨa tɨratu kemɨtiuwewi hatɨmaiyaka,

\par }{\QB yɨkɨna kemɨtiuku'eiri 'ɨimariyari mitiwitɨ,


\par }{\Q \VS{18}kemɨ'ane menuweiya mɨkɨ mɨkitewatsata kaniyɨaneni,

\par }{\QB huyeteya yɨwipa xeikɨa kanimiemetetɨni.


\par }{\Q \VS{19}Kemɨ'ane mɨkɨ 'uka winiyarieyatsie mɨyɨhɨani hatsuakuri pɨkahakunuani,

\par }{\QB tukari huyeyari pɨkakaxeiya.


\par }{\BB \par }
{\Q \VS{20}'Ayumieme mɨpaɨ pepɨtiuyeikani huye 'aixɨa mɨ'ane 'utuma,

\par }{\QB meta huye heitserie memu'uwa memiweiya pepuweiyani.


\par }{\Q \VS{21}Heitseriemekɨ yamemɨtekahu wahetsie mɨkarahɨiwa,

\par }{\QB kwie wahetsiemieme kanayeimɨkɨ meta yuheyemekɨ mana mekaniu'uwakuni.


\par }{\Q \VS{22}Kemɨ'ane 'axamemɨteyurie mepakumaweriyarieni,

\par }{\QB yukwie memɨtsewiximakɨ yuheyemekɨ mekanikwi'iwakuni.




\par }\Chap{3}{\SH Kehepaɨ mɨ'aneni mɨtimaiwenikɨ mɨ'ayumieme
\par }
{\Q \VerseOne{1}Temaikɨ, pepɨkaratɨtɨmaiyani kenemɨmati'ɨxatsitɨa,

\par }{\QB matsi pɨta, yuheyemekɨ kena'eriwani ne'aitsika.


\par }{\Q \VS{2}Karikɨ xɨka mɨpaɨ pe'aneni mɨixa wiyari pekanitihuimɨkɨ

\par }{\QB meta 'aixɨa 'iyari pepuyeikani.


\par }{\Q \VS{3}Hatsuaku pepɨkaratɨtɨmaiyani peti'akanaki'erietɨ meta yuri petikuxatatɨ:

\par }{\QB 'Aheyemekɨ mɨpaɨ ketinekamieni

\par }{\QB meta 'a'iyaritsie paitɨ kena'utɨaka.


\par }{\Q \VS{4}Mɨpaɨ xɨka petikamieni Kakaɨyari 'aixɨa pɨmatixeiyani,

\par }{\QB meta teɨteri 'aixɨa meputiyuaneni 'ahepaɨtsita.


\par }{\Q \VS{5}Yawé hetsie ketinewiyani naime 'a'iyarikɨ,

\par }{\QB hawaikɨ kepemɨtimaiwe 'ahetsie pepɨkatiwiyani.


\par }{\Q \VS{6}Kakaɨyari kena'eriwani naimekɨ kepemɨtiyurienekɨ,

\par }{\QB 'ana mɨkɨ 'ahuye pɨheitseritɨaka.


\par }{\Q \VS{7}Kwinimieme perakumaikame pepɨkayuxatani:

\par }{\QB matsi pɨta Yawé kenayemakaxeni meta 'axamɨti'ane hepaɨtsita kene'apatani.


\par }{\Q \VS{8}Mɨpaɨ xɨka petikamieni 'aixɨa pepɨreu'erieka 'awaiyaritsie,

\par }{\QB meta pepɨtɨrɨkaɨyeni.


\par }{\Q \VS{9}Yawé kenayexeiyani tita pemɨrexeiyakɨ,

\par }{\QB meta matɨarimieme 'ikwaxi keneyetuirieka tita pemɨtiukaxexeiya.


\par }{\Q \VS{10}Mɨpaɨ xɨka petiyurieneni 'akaretatsie tɨriku takariyari panakaxɨrɨweni,

\par }{\QB meta 'akiita kaxie winuyari mɨhekwa pɨxuaweni.


\par }{\Q \VS{11}Temaikɨ, xɨka Yawé matsi'anayewayani meti'ɨkitɨatɨ pepɨka'i'uxiwe'erieka,

\par }{\QB meta kepauka mɨmatsi'utate'ani pepɨka'uyeha'arɨweni.


\par }{\Q \VS{12}Yawé matsi pɨwaranayewaya tiwa'ɨkitɨatɨ kemɨ'ane mɨwanaki'erie,

\par }{\QB tewi yuniwe 'inaki'erietɨ kemɨti'ɨxatsitɨa hepaɨ.


\par }{\BB \par }
{\Q \VS{13}'Aixɨa kani'itɨarieka kemɨ'ane mɨtimaiwenikɨ mɨ'ayumieme mukaxei,

\par }{\QB meta kemɨ'ane waɨka mɨtiuyemaikakɨ mutaxei.


\par }{\Q \VS{14}Kepauka pemɨtimaiwe, matsi waɨkawa pekanipitɨarieka

\par }{\QB keyuri pɨrata meta huru.


\par }{\Q \VS{15}Kepauka pemɨtimaiwe, matsi waɨkawa pekanipitɨarieka

\par }{\QB keyuri tetexi witsimɨ'anene, pɨtiumawe hepaɨna witsiti'anetɨ.


\par }{\Q \VS{16}Kepauka pemɨtimaiwe, pepɨxatɨarieni mɨixa wiyari pemexeiyanikɨ,

\par }{\QB meta 'aixɨa pepɨtixeiyarieka meta waɨkawa pepɨrexeiyani.


\par }{\Q \VS{17}Kepauka pemɨtimaiwe witsi'anemetsie pepumieni,

\par }{\QB naitɨ 'aixɨa katini'anemɨkɨ 'ahetsiemieme.


\par }{\Q \VS{18}Mɨkɨ kɨye tukari tiyupitɨwame kanihɨkɨtɨni kemɨ'ane memitapa wahetsie,

\par }{\QB 'Aixɨa mekani'itɨarieka kemɨ'ane memeixeiya.


\par }{\Q \VS{19}Yawé kwie kaniutawewieni kemɨtiuyematekɨ,

\par }{\QB muyuawi tatsiere 'akaniuyemani taheima kemɨrakumatekɨ.


\par }{\Q \VS{20}Mɨkɨ yareitimaixɨaku haramara kaniupatsirixɨani meta haa kanetinetɨaxɨani,

\par }{\QB meta haiwitɨritsie wiyeri 'akaneikatɨ kanayani.


\par }{\BB \par }
{\Q \VS{21}Temaikɨ, kene'a'ɨwiyani 'aixɨa ti'aneme pemɨranayexeikɨ,

\par }{\QB pepɨkahetɨtɨmaiyani 'ɨxatsi 'aixɨa pemɨtiu'eni.


\par }{\Q \VS{22}Xɨka mɨpaɨ petikamieni mɨixa wiyari 'apepuyeikani,

\par }{\QB meta kuka pematitɨkɨni hepaɨ pepɨ'aneni.


\par }{\Q \VS{23}Hikɨ 'aixɨa 'iyari pepumieni,

\par }{\QB meta hatsuaku pepɨkahekaweni.


\par }{\Q \VS{24}Kepauka pemɨkahunitsie, tixaɨtɨkɨ pepɨkareumaka,

\par }{\QB hikɨ pekahume 'aixɨa 'iyari pekaneukumɨkɨ.


\par }{\Q \VS{25}Pepɨkaheumaka xɨka yapauka 'axamɨti'ane tiukuyani,

\par }{\QB meta kepauka 'uximatɨarika 'axateyuruwamete wahetsiemieme munuani pepɨkaheumaka.


\par }{\Q \VS{26}Yawé yuheyemekɨ 'ahamatɨa kaniuyeikamɨkɨ,

\par }{\QB meta kameni'ɨwiyakamɨkɨ winiyaritsie kapa pe'uwierekɨ.


\par }{\BB \par }
{\Q \VS{27}Pepɨkahe'imaiyani kemɨ'ane parewiya mɨmatsitawawirieni,

\par }{\QB xɨka perexeiyani tita mɨreuyehɨwa.


\par }{\Q \VS{28}'Ahepaɨ tewi hatsuaku 'ipaɨ pepɨkarahɨaweni:

\par }{\QB «Nepɨkayɨwe 'arike pepayeneni, 'uxa'ake nepɨmatsiparewieni»,

\par }{\QB xɨka perexeiyanitɨtɨ hikɨ titakɨ pemɨtiparewieni.


\par }{\Q \VS{29}Tita 'axamɨti'ane 'ahepaɨ tewi pepɨkawiwirieka,

\par }{\QB 'iya 'aixɨa mɨmatiku'eriya.


\par }{\Q \VS{30}'Imieri pepɨkakuwauneni xeime hetsie,

\par }{\QB xɨka mɨkɨ 'atsikametsi'uyurieni.


\par }{\Q \VS{31}Memayu'eririya ketita memɨtehexeiya pepɨkatihiwe'erieka,

\par }{\QB 'ekɨ meta memayu'eririya pepɨkawa'ɨkeni.


\par }{\Q \VS{32}Yawé kaniwaxani'erieka 'axamemɨte'u'iyari,

\par }{\QB peru kemɨ'ane 'aixɨa memɨte'u'iyari kaniwanaki'erieka.


\par }{\Q \VS{33}Yawé 'uximatɨarika kanipitɨaka, kemɨ'ane 'axamɨtiyuriene kie,

\par }{\QB matsi 'aixɨa katiniyurieka kemɨ'ane yamemɨtekahu wakie.


\par }{\Q \VS{34}Yawé kaniwananaimaka kemɨ'ane memɨte'uyukatawe'erie,

\par }{\QB peru kemɨ'ane tixaɨtɨ memɨkate'ayuyeitɨa mɨkɨ puwaparewie.


\par }{\Q \VS{35}Kemɨ'ane memɨtemaiwawe 'aixɨa mepɨtehamamatiwani,

\par }{\QB matsi kemɨ'ane memɨkayuwaɨriya memɨwaparewienikɨ teɨteri hipame 'aixɨa pɨ'ane 'axamemɨtehamamatiwanikɨ.




\par }\Chap{4}{\SH Mɨtimaiwenikɨ mɨ'ayumieme matsi 'aixɨa kani'aneni
\par }
{\Q \VerseOne{1}Temari nemɨxenaki'erie, xekeneneu'eni rapaapa kemɨtiyu'ɨxatsitɨwa hepaɨ,

\par }{\QB xekeneyuwaɨriyani waɨkawa xemɨtemaikakɨ.


\par }{\Q \VS{2}Ne nepɨxeyetuirieni 'ɨxatsi 'aixɨa manɨyɨtɨka,

\par }{\QB 'ayumieme ne'ɨkitɨarika xepɨkahatɨtɨmaiyani.


\par }{\Q \VS{3}Kepauka ne nemununutsitɨkaitsie nepaapa hetsɨa nepukatei,

\par }{\QB meta nemaama nemuyuxewini hepaɨ pɨnetinaki'eriekai,


\par }{\Q \VS{4}nepaapa 'ipaɨ pɨnetiu'ɨxatsitɨa:

\par }{\QB «'A'iyarikɨ keneu'eni 'ikɨ 'ɨxatsitɨarika,

\par }{\QB yaketinekamieni ne'aitsikatsie, 'ana mɨixa wiyari pepuyeikani.


\par }{\Q \VS{5}Mɨtimaiwenikɨ mɨ'ayumieme kenekuwawa meta waɨkawa perakumaitɨ pemayanikɨ,

\par }{\QB neniuki pepɨkahatɨtɨmaiyani, meta 'aheyemekɨ kena'eriwani.


\par }{\Q \VS{6}Mɨtimaiwenikɨ mɨ'ayumieme hatsuaku pepɨka'uku'e'eiriwani.

\par }{\QB Mɨkɨ pɨmatsi 'awietani,

\par }{\QB kenenaki'erieka mɨkɨta pɨmatsi'ɨwiyani.


\par }{\Q \VS{7}Mɨtimaiwenikɨ mɨ'ayumieme yemekɨ peuyewetse pemɨtimaiwenikɨ 'ahetsie kenexeiyani.

\par }{\QB 'Ekɨ pemeitimaitɨyeikanikɨ kenekuwaɨneni keyuri piinitɨarika.


\par }{\Q \VS{8}Mɨtimaiwenikɨ mɨ'ayumieme waɨkawa keneku'eriwani, mɨkɨ matsi 'aixɨa perahɨawarɨwame kamenayeitɨamɨkɨ,

\par }{\QB kene'awaɨriyani pemɨtimaiwenikɨ 'aixɨa pekatinitamatiwamɨkɨ,


\par }{\Q \VS{9}'amu'utsie witsimɨ'ane pehanakekame pumatsi'ayeitɨani,

\par }{\QB kuruna witsi'aneme kameniyetuiriemɨkɨ».


\par }{\BB \par }
{\Q \VS{10}Temaikɨ 'aku, keneu'eni neniuki,

\par }{\QB hikɨ 'ana mɨixa wiyari 'apepuyeikani.


\par }{\Q \VS{11}Ne nepɨmati'ɨkitɨa petimaiwetɨ 'apemuyeikanikɨ,

\par }{\QB nepɨmetsi'uwitɨxime huye mɨheitserie pemuweiyanikɨ.


\par }{\Q \VS{12}Kepauka mɨkɨ 'utɨa pemumienitsie, hawaikɨ pepɨkahekaweni,

\par }{\QB tsepa pemunautsarɨme, pepɨkahetiketamɨre.


\par }{\Q \VS{13}Kenemɨmati'ɨkitɨa yuheyemekɨ kena'eriwani,

\par }{\QB 'aixɨa ketine'ɨwiyani ne'ɨkitsika mɨkɨ pɨ'atukari.


\par }{\Q \VS{14}'Axamemɨteyurie wahuye pepɨka'anukuweweiyani,

\par }{\QB 'axamemɨteyurie wahuyeta pepɨka'umieni.


\par }{\Q \VS{15}Mɨkɨ wahuye hepaɨtsita kene'a'ɨwiyani. Mɨkɨ 'utɨa pepɨka'umieni.

\par }{\QB Mana pepɨka'uyeikani, keneuku'eiri.


\par }{\Q \VS{16}'Axateyuruwamete mepɨka'ukakukutsu xɨka 'akuxi 'axakatiyuriweni,

\par }{\QB mepukakukutsu kepaukake xeime memɨka'una.


\par }{\Q \VS{17}'Axamɨti'ane kaniwa'ikwaitɨni,

\par }{\QB meta nanaimarika kaniwawinutɨni.


\par }{\BB \par }
{\Q \VS{18}Heitseriemekɨ yamemɨtekahu wahuye witsipɨ'ane,

\par }{\QB kepauka tau 'ɨrɨya ximeri manatinexɨaxime hepaɨ:

\par }{\Q hekɨariya waɨkawa mɨhekɨariwiexime hepaɨ

\par }{\QB kepaukake hekɨariya 'aixɨa tixawatɨtɨ mayani.


\par }{\Q \VS{19}Peru 'axateyuruwamete wahuye mɨpaɨ pɨka'ane,

\par }{\QB yɨriya kwinimieme mɨtiyɨwi hepaɨ pɨ'ane,

\par }{\QB 'atsimepɨkatemate ketitatsie memɨtehekaxɨrɨwe.


\par }{\BB \par }
{\Q \VS{20}Temaikɨ 'aku, neniuki keneu'eni,

\par }{\QB 'a'iyarikɨ keneu'ena.


\par }{\Q \VS{21}Hawaikɨ neniuki pepɨkaheuyehɨpani,

\par }{\QB 'a'iyaritsie yemekɨ keneye'ɨnani.


\par }{\Q \VS{22}Mɨkɨ kemɨ'ane memikaxexeiya tukari kaniwapitɨaka,

\par }{\QB 'Aixɨa pemɨreu'eriekakɨ 'awaiyaritsie meta 'a'iyaritsie kani'ayumiemetɨni.


\par }{\Q \VS{23}Matsi 'a'iyari kene'ɨwiyani tinaime piinitɨarika hepaɨtsita,

\par }{\QB mɨkɨ hetsie tukari mayeneikakɨ.


\par }{\Q \VS{24}'Atetakɨ keneyu'ɨwiyani 'axapemɨkatikuxatanikɨ,

\par }{\QB kemɨkatiheitserie petikuxatatɨ ketineuhayewa.


\par }{\Q \VS{25}Heitseriemekɨ pɨta keneutaniereni,

\par }{\QB tita pemɨtixeiya mɨkɨkɨ kene'a'ɨwiyani.


\par }{\Q \VS{26}'Ahuye kene'ɨwiyani kepemɨtimie,

\par }{\QB keneheitseritɨaka naime 'ahuye.


\par }{\Q \VS{27}Heitserie keneumieni 'a'utata pepɨkaheukuyuyuipikeni meta 'atserieta.

\par }{\QB 'Axamɨti'ane ketineuku'eiri.




\par }\Chap{5}{\SH Mari'itɨarika kayɨ'ɨya kayɨkɨna hepaɨtsita
\par }
{\Q \VerseOne{1}Temaikɨ, keneneu'eni kenemɨtimaiwe,

\par }{\QB Yemekɨ keneu'ena heitserie kemɨtikamieni,


\par }{\Q \VS{2}merikɨte kepauka pemɨtikuxatanitsie

\par }{\QB petimaiwetɨ ketinekuxatani.


\par }{\Q \VS{3}'Uka mɨka'a'ɨya tenieyatsie xiete kaniuhaneni,

\par }{\QB nenieya matsi witsiputaine, keyuri huriwa hatseitiyari.


\par }{\Q \VS{4}Peru 'imatɨriekake matsi waɨkawa hatsiwitɨ payeika keyuri tsiɨrika,

\par }{\QB meta kwinimieme pɨrataxikaunare keyuri 'ixipara naitsata meutixikakauni.


\par }{\Q \VS{5}Mɨkɨ mɨkite watsata kaniumieni,

\par }{\QB mɨkɨ mɨki teukiyapa kaneyani.


\par }{\Q \VS{6}'Etsiwa tɨma tukari huyeyari pɨkamate,

\par }{\QB yakɨxeikɨa puyeika 'atsikatimaitɨ.


\par }{\BB \par }
{\Q \VS{7}Neuxei, temaikɨ 'aku, keneneu'eni,

\par }{\QB neniuki pepɨkahatɨtɨmaiyani.


\par }{\Q \VS{8}Mɨkɨ 'uka mɨka'a'ɨya pepɨka'enieka,

\par }{\QB 'ahurawa kiteniena tɨma pepɨkaye'axeni,


\par }{\Q \VS{9}'Atɨrɨkariya peyetuayu kapa petiutakwine,

\par }{\QB kapa 'atukari memayu'eririya wahetsɨa peyetuani,


\par }{\Q \VS{10}'atumini waɨriyarika peme'iwaxɨ kapa hipame wahetsiemieme rayanikɨ,

\par }{\QB kapa hipame wakiita tiyuhayewanikɨ titapemɨra'iwaxɨ.


\par }{\Q \VS{11}'Imatɨarieka tixaɨtɨ pekarexeiyatɨ pepɨtatsuani,

\par }{\QB kepauka haweri pe'anetɨ pemayani tixaɨtɨ pekarexeiyatɨ.


\par }{\Q \VS{12}'Anake mɨpaɨ pekanitayɨmɨkɨ: «Titayari 'ɨxatsi nekatiu'eni kemɨtikuxaxatsiwakai.

\par }{\QB Titayari ne'iyaritsie netitatawe'eri mɨkɨ 'ɨkitɨarika.


\par }{\Q \VS{13}Nepɨka'i'eni nete'ɨkitɨwamete waniuki,

\par }{\QB hatsuaku nepɨkawaru'eni nete'ɨkitɨwamete.


\par }{\Q \VS{14}Hikɨri yemekɨ kwinimieme haweri 'anekɨa nekaniyuhayewa,

\par }{\QB yunaime teɨteri wahɨxie».


\par }{\BB \par }
{\Q \VS{15}Haa 'ahaputsuta mieme xeikɨa kenehareka,

\par }{\QB haa 'ahaixata maneika xeikɨa.


\par }{\Q \VS{16}¿'Ahaa kaye'utɨma mɨtayeuriweni metinake

\par }{\QB metatsiere 'ahaa 'ahaixata mieme teɨteri memayukuxexeɨriwatsie mɨtayeuriweni metinake?


\par }{\Q \VS{17}Mɨkɨ haixa katini'apiinitɨni, 'ekɨ xeikɨa,

\par }{\QB hawaikɨ pɨkayɨwe hipame pemɨwaharitɨaka.


\par }{\Q \VS{18}'Aixɨa ke'itɨarieka 'a'ɨya.

\par }{\QB Kene'atemawieka temaikɨyari pemitiwitɨ hamatɨa.


\par }{\Q \VS{19}Maxa witsimɨti'ɨimari hepaɨ kani'aneni,

\par }{\QB kapura yeutanaka 'ɨimari hepaɨ kani'aneni mɨtiyukanaki'erie.

\par }{\Q Naki'eriyaya kematsitemawieritɨaka.

\par }{\QB Naki'eriyaya yuheyemekɨ 'ahetsie ketiwiyani.


\par }{\Q \VS{20}¿Temaikɨ 'aku, titayari peti'awaɨriyani 'uka mɨka'a'ɨya hamatɨa?

\par }{\QB ¿Titayari xeime 'ɨyaya naki'eriyaya petikuwauneni?


\par }{\BB \par }
{\Q \VS{21}Tahuyeta ketemɨteyurie Yawé naime kanixeiyani,

\par }{\QB tahuye naime kanimaika.


\par }{\Q \VS{22}'Axatiyuruwame yɨkɨmana puyuwiniya 'axatiyurienetɨ,

\par }{\QB 'axamɨti'ane mɨrexeiya kaunariyari mɨkɨ kanenutahɨaximeni.


\par }{\Q \VS{23}Mɨpaɨ mekatenitakukuweni memɨkayɨ'ɨxatsitɨarinɨa,

\par }{\QB kanimɨmɨkɨ mɨkaheu'enakɨ.




\par }\Chap{6}{\SH Mari'itɨarika mɨkaheu'ena hepaɨtsita
\par }
{\Q \VerseOne{1}Temaikɨ 'aku, xɨka xewitɨ pemimate matsi'inieka hetsiena mieme pemɨrayukatuanikɨ,

\par }{\QB xɨka pemɨka'imate kename pera'akatuani petitahɨawe,


\par }{\Q \VS{2}xɨka 'aniuki 'anatiyani kename yapetikayani,

\par }{\QB pekaniyutahɨamɨkɨ 'aniukikɨ,


\par }{\QB \VS{3}merikɨte 'ahepaɨ tewi kameniuwiniya.

\par }{\Q Temaikɨ 'aku, xɨka peyuxɨnamɨkɨni, 'ikɨ huye kanihɨkɨtɨni:

\par }{\QB Xeiya kenemie hetsɨana tixaɨtɨ pekarayuyeitɨatɨ,

\par }{\QB tɨratu kepemɨtiuwewi keneutawawiri pemɨtihayewanikɨ.


\par }{\Q \VS{4}Pepɨkakutsuni,

\par }{\QB kenayeniereni.


\par }{\Q \VS{5}Keneu'ata'una maxa mɨtiutananautsa hepaɨ hupierienetɨ,

\par }{\QB meta wiki winiyari mɨtiutawikweiya hepaɨ.


\par }{\BB \par }
{\Q \VS{6}'Ekɨ pemɨ'a'ɨraxie, paratsɨ tsarɨ keneuxeiya.

\par }{\QB Mana keneye'ɨki kemɨtiyuriene petimaiwetɨ pekanayeimɨkɨ.


\par }{\Q \VS{7}Mɨkɨ mepɨkaheixeiya kemɨ'ane mɨwanɨ'a,

\par }{\QB meta kemɨ'ane mɨtiwa'aitɨa.


\par }{\Q \VS{8}Mɨkɨ yunaitɨ, witarita mekateniuka'utani,

\par }{\QB 'itsanaxa yu'ikwaite mekateniuka'utani.


\par }{\BB \par }
{\Q \VS{9}'Ekɨ pemɨ'a'ɨraxie, ¿kepaɨmexɨa 'akuxi mɨpaɨ pepɨtiuhupuni?

\par }{\QB ¿Kepaukake tamɨ pepanutaniere?


\par }{\Q \VS{10}'Etsiwa peheukukutsutɨ,

\par }{\QB 'etsiwa pe'uka'uxipiwetɨ, meta 'atapa pe'awietɨ,


\par }{\Q \VS{11}tinawayame hepaɨ katininuamɨkɨ tixaɨtɨ pekarexeiyatɨ pemayani,

\par }{\QB tewi titakɨ mɨramieni 'akwetɨ 'ahetsɨa munuani hepaɨ katininuamɨkɨ haakaxa.


\par }{\BB \par }
{\Q \VS{12}'Axamɨtiuka'iyari tewi mɨka'uyukatewiya,

\par }{\QB ti'itawatɨ xeikɨa kanikuyeikani tsepa hakewa,


\par }{\Q \VS{13}mɨpaɨ mepɨtekuxata yu'iwama wahamatɨa 'iyari mewewietɨ,

\par }{\QB yu'ɨkatekɨ meta yu'itɨwamekɨ mekaniku'inɨaritani xeikɨa.


\par }{\Q \VS{14}'Axamɨtiyuriene kaniyu'iyaritɨaka 'axamɨti'anekɨ xeikɨa,

\par }{\QB meta kanikuwauneni mɨpaɨ tiyuhaxɨatɨamɨtɨ.


\par }{\Q \VS{15}'Ayumieme yapauka haweri katiniwakuyuruwani,

\par }{\QB yapauka 'ana kanika'unariemɨkɨ pɨkayɨwekaxɨani yuheima mɨtanuanikɨ.


\par }{\BB \par }
{\Q \VS{16}'Ataxewitɨ kanixuaweni teɨteri kememɨteyurie Yawé mi'uxiwe'erie,

\par }{\QB meta xeime matsi mixani'erie:


\par }{\QB \VS{17}yuhɨxitekɨ kwinie memɨte'uneniere,

\par }{\QB yunenikɨ memɨte'itawa,

\par }{\QB yumamatekɨ 'axamɨkatiuka'iyari xuriyaya mɨtayeuriwa,


\par }{\QB \VS{18}yu'iyaritsie mɨtiha'aritɨa 'axatiyurimɨtɨ,

\par }{\QB yu'ɨkatekɨ xeikɨa mɨyumexɨitɨa 'axamɨtiyurienenikɨ,


\par }{\QB \VS{19}kemɨtiunierixɨ ti'itawatɨ mɨtikuxata,

\par }{\QB meta kemɨ'ane yu'iwama mɨwakwamana memuyukwitɨwenikɨ.


\par }{\SH Mari'itɨarika xeime kɨnaya 'ɨyaya hepaɨtsita
\par }
{\Q \VS{20}Neuxei temaikɨ, 'apaapa 'aitsikaya naime kenaye'atɨwani

\par }{\QB meta 'amaama 'ɨkɨtɨarikaya pepɨkahehɨpani.


\par }{\Q \VS{21}'A'iyaritsie kenaka'utɨa,

\par }{\QB kenakatɨkɨni kuka hepaɨ.


\par }{\Q \VS{22}Kepauka pemukuyeika 'apaapa meta 'amaama wa'aitsika pɨmatsi'uwitɨximeni,

\par }{\QB kepauka pemukutsu wahɨritɨarika pɨmatsi'ɨwiyani,

\par }{\QB meta kepauka pemanutanieretsie, 'ahamatɨa memɨtekuxatani hepaɨ kani'aneni yu'aitsikakɨ.


\par }{\Q \VS{23}Kɨxeme kanihɨkɨtɨni 'aitsika,

\par }{\QB meta 'ɨkitɨarika hekɨariwiwame kanihɨkɨtɨni,

\par }{\QB 'ɨxatsitɨarika tukari huyeyari kanihɨkɨtɨni pemɨkaheuyewenikɨ.


\par }{\Q \VS{24}Mɨkɨ 'ɨxatsi pɨmatsi'ɨwiyani 'iya 'uka hepaɨtsita 'axamɨtiuka'iyari,

\par }{\QB xewitɨ mɨka'a'ɨya, yuniukikɨ mɨtiyuwiniya hepaɨtsita.


\par }{\Q \VS{25}'A'iyaritsie pepɨka'ihiwe'erieka witsimɨti'ɨimarikɨ,

\par }{\QB kene'akweriwayurieka yuhɨxitekɨ metsi'uwiniyakɨ,


\par }{\Q \VS{26}karikɨ 'uka tuminikɨ muyuwitɨnɨa 'atumini xeikɨa kanitixɨtɨamɨkɨ,

\par }{\QB meta xɨka xeime 'ɨyaya peyurieneni kɨnaya 'atukari pumatsinawairieni.


\par }{\Q \VS{27}¿Kepaikɨ pɨyɨwe tɨɨ yutawitsie mayatsa,

\par }{\QB kamixaya kahataiyatɨ?


\par }{\Q \VS{28}¿Kepaikɨ pɨyɨwe matitɨɨyatsie muyeyani,

\par }{\QB kakukwaxiketɨ?


\par }{\Q \VS{29}Kamɨtsɨta kemɨ'ane xeime 'ɨyaya mukumayɨani,

\par }{\QB hamatɨana mɨkahuni hetsienatsɨ pɨrahɨiyani.


\par }{\BB \par }
{\Q \VS{30}'Axapɨkatiyuxexeiya xewitɨ tinawanetɨ,

\par }{\QB mɨyehaakamɨnekɨ xeikɨa,


\par }{\Q \VS{31}xɨka 'uwiyarieni, matsi katiniyetuamɨkɨ,

\par }{\QB 'atahutamexɨatsie timieme mɨtiunawakɨ,

\par }{\QB matsi yupiinite naime katininawaiyariemɨkɨ.


\par }{\Q \VS{32}Peru matsi kemɨ'ane xeime 'ɨyaya meta kɨnaya mukumaɨwa, pɨkaheitimaitɨyeika,

\par }{\QB kemɨ'ane mɨpaɨ mɨtiuka'iyari yɨkɨmana kaniyukamiemɨkɨ.


\par }{\Q \VS{33}Katinikwinitɨariemɨkɨ kanitewiyatsitɨariemɨkɨ,

\par }{\QB meta hatsuaku pɨkaratɨmaiya kemɨtiuyuri.


\par }{\Q \VS{34}Meta 'uki kaniha'akamɨkɨ 'ɨyaya munanaimakɨ,

\par }{\QB kepauka 'uki mɨyɨkɨhɨani 'anatukaritsie pɨkareiyehɨwirieni.


\par }{\Q \VS{35}'Uki mɨnanaimarie tixaɨtɨ pɨkatitanaki'erieni,

\par }{\QB tsepa witsiti'aneneme mɨtiyexatɨarie, mɨkɨkɨ pɨkayukatemawieni.




\par }\Chap{7}{\SH Mari'itɨarika xeime 'ɨyaya hepaɨtsita
\par }
{\Q \VerseOne{1}Temaikɨ, ne'ɨkitsikatsie yaketinekamieni,

\par }{\QB meta ne'aitsika keneuti'uta 'a'iyaritsie.


\par }{\Q \VS{2}Yaketinekamieni kenemɨti'aita pe'ayenieretɨ 'apekaniuyeikamɨkɨ,

\par }{\QB ne'ɨkitsika kene'ɨwiyani 'ahɨxi mɨyɨwi kepemɨtikweriwayurie hepaɨ.


\par }{\Q \VS{3}'A'itɨwametetsie keneutapietɨkani,

\par }{\QB kenaka'utɨa 'a'iyaritsie paitɨ.


\par }{\Q \VS{4}Titakɨ yapemɨtimaiwe mɨkɨ pumatsiparewieni yaxeikɨa 'akuri hepaɨ,

\par }{\QB titakɨ kepemɨtimate mɨkɨ pumatsiparewieni kemɨ'ane pemumate hepaɨ.


\par }{\Q \VS{5}Mɨkɨ mepɨmatsixɨna 'ukaratsi mɨka'a'ɨya hepaɨtsita,

\par }{\QB meta 'uka mɨwikie hepaɨtsita pepɨ'a'ɨwiyani witsitikuxatakaku.


\par }{\BB \par }
{\Q \VS{6}Heiwa nekiita ne'ayekaitɨ

\par }{\QB 'itupari 'etsimayewatsie neheunieretɨ,


\par }{\Q \VS{7}Nepɨne'ɨwiyaxɨ temari memɨka'u'iyari wahetsie,

\par }{\QB mɨkɨ temari watsata xeime kwi nepuxei

\par }{\QB xeime yemekɨ 'atsimɨkatimate.


\par }{\Q \VS{8}Kayetsie kananuyani, 'etsikina kaniye'ani,

\par }{\QB hikɨ 'anɨari 'umietɨ 'ukaratsi kiiya hepa kaneyani.


\par }{\Q \VS{9}Hikɨ kanikɨyɨrirɨmekaitɨni.

\par }{\QB 'Ari waɨkawa 'ukuyɨrekuri.


\par }{\BB \par }
{\Q \VS{10}Yapauka 'ukaratsi kanewayeyani 'enukunakeke,

\par }{\QB 'uka tuminikɨ muyuwitɨnɨa hepaɨ reyukukemaritɨatɨ,

\par }{\QB yuhetsie pɨkamatsiɨkɨkai kemɨtiyurienikekai.


\par }{\Q \VS{11}(Mɨkɨ 'uka waɨkawa pɨtikuxata 'utahiwatɨ hipame kawa'enietɨ,

\par }{\QB mɨpaɨ memɨ'anene 'ukarawetsixi yukiita yemekɨ mepɨkahayetei.


\par }{\Q \VS{12}Kaye'utɨma mepu'uwa meta teɨteri memayuxeɨrietsie,

\par }{\QB meta yamepɨtehupa 'itsikinatsie).


\par }{\Q \VS{13}Hikɨ yapauka temaikɨ kananakawiyatɨyani meta kani'itseni,

\par }{\QB metatsiere kayukatewiyakamekɨ mɨpaɨ katinitahɨawe:


\par }{\BB \par }
{\Q \VS{14}«Nekiita 'aixɨa memɨteyuxeiyanikɨ mawariyari nekanexeiyani,

\par }{\QB tɨratu nemuwewiekai nekakaɨyari hamatɨa hikɨri nekatinaye'atɨani.


\par }{\Q \VS{15}'Ayumieme nepeyetɨa nepɨmatsihekunakixɨ,

\par }{\QB nepɨmatsikuwaunekai, 'ari nepɨmatsi'ukaxei.


\par }{\Q \VS{16}Ne'utatsie nekaneika'ita

\par }{\QB rinu 'ixurikiyari waɨkawa mɨti'utɨka 'Ekipitu miemekɨ.


\par }{\Q \VS{17}Nemukahuputsie witsimu'ɨa nekaneukawirieni,

\par }{\QB mixaxi witsimu'ɨa, 'aruhe meta kanera.


\par }{\Q \VS{18}Hikɨmɨ, naki'eriya tekɨxi winuyari naime tepanu'ieni,

\par }{\QB naki'eriyakɨ tepuyutitemamawieni tsepa temukatariyarie.


\par }{\Q \VS{19}Nekɨna yukie pɨka'uka,

\par }{\QB kanayeyani hikɨ 'ateewa paitɨ.


\par }{\Q \VS{20}Yutumini waɨkawa kane'ɨni,

\par }{\QB kwitɨwa pɨkanuani xeimetseri kaneyurimɨkɨ».


\par }{\BB \par }
{\Q \VS{21}Mɨpaɨ witsitikuxaxatɨwatɨ,

\par }{\QB kanikemakaxɨani.


\par }{\Q \VS{22}Hikɨ 'ana 'utɨmana kaneyani,

\par }{\QB tuuru huyeta metɨa hemierienike hepaɨ,

\par }{\Q maxa winiyaritsie muyewierixɨ hepaɨ,


\par }{\QB \VS{23}'ɨrɨkɨ mumɨiya yutawitsie,

\par }{\Q wiki winiyaritsie muyewierixɨ hepaɨ,

\par }{\QB 'atsikatimaitɨ mana yutukari kanitatɨmaiyamɨkɨ.


\par }{\BB \par }
{\Q \VS{24}'Ayumieme hikɨ temaikɨ, keneneu'eni,

\par }{\QB neniuki yemekɨ keneu'eni.


\par }{\Q \VS{25}'A'iyari xaɨtsie pɨka'uyuyuipikeni 'uka kemɨmetikɨhɨawekɨ,

\par }{\QB mɨkɨ 'ɨxatsieya huyeyari 'utɨa pepɨkaheuyewautseni,


\par }{\Q \VS{26}karikɨ yumɨiretɨ mɨpaɨ mekateniukwini,

\par }{\QB mepuyumɨire kɨmana memukwi.


\par }{\Q \VS{27}Kiitana mɨki teukiyapa kanihɨkɨtɨni,

\par }{\QB yunaitɨ muwa memɨtahake mepɨtakukuwe.




\par }\Chap{8}{\SH Kemɨti'inie mɨtimaiwenikɨ mɨ'ayumieme
\par }
{\Q \VerseOne{1}Mɨtimaiwenikɨ mɨ'ayumieme 'uka hepaɨ kani'inieka.

\par }{\QB Mɨtiuyemaikakɨ mɨ'ayumieme waɨkawa kanahiwani.


\par }{\Q \VS{2}Mɨtimaiwenikɨ mɨ'ayumieme wapaitɨ kanakekani,

\par }{\QB meta huye 'utɨa kaniutakekani teɨteri wahamatɨa tikuxatatɨ, meta huye manuyunanaketsie.


\par }{\Q \VS{3}Kiekari kitenieyaritsie 'utakekatɨ,

\par }{\QB karima kanahiwani mɨpaɨ 'utaitɨ:


\par }{\Q \VS{4}«Xeme teɨteri, nekatinixekɨhɨaweni,

\par }{\QB nekanixehahɨaweni xeyunaime teɨteri.


\par }{\Q \VS{5}Xeme 'atsixemɨkatemate, xetemaiwawetɨ xekenayuyeitɨa.

\par }{\QB Xeme xemɨkayuwaɨriya xemɨteyɨ'ɨkitɨakakɨ, xeheitimaitɨkɨkatɨ xekenakɨni.


\par }{\Q \VS{6}Xekeneneu'eni, waɨkawa tita mɨreuyewetse nepɨtitaxata,

\par }{\QB nepɨtitaxata kemɨtiheitserie.


\par }{\Q \VS{7}Ne netetakɨ tita mɨtiyuri xeikɨa nepɨtikuxata,

\par }{\QB yaxeikɨa neteni 'itarika kanixani'erieka.


\par }{\Q \VS{8}Niuki neteta mayeneika naitɨ 'aixɨa pɨ'anene,

\par }{\QB nitixaɨtɨ 'axamɨti'ane pɨkatinɨ'ɨ ninanaimarika.


\par }{\Q \VS{9}Kanihekɨaka neniuki memɨtemaiwawe wahetsiemieme,

\par }{\QB meta kaniyuritɨni memɨtemate wahepaɨtsita.


\par }{\Q \VS{10}Ne'ɨkitsika pɨta xekeneutanaki'eri pɨrata pɨkatixaɨ,

\par }{\QB kenemɨtimaiwe xekeneutanaki'eri pɨkatixaɨ huru.


\par }{\Q \VS{11}Mɨtimaiwenikɨ mɨ'ayumieme matsi waɨkawa katinaye'aka keyuri tetexi witsimɨ'anene,

\par }{\QB tsepa tita witsimɨti'ane hepaɨna pɨka'ane.


\par }{\BB \par }
{\Q \VS{12}»Ne, mɨtimaiwenikɨ, nemɨ'ayumieme mɨtiuyematekɨ hamatɨa nekaniuyeikani,

\par }{\QB kepauka yɨkɨnemɨtiyurieni nekanine'iyaritɨaka meri.


\par }{\Q \VS{13}Kemɨ'ane Yawé mayemakaxe, mɨkɨ 'axamɨti'ane pɨtixani'erie,

\par }{\QB ne muyuta'ɨrenikɨ nekani'uxieka meta nanaimarika,

\par }{\QB 'aixɨa 'anemekɨ mɨka'uyeika meta niuki 'axamanɨyɨtɨka.


\par }{\Q \VS{14}'Ɨkitɨarika nehetsie kanayeneikani meta tita mɨtiheitserie,

\par }{\QB nehetsie kanayeneikani petimaiwetɨ pemayanikɨ meta pemɨtɨrɨkaɨyenikɨ.


\par }{\Q \VS{15}Newaparewiekaku te'aitamete mekateni'aitani

\par }{\QB meta kuwexinaruritsixi 'aitsika 'aixɨa 'aneneme mekanitiwewiwani.


\par }{\Q \VS{16}Te'aitamete mexɨakate nekɨmana mepɨteha'aita

\par }{\QB meta 'itsɨkate naitsarie kwiepa nepuwaranuka'uitɨwa.


\par }{\Q \VS{17}Kemɨ'ane memɨnetsinaki'erie, neta nekaniwanaki'erieka,

\par }{\QB kemɨ'ane memɨnetsikuwautɨwe, ne nematsiɨkɨme nepaneyeitɨwa.


\par }{\Q \VS{18}Nehetsɨa waɨkawa mɨrexeiyanikɨ kanixuaweni meta 'aixɨa pemɨramamatiwanikɨ,

\par }{\QB waɨkawa pepɨtiukaxexeiyani meta 'atiteriwemekɨ pepɨrexeiyani.


\par }{\Q \VS{19}Pemɨtimaiwenikɨ mɨ'ayumieme yanematipitɨakaku matsi 'ikwaxi 'aixɨa mɨ'ane kanihɨkɨtɨni keyuri huru,

\par }{\QB ne'iwarika matsi 'aixɨa pɨ'ane keyuri pɨrata.


\par }{\Q \VS{20}Tita mɨtiheitserie hetsie nekaniumieni,

\par }{\QB 'aixɨa mɨti'ane hetsie nekananiukani,


\par }{\Q \VS{21}waɨkawa nepɨtiyetuirie kemɨ'ane mɨnetsinaki'erie,

\par }{\QB meta waɨkawa mɨrexeiyanikɨ.


\par }{\BB \par }
{\Q \VS{22}»Yawé pɨnetsi'utawewi mexɨakame wewiyaya nemayanikɨ,

\par }{\QB matsi meripaitɨ timieme 'akuxi hipame katitiwewiwetɨ.


\par }{\Q \VS{23}Ne matsi yemekɨ meripaitɨ nekaniunetɨarieni,

\par }{\QB meripaitɨ kwie 'akuxi kanetɨariewekaku.


\par }{\Q \VS{24}Kepauka nemunetɨarietsie haramara mumariwe pumawekai,

\par }{\QB meta 'ana haixa pumawekai waɨkawa 'uhanetɨ.


\par }{\Q \VS{25}Nekaniutinuiwa meripaitɨ 'akuxi yemurite kanetɨariewekaku,

\par }{\QB meta hɨri tsutɨmeyari 'umawekaku,


\par }{\Q \VS{26}meripaitɨ mɨkɨ kwie kanetɨariewekaku meta mana witsikemutiu'ane

\par }{\QB metatsiere 'akuxi kwie tumuanariyari mexɨakame kanetɨariewekaku.


\par }{\Q \VS{27}Ne nepunierixɨ kepauka Kakaɨyari muyuawi 'amuyematsie,

\par }{\QB meta haramara heima ketewa 'atɨ muyuxeiyanɨa muka'inɨaritaxɨtsie,

\par }{\QB ne 'ana nepɨtanierekai.


\par }{\Q \VS{28}Kepauka muyuawitsie haiwitɨri muyeye,

\par }{\QB meta haixate tɨrɨkawime metinetɨaxɨa haramara 'ameukatewatsie,


\par }{\Q \VS{29}kepauka haramara mupitɨa hakewa meye'atɨkani,

\par }{\QB meta 'aitsikaya meu'eniekakɨ,

\par }{\Q kepauka kwie tsutɨmeyari mukayatsaxɨtsie,


\par }{\QB \VS{30}ne 'ana nepɨnierekai, 'uximayatsikaya 'aixɨa nepɨyuriekai.

\par }{\Q Tukari mɨyehane ne waɨkawa nepɨnetemawiekai,

\par }{\QB temawierika nepexeiyakai hɨxiena ne'uyeikatɨ,


\par }{\Q \VS{31}kwie mɨkɨ mutawewikɨ nepɨnetemawiekai,

\par }{\QB meta teɨteri memunetɨariekɨ nepɨnetemawiekai.


\par }{\BB \par }
{\Q \VS{32}»Hikɨ 'ayumieme, temari 'aku, xekeneneu'eni:

\par }{\QB 'aixɨa mepɨ'itɨarieni kemɨ'ane nehuye 'utɨa memuhuni.


\par }{\Q \VS{33}Ne'ɨxatsi xekeneu'eni meta xeketenemaiwaweni,

\par }{\QB hawaikɨ xepɨka'itawe'erieka temaiwawemete wa'ɨkitsika.


\par }{\Q \VS{34}'Aixɨa mepɨ'itɨarieni kemɨ'ane memɨnetsi'enie,

\par }{\QB kemɨ'ane nekitenie memutatei tukarikɨ meta'enanatɨ,

\par }{\QB mɨranutakɨkatɨretsie meta'ikwewatɨ.


\par }{\Q \VS{35}Yuri nekanaineni, kemɨ'ane mɨnetsikaxeiya, tukari kanikaxeiyamɨkɨ,

\par }{\QB metatsiere Yawé 'aixɨa kaniyurimɨkɨ.


\par }{\Q \VS{36}Kemɨ'ane mɨkanetsitanaki'erieni, mɨkɨ yɨkɨmana kaniyutsewiximamɨkɨ,

\par }{\QB kemɨ'ane mɨnetsitixani'erieni, mɨkɨ mɨɨya pɨta kaninaki'erieka».




\par }\Chap{9}{\SH Mɨtimaiwenikɨ mɨ'ayumieme kemɨti'inie meta mɨkatimaiwe
\par }
{\Q \VerseOne{1}Mɨtimaiwenikɨ mɨ'ayumieme 'uka hepaɨ yukii kaniutawewieni

\par }{\QB meta 'atahutame mituikatɨka kaniutiwewieni.


\par }{\Q \VS{2}Hikɨ 'ixɨarari kaniukuha'aritɨani, kaxie winuyari kaniukawewieni

\par }{\QB meta mexatsie 'aixɨa katiniupini.


\par }{\Q \VS{3}Kaniwarutanɨ'ani 'ukari mɨtiwa'aitɨa, 'emanutitewatsie

\par }{\QB kiekaritsie mɨpaɨ memɨteheukahiwakɨ.


\par }{\Q \VS{4}«Nehetsɨa xekeneu'axɨa xemɨkatemaiwawe,

\par }{\QB xeme temari peuyewetse xemɨtemaika.


\par }{\Q \VS{5}Xekenakɨni, nepaa xekena'inɨata

\par }{\QB meta kaxie winuyari nemikawewi.


\par }{\Q \VS{6}'Atsixekatemaitɨ xeketeneuhayewa, hikɨ 'ana xekanayenenierekakuni,

\par }{\QB timaiweme huyeya 'utɨa xekeneuhuni.


\par }{\BB \par }
{\Q \VS{7}»Kemɨ'ane mɨtiyuyuriya mɨta'ɨxatsitɨani mɨkɨ pɨtatierieni xeikɨa,

\par }{\QB kemɨ'ane mɨtiyukatawe'erie mɨtaheitseritɨani mɨkɨ pɨtananaimarieni xeikɨa.


\par }{\Q \VS{8}Mɨtiyukatawe'erie pepɨka'ɨxatsitɨaka kapa metsi'uti'uxiwe'erieni,

\par }{\QB 'aixɨa pɨyɨni xɨka mɨtimaiwe pe'uta'ɨxatsitɨani, mɨkɨ hɨrixɨa matsinaki'erietɨ payani.


\par }{\Q \VS{9}Mɨtimaiwe keneuta'ɨxatsitɨa, hikɨ mɨkɨ waɨkawa timaiwetɨ kanayeimɨkɨ,

\par }{\QB heitserie yamɨtikamie ketineuta'ɨkitɨa, hikɨ mɨkɨ waɨkawa timaitɨ kanayeimɨkɨ.


\par }{\BB \par }
{\Q \VS{10}»Kemɨ'ane timaiwetɨ meuyeimɨkɨ ke'itsutɨani meri Yawé 'ayemakatɨ,

\par }{\QB xɨka Kakaɨyari Mɨpatsie maika mɨkɨ pɨtimaiweni.


\par }{\Q \VS{11}Nehetsie petiwiyakaku, 'atukari nepɨtimɨiriya,

\par }{\QB nehetsie petiwiyatɨ waɨkawa wiyari pepɨtihuni.


\par }{\Q \VS{12}Xɨka petimaiweni, 'a'iwarika kanihɨkɨtɨni pemɨtimaiwenikɨ,

\par }{\QB xɨka memɨtemaiwawe pewatawe'erieka mɨkɨkɨ 'ekɨ pekatinika'eniexɨamɨkɨ».


\par }{\BB \par }
{\Q \VS{13}'Uka mɨka'uka'iyari, 'axakatiniuka'iyarini,

\par }{\QB mɨkayɨkɨhɨawe meta pɨkayukatewiya.


\par }{\Q \VS{14}Yukitenie kanayeyeixani,

\par }{\QB xɨkata kiekaritsie 'uyeikani waɨkawa teɨteri memaxuawetsie kaniyeixarini,


\par }{\Q \VS{15}meta kaniwa'iniwani kɨkamete

\par }{\QB yuhuyeta mɨheitserietsie me'uhukaku.


\par }{\Q \VS{16}«Nehetsɨa xekeneu'axɨa xeme temari

\par }{\QB yakɨ xeikɨa xemɨteyurie.


\par }{\Q \VS{17}Haa 'inawariekame matsi yemekɨ witsipa'ane.

\par }{\QB Paa matsi witsikana'aneni xiete hepaɨ xɨka 'itikwani 'awie».


\par }{\Q \VS{18}Perɨ mɨkɨ 'atsimepɨkatemate xɨka kiitana mɨki 'ayekani,

\par }{\QB mɨkɨ 'inierimama 'atsimepɨkatemate xɨka mɨki teukiyata meheukaxɨrɨweni.




\par }{\MS Tsarumuni niukieya kemɨtimaiwekai

\par }\Chap{10}{\PP \VerseOne{1}Tsarumuni niukieya kemɨtimaiwekai:

\par }{\Q Nunutsi mɨtimaiwe yupaapa pɨtemawieritɨa,

\par }{\QB nunutsi mɨkayuwaɨriya teɨteri muwaparewienikɨ yumaama kanihiweritɨaka.


\par }{\BB \par }
{\Q \VS{2}Tumini 'axa'anemekɨ 'iwariekame nitixaɨtɨkɨ pɨkatiyunaki'erie,

\par }{\QB matsi tewi heitseriemekɨ yamɨtiyuriene pɨkamɨni.


\par }{\BB \par }
{\Q \VS{3}Kemɨ'ane heitserie yamɨtiyuriene Yawé pɨka'ihayewa heuhakamɨkɨme,

\par }{\QB peru kemɨ'ane 'axamɨtiyuriene tita mɨreukwaimɨkɨ mɨra'inɨatakɨ pɨka'ipitɨa.


\par }{\BB \par }
{\Q \VS{4}Xɨka pe'a'ɨraxieka tixaɨtɨ pekarexeiyatɨ pepayani,

\par }{\QB xɨka peti'uximayaka waɨkawa perexeiyatɨ pekanayeimɨkɨ.


\par }{\BB \par }
{\Q \VS{5}Kemɨ'ane mɨtimaiwe 'itsanaxa katiniuti'utani,

\par }{\QB kemɨ'ane 'itsanaxa mukutsu puyutitewiya 'arike.


\par }{\BB \par }
{\Q \VS{6}Tewi heitseriemekɨ yamɨtikamie waɨkawa 'aixɨa kani'itɨarieka,

\par }{\QB 'axatiyuruwame witsipɨtikuxata matsi katiniyukananaimaka.


\par }{\BB \par }
{\Q \VS{7}Heitserie memu'uwakai tewara'eriwatɨ 'aixɨa tepɨ'itɨarie,

\par }{\QB mɨkɨ 'axamemɨte'u'iyarikai kwitɨwa mepatɨmaiyarɨwa.


\par }{\BB \par }
{\Q \VS{8}Kemɨ'ane yu'iyaritsie mɨtimaiwe mɨkɨ yapɨtikamie kemɨti'aitɨarie,

\par }{\QB peru 'axamɨtiyuriene yutemawietɨ meta 'axamɨtiniuki kanika'unariemɨkɨ.


\par }{\BB \par }
{\Q \VS{9}Kemɨ'ane heitseriemekɨ 'amuyeika, 'aixɨa 'iyari 'apuyeika,

\par }{\QB 'axatiuka'iyaritɨ 'amuyeika teɨteri mepɨtehetimani kemɨtiyuriene.


\par }{\BB \par }
{\Q \VS{10}Yɨhɨxikɨ yu'iwa putitaxatɨani meta waɨkawa 'uximatɨarika pɨtixuawitɨani,

\par }{\QB 'axamɨtiyuriene yutemawietɨ meta 'axamɨtiniuki pɨka'unarieni xeikɨa.


\par }{\BB \par }
{\Q \VS{11}Tewi heitserie 'amuyeika niukieya tukari tiyupitɨwame kanihɨkɨtɨni,

\par }{\QB 'axamɨtiuka'iyari witsipɨtiuxaxata peru katiniyukananaimaka.


\par }{\BB \par }
{\Q \VS{12}'Uxiwe'erika matsi waɨkawa 'imieri kaninetɨaweni,

\par }{\QB peru naki'eriya naime mɨtareuyehɨwirienikɨ kaniyɨweni.


\par }{\BB \par }
{\Q \VS{13}Mɨtimaiwe teta mɨtimatenikɨ niukiyari payeneika,

\par }{\QB kemɨ'aneta yakɨ xeikɨa mɨtiyuriene kaneuyeweka yuwaritsie mukuweiwanikɨ.


\par }{\BB \par }
{\Q \VS{14}Kemɨ'ane mɨtimaiwe kemɨtimaiwe kani'utani,

\par }{\QB peru 'axamɨtiyuriene yutemawietɨ kemɨtiuxaxata yapauka katinaka'unamɨkɨ.


\par }{\BB \par }
{\Q \VS{15}Xiku xikutɨriyaya hetsiena kaninuaka,

\par }{\QB peru tewi tixaɨtɨ mɨkarexeiya hetsiena nitixaɨtɨ pɨkatitanuani.


\par }{\BB \par }
{\Q \VS{16}Tewi 'aixɨa mɨtiyuriene tukari kanipitɨariemɨkɨ,

\par }{\QB 'axamɨtiuka'iyari 'iwarikaya 'axamɨti'ane katinihɨkɨtɨni.


\par }{\BB \par }
{\Q \VS{17}Kemɨ'ane muyuwaɨriya mɨtaheitseritɨarienikɨ tukari kanikaxeiyamɨkɨ,

\par }{\QB kemɨ'ane mɨka'enu'eni mɨkɨ peuyeweni.


\par }{\BB \par }
{\Q \VS{18}Kemɨ'ane 'uxiwe'erika mɨ'awieta mɨkɨ katini'itawani,

\par }{\QB kemɨ'ane mɨkayuwaɨriya muwapariewienikɨ teɨteri hipame wahetsiemieme kananiuweni.


\par }{\BB \par }
{\Q \VS{19}Kemɨ'ane kwinimieme mɨraniuwe, waɨkawa 'axakatinikuyuruwani,

\par }{\QB kemɨ'ane mɨtimaiwe 'atsipɨka'utaine.


\par }{\BB \par }
{\Q \VS{20}Heitseriemekɨ yamɨtikamie niukieya pɨrata mɨ'itiya hepaɨ kani'aneni,

\par }{\QB matsi 'axamɨtiuka'iyari kemɨtiku'eriwa tixaɨtɨkɨ pɨkatiyunaki'erie.


\par }{\BB \par }
{\Q \VS{21}Heitserie 'amuyeika niukieya hipame waɨkawa kaniwaparewieka,

\par }{\QB yakɨxeikɨa 'axamemɨteyurie meyutemamawietɨ kememɨteyurie yuwiniyaritsie mekanixɨrɨweni.


\par }{\BB \par }
{\Q \VS{22}Yawé hetsɨa katinayeneikani waɨkawa mɨrexeiyanikɨ,

\par }{\QB yu'iyaritɨatɨ tixaɨtɨ pɨkara'iwa.


\par }{\BB \par }
{\Q \VS{23}Mɨkayuwaɨriya teɨteri waparewienike yɨkɨmana puyutemawieritɨa 'axatiyurienetɨ,

\par }{\QB peru mɨtimaiwe puyutemawieritɨa kemɨtiuyematekɨ.


\par }{\BB \par }
{\Q \VS{24}'Axamɨtiuka'iyari ketita mɨtimakaxe, mɨpaɨ yapɨtipitɨarieni,

\par }{\QB tewi heitseriemekɨ 'amuyeika tita mɨreuyehɨwa, mɨkɨ pɨraye'ani hetsienamieme.


\par }{\BB \par }
{\Q \VS{25}Kepauka wiyeri mumariwe mukuyani pukumawere 'axatiyuruwame,

\par }{\QB peru kemɨ'ane heitseriemekɨ yamɨtikamie yuheyemekɨ pɨtseɨyeni.


\par }{\BB \par }
{\Q \VS{26}Mɨratsiwi rakwame ratametsie 'axapɨrayurieni meta kɨtsi rahɨxita kemɨtiyukukuine,

\par }{\QB mɨpaɨ kani'aneni mɨyɨ'ɨraxie kemɨ'ane mɨti'aitɨa hepaɨtsita.


\par }{\BB \par }
{\Q \VS{27}Kemɨ'ane Yawé mayemakaxe tukari mɨireme kanipitɨariemɨkɨ,

\par }{\QB peru kemɨ'ane 'axamɨtiyuriene tukarieya pɨkamɨire.


\par }{\BB \par }
{\Q \VS{28}Yamemɨtekahu temawierika mekanikaxeiyakuni,

\par }{\QB 'axamemɨteyurieta tita memɨtetakwewie pɨkahaye'ani.


\par }{\BB \par }
{\Q \VS{29}Yawé huyeyatsie yamemɨtekahu kaniwa'ɨwiyani,

\par }{\QB kaniwaka'unanita 'axamemɨteyurie.


\par }{\BB \par }
{\Q \VS{30}Heitserie yamemɨtekahu hatsuaku mepɨkahekaxɨrieni,

\par }{\QB 'axamemɨteyurie hatsuaku kwiepa mepɨka'u'uwani.


\par }{\BB \par }
{\Q \VS{31}Heitserie yamemɨtekahu 'aixɨa 'anemekɨ mepɨtekuxata memɨtemaiwawekɨ,

\par }{\QB peru 'axamemɨteniniuki mepɨkapitɨarie memɨtiniunikɨ.


\par }{\BB \par }
{\Q \VS{32}Heitserie 'amemu'uwa witsimepɨte'uniuka,

\par }{\QB peru 'axamemɨteyurie 'axa'anenemekɨ xeikɨa meputiniuka.


\par }{\BB \par }


\PoetryChap{11}{\Q \VerseOne{1}Yawé kaniwa'uxieka memɨteyukwamana,

\par }{\QB peru kemɨ'ane memɨkateyukwamana matsi 'aixɨa katiniwaxeiyani.


\par }{\BB \par }
{\Q \VS{2}Kemɨ'ane mɨtiyukatawe'erie kaniyutewiyatsitɨamɨkɨ,

\par }{\QB kemɨ'ane mariweme mɨka'ayuyeitɨa, timaiwetɨ payani.


\par }{\BB \par }
{\Q \VS{3}Heitserie 'amemu'uwa tita mɨtiheitserie puwaruwitɨxime,

\par }{\QB kemɨ'ane memɨte'itawa wa'itarika puwaka'una.


\par }{\BB \par }
{\Q \VS{4}Xikutɨriya tixaɨtɨ pɨkarayani kepauka 'itsɨkame mɨmariwe hɨxie mɨtaxanetsienitsie,

\par }{\QB peru heitserie 'axɨka'uyeikani mɨkitsata pɨtawikweni.


\par }{\BB \par }
{\Q \VS{5}Heitseriemekɨ 'amemu'uwa tita mɨtiheitserie puwaruwitɨxime,

\par }{\QB peru 'axamɨti'ane 'axateyuruwamete pɨwarekaxɨrɨwa.


\par }{\BB \par }
{\Q \VS{6}Tita mɨtiheitserie puwawikweitsitɨa heitseriemekɨ yamemɨtekahu,

\par }{\QB peru tita memɨtehiwe'erie 'axateyuruwamete kaniwaranutaxɨrɨwani.


\par }{\BB \par }
{\Q \VS{7}Kepauka 'axatiyuruwame mɨmɨni, pɨmɨnita tita mɨtitakwewiekai,

\par }{\QB meta pɨmɨni kemɨtiku'eriwakai mariwetɨ kemɨrayanikekai.


\par }{\BB \par }
{\Q \VS{8}Heitseriemekɨ yamemɨtekahu mepɨwikweitsitɨarie kwaniwemetsata,

\par }{\QB matsi 'axatiyuruwame haweri pɨranuyeyani.


\par }{\BB \par }
{\Q \VS{9}'Axatiyuruwame yutetakɨ yuhepaɨ tewi kanika'unani,

\par }{\QB peru heitseriemekɨ yamemɨtekahu memɨtehakumatekɨ mepuwikwe.


\par }{\BB \par }
{\Q \VS{10}Kepauka heitseriemekɨ muyeika Yawé miparewie, naitɨ kiekari puyutemawie,

\par }{\QB kepauka 'axatiyuruwame mumɨni, waɨkawa temawierika puxuawe.


\par }{\BB \par }
{\Q \VS{11}Heitseriemekɨ yamemɨtekahu kiekari 'aixɨa mepuyurie,

\par }{\QB peru 'axateyuruwamete yuniukikɨ mepika'una.


\par }{\BB \par }
{\Q \VS{12}Yakɨ xeikɨa mɨtiyuriene 'axaputaine yuhepaɨ tewi hepaɨtsita,

\par }{\QB peru kemɨ'ane mɨtimaiwe puyupirenutɨa.


\par }{\BB \par }
{\Q \VS{13}Teɨteri niuki peraixi tinaime mepɨte'axatawawe hipatɨ memɨtemaikakɨ,

\par }{\QB teɨteri 'aixɨa memɨte'u'iyari naime mepɨkatekuxata.


\par }{\BB \par }
{\Q \VS{14}Ti'aitame xɨka 'aixɨa kati'aitani kiekari kanatiwemɨkɨ,

\par }{\QB 'aixɨa mɨtiyɨnikɨ yuwaɨkawatɨ 'ɨxatsitamete mepeuyewetse.


\par }{\BB \par }
{\Q \VS{15}Kanikweriwa'aneni xeime pemɨka'imate hetsiemieme pemɨre'akatuayanikɨ,

\par }{\QB kemɨ'ane mɨkayuwaɨriya xeime hetsiemieme mɨrayukatuanikɨ 'aixɨa 'iyari kaniuyeikani.


\par }{\BB \par }
{\Q \VS{16}'Ukaratsi 'aixɨa mɨtiuka'iyari 'aixɨa pɨtixeiyarie,

\par }{\QB teɨteri memɨteyukananaima tumini xeikɨa mepɨ'iwaku.


\par }{\BB \par }
{\Q \VS{17}Kemɨ'ane 'aixɨa 'iyarikɨ mɨtiyukanenimaya yɨkɨmana puyuparewie,

\par }{\QB kemɨ'ane 'axamuwayurie hipame mɨkɨta yɨkɨmana 'axapuyuyurie.


\par }{\BB \par }
{\Q \VS{18}'Axatiyuruwame kwamanarikakɨ xeikɨa katina'i'iwani,

\par }{\QB matsi kemɨ'ane heitseriemekɨ yamemɨtekahu wa'iwarika 'aixɨa kani'aneni.


\par }{\BB \par }
{\Q \VS{19}Kemɨ'ane heitseriemekɨ yamɨtikamie waɨkawa tukari pupitɨarieni,

\par }{\QB kemɨ'ane 'axamɨti'ane mɨranukuwei kwitɨwa pumierieni.


\par }{\BB \par }
{\Q \VS{20}Yawé puwaxani'erie kemɨ'ane wa'iyari mututuni,

\par }{\QB matsi puyutemawie kemɨ'ane heitseriemekɨ yamemɨtekahu wahetsiemieme.


\par }{\BB \par }
{\Q \VS{21}'Axateyuruwamete mepɨkateheuyehɨwiyarieni 'axamemɨte'uyurikɨ,

\par }{\QB peru heitseriekamekɨ yamemɨtekahu mepuyutawikweitsitɨani.


\par }{\BB \par }
{\Q \VS{22}'Uka witsimɨti'ɨimari matsi kayɨkɨhɨawetɨ mutaniuka,

\par }{\QB huru hanirayari hepaɨ kani'aneni tuixu tsurieyatsie muyewie.


\par }{\BB \par }
{\Q \VS{23}Heitseriemekɨ yamemɨtekahu ketita memɨtehiwe'erie 'aixɨa pɨtikuyɨne,

\par }{\QB 'axateyuruwamete kememɨteku'eriwa 'axapɨtikuyɨne.


\par }{\BB \par }
{\Q \VS{24}Kemɨtiwamikwa waɨkawa yutemawietɨ, mɨkɨ waɨkawa matsi pɨtipitɨarieni,

\par }{\QB matsi hipatɨ kememɨte'apitɨkakɨ xɨka mɨpaɨ mekate'uyutuani matsi kwinimieme haweri me'anenetɨ mepakɨne.


\par }{\BB \par }
{\Q \VS{25}Kemɨ'ane tita mɨrexeiyakɨ hipame muwaparewie 'aixɨa pɨ'itɨarie,

\par }{\QB kemɨ'ane hipame muwaparewie mɨkɨta waɨkawa puparewiyani.


\par }{\BB \par }
{\Q \VS{26}Kemɨ'ane tɨriku mɨti'awieta yuhetsiemieme mɨkɨ teɨteri 'axameke'utiyuani hepaɨtsitana,

\par }{\QB peru 'aixɨa pɨ'itɨarieni kemɨ'ane 'aixɨa 'iyari mituani.


\par }{\BB \par }
{\Q \VS{27}Kemɨ'ane ximeri paitɨ manukukeka 'aixɨa tiyurienike, 'aixɨa ti'aneme pɨtiukaxexeiya,

\par }{\QB kemɨ'ane 'axamɨti'ane mɨtinake, 'axamɨti'ane pɨrenuku'axe.


\par }{\BB \par }
{\Q \VS{28}Kemɨ'ane yupiinitɨarikatsie mɨtiwiya kanitayɨnarimɨkɨ,

\par }{\QB matsi heitseriemekɨ yamɨtikamie kɨye mɨyɨra hepaɨ kani'aneni.


\par }{\BB \par }
{\Q \VS{29}Kemɨ'ane yukie 'uximatɨarika mɨwiwie tixaɨtɨ 'aixɨa ti'aneme pɨkatikuhayeikawa,

\par }{\QB kemɨ'ane 'axamɨtiyuriene yutemawietɨ xeime mɨtimaiwe ti'uximayatsirietɨ payani.


\par }{\BB \par }
{\Q \VS{30}Heitseriemekɨ yamɨtikamie mɨkɨ kɨye tukari tiyupitɨwame hepaɨ kani'aneni.

\par }{\QB Mɨtimaiwe tukari 'aixɨa 'aneme kaniwapitɨaka memeuyexɨrixime.


\par }{\BB \par }
{\Q \VS{31}Heitseriemekɨ yamemɨtekahu 'ena kwiepa yu'iwarika mekanexeiyani,

\par }{\QB matsi waɨkawa yemekɨ mekatenakapitɨariwani 'axateyuruwamete.


\par }{\BB \par }


\PoetryChap{12}{\Q \VerseOne{1}Kemɨ'ane muyuwaɨriya mɨtita'ɨkitɨarieni puyuwaɨriyata mɨretimanikɨ,

\par }{\QB matsi kemɨ'ane 'ɨkitɨarika mu'uxiwe'erie mɨkɨ pɨka'uka'iyari.


\par }{\BB \par }
{\Q \VS{2}Tewi 'aixɨa mɨtiuka'iyari mɨkɨ Yawé piparewie,

\par }{\QB matsi kemɨ'ane 'axamɨtiuka'iyari hetsiena katiniɨhɨpani.


\par }{\BB \par }
{\Q \VS{3}Xewitɨ pɨkayɨwe 'axamɨti'ane hetsie tiwiyatɨ 'aixɨa muyukuyurieni,

\par }{\QB matsi heitseriemekɨ yamemɨtekahu wananari 'atsipɨkayɨni.


\par }{\BB \par }
{\Q \VS{4}'Uka 'inɨari mayuyeitɨwa yɨkɨna pɨtemawieritɨa,

\par }{\QB matsi 'uka tewinɨarika mɨwewie yɨkɨna 'umeteya pɨtixɨtɨaxime.


\par }{\BB \par }
{\Q \VS{5}Teɨteri heitseriemekɨ yamemɨtekahu kememɨteku'eriwa pɨheitserie,

\par }{\QB matsi 'axatiyuruwame 'ɨxatsieyatsie 'itarika xeikɨa puxuawe.


\par }{\BB \par }
{\Q \VS{6}'Axateyuruwamete waniuki winiyari mɨmɨɨya pɨhɨkɨ,

\par }{\QB matsi heitseriemekɨ yamemɨtekahu yuniukikɨ hipame mepɨwawikweitsitɨa.


\par }{\BB \par }
{\Q \VS{7}'Axateyuruwamete mepatixɨrɨwe tawari hatsuaku mepɨka'anuku'uwe,

\par }{\QB matsi heitseriemekɨ yamemɨtekahu waniwema 'amepu'uwani yuheyemekɨ.


\par }{\BB \par }
{\Q \VS{8}Tewi mɨtimaiwe 'aixɨa pɨtikuxaxatsiwa,

\par }{\QB matsi kemɨ'ane 'aixɨa mɨkatiuka'iyari kanixani'eriwani.


\par }{\BB \par }
{\Q \VS{9}Matsi 'aixɨa pɨ'ane waɨkawa mɨkarexeiya peru yu'uximayatamete warexeiyatɨ 'amuyeika,

\par }{\QB 'aixɨa pɨka'ane kename matiwa 'utaitɨ peru yu'ikwai karexeiyatɨ.


\par }{\BB \par }
{\Q \VS{10}Tewi heitseriemekɨ yamɨtikamie yapɨtimate yunaime tewaxi wahetsiemieme kememɨte'uka'eniwa,

\par }{\QB matsi 'axatiyuruwame nitixaɨtɨ pɨkatinenimaya.


\par }{\BB \par }
{\Q \VS{11}Kemɨ'ane yukwietsie mɨti'uximaya mɨkɨ 'anayuhayewame 'ikwai kanexeiyakamɨkɨ,

\par }{\QB kemɨ'ane yakɨxeikɨa mɨti'uximaya yakɨxeikɨa pɨtiyuriene.


\par }{\BB \par }
{\Q \VS{12}'Axateyuruwamete ke'axamemɨteyuriku wawiniyari pɨhɨkɨ xeikɨa,

\par }{\QB matsi heitseriemekɨ yamemɨtekahu wananari 'aixɨa pɨ'itɨarie.


\par }{\BB \par }
{\Q \VS{13}Kemɨ'ane mɨti'itawa yuniukikɨ pɨyutahɨani,

\par }{\QB matsi heitseriemekɨ yamɨtikamie 'uximatɨarikatsata panukukeka.


\par }{\BB \par }
{\Q \VS{14}Xewitɨ 'aixɨa kemɨtikuxatakɨ,

\par }{\QB meta yumamakɨ kemɨti'uximayakɨ mɨkɨkɨ pɨtipitɨarieni.


\par }{\BB \par }
{\Q \VS{15}'Axamɨtiyuriene yutemawietɨ tsepa kemɨtiyuriene hetsiena mieme 'aixɨa pɨ'ane,

\par }{\QB matsi kemɨ'ane mɨtimaiwe memɨtemaiwawe wa'ɨxatsi pɨta kani'enieka.


\par }{\BB \par }
{\Q \VS{16}'Axamɨtiyuriene yutemawietɨ yapauka kaniuyeha'arɨweni,

\par }{\QB matsi mɨtimaiwe katiniukanewieka kepauka 'axamɨtitahɨawarieni.


\par }{\BB \par }
{\Q \VS{17}Kemɨ'ane yurikɨ munierixɨ mɨkɨ heitseriemekɨ katinikuxatani,

\par }{\QB matsi kemɨ'ane mɨka'unierixɨ mɨkɨ 'itarikakɨ pɨtikuxata xeikɨa.


\par }{\BB \par }
{\Q \VS{18}Kemɨ'ane 'axamɨtiuxaxata mɨkɨ niukieya 'ixipara hepaɨ pɨtiyuxiteke,

\par }{\QB matsi mɨtimaiwe niukieya pu'uaye.


\par }{\BB \par }
{\Q \VS{19}Kemɨ'ane yurikɨ mɨtikuxata yuheyemekɨ 'apuyeikani,

\par }{\QB matsi kemɨ'ane mɨti'itawa yatewimekɨ xeikɨa 'apuyeikani.


\par }{\BB \par }
{\Q \VS{20}Kemɨ'ane 'axamemɨteyurie wa'iyaritsie kwamanarika puxuawe,

\par }{\QB matsi kemɨ'ane 'aixɨa 'iyari temu'uwanikɨ mɨtikuxata mɨkɨ temawierika pexeiya.


\par }{\BB \par }
{\Q \VS{21}Heitseriemekɨ yamɨtikamie 'axamɨti'ane 'atsipɨka'iyurieni,

\par }{\QB matsi 'axatiyuruwame 'axamɨti'ane pɨrenukanani.


\par }{\BB \par }
{\Q \VS{22}Yawé memɨte'itawa puwaxani'erie,

\par }{\QB matsi pɨnaki'a yuri memɨtekuxata wahetsiemieme.


\par }{\BB \par }
{\Q \VS{23}Tewi mɨtimaiwe yapɨka'utaine tita mɨrakumate,

\par }{\QB matsi memɨkayuwaɨriya teɨteri memuwaparewieni wa'iyari pahiwa tinaime tikuxatanetɨ.


\par }{\BB \par }
{\Q \VS{24}Kemɨ'ane waɨkawa mɨti'uximaya mɨkɨ ti'aitame kanayeitɨariemɨkɨ,

\par }{\QB matsi muyu'ɨraxie waɨriyarika ti'uximayatame payani.


\par }{\BB \par }
{\Q \VS{25}'Uximatɨarikakɨ tewi punutuixie yu'iyaritsie,

\par }{\QB peru niuki 'aixɨa manɨyɨne pitemawieritɨa.


\par }{\Q \VS{26}Heitseriemekɨ yamɨtikamie yuhepaɨ tewi kaniuwitɨximeni 'aixɨa 'anemekɨ,

\par }{\QB matsi 'axatiyuruwame xɨka huyeya 'anukuweiya pɨreuyehɨani xeikɨa.


\par }{\BB \par }
{\Q \VS{27}Kemɨ'ane mɨyɨ'ɨraxie pɨkayɨwe yu'ikwai mɨtikaxeiya,

\par }{\QB matsi kemɨ'ane mɨti'uximaya waɨkawa 'ikwai pɨrexeiya.


\par }{\BB \par }
{\Q \VS{28}Heitseriemekɨ yamemɨtekahu wahuye tukari maxuawe peutiyune,

\par }{\QB mɨkɨ huyeta mɨɨya pɨkaxuawe.


\par }{\BB \par }


\PoetryChap{13}{\Q \VerseOne{1}Nunutsi mɨtimaiwe yupaapa 'ɨxatsieya kani'enieka,

\par }{\QB matsi mɨtiyukatawe'erie kepauka mɨ'ɨxatsitɨarie pɨka'iku'eniwa.


\par }{\BB \par }
{\Q \VS{2}Kemɨ'ane 'aixɨa 'anemekɨ mɨtikuxata, mɨkɨ 'aixɨa 'anemekɨ pɨtiyumikwa,

\par }{\QB kemɨ'ane 'axamemɨte'u'iyari puwanake hipame memuwananaimanikɨ.


\par }{\BB \par }
{\Q \VS{3}Kemɨ'ane mɨyupirenutɨa yutukari kanikweriwayurieka,

\par }{\QB matsi kemɨ'ane kwinimieme mɨtiyuxatsikawie yukɨmana puyuka'una.


\par }{\BB \par }
{\Q \VS{4}Mɨyɨ'ɨraxie pɨreuyehɨwa, peru nitixaɨtɨ pɨkatiukaxexeiya,

\par }{\QB kemɨ'ane mɨti'uximaya naime yu'ikwai pɨrexeiya.


\par }{\BB \par }
{\Q \VS{5}Heitseriemekɨ yamɨtikamie 'itarika pɨxani'erie,

\par }{\QB 'axatiyuruwame tewiyarika pukuwewiene meta 'axamɨramamatiwanikɨ.


\par }{\BB \par }
{\Q \VS{6}Heitseriemekɨ yamɨtikamie pɨ'ɨwiyarie,

\par }{\QB matsi 'axatiyuruwame 'axamɨti'ane pika'una.


\par }{\BB \par }
{\Q \VS{7}Xewitɨ xiku puyuxata, peru tixaɨtɨ karexeiyatɨ,

\par }{\QB xewitɨ tixaɨtɨ mɨkarexeiya hepaɨ pɨ'ane, peru naime pɨrexeiya.


\par }{\BB \par }
{\Q \VS{8}Xiku yutuminikɨ xeikɨa yutukari putawikweitsitɨwa,

\par }{\QB matsi tixaɨtɨ mɨkarexeiya xewitɨ pɨkaheye'unie.


\par }{\BB \par }
{\Q \VS{9}Kemɨ'ane heitseriemekɨ yamemɨtekahu wahekɨariya waɨkawa pɨxawatɨ,

\par }{\QB matsi 'axateyuruwamete kɨxeme mɨtɨtɨki hepaɨ mepɨ'anene.


\par }{\BB \par }
{\Q \VS{10}Teɨteri memɨteyukatawe'erie mekaniyukwitɨweni xeikɨa,

\par }{\QB matsi kemɨ'ane 'ɨxatsi memɨ'enie mɨkɨ mekatenimaiwaweni.


\par }{\BB \par }
{\Q \VS{11}Tumini mexɨiwa mayu'i'iwa yapaukata kanitixɨrɨweni,

\par }{\QB kemɨ'ane tumini meuta'ɨwiyawe, mɨkɨ 'axɨkai xiku kanayeimɨkɨ.


\par }{\BB \par }
{\Q \VS{12}Kepemɨtiku'eriwa xɨka yakatiuyunake mɨkɨ 'iyari pɨhiweritɨawe,

\par }{\QB kepemɨtiku'eriwa xɨka yatiuyunake mɨkɨ kɨye tukari tiyupitɨwame hepaɨ pɨ'ane.


\par }{\BB \par }
{\Q \VS{13}Kemɨ'ane 'ɨxatsi mɨka'anu'enieni pɨkareuyehɨwiyarieni,

\par }{\QB kemɨ'ane 'aitsika kemainetsie yamɨtikayani 'aixɨa 'anemekɨ pɨrakapitɨarieni.


\par }{\BB \par }
{\Q \VS{14}Memɨtemaiwawe wa'ɨkitɨarika mɨkɨ haa tukari mɨtiyupitɨwa hepaɨ pɨ'ane,

\par }{\QB meta winiyari mɨtiyumemiwatsata pɨtiyuwikweitsitɨwame.


\par }{\BB \par }
{\Q \VS{15}Kemɨ'ane 'ɨxatsi 'aixɨa 'aneme mukuxata, mɨkɨ 'aixɨa pɨtikuxaxatsiwa,

\par }{\QB matsi 'axamɨtiuka'iyari huyeya yuheyemekɨ pɨkayupata.


\par }{\BB \par }
{\Q \VS{16}Mɨtimaiwe puyuwaɨriya 'aixɨa mɨtiyurienikɨ yatimaitɨ tita mɨtiheitserie,

\par }{\QB matsi mɨkayɨwaɨriya mɨwaparewienikɨ kemɨtiyɨkɨhɨawe xeikɨa pɨtiyuriene.


\par }{\BB \par }
{\Q \VS{17}Tupiri 'axamɨtiuka'iyari niuki 'axa'aneneme xeikɨa pɨ'atɨwa,

\par }{\QB tupiri 'aixɨa mɨtiuka'iyari 'aixɨa ti'aneneme pɨti'atɨwa.


\par }{\BB \par }
{\Q \VS{18}Kemɨ'ane 'ɨkitɨarika mɨka'anu'enieni tixaɨtɨ karexeiyatɨ payani meta tewiyatsitɨarietɨ,

\par }{\QB matsi kemɨ'ane manu'ena waɨkawa 'aixɨa pɨrahɨawarɨwani.


\par }{\BB \par }
{\Q \VS{19}Kepauka yamɨraye'ani ketemɨteku'eriwa 'ana tepuyutemamawie,

\par }{\QB matsi mɨkayuwaɨriya hetsiemieme pukwaniwe 'axamɨti'ane mɨtihayewakɨ.


\par }{\BB \par }
{\Q \VS{20}Kemɨ'ane memɨtemaiwawe wahamatɨa 'amuyeika, timaiwetɨ kanayeimɨkɨ wahepaɨ,

\par }{\QB kemɨ'ane memɨkayuwaɨriya wahamatɨa 'amuyeika 'axa'anemɨtsie kaniyukakemɨkɨ.


\par }{\BB \par }
{\Q \VS{21}'Axatiyuruwame 'axamɨti'ane hetsiena kaniye'axeni,

\par }{\QB matsi heitseriemekɨ yamɨtikamie 'aixɨa mɨti'anekɨ 'apɨrapiniyarieni.


\par }{\BB \par }
{\Q \VS{22}Tewi 'aixɨa mɨtiuka'iyari yuteukarima piinitɨarika pɨtiwaku'e'eiririwa,

\par }{\QB 'axatiyuruwame piinitɨarikaya mɨkɨ heitseriemekɨ yamemɨtekahu wahetsiemieme pɨta katinayeimɨkɨ.


\par }{\BB \par }
{\Q \VS{23}Teɨteri tixaɨtɨ memɨkateheuxeiya memati'etsatsie waɨkawa 'ikwai kanixuaweni,

\par }{\QB matsi naitɨ katineuyewautseni xɨka kemɨtiheitserie mekate'uyurieni.


\par }{\BB \par }
{\Q \VS{24}Kemɨ'ane yuniwe mɨkati'ɨkitɨa ka'enayewayatɨ mɨkɨ pɨka'inaki'erie,

\par }{\QB matsi xɨka 'ikuwayani ti'ɨkitɨatɨ mɨkɨ yuniwe pɨnaki'erie.


\par }{\BB \par }
{\Q \VS{25}Tewi heitseriemekɨ yamɨtikamie pɨtikwa'a kepaukake mɨtahuxani,

\par }{\QB matsi 'axatiyuruwame heuhaakamɨtɨ 'apuyeikani.


\par }{\BB \par }


\PoetryChap{14}{\Q \VerseOne{1}'Uka mɨtimaiwe yuniwema 'aixɨa mɨti'anekɨ puwaxewiriya,

\par }{\QB matsi 'uka mɨkatimaiwe, yɨkɨmana puwataweiyaxɨani yuniwema.


\par }{\BB \par }
{\Q \VS{2}Kemɨ'ane 'aixɨa 'anemekɨ mumie Yawé kanayemakaxeni,

\par }{\QB kemɨ'ane Yawé xani'erietɨ mumie mɨkɨ 'axakatiniyurieneni.


\par }{\BB \par }
{\Q \VS{3}'Axamɨtiyuriene yutemawietɨ yuta'ɨretɨ xeikɨa katinikuxatani,

\par }{\QB matsi mɨtimaiwe kemɨtikuxata puyukweriwayurie.


\par }{\BB \par }
{\Q \VS{4}Hakewa tuurutsixi kwietsanamete mememawe mana 'iku payewawaki,

\par }{\QB tuurutsixi kwietsanamete watɨrɨkariyakɨ 'itsanari putiwawaɨkare.


\par }{\BB \par }
{\Q \VS{5}Kemɨ'ane munierixɨ mɨkɨ yurikɨ pɨtikuxata 'itsɨkame hɨxie yapɨtayɨni,

\par }{\QB matsi mɨti'itawa 'itsɨkame hɨxie yuri pɨkatikuxata yakɨ xeikɨa putaineni.


\par }{\BB \par }
{\Q \VS{6}Kemɨ'ane mɨtiyukatawe'erie mɨtimaiwenikɨ mɨ'ayumieme pukuwaune matsi pɨka'ikaxexeiya,

\par }{\QB matsi kemɨ'ane yamɨtimate tita mɨti'aixɨa hetsiena mieme pɨkakwaniwe mɨtimaiwenikɨ.


\par }{\BB \par }
{\Q \VS{7}Mɨkayuwaɨriya hamatɨa pepɨka'uyeikani,

\par }{\QB hatsuaku mɨkɨ niukieyatsie tixaɨtɨ pepɨkaretimani.


\par }{\BB \par }
{\Q \VS{8}Mɨtimaiwe yapɨtimate kemɨtiyurieni ke'anemekɨ mumieni,

\par }{\QB matsi mɨkatimaiwe yukɨmana puyukwamana.


\par }{\BB \par }
{\Q \VS{9}'Axamemɨteyurie meyutemamawietɨ kepauka wahetsie mɨrahɨiwa meputinawe meyuku'imawatɨ,

\par }{\QB matsi memɨtemaiwawe Kakaɨyari 'aixɨa pɨtiwaxeiya.


\par }{\BB \par }
{\Q \VS{10}Ta'iyari yapɨtimate ketemɨte'uka'eniwa

\par }{\QB meta xewitɨ pɨkayɨwe xeime temawierikaya mɨhekɨatani.


\par }{\BB \par }
{\Q \VS{11}'Axatiyuruwame kiiya kanika'unariemɨkɨ,

\par }{\QB matsi heitseriemekɨ yamemɨtekahu wakii 'aixɨa pɨ'itɨarie.


\par }{\Q \VS{12}Tewi mɨpaɨ pɨtimate kename huye muxuawe naitɨ 'aixɨa 'anene,

\par }{\QB matsi mɨkɨ naitɨ huye mɨki teukiyapa kaneukayuyuneni.


\par }{\BB \par }
{\Q \VS{13}Xɨka waɨkawa 'utananeni ra'iyaritsie pɨtiyukukuine,

\par }{\QB matsi temawierika kepauka meu'atɨyani tsuari xeikɨa payeika.


\par }{\BB \par }
{\Q \VS{14}Mɨka'uka'iyari puyutemawie ke'axamɨtiyuriene hepaɨtsita,

\par }{\QB tewi 'aixɨa mɨtiuka'iyari puyutemawie 'aixɨa mɨtiyurienekɨ.


\par }{\BB \par }
{\Q \VS{15}Tewi 'atsimɨkatimate kemɨreuyewetse naime yuri pɨrayeitɨwa,

\par }{\QB matsi mɨtimaiwe kaniyɨ'ɨwiyani kemɨtimie.


\par }{\BB \par }
{\Q \VS{16}Mɨtimaiwe Yawé kanayemakaxeni 'ayumieme kaniyɨ'ɨwiyani 'axamɨti'ane hepaɨtsita,

\par }{\QB matsi mɨkayuwaɨriya puyuta'ɨre meta puyuwaɨriya mɨpaɨ 'utaitɨ nenekaniyɨweni.


\par }{\BB \par }
{\Q \VS{17}Kemɨ'ane mayu'eriya yapauka 'axapɨtiyurieni 'atsikatimaitɨ,

\par }{\QB matsi kemɨ'ane mɨtimaiwe mɨkɨ pɨtiukanewie.


\par }{\BB \par }
{\Q \VS{18}'Atsimemɨkatemate kemɨreuyewetse yamemɨteyurienikɨ wa'imikieri 'axamɨti'anene pɨrayani,

\par }{\QB matsi memɨtemaiwawe mepɨpitɨarie metemaiwawetɨ kemɨreuyewetse memumatsiɨkɨnikɨ.


\par }{\BB \par }
{\Q \VS{19}'Axateyuruwamete 'aixɨa memɨte'u'iyari wahɨxie mekanikatunuma'uikuni,

\par }{\QB 'axamemɨte'u'iyari mekanitihɨxima'uikuni heitseriemekɨ yamemɨtekahu wakitenietsie.


\par }{\BB \par }
{\Q \VS{20}Kemɨ'ane tixaɨtɨ mɨkarexeiya hamikumamatɨtɨ mekani'uxiwe'erieka,

\par }{\QB matsi mekaniyumɨireni xiku memɨnaki'erie.


\par }{\BB \par }
{\Q \VS{21}'Axapɨtiyurieneni xɨka yuhepaɨ tewi 'uxieka,

\par }{\QB 'aixɨa pɨ'itɨarieka kemɨ'ane tixaɨtɨ memɨkatehexeiya mɨwanenimaya.


\par }{\BB \par }
{\Q \VS{22}Kemɨ'ane 'axamemɨteyuriku mepeiyehɨani huye 'aixɨa mɨ'ane,

\par }{\QB matsi naki'eriya meta tita yuri mɨraine mepukaxexeiya kemɨ'ane 'aixɨa memɨteyurie.


\par }{\BB \par }
{\Q \VS{23}Naime 'uximayatsikatsie 'ikwaxi puxuawe

\par }{\QB matsi xɨka yakɨxeikɨa tikuxatani tixaɨtɨ karexeiyatɨ payani.


\par }{\BB \par }
{\Q \VS{24}Mɨtimaiwe pumatsiɨkɨ yatimaitɨ tita mɨreuyewetse yamɨtiyurienikɨ,

\par }{\QB memɨka'u'iyari mepumatsiɨkɨ kememɨterukutsixikɨ.


\par }{\BB \par }
{\Q \VS{25}Kemɨ'ane yurikɨ munierixɨ pɨtikuxata 'itsɨkate wahɨxie hipame wawikweitsitɨatɨ,

\par }{\QB matsi kemɨ'ane ka'uniereka yamɨtikuxata 'atsimɨkatiuyuri kanimierinɨamɨkɨ.


\par }{\BB \par }
{\Q \VS{26}Kemɨ'ane Yawé mayemakaxe mɨkɨ yuhetsie nunuwame pexeiya

\par }{\QB meta tɨɨriyamama mepɨ'ɨwiyarieka.


\par }{\BB \par }
{\Q \VS{27}Kemɨ'ane Yawé mayemakaxe mɨkɨ tukari pupitɨarie 'anayuhayewame,

\par }{\QB meta mɨki winiyariyaritsie kaniutawikweweni.


\par }{\BB \par }
{\Q \VS{28}Ti'aitame teɨteri yuwaɨkawame wahetsie ti'aitatɨ pumariwe,

\par }{\QB ti'aitame kawarexeiyatɨ kemɨ'ane mɨtiwaruta'aitɨani pɨtewiyatsitɨarieni.


\par }{\BB \par }
{\Q \VS{29}Kemɨ'ane mɨka'ayu'eriya pɨmatsiɨkɨ waɨkawa kemɨtimaiwe,

\par }{\QB matsi yapauka mayu'eriya pɨmatsiɨkɨ ke'axamɨtiyurie yutemawietɨ.


\par }{\BB \par }
{\Q \VS{30}Xɨka yu'iyaritsie 'aixɨa tiyɨkɨhɨaweni 'aixɨa pɨreu'erieka yuwaiyaritsie,

\par }{\QB matsi 'uxiwe'erika naime 'umete pɨtixɨtɨaxime.


\par }{\BB \par }
{\Q \VS{31}Kemɨ'ane tixaɨtɨ mɨkarexeiya mɨnanaima mɨkɨ Kakaɨyari pɨnanaima kemɨ'ane mitawewi,

\par }{\QB matsi tixaɨtɨ mɨkarexeiya mɨnenimaya mɨkɨ Kakaɨyari hepaɨtsita 'aixɨa pɨtiyukɨhɨawe.


\par }{\BB \par }
{\Q \VS{32}'Axatiyuruwame kanekawautseni yukɨmana 'axatiyurienetɨ,

\par }{\QB kemɨ'ane heitseriemekɨ yamɨtikamie tsepa mɨmɨxime pɨ'ɨwiyarieka.


\par }{\BB \par }
{\Q \VS{33}Memɨtemaiwawe yu'iyaritsie kememɨte'uyemate pɨtihɨpɨne,

\par }{\QB matsi memɨkayuwaɨriya 'etsiwatɨma mepɨka'imate.


\par }{\BB \par }
{\Q \VS{34}Kepauka teɨteri heitseriemekɨ yamemɨtekahu kiekari mariwetɨ payeika,

\par }{\QB matsi kepauka teɨteri 'axamemɨteyurie naime kiekari mepɨtewiyatsitɨa.


\par }{\BB \par }
{\Q \VS{35}Kemɨ'ane mɨtimaiwe ti'aitame pɨtemawieritɨa yu'uximayatsikakɨ,

\par }{\QB matsi ti'aitame pɨha'a ti'uximayatameya yamɨkatikamiekɨ mitewiyatsitɨakɨ.


\par }{\BB \par }


\PoetryChap{15}{\Q \VerseOne{1}Niuki heitserie 'aixɨa manɨyɨne haxɨa pukuxeriya,

\par }{\QB matsi niuki mɨxɨka waɨkawa haxɨa kanayeitɨwani.


\par }{\BB \par }
{\Q \VS{2}Memɨtemaiwawe metekuxatakaku hipatɨ waɨkawa mepɨtehetimamateke,

\par }{\QB mɨkayuwaɨriya teɨteri muwaparewienikɨ yakɨ xeikɨa katinikuxatani.


\par }{\BB \par }
{\Q \VS{3}Yawé naitsarie puyeika tanieretɨ,

\par }{\QB waxeiyatɨ 'aixɨa memɨte'u'iyari meta 'axamemɨteyurie.


\par }{\BB \par }
{\Q \VS{4}Niuki mɨtiyɨnɨtɨwa mɨkɨ ra'iyaritsie tukari tiyupitɨwame kanihɨkɨtɨni,

\par }{\QB matsi niuki 'axamanɨyɨne 'iyari pɨhiweritɨawe.


\par }{\BB \par }
{\Q \VS{5}'Axamɨtiyuriene yutemawietɨ panati'ewa paapaya 'i'ɨxatsitɨakaku,

\par }{\QB katinimaiweni kemɨ'ane mɨyɨ'ɨxatsitɨarinɨa.


\par }{\BB \par }
{\Q \VS{6}Heitseriemekɨ yamɨtikamie kiena 'ikwai panayuhayewa,

\par }{\QB matsi 'axamɨtiuka'iyari kie 'uximatɨarika waɨkawa puxuawe.


\par }{\BB \par }
{\Q \VS{7}Memɨtemaiwawe metekuxatakaku hipatɨta metemaitɨ mepakɨka,

\par }{\QB memɨkayuwaɨriya hipame memuwaparewienikɨ wa'iyari 'etsiwatɨma mɨpaɨ pɨkatiku'eriwa.


\par }{\BB \par }
{\Q \VS{8}Yawé 'axateyuruwamete wamawari kani'uxiwe'erieka,

\par }{\QB matsi puyutemawie heitseriemekɨ yamemɨtekahu wanenewierikɨ.


\par }{\BB \par }
{\Q \VS{9}Yawé 'axateyuruwamete wahuye kani'uxiwe'erieka,

\par }{\QB matsi puwanaki'erie kemɨ'ane tita mɨtiheitserie memɨte'uweiya.


\par }{\BB \par }
{\Q \VS{10}Kemɨ'ane huye 'aixɨa mɨ'ane muku'eirieni waɨkawa katinita'ɨkitɨariemɨkɨ 'anayeweiwatɨ,

\par }{\QB matsi kemɨ'ane mitixani'eri mɨkɨ pumierieni.


\par }{\BB \par }
{\Q \VS{11}Yawé naime katinimaika teukiyapa meta meukatewatsie timieme,

\par }{\QB matsi tewi kemɨtiyɨkɨhɨawe yu'iyaritsie mɨkɨ pumate.


\par }{\BB \par }
{\Q \VS{12}Kemɨ'ane mɨtiyukatawe'erie pɨka'inake mɨta'ɨxatsitɨarienikɨ,

\par }{\QB meta pɨka'inake memɨtemaiwawe mɨwanɨka.


\par }{\BB \par }
{\Q \VS{13}'Iyari xɨka yutemawieka pɨmatsiɨkɨ tahɨxie paitɨ,

\par }{\QB 'iyari xɨka tiuka'eniwani yaxeikɨa pɨmatsiɨkɨta.


\par }{\BB \par }
{\Q \VS{14}Memɨtemaiwawe mepɨyuwaɨriya matsi waɨkawa memɨte'uyemaikakɨ,

\par }{\QB memɨkayuwaɨriya hipame memuwaparewienikɨ 'axaniuki xeikɨa mepukwa'a.


\par }{\BB \par }
{\Q \VS{15}Naitɨ tukari 'axapɨ'anene munutuixie hetsiemieme,

\par }{\QB matsi muyutemawie hetsiemieme tukarikɨ 'ixɨarari puxuawe.


\par }{\BB \par }
{\Q \VS{16}Matsi 'aixɨa pɨ'ane 'etsiwa mɨrexeiyani Yawé 'ayemakatɨ,

\par }{\QB matsi 'aixɨa pɨka'ane waɨkawa mɨrexeiyani tiuka'eniwatɨ.


\par }{\BB \par }
{\Q \VS{17}'Aixɨa pɨ'ane mɨtitsitsiɨrawi xɨka tetekwaka teyunaki'erietɨ,

\par }{\QB 'aixɨa pɨka'ane wai xɨka tekwaka teyu'uxiwe'erietɨ.


\par }{\BB \par }
{\Q \VS{18}Kemɨ'ane mayu'eriya yapauka payumiewe,

\par }{\QB kemɨ'ane mɨka'ayu'eriya kayuwatɨ puwapitɨa hipame.


\par }{\BB \par }
{\Q \VS{19}Mɨyɨ'ɨraxie huyetana waɨkawa xuya kanixuaweni,

\par }{\QB matsi heitseriemekɨ yamemɨtekahu wahuye 'apatayewa.


\par }{\BB \par }
{\Q \VS{20}Temaikɨ mɨtimaiwe yupaapa pɨtemawieritɨa,

\par }{\QB matsi temaikɨ mɨka'uka'iyari yumaama pɨtewiyatsitɨa xeikɨa.


\par }{\BB \par }
{\Q \VS{21}Mɨkatimaiwe puyutemawie yakɨ xeikɨa tiyurienetɨ,

\par }{\QB matsi mɨtimaiwe yuhuye yɨkɨmana pɨheitseritɨa.


\par }{\BB \par }
{\Q \VS{22}Kepauka 'ɨxatsi meuyewetse ketemɨteku'eriwa yapɨkatikɨyɨne,

\par }{\QB kepauka tanaitɨ temuyu'enie teyu'ɨxatsitɨatɨ 'aixɨa pɨtikɨyɨne.


\par }{\BB \par }
{\Q \VS{23}Witsipɨ'ane xɨka 'aixɨa 'anemekɨ waku'eiyani,

\par }{\QB meta waɨkawa witsipɨ'ane xɨka 'uta'eiyarieni kepauka meuyewetse.


\par }{\BB \par }
{\Q \VS{24}Mɨtimaiwe tukari huyeyari taheima meutiyune 'utɨa pumie,

\par }{\QB mɨki teukiyapa meukahɨiyanikɨ puyutawikweitsitɨwa.


\par }{\BB \par }
{\Q \VS{25}Yawé memɨyuti'ɨre wakii kaniti'unani,

\par }{\QB matsi wiuraxi wakwie pɨ'ɨwiya kapa me'unawaiyarienikɨ.


\par }{\BB \par }
{\Q \VS{26}Yawé kaniwa'uxieka 'axateyuruwamete yakɨ xeikɨa kememɨteku'eriwa,

\par }{\QB matsi pinake niuki mɨheitserie.


\par }{\BB \par }
{\Q \VS{27}Kemɨ'ane waɨkawa mɨrexeiyanikɨ mɨtihiwe'erie 'aixɨa pɨka'ane tɨɨriyamama wahetsiemieme,

\par }{\QB matsi tumini mɨka'anu'ɨwe hetsiena mɨraka memɨteheuyehɨwirienikɨ mɨkɨ yuheyemekɨ tukari hexeiyatɨ payani.


\par }{\BB \par }
{\Q \VS{28}Heitseriemekɨ yamɨtikamie yapɨtimate yu'iyaritsie kemɨtayɨni,

\par }{\QB matsi 'axamemɨteyurie 'axati'aneme xeikɨa mepɨtekuxata.


\par }{\BB \par }
{\Q \VS{29}Yawé 'axateyuruwamete kawa'enietɨ 'ateewa puyeika,

\par }{\QB matsi heitseriemekɨ yamemɨtekahu wanenewieri kani'enieka.


\par }{\BB \par }
{\Q \VS{30}Kepauka xewitɨ 'aixɨa 'iyari mɨratahɨawe 'ana 'iyari puyutemawieka,

\par }{\QB meta niuki 'aixɨa manɨyɨne tɨrɨkariya pɨtiyupitɨwa.


\par }{\BB \par }
{\Q \VS{31}Matsi kemɨ'ane 'ɨxatsi mɨ'enie yapɨretimaixime yutukari hetsiemieme,

\par }{\QB 'ayumieme memɨtemaiwawe watsata puyeikani.


\par }{\BB \par }
{\Q \VS{32}Kemɨ'ane 'ɨxatsi mɨkanaki'erie yɨkɨmana puyunanaimani,

\par }{\QB matsi kemɨ'ane 'ɨxatsi manu'enieni timaiwetɨ payani.


\par }{\BB \par }
{\Q \VS{33}Kemɨ'ane Yawé mayemakaxe heitseriemekɨ yapɨtikamie meta pɨtimaiweni,

\par }{\QB kemɨ'ane tixaɨtɨ mɨkarayuyeitɨa 'aixɨa pɨrahɨawarɨwa 'aixɨa mɨtiyurienekɨ.


\par }{\BB \par }


\PoetryChap{16}{\Q \VerseOne{1}Tewi yaputaine kemɨtiyurimɨkɨ,

\par }{\QB matsi Yawé pɨta yapɨtipitɨani kemɨtiyurieni.


\par }{\BB \par }
{\Q \VS{2}Tewi yapɨtiku'eriwa yuhetsiemieme kemɨtiyurieni kename 'aixɨa ti'ane naitɨ,

\par }{\QB matsi Yawé pimate kehepaɨtɨtɨ mɨtiyuriene.


\par }{\BB \par }
{\Q \VS{3}Naime kepemɨtiyurienekɨ Yawé ketineuhɨritɨa,

\par }{\QB kepemɨtiku'eriwa 'ana yapɨtiyɨni.


\par }{\BB \par }
{\Q \VS{4}Yawé naime kemɨtiyuriene yatimaitɨ pɨtiyuriene,

\par }{\QB meta 'axatiyuruwame putawewi 'imatɨrieka tukaritsie mutika'eniexɨanikɨ.


\par }{\BB \par }
{\Q \VS{5}Yawé memuyuti'ɨre kaniwa'uxiwe'erieka,

\par }{\QB matsi kaniyuritɨni katinika'eniexɨamɨkɨ.


\par }{\BB \par }
{\Q \VS{6}Xeyunaki'erietɨ meta yuri xehaitɨkaitɨ xekateneuyuyehɨwiriekakuni,

\par }{\QB Yawé 'ayemakatɨ xeikɨa pɨyɨwe 'axamɨti'ane mɨnewienikɨ.


\par }{\BB \par }
{\Q \VS{7}Yawé kepauka tewi 'aixɨa mɨtixeiya hetsienamieme kaniyutemawieka,

\par }{\QB metatsiere memeye'unie 'aixɨa mete'ixeiyakame kaniwarayeitɨaka.


\par }{\BB \par }
{\Q \VS{8}Matsi 'aixɨa pɨ'ane 'etsiwa mɨrexeiyani heitseriemekɨ yatikamietɨ,

\par }{\QB matsi 'aixɨa pɨka'ane waɨkawa mɨrexeiyani heitseriemekɨ yakatikamietɨ.


\par }{\BB \par }
{\Q \VS{9}Tewi yapɨtiku'eriwa kemɨtiyurienikɨ yuhetsiemieme,

\par }{\QB matsi Yawé pɨta heitserie pexeiya mɨpaɨ mɨtiyurienikɨ.


\par }{\BB \par }
{\Q \VS{10}Ti'aitame Kakaɨyaritsie timieme pɨtikuxata,

\par }{\QB mɨkɨ 'itarikakɨ manutahɨiyanikɨ yapɨkatayɨni.


\par }{\BB \par }
{\Q \VS{11}Ti'inɨnɨatamete 'aixɨa mɨ'anene Yawé hetsɨa pumieme,

\par }{\QB naime ti'inɨnɨatamete Kakaɨyari kaninetɨani.


\par }{\BB \par }
{\Q \VS{12}Ti'aitame 'axamemɨteyurie kaniwa'uxiwe'erieka,

\par }{\QB karikɨ 'uweni 'aixɨa 'anemekɨ katini'aitametɨni.


\par }{\BB \par }
{\Q \VS{13}Ti'aitame kaniyutemawieka mɨkɨ yamemɨtekahu wa'enietɨ,

\par }{\QB kemɨ'ane yurikɨ mɨtikuxata pɨnaki'erie.


\par }{\BB \par }
{\Q \VS{14}Ti'aitame haxɨaya katiniyumemiwani,

\par }{\QB matsi kemɨ'ane mɨtimaiwe kaniyɨweni minɨtɨanikɨ.


\par }{\BB \par }
{\Q \VS{15}Ti'aitame xɨka 'aixɨa 'anemekɨ ratahɨawe putukari,

\par }{\QB parewiyaya 'imikieri mɨraye'axe hepaɨ kani'aneni.


\par }{\BB \par }
{\Q \VS{16}Matsi mɨtimaiwenikɨ mɨ'ayumieme katinaye'aka keyuri huru,

\par }{\QB meta katinaye'aka mɨtiuyemaikakɨ keyuri pɨrata.


\par }{\BB \par }
{\Q \VS{17}Kemɨ'ane heitseriemekɨ yamɨtikamie huyetana 'axamɨti'ane pɨtiumawe,

\par }{\QB kemɨ'ane yutukari mɨwikweitsitɨamɨkɨ, kaniyɨ'ɨwiyani kemɨtimie.


\par }{\BB \par }
{\Q \VS{18}Kemɨ'ane mɨtiyukatawe'erie tiyu'uname hetsiena pɨye'ani,

\par }{\QB kemɨ'ane muyuta'ɨre pekaweni.


\par }{\BB \par }
{\Q \VS{19}'Aixɨa pɨ'ane xɨka haweri memɨ'anene wahamatɨa tixaɨtɨ katihɨkɨtɨni,

\par }{\QB keyuri memuyuti'ɨre wahamatɨa pemɨxikutɨnikɨ.


\par }{\BB \par }
{\Q \VS{20}Kemɨ'ane niuki meti'enietɨyeika, 'aixɨa ti'aneme pɨtiukaxexeiya,

\par }{\QB meta 'aixɨa pɨ'itɨarie kemɨ'ane Yawé hetsie mɨtiwiya.


\par }{\BB \par }
{\Q \VS{21}Kemɨ'ane mɨtimaiwe mɨtiuyemate katinitewaka,

\par }{\QB kemɨ'ane witsi'anemekɨ mɨtikuxata 'aixɨa pɨti'enierie.


\par }{\BB \par }
{\Q \VS{22}Haa muhane hepaɨ mekani'aneneni kemɨ'ane kememɨteyuriekɨ 'aixɨa memɨtehakumate,

\par }{\QB 'axamemɨteyurie meyutemamawietɨ pɨkayɨwe mɨtiwaruti'ɨkitɨani.


\par }{\BB \par }
{\Q \VS{23}Kemɨ'ane 'aixɨa mɨtiyukɨhɨawe kaniyɨweni yuneni mupirenutɨani,

\par }{\QB yunenikɨ kemɨtiyuriene naime katinimaika.


\par }{\BB \par }
{\Q \VS{24}Mutiyukanaki'erie niukieya xiete hepaɨ kana'aneni,

\par }{\QB 'atukari 'aixɨa kaniyurieka meta 'awaiyaritsie 'aixɨa pekatineu'erieka.


\par }{\BB \par }
{\Q \VS{25}Teɨteri kememɨteyurie 'aixɨa ti'aneme mepɨte'erie,

\par }{\QB matsi mɨkɨ huye mɨki teukiyapa kaneukayuneni.


\par }{\BB \par }
{\Q \VS{26}Kemɨ'ane yehaakamɨnetɨ 'amuyeika haaka waɨriyarika pipitɨa mɨti'uximayakakɨ,

\par }{\QB kemɨtiyehaakamɨnekɨ waɨriyarika pɨti'uximaya mɨtikwanikɨ.


\par }{\BB \par }
{\Q \VS{27}Mɨka'uka'iyari pɨhɨne 'axamɨti'anekɨ huxunu hepaɨ,

\par }{\QB meta 'axamɨraniuwe tai hepaɨ katiniyutaiyani.


\par }{\BB \par }
{\Q \VS{28}Kemɨ'ane 'axamɨtiuka'iyari 'imieri pawiwiwe,

\par }{\QB niukiperai kaniwataxɨrɨwani 'aixɨa memɨteyuku'eriya.


\par }{\BB \par }
{\Q \VS{29}Mayu'eriya yuhepaɨ tewi kanikwamanani,

\par }{\QB kani'inieka xeikɨa yuhuyeta 'axakemɨtiyurienetsie.


\par }{\BB \par }
{\Q \VS{30}Kemɨ'ane yuhɨxikɨ 'inɨari metsiwewirie mɨkɨ 'axametsiyurimɨtɨ pɨyɨane,

\par }{\QB kemɨ'ane mita'atse 'ariri mɨkɨ 'axakatiniuyurieni.


\par }{\BB \par }
{\Q \VS{31}Mutuxaiya kuruna kanihɨkɨtɨni 'aixɨa kemɨtixeiyariekakɨ,

\par }{\QB 'aixɨa 'anemekɨ 'uyeikatɨ kane'iwamɨkɨ.


\par }{\BB \par }
{\Q \VS{32}Matsi 'aixɨa pɨ'ane petiukanewietɨ keyuri pera'a'iwamɨtɨ,

\par }{\QB matsi 'ekɨ 'a'iyari kenenɨtɨaweni keyuri kiekarite peka'a'iwake.


\par }{\BB \par }
{\Q \VS{33}Teɨteri kememɨteyurienikɨ yamepɨtekuwaɨtɨwe,

\par }{\QB matsi Yawé pɨta yapɨtikuyuruwa.


\par }{\BB \par }


\PoetryChap{17}{\Q \VerseOne{1}'Aixɨa pɨ'ane matsi kayuwatɨ temu'uwanikɨ tsepa paa tsetse'ime temukwa'a,

\par }{\QB keyuri temuyukwitɨweni 'ixɨarari tewewietɨwetɨ.


\par }{\BB \par }
{\Q \VS{2}Ti'uximayatame mɨtimaiwe yukutsiyari nu'aya mɨkayukatewiya pɨtita'aitɨani,

\par }{\QB hikɨ mɨkɨta pɨtiyetuiriyarieni tita mɨtipiinieyatɨkai yukutsiyari niwemama wahamatɨa.


\par }{\BB \par }
{\Q \VS{3}Tai kwinimieme mɨtixɨkakɨ huru meta pɨrata kanikwaxiyarieka huxunuta,

\par }{\QB matsi ta'iyari Yawé pɨta kani'inɨatani.


\par }{\BB \par }
{\Q \VS{4}'Axatiyuruwame yuhepaɨ 'axatiyuruwame kani'enieka,

\par }{\QB mɨti'itawa yuhepaɨ mɨti'itawa kani'enieka.


\par }{\BB \par }
{\Q \VS{5}Kemɨ'ane tixaɨtɨ mɨkarexeiya muyuriya mɨkɨ Kakaɨyari mitawewi kani'uxiwe'erieka,

\par }{\QB kemɨ'ane muyutemawie 'ixeiyatɨ tiuka'eniwame mɨkɨ pɨkareuyehɨwiyarieni pu'uximatɨarieni.


\par }{\BB \par }
{\Q \VS{6}'Ukiratsi teukarimama kurunaya mekanihɨkɨtɨni,

\par }{\QB tɨɨri yupaapama wahekɨ mepuyuti'ɨre.


\par }{\BB \par }
{\Q \VS{7}'Aixɨa pɨka'ane mɨka'uka'iyari 'aixɨa mɨtikuxatani,

\par }{\QB yaxeikɨa 'aixɨa pɨka'ane ti'aitame mɨtiku'itawanikɨ.


\par }{\BB \par }
{\Q \VS{8}Kemɨ'ane tumini mɨwata'ɨitɨwa 'awie yamemɨteyurienikɨ hipatɨ kemɨtinake,

\par }{\QB mɨkɨ 'itsɨ mariweme makwe'e puyu'erie,

\par }{\Q matsi mɨkɨ kemɨtiyuriene naitɨ yapɨtikɨyɨne.


\par }{\BB \par }
{\Q \VS{9}Kemɨ'ane mɨreiyehɨwirie 'axamutayɨ mɨkɨ naki'eriya pukaxexeiya,

\par }{\QB kemɨ'ane 'axamɨraniuwe kareiyehɨwirietɨ hamiku pɨkahexeiya.


\par }{\BB \par }
{\Q \VS{10}Kemɨ'ane mɨtimaiwe xeiniukiyarikɨ peu'ena,

\par }{\QB mɨka'uka'iyarita tsepa xeitsienituyarimexɨa muweiya mɨkɨ pɨka'anu'ena.


\par }{\BB \par }
{\Q \VS{11}Kemɨ'ane mayu'eriya kemɨ'ane mɨtamieni kanikuwauneni,

\par }{\QB peru xeime panɨnɨ'aiyarieni matsi waɨkawa mɨtɨrɨkaɨye.


\par }{\BB \par }
{\Q \VS{12}'Aixɨa pɨ'ane hutse xɨka 'anukunake mayu'eriya yuniwema munawaiyarie,

\par }{\QB keyuri 'atsimɨkatimate xɨka ranukunake.


\par }{\BB \par }
{\Q \VS{13}Kemɨ'ane 'aixɨa tixeiyarietɨ 'axamɨti'anekɨ mɨtiwarakapitɨwa,

\par }{\QB yuheyemekɨ tɨɨriyamama 'axamepɨ'itɨarieka.


\par }{\BB \par }
{\Q \VS{14}Xɨka 'imieri 'utsutɨani haa manutanama manuta'una hepaɨ pɨtikɨyɨne,

\par }{\QB matsi 'aixɨa pɨ'ane mɨtihayewani 'axatiyurienetɨ.


\par }{\BB \par }
{\Q \VS{15}Yawé 'ikɨ hutame pu'uxiwe'erie:

\par }{\QB hetsiena mɨrahɨiwa xɨka 'uxɨnarieni 'aixɨa pɨka'ane

\par }{\QB hetsiena mɨkarahɨiwa pɨta xɨka 'anutahɨiyani.


\par }{\BB \par }
{\Q \VS{16}Mɨka'uka'iyari xɨka 'atsikatimaika tsepa tumini mexeiya,

\par }{\QB pɨkayɨweni mɨtimaiwenikɨ mɨ'ayumieme mɨnanenikɨ.


\par }{\BB \par }
{\Q \VS{17}Hamiku yuheyemekɨ pɨtiuyukanaki'erie,

\par }{\QB kepauka 'uximatɨarika mexeiyanitsie yu'iwa hepaɨ pɨtimaika.


\par }{\BB \par }
{\Q \VS{18}Tewi mɨkatimaiwe yapɨtayɨni xeime hetsiemieme mɨrayukatuanikɨ,

\par }{\QB mɨkɨ xeime hetsiemieme rapitɨ payeika.


\par }{\BB \par }
{\Q \VS{19}Kemɨ'ane minake 'axamɨtiyurienenikɨ mɨkɨ kaninakeni muyutamienikɨ,

\par }{\QB kemɨ'ane kwinimieme mɨraniuwe tenieya manutatsanarienikɨ kanikuwaneni.


\par }{\BB \par }
{\Q \VS{20}Kemɨ'ane mɨtiyukwamana hatsuaku 'aixɨa 'itɨarietɨ pɨka'ayani,

\par }{\QB kemɨ'ane mɨti'itawa tsiepɨre hetsiena katinahɨiwani.


\par }{\BB \par }
{\Q \VS{21}Kemɨ'ane temaikɨ katiyu'aitɨarinɨakame mexeiya mɨkɨ pɨrahiweritɨaka,

\par }{\QB xɨka mɨpaɨ 'anekame hexeiyani temawierika pɨka'ukaxeiya.


\par }{\BB \par }
{\Q \VS{22}Waɨkawa yu'iyaritsie xɨka yutemawieka 'uaye hepaɨ kani'aneni,

\par }{\QB kepauka pemɨkayutemawieka 'awaiyaritsieta pepuwerani.


\par }{\BB \par }
{\Q \VS{23}'Axateyuruwamete tumini memɨnaki'erie tixaɨtɨkɨ 'awie yameteyurienike,

\par }{\QB 'itsɨkate niuki tutunime xeikɨa mekani'enieka tumini memanɨ'ɨwekɨ.


\par }{\BB \par }
{\Q \VS{24}Kemɨ'ane mɨtimaiwenikɨ mɨ'ayumieme mexeiya waɨkawa kaninaki'erieka,

\par }{\QB mɨkayuwaɨriya hipame muwaparewienikɨ 'atsipɨkatimate ketita mɨreuyehɨwa.


\par }{\BB \par }
{\Q \VS{25}Temaikɨ mɨka'uka'iyari yupaapa xeikɨa pɨhaxɨatɨwame,

\par }{\QB yaxeikɨata yumaama kani'uximatɨaka.


\par }{\BB \par }
{\Q \VS{26}'Aixɨa mɨtiuka'iyari xɨka 'anutahɨani 'aixɨa pɨka'ane,

\par }{\QB yaxeikɨata 'aixɨa pɨka'ane 'aixɨa mɨtiuka'iyari xɨka 'ukuwaxɨani heitseriekamekɨ 'amuyeikakɨ.


\par }{\BB \par }
{\Q \VS{27}Kemɨ'ane mɨtimaiwe 'etsiwa xeikɨa pɨtikuxata,

\par }{\QB kemɨ'ane mɨtiuyemate mɨkɨ yapauka yuhetsie pɨkatikupitɨwa.


\par }{\BB \par }
{\Q \VS{28}Matsi 'axamɨtiyuriene yutemawietɨ timaiwetɨ payani xɨka kayuwatɨ tiuyerɨni,

\par }{\QB xɨka tiuhayewa yutetakɨ matsi timatetɨ pɨ'eriwani tsepa 'atsimɨkatimate.


\par }{\BB \par }


\PoetryChap{18}{\Q \VerseOne{1}Kemɨ'ane yuxaɨtame xeikɨa mayu'eriwa yuhetsiemieme xeikɨa pɨtikuwaune,

\par }{\QB naime 'ɨxatsi 'aixɨa mɨ'ane hepaɨtsita puyeha'arɨwe.


\par }{\BB \par }
{\Q \VS{2}Mɨkayuwaɨriya teɨteri muwaparewienikɨ pɨka'inake meitimaitɨyeikanikɨ,

\par }{\QB pinake xeikɨa 'etsiwa kemɨtiuyemate mɨtikuxatani.


\par }{\BB \par }
{\Q \VS{3}'Axamɨtiuka'iyari 'axapɨraxaxatsiwa xeikɨa,

\par }{\QB tewinɨarikaya xeikɨa hetsiena puxuawe.


\par }{\BB \par }
{\Q \VS{4}Tewi mɨtimaiwe niukieya haramara 'amatiyewa 'emeukatewa hepaɨ kani'aneni,

\par }{\QB meta haa 'aki'utɨa muhane hepaɨ kani'aneni kemɨ'ane mɨtimaiwe.


\par }{\BB \par }
{\Q \VS{5}'Aixɨa pɨka'ane xɨka hetsiena mɨrahɨiwa 'uxɨna,

\par }{\QB meta 'aixɨa pɨka'ane xɨka heitserie mexeiya hetsie pɨta rahɨiwani.


\par }{\BB \par }
{\Q \VS{6}Mɨkayuwaɨriya teɨteri muwaparewienikɨ 'axa'anemekɨ xeikɨa putaniuka,

\par }{\QB yutetakɨ xeikɨa 'axaputaine mɨtamierienikɨ.


\par }{\BB \par }
{\Q \VS{7}Tewi kenametimate mutaine mɨkɨ yuwiniyaritsie puyutahɨani,

\par }{\QB yutenikɨ kemɨtikuxata mɨkɨ yakɨ xeikɨa pɨrayani.


\par }{\BB \par }
{\Q \VS{8}'Axaniuki witsikatini'eniɨriɨkɨni 'aixɨa ma'aneni hepaɨ,

\par }{\QB mɨkɨ rataɨta paitɨ kaniye'axeni.


\par }{\BB \par }
{\Q \VS{9}Kemɨ'ane mɨyɨ'ɨraxie mɨkati'uximaya,

\par }{\QB kaniyutaxewireni xeime mɨraka'una hamatɨa.


\par }{\BB \par }
{\Q \VS{10}Yawé kawi 'amutewi hepaɨ kani'aneni,

\par }{\QB hetsɨana mekaniutinanautsani heitseriemekɨ yamemɨtekahu memɨtawikweitsitɨarienikɨ.


\par }{\BB \par }
{\Q \VS{11}Kiekari mɨtɨrɨkaɨye mukurarutɨarie hepaɨ katinimaika xiku tita waɨkawa mɨrexeiyakɨ,

\par }{\QB meta kuraru 'amatitɨtɨ mɨkayu'unanɨa hetsiena nunuwame kani'erieka kemɨrexeiyakɨ mɨxiku.


\par }{\BB \par }
{\Q \VS{12}Muyuta'ɨre yukɨmana kaniyutaxɨtɨamɨkɨ,

\par }{\QB kemɨ'ane tixaɨtɨ mɨkarayuyeitɨa 'aixɨa tixeiyarietɨ kanayeitɨariemɨkɨ.


\par }{\BB \par }
{\Q \VS{13}Mɨka'uka'iyari kaniyutewiyatsitɨmɨkɨ,

\par }{\QB xɨka 'aixɨa kati'enawetɨ waruta'eiya.


\par }{\BB \par }
{\Q \VS{14}Yuwaɨriyatɨ kemɨtiuka'eniwa kananayewemɨkɨ mɨtikuye,

\par }{\QB ¿matsi kemɨ'aneta mukayuwaɨriya keranayeweni yuhiwerietɨ?


\par }{\BB \par }
{\Q \VS{15}Kemɨ'ane mɨtiuyemate yu'iyaritsie katinimaiweni,

\par }{\QB memɨtemaiwawe mɨtiuyemaikakɨ mekanikuwaɨtɨweni.


\par }{\BB \par }
{\Q \VS{16}'Imikierikɨ naitsarie kitenietsie katineuyepierikeni,

\par }{\QB meta yaxeikɨa teɨteri memɨmamariwawe yukitenietsie mepɨmeteheuyepirieni.


\par }{\BB \par }
{\Q \VS{17}'Itsɨkame hɨxie kemɨ'ane matɨari mieme maniuka kename 'axakatiuyuri 'utaitɨ,

\par }{\QB peru hipatɨta mekani'axɨakuni memunenierixɨ yame'utiyuatɨ kename 'axatiuyuri.


\par }{\BB \par }
{\Q \VS{18}Kakaɨyari 'imieri mayetɨrɨkaɨye kaneutiparitɨwani,

\par }{\QB 'imatɨrieka pɨhekɨare kemɨ'ane heitserie mexeiya.


\par }{\BB \par }
{\Q \VS{19}Matsi pukwaniwe ta'iwa temɨnɨtɨanikɨ keyuri kiekari naitsata heunatɨkaime,

\par }{\QB kepauka tewi mɨtiyuxaneta tepɨa 'itupari warita mutuika hepaɨ 'aneme kanexeiyani yu'iyaritsie.


\par }{\BB \par }
{\Q \VS{20}Tewi pɨhɨne tita mɨtikuxatakɨ,

\par }{\QB meta putahuxarɨwa yatikuxatatɨ.


\par }{\BB \par }
{\Q \VS{21}Neni tɨrɨkariya kanexeiyani tukari mɨrapitɨanikɨ meta mɨranawairienikɨ,

\par }{\QB 'apepɨrapiniyarieni 'atenikɨ kepemutayɨ.


\par }{\BB \par }
{\Q \VS{22}Kemɨ'ane yu'ɨya mukaxei temawierika kanikaxeiyamɨkɨ:

\par }{\QB Yawé 'inaki'erietɨ mɨtiyetuirikɨ.


\par }{\BB \par }
{\Q \VS{23}Tixaɨtɨ mɨkarexeiya katiniku'iwawani,

\par }{\QB xikuta kanita'eiyamɨkɨ 'ihekatɨ.


\par }{\BB \par }
{\Q \VS{24}Mekanixuaweni hipatɨ hamikutsixi 'axamɨraku'anetsie memumatsi'atɨanikɨ,

\par }{\QB hipatɨta hamikutsixi mekanixuaweni 'aixɨa mete'u'iyaritɨ keyuri 'a'iwa.


\par }{\BB \par }


\PoetryChap{19}{\Q \VerseOne{1}Matsi 'aixɨa pɨ'ane tixaɨtɨ karexeiyatɨ peru 'aixɨa tikamietɨ,

\par }{\QB keyuri kayuwaɨriyatɨ teɨteri muwaparewienikɨ meta 'axatiniukitɨ.


\par }{\BB \par }
{\Q \VS{2}'Aixɨa pɨka'ane pekareutamaiwetɨ xɨka petiutsutɨani,

\par }{\QB kemɨ'ane muyutimexɨitɨani mɨkɨ puyutewinɨani.


\par }{\BB \par }
{\Q \VS{3}Tewi mɨka'uka'iyarikɨ 'ayumieme yuhuye peuyehɨpa,

\par }{\QB meta Yawé hetsiemieme puyeha'awe.


\par }{\BB \par }
{\Q \VS{4}Kemɨ'ane mɨxiku hamikumama mekaniyumɨireni,

\par }{\QB matsi kemɨ'ane tixaɨtɨ mɨkarexeiya hamikuya piku'eiri.


\par }{\BB \par }
{\Q \VS{5}Kemɨ'ane 'uniereme muyuxata tiku'itawatɨ mɨkɨ katinika'enitsitɨariemɨkɨ,

\par }{\QB yaxeikɨata kemɨ'ane mɨti'itawa pɨkareuyehɨwiyarieni.


\par }{\BB \par }
{\Q \VS{6}Xikutsixi waɨkawa hamikutsixi mekaniwareuxeiyani,

\par }{\QB yunaitɨ teɨteri mekaniwatemawikuni 'etsiwa 'imikierikɨ.


\par }{\BB \par }
{\Q \VS{7}Kemɨ'ane tixaɨtɨ mɨkarexeiya 'iwamama mekanixani'erieka,

\par }{\QB matsiri hamikumamatɨtɨ mepɨkahenuku'erieni.

\par }{\Q Tsepanetɨ mɨwakuwaune memiparewienikɨ,

\par }{\QB hawaikɨ pɨkawarekaxeiya.


\par }{\BB \par }
{\Q \VS{8}Kemɨ'ane timaitɨ 'amuyeika mɨkɨ yukɨmana yu'iyaritsie kaniyunaki'erieka,

\par }{\QB kemɨ'ane yuhetsie mɨtimaiwe 'aixɨa pɨtiyeyani.


\par }{\BB \par }
{\Q \VS{9}Kemɨ'ane 'uniereme muyuxata tiku'itawatɨ mɨkɨ katinika'enitsitɨariemɨkɨ,

\par }{\QB kemɨ'aneta mɨti'itawa mɨkɨ kanika'unariemɨkɨ.


\par }{\BB \par }
{\Q \VS{10}Mɨkayuwaɨriya hipame muwaparewienikɨ 'aixɨa pɨka'ane witsimɨtiuye'anetsie mayekanikɨ,

\par }{\QB meta 'aixɨa pɨka'ane waɨriyarika mɨti'uximaya te'aitamete memanuyetei mɨtiwata'aitɨanikɨ.


\par }{\BB \par }
{\Q \VS{11}Mɨtimaiwe heitseriemekɨ yakatinikamieni katiniyukanenimayaka,

\par }{\QB matsi witsimɨtiuka'iyari kaninenimayaka kemɨ'ane 'axamiyuri.


\par }{\BB \par }
{\Q \VS{12}Maye mahiwa hepaɨ kani'aneni ti'aitame haxɨaya,

\par }{\QB kepauka mɨkɨ muyutemawie 'ɨxa mɨhatuiyarie hepaɨ kani'aneni.


\par }{\BB \par }
{\Q \VS{13}Temaikɨ 'axamɨtiuka'iyari yupaapa kanihiweritɨaka,

\par }{\QB 'uka muwikie mayu'eriya haa mɨkatsuke hepaɨ yɨkɨna katini'uximatɨaka.


\par }{\BB \par }
{\Q \VS{14}Kii meta tumini rapaapa katinaku'eiririemɨkɨ,

\par }{\QB 'uka mɨtimaiwe Yawé 'imikierieya kɨnaya hetsiemieme kanihɨkɨtɨni.


\par }{\BB \par }
{\Q \VS{15}Kemɨ'ane mɨyɨ'ɨraxie kwinimieme katinikuneni xeikɨa,

\par }{\QB meta kaniyehaakamɨneni.


\par }{\BB \par }
{\Q \VS{16}Kemɨ'ane 'inɨari niukiyaritsie yamɨtikamie mɨkɨ yuhetsiemieme kaneye'atɨaka,

\par }{\QB matsi kemɨ'ane mitixani'erieni kanimɨmɨkɨ.


\par }{\BB \par }
{\Q \VS{17}Tixaɨtɨ mɨkarexeiya xɨka tumini pe'umini Yawé pekaniniɨtɨaka.

\par }{\QB Mɨkɨ Yawé pumerakapitɨani 'aixɨa kepemɨtiuyurikɨ.


\par }{\BB \par }
{\Q \VS{18}'Aniwe keneheitseritɨaka mexixi 'akuxi yu'ɨxatsitɨarinɨa,

\par }{\QB matsi pepɨka'iparewieka mɨmɨnikɨ peka'ita'ɨxatsitɨayu.


\par }{\BB \par }
{\Q \VS{19}Kemɨ'ane mayu'eriya waɨkawa katinika'eniexɨamɨkɨ 'uximatɨarikakɨ,

\par }{\QB kemɨ'ane minɨtɨamɨkɨ matsi waɨkawa piyehaxɨatɨani.


\par }{\BB \par }
{\Q \VS{20}Kemɨ'ane 'ɨxatsi mɨ'enie kaniyuwaɨriyani 'aixɨa mɨtitahɨawarienikɨ,

\par }{\QB matsi waɨkawa timaiwetɨ kanayeimɨkɨ.


\par }{\BB \par }
{\Q \VS{21}Tewi waɨkawa puyu'iyaritɨa yu'iyaritsie yamɨtiyurienikɨ,

\par }{\QB matsi 'imatɨrieka Yawé kemɨtinake yapɨtiyɨni.


\par }{\BB \par }
{\Q \VS{22}Yunaitɨ teɨteri mekanitakwewieka kemɨ'ane wa'enietɨ muwatanaki'erienikɨ,

\par }{\QB matsi 'aixɨa pɨ'ane tixaɨtɨ mɨkarexeiyani keyuri ti'itawatɨ.


\par }{\BB \par }
{\Q \VS{23}Yawé 'ayemakatɨ xɨka 'uyeikani tukari kaniukaxeiyamɨkɨ,

\par }{\QB hamatɨana 'akaniuyeikamɨkɨ 'aixɨa 'iyari meta katiuka'eniwatɨ.


\par }{\BB \par }
{\Q \VS{24}Mɨyu'ɨraxie xakɨtsie xeikɨa kaneukamemeni,

\par }{\QB matsi 'akuxi kaneiyehɨaka mɨramikiwanikɨ yuteta paitɨ.


\par }{\BB \par }
{\Q \VS{25}Kemɨ'ane mɨtiyukatawe'erie ke'ukuweiyaxɨani, 'ana 'atsimɨkatimate kemɨreuyewetse yamɨtiyurienikɨ niereme yapɨretimani,

\par }{\QB kemɨ'ane mɨtiuyemate keneutaheitseritɨa 'ana tiuyemaitɨa kanayeimɨkɨ.


\par }{\BB \par }
{\Q \VS{26}Kemɨ'ane yupaapa mɨtinawatsiriwa meta yumaama takwa paitɨ manuyehɨpa,

\par }{\QB mɨkɨ temaikɨ mɨka'uka'iyari meta mɨka'uyukatewiya kanihɨkɨtɨni.


\par }{\BB \par }
{\Q \VS{27}Temaikɨ, xɨka ne'ɨkitsika peka'u'enieni,

\par }{\QB 'ɨxatsi 'aixɨa mɨ'ane pekaniku'eirimɨkɨ.


\par }{\BB \par }
{\Q \VS{28}Kemɨ'ane 'uniereme yuxatatɨ mɨtiku'itawa mɨkɨ tita mɨtiheitserie kaninanaimaka,

\par }{\QB 'axatiyuruwame teta kanayeneikani tita 'axamɨti'ane xeikɨa.


\par }{\BB \par }
{\Q \VS{29}'Iwaɨyɨ kaniha'aritsieka mɨtiuyukatawe'erie hetsiemieme,

\par }{\QB mɨkayuwaɨriya teɨteri muwaparewienikɨ kanikuweiyaxɨamɨkɨ.


\par }{\BB \par }


\PoetryChap{20}{\Q \VerseOne{1}Xɨka winu 'anu'ieni ka'uka'iyaritɨ payani,

\par }{\QB yaxeikɨa nawa xɨka 'anu'ieni teɨteri pɨwaxamurieni,

\par }{\QB xewitɨ 'ietɨ timaiweme hepaɨ pɨkatiku'eriwa.


\par }{\BB \par }
{\Q \VS{2}Ti'aitame kepauka mɨha'a maye muyutahaxɨatɨwa hepaɨ kani'aneni,

\par }{\QB kemɨ'ane miyehaxɨatɨani tukarieya pukweriwa'aneni.


\par }{\BB \par }
{\Q \VS{3}Kemɨ'ane haxɨa mɨnɨtɨawe 'aixɨa pɨrahɨawarɨwa,

\par }{\QB matsi 'axamɨtiyuriene yutemawietɨ pitsutsutɨwame.


\par }{\BB \par }
{\Q \VS{4}Mɨyɨ'ɨraxie kepauka mɨkatakwietsana pɨkaka'eni,

\par }{\QB kepauka 'itsanaxa maye'ani pɨreuyehɨaka peru pɨkarexeiyani.


\par }{\BB \par }
{\Q \VS{5}Tewi kemɨtiku'eriwa haa 'ameukateewa hepaɨ pɨ'ane,

\par }{\QB matsi kemɨ'ane mɨtimaiwe yapauka peitimaitɨyeika.


\par }{\BB \par }
{\Q \VS{6}Yumɨiretɨ mɨpaɨ meputiyuane kename 'ahetsie metewiya,

\par }{\QB ¿kemɨ'ane pɨyɨwe tewi 'aixɨa mɨtiuka'iyari mɨtaxeiyakɨ yuri mɨti'eririekakɨ?


\par }{\BB \par }
{\Q \VS{7}'Aixɨa katinixeiyarieka kemɨ'ane 'aixɨa 'anemekɨ 'amuyeika,

\par }{\QB Niwemama yupaapa hepaɨ meteyurietɨ 'aixɨa mekani'itɨarieka.


\par }{\BB \par }
{\Q \VS{8}Kepauka ti'aitame yu'uwenitsie 'amayerɨni wataxanetake,

\par }{\QB mɨkɨ 'ana xeinieriyarikɨ tinaime 'axamɨti'ane katinaku'itiwani.


\par }{\BB \par }
{\Q \VS{9}¿Kemɨ'ane mɨpaɨ pɨtayɨni:

\par }{\QB «Ne'iyari kani'itiyaka 'axamɨti'ane katiniumaweni»?


\par }{\BB \par }
{\Q \VS{10}Tiwɨwɨtɨwame 'axamɨ'ane meta 'inɨaritsie mɨtiyukwamana:

\par }{\QB mɨkɨ tihutame Yawé pɨtixani'erie.


\par }{\BB \par }
{\Q \VS{11}'Ikɨ temaikɨ kemɨtiyuriene teɨteri yamepɨtemate,

\par }{\QB kemɨtiyuriene yemekɨ xɨka 'aixɨa ti'aneni yatɨ hawaikɨ.


\par }{\BB \par }
{\Q \VS{12}Tanakatekɨ temeu'enanakɨ meta tahɨxitekɨ temeunenierenikɨ,

\par }{\QB mɨkɨ tihuhutame Yawé katiniutiwewieni.


\par }{\BB \par }
{\Q \VS{13}Pekunetɨ xeikɨa tixaɨtɨ perexeiyatɨ pepɨka'ayani,

\par }{\QB matsi pɨta peti'uximayatɨ 'ikwai pekanexeiyakamɨkɨ 'anayuhayewame.


\par }{\BB \par }
{\Q \VS{14}Tinaweme mɨpaɨ kanaineni: «Tixaɨtɨ pɨkatiyunaki'erie 'utaitɨ»,

\par }{\QB matsi 'arikeketa mɨpaɨ kanainemɨkɨ 'aixɨa pɨ'ane.


\par }{\BB \par }
{\Q \VS{15}Huru waɨkawa kanixuaweni meta tetexi witsi'anenetɨ,

\par }{\QB matsi waɨkawa pɨraye'axe timaiweme 'ɨxatsieya kemanɨyɨne.


\par }{\BB \par }
{\Q \VS{16}Xɨka xeime hetsiemieme pera'akatuani kemɨ'ane pemɨka'imatetsiemieme,

\par }{\QB tixaɨtɨ pepɨtitawawiyarieni pemɨtiyetuanikɨ 'akamixa 'emutsuye paitɨ pekaneuyehɨamɨkɨ.


\par }{\BB \par }
{\Q \VS{17}Tewi mɨti'itawa witsira'anekame pɨtikwa'a xeime tiu'itaiyaka,

\par }{\QB matsi 'imatɨrieka mɨkɨ tewi kanitahɨnimɨkɨ xiekari 'axamɨ'ane tetana meutawiwieni hepaɨ.


\par }{\BB \par }
{\Q \VS{18}Kepemɨti'a'ɨwiyanikɨ kene'enieka memɨtemaiwawe wa'ɨxatsika,

\par }{\QB matsi pemɨyɨwekaxɨanikɨ waɨkawa mɨrayukwitɨnetsie.


\par }{\BB \par }
{\Q \VS{19}Kemɨ'ane niukiperai mɨhɨkɨ tinaime pɨraxatawe teɨteri memɨtehetimanikɨ,

\par }{\QB kemɨ'ane waɨkawa memutiniuka wahamatɨa pepɨka'axewiriyani.


\par }{\BB \par }
{\Q \VS{20}Kemɨ'ane yupaapa yumaama wahepaɨtsita 'axamutaine,

\par }{\QB mɨkɨ kanimɨmɨkɨ yemekɨ yɨwipa kaniyuhayewakɨ.


\par }{\BB \par }
{\Q \VS{21}Tita pemɨra'iwaxɨ pekati'uximayatɨ,

\par }{\QB 'imatɨrieka temawierika pepɨkahexeiyani.


\par }{\BB \par }
{\Q \VS{22}Hatsuaku mɨpaɨ pepɨkahaineni: «Yanepɨrekapitɨani mɨkɨ 'axamɨnetsi'uyurikɨ».

\par }{\QB Yawé yuri ketine'eririeka mɨkɨ pumatsiparewieni.


\par }{\BB \par }
{\Q \VS{23}Yawé tiwɨwɨtɨwame 'axamɨ'anene meta 'inɨaritsie mɨtiyukwamana,

\par }{\QB mɨkɨ tihutame Yawé pɨtixani'erie.


\par }{\BB \par }
{\Q \VS{24}Tewi kemɨtimie Yawé kaniwitɨximeni.

\par }{\QB ¿Tewi yukɨmana yuhuye keretimani?


\par }{\BB \par }
{\Q \VS{25}Pukweriwa'ane xɨka Yawé hɨxie kename petiyetuani hetsɨana timieme pehaitɨ,

\par }{\QB matsi 'arikeke xɨka yapekatikayani kepemutayɨ 'aixɨa pɨka'ane.


\par }{\BB \par }
{\Q \VS{26}Ti'aitame mɨtimaiwe tɨriku manuyexɨrɨwa hepaɨ pɨtiyuriene,

\par }{\QB mɨkɨ 'axateyuruwamete murinata hepaɨ kaniwareuyetɨxɨni.


\par }{\BB \par }
{\Q \VS{27}Tewi 'iyarieya Yawé kɨxemeya kanihɨkɨtɨni,

\par }{\QB temɨtemaiwawenikɨ tahetsie ketemɨ'anene meta tataɨta.


\par }{\BB \par }
{\Q \VS{28}Nenimayatsika meta tita yuri mɨraine ti'aitame kanitɨrɨkariyani,

\par }{\QB mɨkɨ tiyukanenimayatɨ xeikɨa yu'uwenitsie kanayeixani.


\par }{\BB \par }
{\Q \VS{29}Temari witsikememɨteheu'erie mɨkɨ kaniwatɨrɨkariyatɨni,

\par }{\QB meta 'ukirawetsixi yamemɨtekahu mɨkɨ wamutuxaiya mɨixa wiyari memu'uwa kaniwa'inɨaritɨni.


\par }{\BB \par }
{\Q \VS{30}'Iwaɨyɨ mɨtiyukukuine pu'uaye meta 'aixɨa kamaniyurimɨkɨ,

\par }{\QB xɨka pekuweiwani matsi 'aixɨa pekaniyɨmɨkɨ 'a'iyaritsie.


\par }{\BB \par }


\PoetryChap{21}{\Q \VerseOne{1}Ti'aitame 'iyarieya 'aki'utua haa muhane hepaɨ kani'aneni Yawé yatinɨ'akaku,

\par }{\QB 'itanɨ'awakaku mɨkɨ hakewa meinake.


\par }{\BB \par }
{\Q \VS{2}Yunaitɨ teɨteri 'aixɨa meteyuriekame mekaniyu'erieka,

\par }{\QB matsi Yawé pɨtatsixeiya ta'iyaritsie ketemɨteyuriku.


\par }{\BB \par }
{\Q \VS{3}Kepauka teɨteri kemɨtiheitserie yamemɨteyurie,

\par }{\QB mɨkɨ Yawé pinake keyuri mawari.


\par }{\BB \par }
{\Q \VS{4}Kemɨ'ane mɨtiyukatawe'erie yu'iyaritsie meta timaiweme muyu'erie,

\par }{\QB meta 'axateyuruwamete wahepaɨ xɨka tiyurieneni mɨkɨ 'axamɨti'ane pɨtihɨkɨ.


\par }{\BB \par }
{\Q \VS{5}Kepauka 'aixɨa mɨtiuyu'iyaritɨani: 'aixɨa pɨtiyɨni,

\par }{\QB kepauka mexɨiwa mɨtiuyurieni: 'axapɨtiyɨni.


\par }{\BB \par }
{\Q \VS{6}'Itarikakɨ xɨka tiukaxeiya waɨkawa

\par }{\QB pɨtiparike yapauka haiwitɨri hepaɨ peru pɨmɨya winiyari hepaɨ.


\par }{\BB \par }
{\Q \VS{7}Memɨteyukananaima yɨkɨmana mekaniyuka'unakuni,

\par }{\QB memɨkayuwaɨriyakɨ heitseriemekɨ yamemɨteyuriekakɨ.


\par }{\BB \par }
{\Q \VS{8}Kepauka tewi 'aixɨa mɨkatiuyeika huyeya tunitɨ payani,

\par }{\QB matsi kemɨ'ane heitseriemekɨ 'amuyeika huyeya kanixeuraɨyeni.


\par }{\BB \par }
{\Q \VS{9}Matsi 'aixɨa kati'ane 'etsi'uyeyeukaku mayekani,

\par }{\QB keyuri kii 'apameta 'uka mayu'eriya hamatɨa.


\par }{\BB \par }
{\Q \VS{10}'Axatiyuruwame 'axamɨti'anetsie xeikɨa kaniyu'iyaritɨaka,

\par }{\QB hatsuaku 'aixɨa tiyurienetɨ pɨka'ayani yuhepaɨ tewi hetsiemieme.


\par }{\BB \par }
{\Q \VS{11}Kepauka 'axamɨtiuka'iyari mɨtika'enitɨarieni,

\par }{\QB 'ana mɨtiyukatawe'erie yapɨretimani,

\par }{\Q kepauka mɨtimaiwe mɨ'ɨxatsitɨarie,

\par }{\QB 'ana mɨkatimaiwe yapɨretimani.


\par }{\BB \par }
{\Q \VS{12}Heitseriemekɨ yamɨtikamie 'axatiyuruwame kiiya kanixeiyani,

\par }{\QB meta kemɨtika'unarieni kanixeiyani.


\par }{\BB \par }
{\Q \VS{13}Kemɨ'ane tixaɨtɨ mɨkarexeiya mɨka'enieni ra'iwawakaku,

\par }{\QB mɨkɨtatsiere yaxeikɨa petatsuani 'anari xewitɨ pɨka'ita'eiya.


\par }{\BB \par }
{\Q \VS{14}'Awie 'imikieri xɨka pe'utuituarieni haxɨa kaninɨtɨaweni,

\par }{\QB 'ana kwitɨwa pekaninɨtɨarieka kepemɨtiha'akai.


\par }{\BB \par }
{\Q \VS{15}Tewi heitseriemekɨ yamɨtikamie pinake muyutemawieka kepauka hipatɨ hepaɨna memɨteyurie,

\par }{\QB matsi 'axatiyuruwame kanimaka xeikɨa.


\par }{\BB \par }
{\Q \VS{16}Kemɨ'ane mɨtihayewa 'aixɨa tiyurienetɨ yuhuyeta,

\par }{\QB mɨkɨ yapauka mɨkite watsata kaniyuhayewamɨkɨ.


\par }{\BB \par }
{\Q \VS{17}Kemɨ'ane 'ixɨarari minake tixaɨtɨ karexeiyatɨ payani:

\par }{\QB winu xeikɨa mɨnaki'eriekɨ meta witsimɨtiu'ɨatɨka mɨkɨ hatsuaku waɨkawa rexeiyatɨ pɨkahayani.


\par }{\BB \par }
{\Q \VS{18}'Axamɨtiyuriene 'aixɨa mɨtiyuriene hetsiemieme katinayukatuamɨkɨ,

\par }{\QB tiyumiekame meta tinawayame mepɨtehayukatuani teɨteri 'aixɨa memɨte'u'iyari wahetsiemieme.


\par }{\BB \par }
{\Q \VS{19}Matsi 'aixɨa pɨ'ane makumawetsie pemukani 'axaɨta,

\par }{\QB matsi 'aixɨa pɨka'ane 'uka mɨha'a meta mayu'eriya hamatɨa pemukanikɨ.


\par }{\BB \par }
{\Q \VS{20}Timaiweme kiitana waɨkawa witsipɨtiuye'ɨa meta xikutɨriya pɨtihɨne,

\par }{\QB matsi mɨkayuwaɨriya muwaparewienikɨ hipame katinitsewiximaka.


\par }{\BB \par }
{\Q \VS{21}Kemɨ'ane heitseriemekɨ yamɨtikamie meta mɨtiyukanaki'erie,

\par }{\QB mɨkɨ tukari kanikaxeiyamɨkɨ, 'aixɨa ti'aneme pɨtikaxeiya meta 'aixɨa pɨraxaxatsiwani.


\par }{\BB \par }
{\Q \VS{22}Mɨtimaiwe memɨtɨrɨkawi wakiekaritsie kaniye'amɨkɨ kaniwara'iwamɨkɨ,

\par }{\QB meta wa'ixumeri kananuta'unaxɨamɨkɨ ka'uniweme mɨkɨ memɨ'eriekai.


\par }{\BB \par }
{\Q \VS{23}Kemɨ'ane mɨyukweriwayurie kemɨtikuxatakɨ,

\par }{\QB mɨkɨ hatsuaku hipatɨ mepɨka'i'uximatɨani.


\par }{\BB \par }
{\Q \VS{24}Mɨtiyukatawe'erie mɨkɨ puwatewiyatsitɨa hipame meta pɨtiyuyuriya,

\par }{\QB meta kemɨtiyuta'ɨrekɨ xeikɨa hipame 'axapuwayurie.


\par }{\BB \par }
{\Q \VS{25}Mɨyu'ɨraxie hiwe'erikakɨ kanimɨmɨkɨ,

\par }{\QB mɨkati'uximayatamɨkɨkɨ,


\par }{\Q \VS{26}tukarikɨ xeikɨa kanaka'iyuniwani tihiwe'erietɨ,

\par }{\QB matsi heitseriemekɨ yamɨtikamie katiniyetuaka 'iyarieya ya'anekaku tixaɨtɨ katiwakweririetɨ.


\par }{\BB \par }
{\Q \VS{27}Yawé 'axateyuruwamete wamawari pɨxani'erie,

\par }{\QB meta tsiere kepauka 'axa'anemekɨ mawari memɨyetua mɨkɨ pɨxani'erie.


\par }{\BB \par }
{\Q \VS{28}Kemɨ'ane 'uniereme muyuxata ti'itawatɨ mɨkɨ kanika'unariemɨkɨ,

\par }{\QB matsi kemɨ'ane yuri mɨtikuxata kemɨtiunierixɨ pupitɨarieni yamɨtayɨnikɨ kemɨtiunierixɨ.\FTNT{*}{{\FR 21:28 }{\FR{21:28
}}{\FT{Yatɨni
}}{\FQ{kemɨ'ane mi'enie pukumaweriyarieni yuheyemekɨ.
}}}


\par }{\BB \par }
{\Q \VS{29}'Axamɨtiuka'iyari kemɨtiyuhɨawixɨ kename 'aixɨa 'ane putaine,

\par }{\QB matsi tewi heitseriemekɨ yamɨtikamie kemɨtiuyeikakɨ kaniyuti'eriexɨamɨkɨ.


\par }{\BB \par }
{\Q \VS{30}Tewi kemɨtimaiwe Yawé hɨxie tixaɨtɨ pɨkatihɨkɨ,

\par }{\QB meta tiuyemaitɨ, 'ɨxatsitawetɨ tixaɨtɨ pɨkatihɨkɨ kemutaine.


\par }{\BB \par }
{\Q \VS{31}Yukawayu kanikuha'aritɨwani kuyaxa 'imieriyari tukaritsie mieme,

\par }{\QB matsi kemɨ'aneta mɨrayu'iwa Yawé yatipitɨakaku pɨrayu'iwani.


\par }{\BB \par }


\PoetryChap{22}{\Q \VerseOne{1}Matsi 'aixɨa pɨ'ane pemumatiwanikɨ 'aixɨa petiuka'iyaritɨ,

\par }{\QB keyuri huru meta pɨrata waɨkawa pehexeiyatɨ xeikɨa.


\par }{\BB \par }
{\Q \VS{2}Mɨxiku meta tixaɨtɨ mɨkarexeiya mɨkɨ yaxeikɨa mepɨ'anene,

\par }{\QB mɨkɨ yuhutame Yawé kaniwarutiwewieni.


\par }{\BB \par }
{\Q \VS{3}Kemɨ'ane mɨtimaiwe 'axamɨti'ane katinixeiyani mɨkɨ 'ateewa puyeyeika,

\par }{\QB matsi mɨkatimaiwe mana kaniuyeyeikani 'ayumieme pɨtiuka'eniwa.


\par }{\BB \par }
{\Q \VS{4}Tixaɨtɨ pekare'ayeitɨatɨ Yawé pe'ayemakatɨ mɨpaɨ pekatinipitɨariemɨkɨ,

\par }{\QB waɨkawa pepɨrexeiyani 'aixɨa pepɨrahɨawarɨwani meta tukari pepupitɨarieka.


\par }{\BB \par }
{\Q \VS{5}'Axateyuruwamete wahuyeta xuya puxuawe meta winiyari,

\par }{\QB matsi kemɨ'ane yutukari mɨ'ɨwiya mana pɨka'uyeyani.


\par }{\BB \par }
{\Q \VS{6}'Aniwe 'etsimuyumate kenekuxaxatɨwani huye 'aixɨa mɨ'ane,

\par }{\QB kepauka 'ukiratsi mayani hatsuaku pɨka'iku'eirieni.


\par }{\BB \par }
{\Q \VS{7}Tixaɨtɨ mɨkarexeiya xiku katini'uximayatsiriwametɨni,

\par }{\QB waɨriyarika mekateniwa'uximayatsirieka memɨtewarapiniriekɨ.


\par }{\BB \par }
{\Q \VS{8}Kemɨ'ane 'axa'anekamekɨ muka'etsa mɨkɨ 'axati'aneme katinika'itsanamɨkɨ,

\par }{\QB Yawé ha'atɨ yu'itsɨkɨ kanika'unamɨkɨ.


\par }{\BB \par }
{\Q \VS{9}Kemɨ'ane mɨtiyukanenimaya mɨkɨta Kakaɨyari 'aixɨa kaniyuriekamɨkɨ,

\par }{\QB tixaɨtɨ memɨkatehexeiya mɨtiwamikwakɨ.


\par }{\BB \par }
{\Q \VS{10}Keneuku'eiri kemɨ'ane mɨtiyukatawe'erie 'ana 'imieri pukumawere,

\par }{\QB 'ana kayuwatɨ pɨtamare tierika meta tewiyarika.


\par }{\BB \par }
{\Q \VS{11}Kemɨ'ane yu'iyaritsie mɨti'itiya mɨtinaki'erie mɨkɨ kanipitɨarieka 'aixɨa mɨti'anekɨ mɨtaniunikɨ,

\par }{\QB mɨkɨ ti'aitame kanihamikutani.


\par }{\BB \par }
{\Q \VS{12}Yawé mɨtimaiwe pɨ'ɨwiya kemɨ'ane waɨkawa mɨtimate,

\par }{\QB matsi kemɨ'aneta mɨti'itawa niukieya kani'uxiwe'erieka.


\par }{\BB \par }
{\Q \VS{13}Muyu'ɨraxie mɨpaɨ kaniutaineni: «Maye takwa peyeika,

\par }{\QB mana kaye'utɨa netsihetatsana».


\par }{\BB \par }
{\Q \VS{14}'Uka hipatɨ memikumaɨwa tenieya mɨkɨ putsu 'emeukatewa hepaɨ kani'aneni,

\par }{\QB mɨkɨta muwa kaneukahɨiyamɨkɨ kemɨ'ane hamatɨana muyutaxewire Yawé 'ihekakaku.


\par }{\BB \par }
{\Q \VS{15}'Axamɨtiuyurienikɨ yutemawietɨ temaikɨ hetsie kaniyekani,

\par }{\QB matsi kɨyekɨ kuweiwatɨ ti'ɨkitɨatɨarietɨ 'ana pɨretimani.


\par }{\BB \par }
{\Q \VS{16}Xɨka tixaɨtɨ mɨkarexeiya petiunawatsirieni xiku pehayeimɨtɨ,

\par }{\QB xɨka waɨkawa 'imikieri xiku petikumikwani,

\par }{\QB matsi pɨta 'akɨmana tixaɨtɨ pekarexeiyatɨ pepa'ayeitɨwa.


\par }{\MS Xeitewiyari heimana tamamata niukite memɨtemaiwawe kememutiyuane

\par }{\MR (Temai 22:17—24:22)

\par }{\Q \VS{17}Memɨtemaiwawe waniuki kene'enieka yemekɨ kememutiyuane,

\par }{\QB 'a'iyaritsie 'aixɨa ketineu'ahɨawi kenematikɨhɨawe ne'ɨkitɨarikatsie.


\par }{\Q \VS{18}Matsi 'aixɨa kani'aneni pemeixeiyani 'ataɨta paitɨ ne'ɨkitsika,

\par }{\QB meta pe'ikuxatatɨ witsi'anemekɨ.


\par }{\Q \VS{19}Yawé hetsie yuri ketine'eririeka,

\par }{\QB 'ekɨ nekamatiniuta'ɨkitɨani 'ikɨ tukaritsie.


\par }{\Q \VS{20}Ne nematsi'uti'utɨiri xeitewiyari heimana tamamata xatsikayari,

\par }{\QB mana niuki kanayehuni temaiwawemete wa'ɨxatsi.


\par }{\Q \VS{21}'Ikɨ niuki yuri maitɨka kametinita'ɨkiatɨamɨkɨ pe'ihiwe'eriekaku,

\par }{\QB kɨmana 'aixɨa pemɨtiwata'eiyakɨ kemɨ'ane memetsita'iwawiya.


\par }{\SHB Xewi
\par }
{\Q \VS{22}Tixaɨtɨ mɨkarexeiya pepɨkananaimaka, mɨkɨ tixaɨtɨ mɨkarexeiyakɨ,

\par }{\QB meta 'itsɨkate wahetsɨa pepɨkawaxanetani mɨkɨ parewiya mekaneuyehɨaka.


\par }{\Q \VS{23}Yawé tixaɨtɨ mɨkarexeiya hetsie kanitanuamɨkɨ,

\par }{\QB kemɨ'ane naime mɨtinawairieni mɨkɨta naime pɨtinawaiyarieni.


\par }{\SHB Huta
\par }
{\Q \VS{24}Teɨteri memɨteyukananaima pepɨkawahamikutaneni,

\par }{\QB meta memayu'eririya wahamatɨa pepɨka'uyeikani,


\par }{\Q \VS{25}nɨka ke'axamemɨteyurikɨ pewaruta'ɨke,

\par }{\QB 'ekɨta nɨka winiyaritsie wahepaɨ pe'ahɨani.


\par }{\SHB Haika
\par }
{\Q \VS{26}Mɨrapine hetsiemieme pepɨkare'akatuayani,

\par }{\QB meta pepɨkarapika xeime hetsiemieme,


\par }{\Q \VS{27}'ekɨ xɨka peka'iyemanani ketitakɨ pemɨrekapitɨani,

\par }{\QB pekaninawaiyariemɨkɨ naime 'ahupume.


\par }{\SHB Nauka
\par }
{\Q \VS{28}Pepɨka'ikupatani kwie 'inɨariyari meripaitɨ mieme,

\par }{\QB kememɨte'u'inɨaritaxɨ tatutsima meripaitɨ miemetexi.


\par }{\SHB 'Auxɨwi
\par }
{\Q \VS{29}¿Tewi xeime yemekɨ 'aixɨa mɨtiu'uximayata petixexeiya?

\par }{\QB Mɨkɨ te'aitamete wahetsɨa pɨti'uximayaka,

\par }{\QB teɨteri memɨkamatiwa wahetsɨa pɨkati'uximayaka.




\par }\Chap{23}{\SHB 'Ataxewi
\par }
{\Q \VerseOne{1}Kepauka ti'aitame hetsɨa pemɨtikwani,

\par }{\QB kwiyemekɨ keneu'a'ɨwiya ketita 'ahɨxie mɨrapine.


\par }{\Q \VS{2}Xɨka kwinimieme peti'akwaiwieka,

\par }{\QB yapauka pepɨkatikwaka.


\par }{\Q \VS{3}'Ikwaiya witsimɨ'ane pepɨkahiwe'erieka,

\par }{\QB matsi mɨkɨ 'ikwai kwamanarika kanihɨkɨtɨni.


\par }{\SHB 'Atahuta
\par }
{\Q \VS{4}Pepɨkati'a'uxitɨaka xiku pemayanikɨ,

\par }{\QB kwinimieme pepɨkatihiwe'erieka.


\par }{\Q \VS{5}¿Kamɨtsɨ pemixeiya petiyɨwe?, matsi pumawe.

\par }{\QB Wa'atɨ wa'anate manexɨani hepaɨ mekani'aneneni,

\par }{\QB mɨkɨ mekananɨwɨxɨakuni xeikɨa kwixɨri wahepaɨ.


\par }{\SHB 'Atahaika
\par }
{\Q \VS{6}Mexa 'aurie pepɨka'utiyeixani xeime tewi mɨtiukakwerie hamatɨa,

\par }{\QB meta 'ikwaiya witsimɨ'anene pepɨkahiwe'erieka,


\par }{\QB \VS{7}mɨkɨ kanihɨkɨtɨni 'axatiyukɨhɨawetɨ mumatsi'inie,

\par }{\Q mɨpaɨ kanitayɨmɨkɨ «ketinekwaka ketine'ieka»,

\par }{\QB matsi 'iyarieya yaka'anekaku pumatikɨhɨawe.


\par }{\Q \VS{8}Naime pekatinanatihayamɨkɨ ketita pemɨtiutikwai,

\par }{\QB 'ekɨ kepemɨtitixatɨa tixaɨtɨ pɨkarayani hetsienamieme.


\par }{\SHB 'Atanauka
\par }
{\Q \VS{9}Mɨkayuwaɨriya muwaparewienikɨ hipame pɨkaheuyewetse pemi'ɨxatsitɨaka,

\par }{\QB 'anari mɨkɨ matsiyuriyatɨ kanayeimɨkɨ tsepa 'ɨxatsi pemikuxaxatɨwa.


\par }{\SHB Tamamata
\par }
{\Q \VS{10}Pepɨka'ikupatani kwie 'inɨariyari meripaitɨ miemete kemɨtiu'inɨatsie,

\par }{\QB tɨɨri nutuite wakwie pepɨkawanawairieka,


\par }{\Q \VS{11}matsi waɨkawa kanitɨrɨkaɨyeni wahetsie nunuwame,

\par }{\QB mɨkɨ wahetsie kanitanuamɨkɨ pemɨkawatsewiximanikɨ.


\par }{\SHB Tamamata heimana xewi
\par }
{\Q \VS{12}'Aixɨa ketineu'ena 'a'iyaritsie meta kepemɨti'ɨkitɨarie,

\par }{\QB 'ana pemɨtimaiwenikɨ naime yapepɨretimani.


\par }{\SHB Tamamata heimana huta
\par }
{\Q \VS{13}Temaikɨ peheitseritɨatɨ pepɨka'ihayewani,

\par }{\QB tsepa pemikuwaxɨa mɨkɨkɨ pɨkamɨni.


\par }{\Q \VS{14}Matsi yaperehɨawetɨ keneukuwaxɨa,

\par }{\QB mɨkɨ mɨpaɨ katiniyutawikweitsitɨamɨkɨ mɨkite watsata.


\par }{\SHB Tamamata heimana haika
\par }
{\Q \VS{15}Neuxei temaikɨ xɨka petimaiwetɨ 'a'iyaritsie pe'ayani,

\par }{\QB neta ne'iyaritsie neyutemawietɨ nekanayeimɨkɨ.


\par }{\Q \VS{16}Yaxeikɨa waɨkawa netaɨta paitɨ nekaninetemawiekamɨkɨ,

\par }{\QB kepauka 'akɨmana 'aixɨa pemɨtikuxata kemɨreuyewetse.


\par }{\SHB Tamamata heimana nauka
\par }
{\Q \VS{17}'A'iyaritsie pepɨkatihiwe'erieka 'axateyuruwamete waɨkawa kememɨteheuxeiya,

\par }{\QB matsi pɨta Yawé pe'ayemakatɨ meta pe'akwerietɨ yaketinekamieni yuheyemekɨ.


\par }{\Q \VS{18}Mɨpaɨ peti'atemawietɨ pe'ukiratsitɨtɨ pepɨmɨni,

\par }{\QB titakɨ pemɨtita'ikwewa mɨkɨ hatsuaku pɨkaka'unarieni.


\par }{\SHB Tamamata heimana 'auxɨwi
\par }
{\Q \VS{19}Temaikɨ, kenene'enieka meta waɨkawa ketinemaiweni,

\par }{\QB 'ahuyeta heitseriemekɨ keneumieni 'aixɨa petiyurienetɨ.


\par }{\Q \VS{20}Kwinimieme memɨteyu'iwawie wahamatɨa pepɨka'uyeikani,

\par }{\QB meta kwinimieme memɨteyukwaiwawie wahamatɨa,


\par }{\Q \VS{21}kwinimieme memɨteyu'iwawie meta kwinimieme memɨteyukwaiwawie mɨkɨ tixaɨtɨ mekatehexeiyatɨ mepakɨne,

\par }{\QB memɨyɨ'ɨraraxiekɨ 'ixuriki tsatsanime mepanakatɨxɨani.


\par }{\SHB Tamamata heimana 'ataxewi
\par }
{\Q \VS{22}Kene'enieka 'apaapa mumatsi'ayexei,

\par }{\QB 'amaama pepɨka'uxieka kepauka waɨkawa mɨtseɨyeni yuwaiyaritsie.


\par }{\Q \VS{23}Tita mɨtiyuri meta mɨtimaiwenikɨ mɨ'ayumieme 'ahetsie keneupitɨa,

\par }{\QB meta pemɨheitseritɨariekakɨ meta pemeitimaitɨyeikanikɨ,

\par }{\QB meta pepɨka'itsewiximaka.


\par }{\Q \VS{24}Temaikɨ yamɨtikamie yupaapa waɨkawa kanitemawieritɨaka,

\par }{\QB meta kemɨ'ane yuniwe timaiweme mexeiya kaniyutemawieka.


\par }{\Q \VS{25}Mekeyutemamawieka 'apaapa meta 'amaama,

\par }{\QB mɨkɨ mematsi'utinuiwitɨakɨ.


\par }{\SHB Tamamata heimana 'atahuta
\par }
{\Q \VS{26}Temaikɨ, yakenetineutahɨawi 'aixɨa peti'akɨhɨawetɨ 'a'iyaritsie pemumienikɨ,

\par }{\QB nehuyeta keneumieni pepɨkaheuyewautseni.


\par }{\Q \VS{27}Karikɨ 'uka tuminikɨ mɨyuwitɨnɨa putsu 'emeukatewa kanihɨkɨtɨni,

\par }{\QB meta 'uka mɨka'a'ɨya putsu 'amuwakuyewa kanihɨkɨtɨni.


\par }{\Q \VS{28}Mɨkɨ 'uka 'ukitsi muwahupie tinawayame hepaɨ kaniyɨaneni,

\par }{\QB mɨkɨ 'ukitsi yɨ'ɨitama wahetsie memɨkatewiyanikɨ xeikɨa puwakuwaune.


\par }{\SHB Tamamata heimana 'atahaika
\par }
{\Q \VS{29}¿Kemɨ'ane pɨwahetsiemieme hiwerika?

\par }{\QB ¿Kemɨ'ane mepɨte'uka'eniwani?

\par }{\QB ¿Kemɨ'ane pɨwahetsiemieme 'imieri?

\par }{\QB ¿Kemɨ'aneta niukixiya pɨwahetsiemieme?

\par }{\QB ¿Kemɨ'aneta yakɨ xeikɨa mepɨte'uka'eniwani?

\par }{\QB ¿Kemɨ'aneta puwahetsiemieme hɨxite mukuyuyuawi?


\par }{\Q \VS{30}Kemɨ'ane puteyu winu mayema mɨka'utatuaya,

\par }{\QB meta kemɨ'ane mɨkatihayewa hehekwame manu'ienikɨ.


\par }{\Q \VS{31}Pepɨka'aku'ɨwiyani winu kemɨ'anekɨ,

\par }{\QB meta tekɨxita yematɨ kemɨtiumerɨkakɨ,

\par }{\QB meta tsepa witsikemukɨ'ɨare,


\par }{\Q \VS{32}karikɨ mɨkɨ kuu mayu'eriya mɨrakeni hepaɨ kani'aneni,

\par }{\QB 'imatɨrieka mɨrakenitsie kukuiniyakɨ katinamiemɨkɨ.


\par }{\Q \VS{33}'Ahɨxitekɨ yɨkɨ ti'aneneme pepɨtixeiya,

\par }{\QB 'anari 'axapetiyukɨhɨawetɨ pekanayeimɨkɨ.


\par }{\Q \VS{34}Haramara hixɨapa muhauxime hepaɨ pepɨti'amaika,

\par }{\QB meta kanuwa nɨ'awame hepaɨ pepɨyɨaneni peheuyuyehɨatɨ.


\par }{\Q \VS{35}Mɨpaɨ peputaineni: «Nepeutiweiyaxɨa, matsi pɨkanetsihekwinixɨ,

\par }{\QB Nekaneutiweiyaxɨani, matsi pɨkanetsi'ukukuine.

\par }{\Q Kepauka pemanutaniere mɨpaɨ pepɨti'erieni, tawarita nepikuwauni 'etsiwa nemenu'ienikɨ».




\par }\Chap{24}{\SHB Tamamata heimana 'atanauka
\par }
{\Q \VerseOne{1}'Axateyuruwamete kememɨteyurie meta tita memɨtehexeiya pepɨkatihiwe'erieka,

\par }{\QB meta pemuwanɨkakɨ pepɨkakuwauneni,


\par }{\Q \VS{2}mɨkɨ meteyukananaimatɨ xeikɨa mekaniu'uwani,

\par }{\QB meta hipame 'uximatɨarika memuwapitɨanikɨ xeikɨa mekatenikuxatani.


\par }{\SHB Xeitewiyari
\par }
{\Q \VS{3}Waɨkawa rakumaitɨ pɨyɨwe kii mutsutɨani,

\par }{\QB kepemɨtiuyematekɨ kii tenarieya peputsutɨani.


\par }{\Q \VS{4}'Aixɨa perakumaitɨ 'akiita pepɨtitahɨniya,

\par }{\QB witsimɨti'anenekɨ meta waɨkawa mɨraye'atɨkakɨ.


\par }{\SHB Xeitewiyari heimana xewi
\par }
{\Q \VS{5}Tewi mɨtimaiwe waɨkawa kanitɨrɨkaɨyeni,

\par }{\QB meta kemɨ'ane meu'ena matsi waɨkawa tɨrɨkaɨyetɨ payeixime.


\par }{\Q \VS{6}Kepauka pemɨ'atamieni kaneuyeweka pemɨ'atimaixɨanikɨ,

\par }{\QB meta pemɨra'a'iwanikɨ yumɨireme wa'ɨxatsi keneu'eni.


\par }{\SHB Xeitewiyari heimana huta
\par }
{\Q \VS{7}Xewitɨ tewi 'axamutiyuriene yutemawietɨ hatsuaku timaiwetɨ pɨka'ayani,

\par }{\QB meta teɨteri wahɨxie 'aixɨa mɨtayɨni pɨkayɨwe.


\par }{\SHB Xeitewiyari heimana haika
\par }
{\Q \VS{8}Kemɨ'ane 'axatiyurimɨtɨ muyuha'aritɨa,

\par }{\QB mɨkɨ 'axatiyuruwame katiniterɨwariemɨkɨ.


\par }{\Q \VS{9}'Axamɨtiyuriene yutemawietɨ kemɨtiku'eriwa 'axamɨti'ane kanihɨkɨtɨni,

\par }{\QB teɨteri memɨteyukatawe'erie mekaniwaxani'erieka.


\par }{\SHB Xeitewiyari heimana nauka
\par }
{\Q \VS{10}Kepauka pemu'uximatɨarietsie pemɨkayuwaɨriya,

\par }{\QB 'ekɨ pepumatsiɨkɨ pemɨkatɨrɨkaɨyekɨ.


\par }{\SHB Xeitewiyari heimana 'auxɨwi
\par }
{\Q \VS{11}Keniwarutawikweitsitɨa kemɨ'ane memɨkwini yuheyemekɨ,

\par }{\QB keniwarukunuitɨa kemɨ'ane memɨte'uka'eniwa mekwiximetɨ.


\par }{\Q \VS{12}Tsepa mɨpaɨ pemutaine, «Ne 'atsinepɨkatimaikai»,

\par }{\QB Kakaɨyari hɨrixɨa pɨtimaikai 'a'iyari kemɨtiyukɨhɨawekai.

\par }{\Q Meta 'atukari mɨ'ɨwiya yapɨtimate,

\par }{\QB mɨkɨ tewi 'akatinapiniyariemɨkɨ kemɨtiu'uximayataxɨ.


\par }{\SHB Xeitewiyari heimana 'ataxewi
\par }
{\Q \VS{13}Xiete kenanu'i, 'ekɨ temaikɨ nemɨmatsinaki'erie, mɨkɨ 'aixɨa kana'aneni,

\par }{\QB yemekɨ witsikatinakakani 'anenitsie xietexi waxieteyari.


\par }{\Q \VS{14}Mɨpaɨta katinakakani xɨka waɨkawa petimaiweni 'a'iyaritsie,

\par }{\QB heitseriemekɨ xɨka yapetikamieni Kakaɨyari pɨmatsiparewieka,

\par }{\QB tita pemɨtitakwewie mɨkɨ hatsuaku pɨkaka'unarieni.


\par }{\SHB Xeitewiyari heimana 'atahuta
\par }
{\Q \VS{15}Heitseriemekɨ yamɨtikamie kie pepɨkahupaneni 'axatiyuruwame hepaɨ,

\par }{\QB meta kiitana pepɨkatinanaimaka.


\par }{\Q \VS{16}Tewi heitseriemekɨ yamɨtikamie tsepa 'atahutamexɨa mekawe,

\par }{\QB mɨkɨ kananukukemɨkɨ,

\par }{\Q matsi 'axateyuruwamete mekanekaxɨrɨweni,

\par }{\QB matsi hatsuaku tawari mepɨka'anuku'uni.


\par }{\SHB Xeitewiyari heimana 'atahaika
\par }
{\Q \VS{17}Kemɨ'ane metsi'aye'unie kepauka mekawenitsie pepɨka'atemawieka,

\par }{\QB meta pepɨka'atemawieka 'a'iyaritsie mɨkɨ mɨtiuka'eniwakɨ.


\par }{\Q \VS{18}Yawé mɨkɨ pɨka'inakire 'ekɨ kepemɨtiku'eriwa,

\par }{\QB hikɨ mɨkɨ hepaɨtsita Yawé kemɨtiha'akai pɨtihayewa.


\par }{\SHB Xeitewiyari heimana 'atanauka
\par }
{\Q \VS{19}'Axateyuruwamete wahepaɨtsita pepɨka'uyeha'arɨweni,

\par }{\QB meta pepɨka'awaɨriyani pemuwa'ɨkenikɨ yamemɨkatekahu,


\par }{\Q \VS{20}matsi 'axatiyuruwame tixaɨtɨ pɨkatitakwewie,

\par }{\QB kemɨ'ane yamɨkatikamie kɨxemeya kanitɨmɨkɨ.


\par }{\SHB Xeitewiyari heimana tamamata
\par }
{\Q \VS{21}Temaikɨ, Yawé kenayemakaxeni meta yaketinekamieni ti'aitame hetsiemieme,

\par }{\QB Yawé memu'uxie wahamatɨa pepɨka'axewiriyani,


\par }{\Q \VS{22}yapauka xekatenika'eniexɨakuni,

\par }{\QB 'atsipɨkatimatsiɨkɨ tita 'umuramie.


\par }{\MS Tawarita kememutiyua temaiwawemete

\par }{\PP \VS{23}'Ikɨ kanihɨkɨtɨnita tawarita kememutiyua temaiwawemete:

\par }{\Q 'Aixɨa pɨka'ane hipame xeikɨa waparewietɨ kepauka 'iwaurika muwewienitsie.


\par }{\BB \par }
{\Q \VS{24}'Axamɨtiuyuri xɨka hetsiena karahɨiyani kename 'atsikatiuyuri,

\par }{\QB 'ana yunaitɨ nuiwarite hetsienamieme 'axameputiyuaneni mɨkɨ 'itsɨkame hepaɨtsita meta mekaniti'uxiwe'erikuni.


\par }{\Q \VS{25}Kemɨ'ane heitseriemekɨ mɨti'aita mɨkɨ 'aixɨa pɨtixeiyarieni,

\par }{\QB 'axatiyuruwame hetsie mɨrahɨakɨ 'ayumieme pɨnaki'eriwa.


\par }{\BB \par }
{\Q \VS{26}Kemɨ'ane 'aixɨa mɨtikuxata yuri mutaine,

\par }{\QB mɨkɨ witsikani'aneni 'itsiya hepaɨ.


\par }{\BB \par }
{\Q \VS{27}'Awaxa meri keneukuha'arita,

\par }{\QB meta 'aixɨa ketinakuyuri pemaku'etsatsie,

\par }{\QB mɨpaɨ meri petiyurieme 'arikeketa 'akii pepɨtawewieni.


\par }{\Q \VS{28}Peti'itawatɨ 'ahepaɨ tewi hepaɨtsita pepɨkatikuxatani 'itsɨkame hɨxie,

\par }{\QB pepɨkatiku'itawani 'atenikɨ.


\par }{\Q \VS{29}Mɨpaɨ pepɨkahaineni: «Kemɨnetsi'uyuri mɨkɨ,

\par }{\QB neta yaxeikɨa nekatinekapitɨamɨkɨ».


\par }{\BB \par }
{\Q \VS{30}Mɨyu'ɨraxie mati'etsatsie nekaniuyeyani,

\par }{\QB meta 'atsimɨkatimate kaxie ma'iteɨritsie 'aurie nekaniuyeyani.


\par }{\Q \VS{31}Xuya xeikɨa naitsarie kananaye'ukaitɨni,

\par }{\QB meta tupiriya 'etsiya xeikɨa kananukanakaitɨni,

\par }{\QB tetexi kuraruyari petaxɨriyatɨkatei xeikɨa.


\par }{\Q \VS{32}Kenemɨrenierixɨ ne'iyaritsie nepika'ɨnaxɨ,

\par }{\QB netixeiyatɨ mɨpaɨ nepɨretima:


\par }{\Q \VS{33}'etsiwa peheukukutsɨtɨ,

\par }{\QB meta 'etsiwa pe'uka'uxipiwetɨ, meta 'atapa pe'awietɨ,


\par }{\Q \VS{34}tixaɨtɨ pekarexeiyatɨ pepayani tiyumemiwame 'ahetsɨa munuani hepaɨ pɨtiyɨni,

\par }{\QB meta pereuyehɨatɨ tinawayame 'ixipara 'akwetɨ 'ahetsɨa munuani hepaɨ pumatiyurieni.




\par }{\MS Tsarumuni matsi waɨkawa kemɨtimaiwekai

\par }\Chap{25}{\PP \VerseOne{1}'Ikɨta hipatɨ tawari temaiwawemete kememɨte'ɨ'ɨxatsita kanihɨkɨtɨni Tsarumuni meka'utɨa, 'Etsekiyaxi Kura kwieyaritsie ti'aitame, te'utɨwametemama kememɨteheka'ɨkixɨ.


\par }{\Q \VS{2}Kakaɨyari 'aixɨa kerahɨawarɨwani tixaɨtɨ mɨti'awietakɨ,

\par }{\QB matsi witsimepɨ'itɨarie te'aitamete kepauka memikaxexeiya.


\par }{\BB \par }
{\Q \VS{3}Te'aitamete kememɨteku'eriwa yu'iyaritsie 'atsitepɨkatemate,

\par }{\QB yaxeikɨa tepɨkatemate muyuawi kemeutitewa meta kwieta kemeukatewa.


\par }{\BB \par }
{\Q \VS{4}'Axamɨ'ane pɨrata hetsie keneuka'iti,

\par }{\QB mɨkɨtsie payeneni tepɨakɨ tiwewiwame mɨtitiwewienikɨ.


\par }{\Q \VS{5}'Axamɨtiyuriene ti'aitame hetsɨa keneupata,

\par }{\QB 'ana ti'aitame yu'uweni heitseriemekɨ mɨti'aitanikɨ payeitɨani.


\par }{\BB \par }
{\Q \VS{6}Ti'aitame hɨxie mariweme pepɨka'ayuyeitɨwani,

\par }{\QB meta kwinimieme pepɨka'utaineni 'ahetsiemieme.


\par }{\Q \VS{7}Matsi pɨta 'aixɨa pɨyɨni ti'aitame xɨka mɨpaɨ metiutahɨawe: «'Ena 'ahurawa kenatiye'a»,

\par }{\QB teɨteri memumariwawe wahɨxie pepɨka'atewiyatsitɨaka.

\par }{\BB \par }
{\Q Tita pemɨtiuxei 'ahɨxitekɨ,


\par }{\QB \VS{8}yapauka pepɨkatihekɨatani mɨrewatixanetsiwatsie,

\par }{\Q nɨka 'ahepaɨ tewi,

\par }{\QB yɨkɨ 'utayɨme metsi'utewiyatsitɨani.


\par }{\BB \par }
{\Q \VS{9}'Ahepaɨ tewi hepaɨtsita 'aixɨa keneu'ayuri ke'axapemutayɨkɨ,

\par }{\QB meta xeime 'awie mɨpaɨ pepɨkarahɨaweni mɨkɨ 'axakemɨtiuyurikɨ.


\par }{\Q \VS{10}Kapa xewitɨ metsi'u'enieme metsi'utewiyatsitɨani,

\par }{\QB 'anari 'aixɨa pepɨkarahɨawarɨwani.


\par }{\BB \par }
{\Q \VS{11}Huru manitsana pɨrata tsikɨiwitiyaritsie mɨyetei hepaɨ kani'aneni,

\par }{\QB niuki witsimɨ'ane mɨpaɨ kani'aneni xɨka 'aixɨa tiuxatsieni.


\par }{\BB \par }
{\Q \VS{12}Hanira meta kuka tɨwame hurukɨ muwewiya hepaɨ kani'aneni,

\par }{\QB timaiweme matsi'utatieyu xɨka yemekɨ pe'i'enieni.


\par }{\BB \par }
{\Q \VS{13}Nɨ'ariekame mɨraye'atɨwa 'aixɨa 'anemekɨ kaniwaxeripitɨaka 'ɨwi hepaɨ kepauka muxɨkanitsie,

\par }{\QB yukutsiyari puwaɨririe muyuwaɨriyanikɨ.


\par }{\BB \par }
{\Q \VS{14}Haiwitɨri meta 'eka wiyeri mɨkakaxɨrɨwa hepaɨ,

\par }{\QB mɨpaɨ tewi kani'aneni kwinimime mutaine yakatikamietɨ.


\par }{\BB \par }
{\Q \VS{15}'A'inɨkai pe'ikɨhɨawetɨ kemɨ'ane kwiepa mɨti'aita kemɨtiku'eriwa pepipata,

\par }{\QB meta petiu'akanaki'erietɨ petikuxatɨtɨ waɨkawa katinikemaka.


\par }{\BB \par }
{\Q \VS{16}Xɨka xiete pe'ukaxeiya, kwinimieme pepɨkatikukwa'ani,

\par }{\QB nɨkahɨrixɨa waɨkawa pehenu'ieyu pe'utihayani.


\par }{\BB \par }
{\Q \VS{17}'Ahepaɨ tewi kie yapepɨkatiyaneni,

\par }{\QB kapa 'utiwaɨripieme metsi'utixani'erieni.


\par }{\BB \par }
{\Q \VS{18}Kemɨ'ane 'itsɨkame hɨxie mɨtikuxata ti'itawatɨ yuhepaɨ tewi hepaɨtsita,

\par }{\QB mɨkɨ 'ixipara meta titsuname meta 'ɨrɨ manuyemɨtsɨ hepaɨ kani'aneni.


\par }{\BB \par }
{\Q \VS{19}Kepauka pemɨ'uximatɨariekatsie xɨka yuri peti'erieka tewi tiyukwamaname hetsie,

\par }{\QB tamé kɨmietɨ kemɨtiyukukuine meta ra'ɨka 'anumuritɨ mɨpaɨ pepɨti'amaika.


\par }{\BB \par }
{\Q \VS{20}Xɨka muyuhiwerie hetsiemieme 'utakwika,

\par }{\QB winu matsina haiyatsie meuwirieni hepaɨ kani'aneni,

\par }{\QB yatɨni mawetɨ muyeikani hepaɨ kani'aneni kepauka muhaɨtɨnitsie.


\par }{\BB \par }
{\Q \VS{21}Mumatsi'aye'unie xɨka yehaakamɨneni ketineumikwa,

\par }{\QB meta xɨka heuharimɨkɨni keneuharitɨa.


\par }{\Q \VS{22}Mɨpaɨ petiyurienetɨ pekanitewiyatsitɨamɨkɨ ke'axamɨtiuyuri hepaɨtsita,

\par }{\QB 'ana Yawé kametiniyetuiriemɨkɨ 'a'iwarika.


\par }{\BB \par }
{\Q \VS{23}Tayetatsie 'eka mayeneika wiyeri kani'atɨwani,

\par }{\QB yutenikɨ 'axamemutiyuane teɨteri xeikɨa mekaniwahaxɨatɨaka.


\par }{\BB \par }
{\Q \VS{24}Matsi 'aixɨa kani'aneni 'etsi'uyeukaku pemayekani,

\par }{\QB keyuri kii 'apameta 'uka mayu'eriya hamatɨa.


\par }{\BB \par }
{\Q \VS{25}Haa haɨtɨme yɨkɨipitsie 'anatiwakitɨ manuhareni hepaɨ,

\par }{\QB kani'aneni niuki 'aixɨa manuyɨne 'ateewa paitɨ mieme.


\par }{\BB \par }
{\Q \VS{26}Haixa muwaikarie meta haa putsuta mieme mu'uayemarie,

\par }{\QB hepaɨ kaniyɨmɨkɨ tewi heitseriemekɨ 'amuyeika kepauka 'axamɨtiuka'iyari mitaweranariyatsie.


\par }{\BB \par }
{\Q \VS{27}Pɨkayɨwe waɨkawa xiete mɨkwaka,

\par }{\QB meta 'aixɨa pɨka'ane 'aixɨa pemɨrahɨawarɨwanikɨ pemɨtikuwaɨneni.


\par }{\BB \par }
{\Q \VS{28}Kiekari muka'unarie kakurarutɨiyarietɨ,

\par }{\QB tewi yu'iyaritsie mɨpaɨ kani'aneni yukɨmana mɨkatiyu'aitɨawekɨ.


\par }{\BB \par }


\PoetryChap{26}{\Q \VerseOne{1}'Ɨwi taxarixa pɨkamieme,

\par }{\QB meta witari 'itsanaxa pɨkamieme,

\par }{\QB meta 'aixɨa pɨka'ane mɨkayuwaɨriya hipame muwaparewienikɨ hepaɨtsita 'aixɨa mɨraniuwani.


\par }{\BB \par }
{\Q \VS{2}Wiiki mukuwiene xeikɨa yatɨni 'itsitame yu'itɨa mɨkahexeiya hepaɨ,

\par }{\QB mɨpaɨ kani'aneni tewi 'axamɨ'itɨarienikɨ yamɨtiutawawie matsi hetsiena pɨkaye'ani.


\par }{\BB \par }
{\Q \VS{3}Kwitaxi kawayutsixi wawayame kanihɨkɨtɨni,

\par }{\QB meta pirenu puxu hetsiemieme kanihɨkɨtɨni,

\par }{\QB yaxeikɨata mɨkayuwaɨriya hipame muwaparewienikɨ kaneuyeweka mukuweiyaxɨanikɨ.


\par }{\BB \par }
{\Q \VS{4}'Axamɨtiyuriene yutemawietɨ kemɨtiuniuka mɨpaɨ pepɨkatiku'eiyani,

\par }{\QB kapa 'ekɨta hepaɨna petiyurienetɨ pe'ayani.


\par }{\BB \par }
{\Q \VS{5}Tewi mɨkayuwaɨriya muwaparewienikɨ hipame keneuta'eiya kemɨreuyewetse,

\par }{\QB yɨkɨmana waɨkawa timaiweme mɨkayu'eriekakɨ.


\par }{\BB \par }
{\Q \VS{6}Mɨkayuwaɨriya hipame muwaparewienikɨ nɨ'ari pexɨka'ayeituani,

\par }{\QB yɨ'ɨkatsie yuxiteka mɨtiukakukuineni hepaɨ 'anetɨ payani.


\par }{\BB \par }
{\Q \VS{7}Tewi mɨkayuwaɨriya hipame muwaparewienikɨ 'ɨxatsieya tixaɨtɨ pɨkatiyunaki'erie,

\par }{\QB mɨka'uyeiwe 'ɨkateya tixaɨtɨ mɨkatiyunaki'erie hepaɨ kani'aneni.


\par }{\BB \par }
{\Q \VS{8}Mɨkayuwaɨriya hipame muwaparewienikɨ 'aixɨa mɨrahɨaweni tixɨatɨ pɨkatihɨkɨ,

\par }{\QB tete texɨpametsie 'atatɨarietɨ mehɨiyani hepaɨ katinimatsiɨkɨni.


\par }{\BB \par }
{\Q \VS{9}Mɨkayuwaɨriya hipame muwaparewienikɨ kemɨtikuxata,

\par }{\QB tawekame xuya mamayatsie mutatseni hepaɨ kani'aneni.


\par }{\BB \par }
{\Q \VS{10}Tupikɨ timɨmɨme watamɨmɨtɨ mɨtiwakukuinitɨwa yunaime mana memuyekɨka hepaɨ

\par }{\QB kani'aneni kemɨ'ane mɨkayukuhɨawe muta'ini yukie.


\par }{\BB \par }
{\Q \VS{11}Tsɨkɨ 'ukunuaka tawarita yuhayari kemɨtiukukwa'a hepaɨ,

\par }{\QB mɨpaɨ kani'aneni mɨkayuwaɨriya teɨteri muwaparewienikɨ yaxeikɨa kemɨtiyuriene.


\par }{\BB \par }
{\Q \VS{12}¿Tewi petimate kemɨ'ane timaiweme muyuxata?

\par }{\QB Tewi mɨkayuwaɨriya muwaparewienikɨ hipame mɨkɨ hetsie matsi katinitakwewiyaka keyuri mɨtiuyemate.


\par }{\BB \par }
{\Q \VS{13}Muyu'ɨraxie mɨpaɨ kaniutaineni: «Huyeta tiyukwa'ame kaneyeikani.

\par }{\QB Kaye'utɨma maye kaneyeikani 'akuxɨnitɨ».


\par }{\BB \par }
{\Q \VS{14}'Itupari kemɨranakuwautse mɨrawiyatɨkatsie,

\par }{\QB yaxeikɨa muyu'ɨraxie mɨpaɨ yu'itaritsie ta'aurie katinawautseni.


\par }{\BB \par }
{\Q \VS{15}Mɨyu'ɨraxie xakɨtsie xeikɨa kanikameka,

\par }{\QB matsi 'akuxi kaneiyehɨaka mɨramikiwanikɨ yuteta paitɨ.


\par }{\BB \par }
{\Q \VS{16}Mɨyu'uraxie kwinimieme timaiweme kaniyuxatani,

\par }{\QB kename 'atahutame temaiwawemete waruta'ɨxatsitɨawe.


\par }{\BB \par }
{\Q \VS{17}Kemɨ'ane mɨrayukwitɨnetsie meuyehake ka'inierietɨ,

\par }{\QB tsɨkɨ nakateyatsie tiwietɨ manukuhana hepaɨ kani'aneni.


\par }{\BB \par }
{\Q \VS{18}Xewitɨ heuyuyehɨatɨ mɨtiutatuaxa hepaɨ,

\par }{\QB 'ɨrɨ tatɨkaimekɨ watakukuyatɨ,


\par }{\Q \VS{19}mɨpaɨ kani'aneni kemɨ'ane yuhamiku mɨkwamana mɨpaɨ rehɨawetɨ:

\par }{\QB «Netɨ nepɨka'imainekai».


\par }{\BB \par }
{\Q \VS{20}Tai pɨtɨni xɨka kɨyexi ka'anutanetɨarieni,

\par }{\QB niuki peraixi memɨkahaxuawetsie 'imieri kanikumawerimɨkɨ.


\par }{\BB \par }
{\Q \VS{21}Tɨxari tɨɨ kanayeikani, kɨyexikɨ tai kananutatataweni,

\par }{\QB tewi haxɨa mawauwe 'imieri kanitsutsutɨwametɨni.


\par }{\BB \par }
{\Q \VS{22}Niuki perai niukieya yemɨkɨ witsikatini'enierieka,

\par }{\QB wataɨta paitɨ kaniye'axeni.


\par }{\BB \par }
{\Q \VS{23}Kwitame pɨratakɨ muwewiya haxu xariyari hetsie muyeka,

\par }{\QB tewi mɨpaɨ kani'aneni yu'iyaritsie mɨtihɨniya 'axamɨti'ane.


\par }{\BB \par }
{\Q \VS{24}Kemɨ'ane mɨtiyuka'uxiwe'erie yuniukita katini'awietani,

\par }{\QB matsi yutaɨta 'axakatiniyurimɨkɨni.


\par }{\Q \VS{25}Kepauka witsimetikuxaxatɨwa yuri pepɨkati'eririeka,

\par }{\QB 'iyarieyatsie 'axamɨti'ane mɨtihɨnekɨ.


\par }{\Q \VS{26}Tsepa 'uxiwe'erika muti'awietaxɨ yuhetsie,

\par }{\QB matsi mɨkɨ mɨirikɨa memayuxeɨrietsie katinitahekɨatsiemɨkɨ ke'axamɨtiuyuri.


\par }{\BB \par }
{\Q \VS{27}Putsu xɨka 'utawewieni muwa kaneukawemɨkɨ,

\par }{\QB meta tete 'amɨnena xɨka hakaina yuhetsie kanikahɨamɨkɨ.


\par }{\BB \par }
{\Q \VS{28}Mɨti'itawa kemɨ'ane 'axamɨtikɨhɨawe mɨkɨ kani'uxiwe'erieka,

\par }{\QB witsimɨtiuxaxata wakwamanatɨ kaniwarekaxɨriemɨkɨ.


\par }{\BB \par }


\PoetryChap{27}{\Q \VerseOne{1}Pepɨka'uyuta'ɨreni 'uxa'a kepemɨtiyurieni hetsiemieme,

\par }{\QB 'atsipemɨkatimatekɨ 'uxa'a kemɨtiyɨni.


\par }{\BB \par }
{\Q \VS{2}'Ekɨ 'akɨmana 'ahetsiemieme 'aixɨa pepɨkahaineni,

\par }{\QB hipatɨ pɨta 'aixɨa mekehaitɨkani 'ahepaɨtsita.


\par }{\BB \par }
{\Q \VS{3}Tete pahete, xiekari pahete,

\par }{\QB matsi waɨkawa pahete kepauka tewi mɨha'a yutemawietɨ 'axamɨtiyuriene.


\par }{\BB \par }
{\Q \VS{4}Haxɨa 'axapɨtiyuruwame meta pɨtiyu'uname,

\par }{\QB yaxeikɨata 'uxiwe'erika xewitɨ pɨka'inewie.


\par }{\BB \par }
{\Q \VS{5}'Aixɨa pɨ'ane xɨka hekɨa heitserie 'utatierieni,

\par }{\QB 'aixɨa pɨka'ane mɨnaki'eriwani 'awiexeikɨa.


\par }{\BB \par }
{\Q \VS{6}Waɨkawa matsi pepinaki'erieka 'ahamiku kepauka mumatikwinitɨa,

\par }{\QB keyuri mɨmatsi'aye'unie kepauka mɨmatsi'itseni.


\par }{\BB \par }
{\Q \VS{7}Kemɨ'ane mɨkaheuhaakamɨkɨ, xiete kanixani'erieka,

\par }{\QB matsi kemɨ'ane meuhaakamɨkɨ, tsepa mɨratsiwi katinakakani hetsienamieme.


\par }{\BB \par }
{\Q \VS{8}Wiki yu'itɨa kemɨtiuku'e'eiriwa tsepa hakewa,

\par }{\QB yaxeikɨata tewi mɨpaɨ 'ateewa katineyeikani yutɨɨriyama waku'eirieme.


\par }{\BB \par }
{\Q \VS{9}Mixaxi meta witsimɨtiu'ɨatɨka 'iyari kanitemawieritɨwametɨni,

\par }{\QB 'ekɨta witsikepemɨtiwaxeiya 'iwatamete mɨkɨta waɨkawa pewaparewiekaku mekaniyuwaɨriyani.


\par }{\BB \par }
{\Q \VS{10}Pepɨka'iku'e'eiriwani 'ahamiku meta 'apaapa hamikuya.

\par }{\BB \par }
{\Q Xɨka pe'a'uximatɨaka 'a'iwa hetsɨa pepɨkaheumieni.

\par }{\BB \par }
{\Q 'A'iwa pɨkayɨwe 'ateewa kiekame matsi'uparewieni, 'akie 'ahurawa muka pɨta pɨyɨwe.


\par }{\BB \par }
{\Q \VS{11}Temaikɨ, nematsinaki'erie xɨka petimaiwetɨ 'ape'uyeikani ne'iyari kaniyutemawieka,

\par }{\QB 'ana nekaniyɨwemɨkɨ nemɨwata'eiyakɨ kemɨ'ane memɨnetsi'uxiwe'erie.


\par }{\BB \par }
{\Q \VS{12}Kemɨ'ane mɨtimaiwe 'axamɨti'ane katinixeiyani mɨkɨ 'ateewa kaniuyeyeikani,

\par }{\QB mɨkatimaiwe matsi mana kaniuyeyeikani 'ayumieme pɨtiuka'eniwa.


\par }{\BB \par }
{\Q \VS{13}Kemɨ'ane yamɨtayɨni ka'imateme hetsiemieme kename rayukatuani yukemari paitɨ kaneuyehɨamɨkɨ,

\par }{\QB kemɨ'ane muyuyetuani 'uka xeime 'ɨyaya hetsiemieme yupiini tinaime mɨrexeiya katininawaiyariemɨkɨ.


\par }{\BB \par }
{\Q \VS{14}Matsi xɨka pe'itawaɨritɨani 'ahamiku karima pe'utahiwatɨ ximeri paitɨ,

\par }{\QB mɨpaɨ pumatitahɨawe: «Ketitayari heu'erietɨ penetiutahiwi».


\par }{\BB \par }
{\Q \VS{15}Haa mɨkatsuke katihayewatɨ kepauka muwiyenitsie,

\par }{\QB mɨpaɨ kani'aneni 'uka muyumieriwie.


\par }{\Q \VS{16}Kemɨ'ane 'uka mɨyamɨ'ane mɨkemakaxɨani, 'eka mɨkemakata pɨyɨweni,

\par }{\QB meta pɨyɨwe hatseiti yumamatsie mukwewienikɨ.


\par }{\BB \par }
{\Q \VS{17}Tepɨa hepaɨna tepɨakɨ xɨka 'atamɨani kanetaxikaunariyamɨkɨ,

\par }{\QB meta tewi yuhepaɨ teɨteri wahamatɨa katinetimamateni.


\par }{\BB \par }
{\Q \VS{18}Kemɨ'ane piní 'iteɨriyari mɨ'ɨwiya mɨkɨ takariyari kanikakwaimɨkɨ,

\par }{\QB kemɨ'ane 'aixɨa mɨti'uximaya yukutsiyari hetsɨa, matsi 'aixɨa katinixeiyariekamɨkɨ.


\par }{\BB \par }
{\Q \VS{19}Hatsie kemɨtihekɨa kepemɨraka'erie 'ahɨxie,

\par }{\QB meta tewi yu'iyaritsie mɨpaɨ katinimatsiɨkɨni.


\par }{\BB \par }
{\Q \VS{20}Teukiya, mɨɨya meta tita teɨteri memɨtehiwe'erie metexeiyatɨ,

\par }{\QB hatsuaku wa'iyaritsie pɨkareuyeyeika.


\par }{\BB \par }
{\Q \VS{21}Taipa pɨrata kani'inɨatsieka,

\par }{\QB huru huxunuta kani'inɨatsieka,

\par }{\QB tewi kani'inɨatsiekata kepauka hipatɨ 'aixɨa memaitɨka hepaɨtsitana.


\par }{\BB \par }
{\Q \VS{22}'Axamɨtiyuriene yutemawietɨ tsepa meuyetɨxiwa heiwa meta hutarieka,

\par }{\QB tsepa pemitɨxɨni matatsie 'ikú hepaɨ,

\par }{\QB hawaikɨ pɨkanawaiyarieni kemɨtiyuriene.


\par }{\BB \par }
{\Q \VS{23}Keneu'a'ɨwiya pemɨretimanikɨ kemeteheu'erie 'atewama,

\par }{\QB 'amuxatsima waɨkawa keniwa'ɨwiyani,


\par }{\Q \VS{24}kepemɨrexeiya waɨkawa mɨkɨ pɨkatiteriwe,

\par }{\QB meta tumini tsepa pemexeiya tixaɨtɨ pɨkatihɨkɨ.


\par }{\Q \VS{25}Kepauka mɨraka'etsitɨretsie 'ɨxa makuwatsienitsie meta matiyɨraxɨanitsie,

\par }{\QB meta hɨritsie paitɨ tupiriyate mukuxeɨriyanitsie,


\par }{\Q \VS{26}muxatsi 'akemari mepɨmatsiyetuirieni,

\par }{\QB kapuratsixita peminanenikɨ hɨritsie 'amakuyewa,


\par }{\Q \VS{27}mana pekaneixeiyakamɨkɨ kapuratsixi waretsiyari 'anayuhayewame,

\par }{\QB kɨmana xemɨteyumikwanikɨ yunaitɨ 'atɨɨriyama,

\par }{\QB meta yaxeikɨa yunaitɨ mete'uximayatsiriwamete.


\par }{\BB \par }


\PoetryChap{28}{\Q \VerseOne{1}'Axatiyuruwame kaniuyu'unarɨmeni tsepa xewitɨ mɨka'iweiya,

\par }{\QB matsi heitseriemekɨ yamɨtikamie kayuwatɨ 'apuyeika maye hepaɨ.


\par }{\BB \par }
{\Q \VS{2}Kiekaritsie xɨka 'axatiyɨaneni,

\par }{\QB 'itsɨkate mepɨyutimɨmɨire,

\par }{\Q kepauka kuwexinaruri mɨtiuyemate,

\par }{\QB kayuwatɨ putamarike.


\par }{\BB \par }
{\Q \VS{3}Kuwexinaruri tixaɨtɨ memɨkatehexeiya muwananaima,

\par }{\QB mɨkɨ wiyeri mɨtɨrɨkaɨye 'ekamatɨ waxa kemɨreuyehɨpa hepaɨ kani'aneni.


\par }{\BB \par }
{\Q \VS{4}Kemɨ'ane 'inɨari niukiyari memuku'eiri 'aixɨa meputiyuaneni 'axateyuruwamete wahepaɨtsita,

\par }{\QB matsi kemɨ'ane memi'enie mekaniwa'uxiwe'erieka.


\par }{\BB \par }
{\Q \VS{5}'Axateyuruwamete tita mɨtiheitserie mepɨkahetimaitɨkɨka,

\par }{\QB matsi kemɨ'ane Yawé memukuwautɨwe mɨkɨ naime mekatenimaika yamemɨtekahukɨ.


\par }{\BB \par }
{\Q \VS{6}'Aixɨa kani'aneni tixaɨtɨ mɨkarexeiya heitseriemekɨ 'amuyeika,

\par }{\QB matsi 'aixɨa pɨka'ane kepauka xiku 'axa'anemekɨ muyeika.


\par }{\BB \par }
{\Q \VS{7}Temaikɨ meti'enatɨyeika yakatinikamieni 'inɨari niukiyaritsie,

\par }{\QB matsi kemɨ'ane waɨkawa memɨtekwa'a wahetsie mɨtiwiya mɨkɨ yupaapa kanitewiyatsitɨaka.


\par }{\BB \par }
{\Q \VS{8}Kemɨ'ane kwinimieme rana'iwamɨtɨ tumini muwaniɨtɨa,

\par }{\QB matsi kemɨ'ane muwanenimaya memɨkatehexeiya hetsie pɨta pɨtinakeni.


\par }{\BB \par }
{\Q \VS{9}Kemɨ'ane 'inɨari niukiyaritsie yamɨkatikamie,

\par }{\QB Kakaɨyari mɨkɨ nenewierieya kani'uxiwe'erieka.


\par }{\BB \par }
{\Q \VS{10}Kemɨ'ane heitseriemekɨ yamemɨtekahu xaɨtsie muwareukuyunitɨani,

\par }{\QB mɨkɨta yukɨmana yuwiniyaritsie kaniyuhɨamɨkɨ,

\par }{\QB matsi heitseriemekɨ yamemɨtekahu yu'iwarika 'amepɨtehapiniyarieni 'aixɨa mɨti'ane.


\par }{\BB \par }
{\Q \VS{11}Xiku timaiweme kaniyu'erieka,

\par }{\QB matsi tewi tixaɨtɨ mɨkarexeiya rakumaitɨ yakatineitimamateni mɨkɨ kemɨtiyuriene.


\par }{\BB \par }
{\Q \VS{12}Kepauka heitseriemekɨ yamemɨtekahu memɨtehayu'iwa kanimariweni wa'ixɨarari meta watemawierika,

\par }{\QB matsi kepauka yamemɨkatekahu memɨtehayu'iwa yunaitɨ teɨteri mekaniyuti'awiwietani.


\par }{\BB \par }
{\Q \VS{13}Kemɨ'ane 'axamɨti'ane mɨti'awieta hatsuaku 'aixɨa pukatiyeyani,

\par }{\QB matsi kemɨ'ane muyutahekɨata 'axamɨti'ane mɨtiku'eirieni mɨkɨ katineuyehɨwiyariemɨkɨ.


\par }{\BB \par }
{\Q \VS{14}'Aixɨa kani'itɨarieka kemɨ'ane Yawé yuheyemekɨ mayemakaxe,

\par }{\QB matsi kemɨ'ane yu'iyari mɨtse'iriya 'axa'anekɨa kaniyuhayewamɨkɨ.


\par }{\BB \par }
{\Q \VS{15}Maye mahiwa meta hutse meuhakamɨkɨ hepaɨ,

\par }{\QB kuwexinaruri 'axamɨtiuka'iyari kani'aneni tixaɨtɨ memɨkateheuxeiya muwananaima.


\par }{\BB \par }
{\Q \VS{16}Kuwexinaruri 'atsimɨkaretimaitɨyeika katininawayani teɨteri wakwamanatɨ,

\par }{\QB matsi kemɨ'ane mɨpaɨ mɨkatiyuriene mɨkɨ mɨixa tukari 'apuyeikani.


\par }{\BB \par }
{\Q \VS{17}Kemɨ'ane tiyumieme mukuweiyariene,

\par }{\QB kaniyuku'unanemɨkɨ kepaukake mumierieni,

\par }{\QB xewitɨ tɨma pɨka'iparewieni.


\par }{\BB \par }
{\Q \VS{18}Kemɨ'ane 'aixɨa mɨtixeiyarie heitseriemekɨ yamɨtikamie mɨkɨ kaniyutawikweitsitɨamɨkɨ,

\par }{\QB matsi kemɨ'ane 'axatiyurienetɨ 'amuyeika putsuta kaneukawemɨkɨ.


\par }{\Q \VS{19}Kemɨ'ane yukwietsie mɨtikumaɨwa waɨkawa 'ikwai katinexeiyakamɨkɨ,

\par }{\QB matsi kemɨ'ane muyukuwie tixaɨtɨ karexeiyatɨ kanayeimɨkɨ.


\par }{\BB \par }
{\Q \VS{20}Tewi heitseriemekɨ yamɨtikamie mɨkɨ waɨkawa 'aixɨa kani'itɨarieka,

\par }{\QB kemɨ'aneta mɨyumexɨitɨa xiku mayanikɨ tikwinitɨarietɨ pɨkahayewarieni.


\par }{\BB \par }
{\Q \VS{21}'Aixɨa pɨka'ane hipame xeikɨa teɨteri muwaparewieka hipame yɨkɨ tiwaxeiyatɨ,

\par }{\QB hipatɨ 'axamekateniyurieka paa 'etsipemekɨtɨtɨ.


\par }{\BB \par }
{\Q \VS{22}Kemɨ'ane mɨtiukakwerie xiku mayanikɨ puyumexɨitɨa,

\par }{\QB 'atsikatimaitɨ kepauka tixaɨtɨ karexeiyatɨ mayanikɨ.


\par }{\BB \par }
{\Q \VS{23}'Imatɨrieka matsi hatsua 'aixɨa pɨtitahɨawarieni,

\par }{\QB kemɨ'ane mɨtiyutaheitseritɨani keyuri witsimutaine wakwamanatɨ xeikɨa.


\par }{\BB \par }
{\Q \VS{24}Kemɨ'ane yupaapa meta yumaama mɨtinawatsiriwa,

\par }{\QB katihayewatɨ kename 'axakatiyuriene,

\par }{\QB mɨkɨ teɨteri 'axamemɨteyurie kaniwahamikutɨni.


\par }{\BB \par }
{\Q \VS{25}Kemɨ'ane tumini mɨnaki'erie xeikɨa mɨkɨ waɨkawa kaniyumienemɨkɨ,

\par }{\QB matsi Yawé hetsie kemɨ'ane yuri mɨti'erie 'aixɨa kani'itɨariekamɨkɨ.


\par }{\BB \par }
{\Q \VS{26}Xɨka tewi yuhetsiemieme yuri tiyu'eririeka mɨkɨ pɨkayuwaɨriya muwaparewienikɨ hipame,

\par }{\QB matsi kemɨ'ane timaiwetɨ yamɨtiyurieni kaniyutawikweitsitɨamɨkɨ.


\par }{\BB \par }
{\Q \VS{27}Kemɨ'ane tixaɨtɨ mɨkarexeiya mɨparewie mɨkɨ tixaɨtɨ reuyehɨatɨ pɨkahayani,

\par }{\QB kemɨ'ane miti'uxiwe'erieni parewiya kemɨreuyehɨwa, mɨkɨ 'axakani'itɨariekamɨkɨ.


\par }{\BB \par }
{\Q \VS{28}Kepauka yamemɨkatekahu memɨte'ayu'iwa, teɨteri mekaniyuti'awiwietani,

\par }{\QB kepaukata memukumaweriyarieni, 'aixɨa memɨteyurie 'aixɨa mekani'itɨariekuni.


\par }{\BB \par }


\PoetryChap{29}{\Q \VerseOne{1}Kemɨ'ane mɨixa tierikayarikɨ mɨkaheu'ena

\par }{\QB yapauka kanika'unariemɨkɨ kanenimayatsietɨ.


\par }{\BB \par }
{\Q \VS{2}Kepauka heitseriemekɨ yamemɨtekahu memɨte'aitani teɨteri mepuyukatemamawieni,

\par }{\QB kepauka 'axateyuruwamete memɨte'aitani teɨteri mepɨte'uka'eniwa.


\par }{\BB \par }
{\Q \VS{3}Kemɨ'ane mɨtimaiwenikɨ muyuwaɨriya, mɨkɨ yupaapa pɨtemawieritɨa,

\par }{\QB kemɨ'ane 'ukari 'axateyuruwamete wahamatɨa muyeika, mɨkɨ yutumini pɨxɨtɨa.


\par }{\BB \par }
{\Q \VS{4}Kwiepa ti'aitame xɨka kemɨtiheitserie ti'aitani 'aixɨa pɨti'ane kiekariena,

\par }{\QB kemɨ'ane tuminikɨ memɨtehayukatuayanikɨ xeikɨa muwawawirie kiekari kanika'unani.


\par }{\BB \par }
{\Q \VS{5}Kemɨ'ane yuhepaɨ tewi witsimɨtikuxaxatɨwa ti'itaiyatɨ,

\par }{\QB winiyari hɨxiena puteika.


\par }{\BB \par }
{\Q \VS{6}'Axatiyuruwame ke'axamɨtiuyurikɨ pekawautse,

\par }{\QB matsi heitseriemekɨ yamɨtikamie yutemawietɨ putakwika.


\par }{\BB \par }
{\Q \VS{7}Heitseriekamekɨ 'amuyeika puyu'iyaritɨa kememɨte'uka'eniwa tixaɨtɨ memɨkatehexeiya wahetsiemieme matsi waheima kaninuaka,

\par }{\QB matsi 'axatiyuruwame 'atsipɨkatimate ketita mɨtixatsiwa.


\par }{\BB \par }
{\Q \VS{8}Memɨteyukatawe'erie kiekari mekanixamurieka,

\par }{\QB memɨtemaiwawe matsi waɨkawa kayuwatɨ mekaniwapitɨaka.


\par }{\BB \par }
{\Q \VS{9}Kepauka mɨtimaiwe meta yutemawietɨ 'axamɨtiyuriene hamatɨa memuyutakwini,

\par }{\QB tsepa mutanawe yatɨni muyeha'a mɨkɨkɨ 'aixɨa pɨkatiyɨni.


\par }{\BB \par }
{\Q \VS{10}Memɨteyumemiwa mekaniwa'uxiwe'erieka teɨteri 'aixɨa memɨte'u'iyari,

\par }{\QB meta heitseriemekɨ yamemɨtekahu mekaniwakwika.


\par }{\BB \par }
{\Q \VS{11}Tewi mɨkayuwaɨriya hipame muwaparewienikɨ yuhaxɨa pɨkawahana,

\par }{\QB matsi kemɨ'ane mɨtimaiwe katinakumaika kemɨtiuyunɨtɨani.


\par }{\BB \par }
{\Q \VS{12}Kwiepa ti'aitame xɨka memɨte'itawa xeikɨa wareu'enieka,

\par }{\QB yunaitɨ te'i'uximayatsiriwamete 'axamekateniu'iyarikakuni.


\par }{\BB \par }
{\Q \VS{13}Tewi tixaɨtɨ mɨkarexeiya meta mɨtiyukananaima hamatɨa yaxeikɨa mekani'aneneni:

\par }{\QB Yawé mɨkɨ yuhutame kaniwapitɨaka memayenenierenikɨ.


\par }{\BB \par }
{\Q \VS{14}Kwiepa ti'aitame heitseriekamekɨ xɨka 'aixɨa tikuyuruwani tixaɨtɨ memɨkateheuxeiya wahetsiemieme,

\par }{\QB mɨkɨ meta xiɨyarimama yuheyemekɨ heitserie mekanexeiyakakuni memɨtewata'aitɨanikɨ yuteɨterima.


\par }{\BB \par }
{\Q \VS{15}Tewi xɨka ti'ɨkitɨarieka kuweiwatɨ timaiwetɨ kanayeimɨkɨ,

\par }{\QB matsi kemɨ'ane mɨkaheu'ena yumaama kanitewiyatsitɨaka.


\par }{\BB \par }
{\Q \VS{16}Kepauka 'axateyuruwamete memɨyumɨire 'axamɨti'aneta kaniwaɨkawani,

\par }{\QB matsi teɨteri heitseriemekɨ yamemɨtekahu mekaniwaxeiyakuni kememɨte'atixɨriyani.


\par }{\BB \par }
{\Q \VS{17}'Aniwe ketine'ɨkitɨaka, xɨka mɨpaɨ petiuyurieni 'arike 'aixɨa 'iyari pepuyeikani,

\par }{\QB 'ana temawierika pepexeiyani 'a'iyaritsie hetsienamieme.


\par }{\BB \par }
{\Q \VS{18}Hakewa teɨteri 'atsimemɨkatehemate Kakayari kemaine, mekaneuyexɨrɨweni,

\par }{\QB 'aixɨa mekani'itɨarieka yamemɨtekahu 'inɨari niukiyaritsie.


\par }{\BB \par }
{\Q \VS{19}Hawaikɨ niukikɨ xeikɨa pɨkayɨwe ti'uximayatame mɨtiti'ɨkitɨanikɨ,

\par }{\QB tsepa mumetsi'enie yapɨkatikayani.


\par }{\BB \par }
{\Q \VS{20}¿Tewi petimate kemɨ'ane kaheitimaixɨame mutaniuka?

\par }{\QB Tewi mɨkayuwaɨriya muwaparewienikɨ hipame mɨkɨ hetsie matsi katinitakwewiyaka keyuri mɨkɨ.


\par }{\BB \par }
{\Q \VS{21}Kemɨ'ane tiyu'uximayatsiriwame mɨkaheitseritɨakai kepauka mɨkɨ mununutsitɨkaitsie,

\par }{\QB 'arikeke mɨkɨ yapɨkatikayani kemɨtita'aitɨani.


\par }{\BB \par }
{\Q \VS{22}Tewi mayu'eriya 'imieri xeikɨa kanixuawitɨaka,

\par }{\QB meta kemɨ'ane mayumiewe waɨkawa 'axapɨtiyurie.


\par }{\BB \par }
{\Q \VS{23}Kemɨ'ane muyuta'ɨre tixaɨtɨ pɨkarayani,

\par }{\QB matsi kemɨ'ane tixaɨtɨ mɨkarayuyeitɨa matsi mariwetɨ kanayeitɨariemɨkɨ.


\par }{\BB \par }
{\Q \VS{24}Xɨka tenawayamete pewanɨka, 'ekɨ 'akɨmana pekani'a'uxiwe'erieka,

\par }{\QB kepauka memɨtiwiyarienitsie, 'itsɨkame hɨxie 'ahetsie pɨrahɨiyani, 'ekɨ 'atsipepɨkatayɨni.


\par }{\BB \par }
{\Q \VS{25}Pewamakatɨ teɨteri 'akɨmana pepɨ'awiniya,

\par }{\QB kemɨ'ane Yawé hetsie yuri mɨti'erie kaniwikweitsitɨarieka.


\par }{\BB \par }
{\Q \VS{26}Yumɨiretɨ parewiya ti'aitame hetsɨa mekanikuwautɨweni,

\par }{\QB matsi Yawé xeikɨa kanihɨkɨtɨni teɨteri heitserie muwapitɨani yuxexuime.


\par }{\BB \par }
{\Q \VS{27}Yamemɨtekahu mekaniwa'uxiwe'erieka 'axamemɨteyurie, yaxeikɨata 'axateyuruwamete heitseriekamekɨ 'amemu'uwa mekaniwa'uxiwe'erieka.




\par }{\BB \par }
{\MS 'Akuhuxi niukieya kemɨtimaiwekai

\par }\Chap{30}{\PP \VerseOne{1}'Akuhuxi niukieya kemɨtimaiwekai Kakehe nu'aya Matsaha kiekame. Tixaxatame niukieya. 'Ikɨ tewi mɨpaɨ kaniutayɨni:

\par }{\Q «Neuxei Kakaɨyari 'aku ne nepu'uxe,

\par }{\QB Kakaɨyari 'aku ne nepu'uxe meta nepɨwerani.


\par }{\BB \par }
{\Q \VS{2}»Ne tewi kwinimieme 'atsinemɨkatimate nepɨhɨkɨ,

\par }{\QB 'etsiwa tɨma ne nepɨkatiuyemate tewi kemɨtimaiwe.


\par }{\Q \VS{3}Nemɨtimaiwenikɨ 'akuxi ne nepɨkatanaki'eriwe,

\par }{\QB meta Kakaɨyari mɨpatsie nepɨkamate.


\par }{\BB \par }
{\Q \VS{4}»¿Muyuawitsie kemɨ'ane panutitɨari

\par }{\QB meta kemɨ'ane mana pakane?

\par }{\Q ¿Kemɨ'ane 'eka puwiyawe yumamakɨ,

\par }{\QB yatɨni kemɨ'ane haramara pakawimawe?

\par }{\Q ¿Kemɨ'ane kwie manuye'atɨkanitsie pu'inɨataxɨ?

\par }{\QB ¿Kemɨ'ane yapɨtimate kepemɨtitewa yatɨni 'aniwe kemɨtitewa?


\par }{\BB \par }
{\Q \VS{5}»Kakaɨyari niukieya naitɨ taikɨ puti'inɨatsie,

\par }{\QB Kakaɨyari kaniwaparewieka kemɨ'ane hetsɨana memɨtewautɨwe 'aixɨa memɨ'itɨariekakɨ.


\par }{\Q \VS{6}Niukieya pepɨka'anutiyayatsani,

\par }{\QB kapa metsi'utatienikɨ

\par }{\QB meta peti'itawame matsiɨkɨme 'ahetsie rayeitɨanikɨ.


\par }{\BB \par }
{\Q \VS{7}»Tihutame xeikɨa Yawé nepɨmatiwawirie,

\par }{\QB mexixi nekamɨwe yakenetineupitɨa.


\par }{\Q \VS{8}Keneneparewieka nemɨkati'itawanikɨ,

\par }{\QB tixaɨtɨ nekarexeiyame pepɨkanetsihayeitɨwani meta xiku nemɨka'ayanikɨ,

\par }{\QB matsi pɨta paa xeitukariyaritsie mieme keneneyetuiriwani.


\par }{\Q \VS{9}Waɨkawa xɨka nerexeiyani nepɨmatsihatɨmaiyawe,

\par }{\QB mɨpaɨ ne'utaitɨ: “¿Yawé kemɨ'ane pɨhɨkɨ?”

\par }{\Q Meta xɨka 'etsiwa xeikɨa nerexeiyanike tinawayame nepayeiwe,

\par }{\QB 'ekɨ nekakaɨyari 'axapemɨtitahɨawarienikɨ xeikɨa.


\par }{\BB \par }
{\Q \VS{10}»Ti'uximayatame 'axapepɨkatikɨhɨaweni kutsiyarieya hɨxie,

\par }{\QB nɨka 'axape'itɨarietɨ pemayanikɨ mɨkɨ yametiutahɨawe meta yapetiuka'eniexɨani.


\par }{\BB \par }
{\Q \VS{11}»Hipatɨ mekanixuaweni yupaapama 'axametewakumamatetɨ,

\par }{\QB meta yumaamama 'aixɨa mekatewarahɨawetɨ.


\par }{\Q \VS{12}Hipatɨ mekanixuaweni me'itiyakame meyuxatatɨ,

\par }{\QB matsi 'akuxi mepɨkayu'itiewawe kememɨkate'itiyakɨ.


\par }{\Q \VS{13}Hipatɨta mekanixuaweni waɨkawa meyɨwaweme meyu'erietɨ,

\par }{\QB mɨkɨ yunaitɨ mekaniwaxeiyani mewa'uxietɨ.


\par }{\Q \VS{14}Hipatɨ tamé 'ixiparayari mekanexeiyani

\par }{\QB meta natsɨkwai nawaxayari,

\par }{\Q kwiepa memuwatikwanikɨ tixaɨtɨ memɨkatehexeiya,

\par }{\QB meta teɨteri memɨteheuyehɨwa 'ena kwiepa memu'uwa.


\par }{\BB \par }
{\Q \VS{15}»Xuriya 'itseweme yuhutame yuniwema kaniwarexeiyani,

\par }{\QB mɨpaɨ mekaniutiyuaneni: “Kena, kena”.

\par }{\BB \par }
{\Q »Haikatɨ kanixuaweni 'inɨari hatsuaku memɨkahuxaiwawe,

\par }{\QB nauriekata mieme hatsuaku mɨpaɨ pɨka'utaine: “Nepɨwaɨripie”:


\par }{\Q \VS{16}Teukiyapa, meta 'uka mɨkaniwewe,

\par }{\QB meta kwie hakɨ mɨka'utahɨpɨrike,

\par }{\QB meta tai hatsuaku mɨkakutɨtɨtse.


\par }{\BB \par }
{\Q \VS{17}»Kemɨ'ane yupaapa mɨka'enie,

\par }{\QB meta yumaama mɨkaheu'enie,

\par }{\Q kwatsari mana mayeweritsie memu'uwa hɨxiteya meke'utikwani,

\par }{\QB meta maraikatsixi 'ayeniereme waiyarieya meke'utakwani.


\par }{\BB \par }
{\Q \VS{18}»Haikatɨ kanixuaweni 'inɨari mɨnetsihɨxiyatsitɨa,

\par }{\QB matsi naurieka mieme nepɨka'uyɨwekaxɨa nemeitimanikɨ:


\par }{\Q \VS{19}kwixɨ huyerieya kemɨtikuwiene muyuawitsie,

\par }{\QB kuu huyerieya tetetsie kemɨtikuyeika,

\par }{\Q kanuwa 'amɨpa huyerieya haramaratsie mɨyeyeika,

\par }{\QB meta 'uki 'uka 'iyarieya kemɨra'i'iwa.


\par }{\BB \par }
{\Q \VS{20}»Mapaɨ katiniyurieka 'uka muwikie memɨkakɨnamama memikumaɨwa:

\par }{\QB tiutikwa'atɨ wayetereuxinatɨ,

\par }{\QB mɨpaɨ kaniutaineni: “Hawaikɨ matsi 'axanepɨkatiyuriwe”.


\par }{\BB \par }
{\Q \VS{21}»Mɨkɨ haikatɨ 'inɨari kwie kaniwatayuitɨwani,

\par }{\QB naurieka miemeta yaxeikɨa pɨtiyuriene:


\par }{\Q \VS{22}Waɨriyarika ti'uximayatame ti'aitatɨ mayanikɨ kanaye'aweni,

\par }{\QB tewi 'atsimɨkatimate 'ikwaiya mɨranayuhayewa.


\par }{\Q \VS{23}'Uka mɨxani'eriwakai kepauka mɨtiwikieni,

\par }{\QB meta 'uka waɨriyarika ti'uximayatame ti'aitatɨ mayanikɨ yukutsiyari kiita.


\par }{\BB \par }
{\Q \VS{24}»Yunaukatɨ kwiepa 'etsimetepepetɨ mekatenixuaweni,

\par }{\QB matsi waɨkawa metemaiwawetɨ keyuri temaiwawemete:


\par }{\Q \VS{25}tsarɨxi mekatɨrɨkawitɨtɨ,

\par }{\QB yu'ikwaite taxata timieme mekateniuti'utani,


\par }{\Q \VS{26}haitsɨrixita, yeutari 'etsimepepetɨ,

\par }{\QB mɨkɨ yuterɨ mekanexeiyani 'aitsie paitɨ,


\par }{\Q \VS{27}'utsikarita tiyu'aitɨwame memɨkahexeiya,

\par }{\QB matsi yaxeikɨata mɨkɨ mekateniukɨkani kuyaxi wahepaɨ,


\par }{\Q \VS{28}'atakwaixita, mekaniyuwiyanɨaka yumamakɨ,

\par }{\QB matsi mɨkɨta paratsiyuta paitɨ mekaneutahakeni.


\par }{\BB \par }
{\Q \VS{29}»Yuhaikatɨta mekanixuaweni 'aixɨa mete'ɨkɨkatɨ,

\par }{\QB matsi naurieka mieme wahepaɨ 'aixɨa pɨtiuyeika:


\par }{\Q \VS{30}maye, 'ɨrawetsixi watsata mɨtɨrɨkaɨye,

\par }{\QB tixaɨtɨ timakatɨ mɨka'ukununuwa,


\par }{\Q \VS{31}wakanata 'uki yu'anatekɨ kanitɨrɨkaɨyeni, tsiputa 'uki yaxeikɨa,

\par }{\QB ti'aitameta yukuyaxima wahamatɨa kanitɨrɨkaɨyeni.


\par }{\BB \par }
{\Q \VS{32}»Xɨka yamɨkatikamie hepaɨ petiuyeikani, kwinimieme petiu'ata'ɨretɨ,

\par }{\QB xɨka xewitɨ mɨpaɨ tiku'eriwani, kaneuyeweka yapauka muyutimaixɨanikɨ,


\par }{\Q \VS{33}kwahu hayari xɨka retsita 'ukatuame xɨka 'iwakumuina kexiu kanihekɨarimɨkɨ,

\par }{\QB meta xɨka karima 'ukatsurixike xuriya ratsurita kaniwakanemɨkɨ,

\par }{\QB meta haxɨa xɨka 'utsutɨani kaniuyutakwixɨakuni».




\par }{\MS Ti'aitame Remuheri niukieya kemɨtimaiwekai

\par }\Chap{31}{\PP \VerseOne{1}Ti'aitame Remuheri niukieya kemɨtimaiwekai. Tixaxatame niukieya, maamaya kemɨtiti'ɨxatsitɨa niukiyari:


\par }{\Q \VS{2}«¿Temaikɨ 'aku kepetiku'eriwa?

\par }{\QB ¿Temaikɨ 'aku, kepetiku'eriwa nemɨmatsi'utiniwexɨ?

\par }{\QB Neyutanenewieku Yawé 'ekɨ pɨmatsiyetua, ¿kehepaɨ nemati'ɨxatsitɨani?


\par }{\Q \VS{3}'Atɨrɨkariya pepɨkayetuaka 'ukari wahetsie,

\par }{\QB mɨkɨ te'aitamete paitɨ mekaniwareuyexɨrɨwani.


\par }{\BB \par }
{\Q \VS{4}»Remuheri 'aku,

\par }{\QB 'aixɨa pɨka'ane te'aitamete kaxie winuyari memɨ'ieka,

\par }{\QB meta nawa kuwexinaruritsixi memanuye'eni,


\par }{\Q \VS{5}kapa metarɨwetɨ mehetɨmaiya 'inɨari niukiyari kemaine,

\par }{\QB meta tixaɨtɨ memɨkatehexeiya metewarunawairieni heitserie kememɨtehexeiya.


\par }{\Q \VS{6}Memukwixime nawa memanu'einikɨ keniwarupitɨa,

\par }{\QB meta kaxie winuyari kemɨ'ane waɨkawa memɨyu'iyaritɨa.


\par }{\Q \VS{7}Meke 'enu'ieni, memɨtehatɨmaiyakɨ tixaɨtɨ memɨkatehexeiyakɨ,

\par }{\QB tawariri memɨkahe'eriwanikɨ kememɨte'uka'eniwa.


\par }{\BB \par }
{\Q \VS{8}»Kenewaparewieka yɨkɨmana memɨkaniuwawe 'itsɨkate wahɨxie,

\par }{\QB kenewanenimayaka wiuraxi meta nutuite.


\par }{\Q \VS{9}Mɨkɨ wahetsiemieme keneutaniukani 'aixɨa memɨ'itɨarienikɨ,

\par }{\QB memɨkatehexeiya kenewanenimayaka memɨteheuyehɨwa wahetsie kenenuaka».


\par }{\MS 'Uka 'aixɨa kemɨtiuka'iyari, kemɨtiyuriene

\par }{\Q \VS{10}'Uka 'inɨari mayuyeitɨwa, ¿hakewa peikaxeiya?

\par }{\QB Matsi kwinimieme katinaye'aka keyuri tetexi witsimɨ'anene waɨkawa mɨraye'atɨka,

\par }{\QB yukie 'uyeikatɨ yapɨtikamie.


\par }{\BB \par }
{\Q \VS{11}Kɨnaya matsi hetsiena kaneuwaɨreni,

\par }{\QB tixaɨtɨ 'iwarika pɨkareuyehɨwa.


\par }{\BB \par }
{\Q \VS{12}Mɨkɨ naime kemɨtiyuriene 'aixɨa kani'aneni kɨnaya hetsiemieme,

\par }{\QB 'axapɨkatiyuriene kepaɨmexɨa tukari hamatɨana muyeikani.


\par }{\BB \par }
{\Q \VS{13}Kanikuyeikani 'ikunanenetɨ muxa huxarieya meta rinu witsimɨ'ane 'ixurikiyari,

\par }{\QB yumamakɨ tikumaɨwatɨ katini'uximayaka yutemawietɨ.


\par }{\BB \par }
{\Q \VS{14}Kanuwa 'amɨpapa yuharerutamete hepaɨ kani'aneni,

\par }{\QB mɨkɨ 'ateewa katinatɨtɨyeikani yu'ikwaite.


\par }{\BB \par }
{\Q \VS{15}Ximeri paitɨ kananukukekani,

\par }{\QB yuniwema katiniwarutimikwani,

\par }{\QB meta yuparewiwamete yuhetsɨa miemete katiniwakumikwani.


\par }{\BB \par }
{\Q \VS{16}Kwie xeiyame kemɨraye'aka kaninanaimɨkɨ:

\par }{\QB manata kaxie kanika'iteɨtamɨkɨ me'iwaxɨkɨ.


\par }{\BB \par }
{\Q \VS{17}Yuwaɨriyatɨ katini'uximayaka,

\par }{\QB ximeri meta kwi taikai katiniutahayeikawani ka'uxetɨ.


\par }{\BB \par }
{\Q \VS{18}Mɨkɨ yukɨmana katinimaika kemɨtiyuharerutani,

\par }{\QB yukɨxeme pɨkakutɨtsa tɨkarikɨ yamɨti'uximayakɨ.


\par }{\BB \par }
{\Q \VS{19}Xeitapakɨ yumamakɨ kaniwiyakamɨkɨ muxa huxarieya,

\par }{\QB xeimekɨta 'utsikɨikɨ kanikaunakamɨkɨ.


\par }{\BB \par }
{\Q \VS{20}Yumamakɨ ti'uximayatɨ tixaɨtɨ memɨkatehexeiya kaniwaparewieka,

\par }{\QB mɨkɨkɨ kaniwatuikani kemɨ'ane memɨteheuyehɨwa.


\par }{\BB \par }
{\Q \VS{21}Tsepa muhaɨtɨ pɨkayu'iyaritɨa yuniwema wahetsiemieme,

\par }{\QB mɨkɨ yunaitɨ 'aixɨa memɨte'ukemarikɨ 'ɨkari memɨwawɨtɨatɨkakɨ.


\par }{\BB \par }
{\Q \VS{22}'Itsiwame yukɨmana mɨkɨ kanitiwipani,

\par }{\QB meta rinu 'ixurikiyari 'aixɨa mɨ'anene kanitiwewiwani menakatɨkɨnikɨ meta mɨyɨtsikimaɨye.


\par }{\BB \par }
{\Q \VS{23}Meta kɨnaya 'aixɨa katinimariwani yukiekaritsie,

\par }{\QB mɨkɨ katinihɨritɨarieka 'itsɨkate wahamatɨa hakewa mɨkɨ meme'uwa.


\par }{\BB \par }
{\Q \VS{24}Rinu kemariyari wewietɨ kanituaka,

\par }{\QB meta hɨiyamete mɨtiwewiyatɨka tetuayamete katiniwatuirieka.


\par }{\BB \par }
{\Q \VS{25}'Aixɨa katinamamatiwani meta teɨteri yunaitɨ 'aixɨa mepɨte'ixeiya,

\par }{\QB mɨpaɨ 'anetɨ pɨkama kemɨtiyɨnikɨ 'uxa'atɨni warie.


\par }{\BB \par }
{\Q \VS{26}Kepauka mutikuxata, timaiwetɨ katinikuxatani,

\par }{\QB kepauka mɨti'ɨkita, wanaki'erietɨ kaniyɨaneni.


\par }{\BB \par }
{\Q \VS{27}Yukie mɨkɨ yakatiniukani tanieretɨ,

\par }{\QB kepauka paa mukwa'a me'iwaxɨkɨ katiniutikwa'ani.


\par }{\BB \par }
{\Q \VS{28}Tɨɨriyamama me'anuku'uwetɨ mekanitananakeni,

\par }{\QB kɨnayata yaxeikɨa kaniyutemawieka 'inaki'erietɨ:


\par }{\BB \par }
{\Q \VS{29}«Yuwaɨkawatɨ 'ukari 'aixɨa memɨte'u'iyari mekanixuaweni,

\par }{\QB matsi 'ekɨ yunaime pekaniwara'iwani».


\par }{\BB \par }
{\Q \VS{30}Katiniyukwamanani kemɨ'ane witsimɨtiyuxexeiya xeikɨa meta pɨkareutetere,

\par }{\QB matsi 'uka Yawé mayemakaxe 'aixɨa katinaniuwamɨkɨ hetsiena mieme.


\par }{\BB \par }
{\Q \VS{31}'Uka pumatiwani naitsarie kemɨtiukaxuxuawere,

\par }{\QB meta 'uximayatsikayatsie naitɨ mɨtihekɨakɨ 'aixɨa pɨraniuwani.


\par }