\NormalFont\ShortTitle{'Awiriyaxi}

{\MT 'Awiriyaxi



\par }\OneChap {\PP \VerseOne{1}'Awiriyaxi kemɨtiunieritɨarie.

\par }{\SH 'Erumi kemɨtiuka'unarie 'uyuta'ɨreka
\par }
{\R ('Awi 1-6 – Ker 49:14-16, 49:9-10)

\par }{\PP Niuki tepu'eni Yawé hetsɨa mieme, xeime niuki tuayame kaneyenɨ'ani para mɨtiwataxatɨanikɨ naitsarie nuiwarite, mɨpaɨ tiwakɨhɨawetɨ: «Hikɨmɨ, tepayekɨne tekaniwaretakwikuni».

\par }{\BB \par }
{\PP Mɨpaɨ kanaineni Yawé naimekɨmɨyɨwe 'Erumi kiekariyaritsie mieme:


\par }{\Q \VS{2}«Tixaɨtɨ pekatihɨkɨtɨme nekamanayeitɨamɨkɨ nuiwarite watsata,

\par }{\QB waɨkawamekɨ pekani'uxiwe'eriwakamɨkɨ,


\par }{\Q \VS{3}kepemɨtiyuta'ɨre pekaniu'akwamana.

\par }{\Q 'Aita pemɨkiekɨ kwinimieme mutɨtɨtsie,

\par }{\QB 'akiita 'ateewa paitɨ pe'akanieretɨ,

\par }{\Q mɨpaɨ pekatini'akuhɨaweni:

\par }{\QB ¿Kemɨ'ane 'ena kwiepa pɨnetsi'a'iwa?


\par }{\Q \VS{4}Peru tsepanetɨ wapaitɨ pemuwietɨyeika kwixɨ hepaɨ,

\par }{\QB tsepa xurawetsixi watsata paitɨ 'a'itua pemexeiya,

\par }{\QB mana paitɨ nekamanakahɨamɨkɨ


\par }{\QR —Yawé mɨpaɨ kanaineni—.

\par }{\Q \VS{5}Xɨka tenawayamete me'u'axɨani tɨkarikɨ

\par }{\QB mɨkɨ naime mepɨkatenawani,

\par }{\Q naime mepɨkate'anutɨni ketita xeikɨa memɨteheuyehɨwa 'aixɨa mɨti'anene,

\par }{\QB peru 'ekɨri, kehepaɨ petika'unarieni.

\par }{\Q Xɨka 'itsanamete mematsi'utaxeiya,

\par }{\QB mɨkɨ tinaime mepɨkate'anupini.


\par }{\Q \VS{6}Peru 'Etsahu kepemɨtiukaxeiyarie,

\par }{\QB tinaime pepɨtiunawatsiyarieri mɨraye'atɨka mɨti'awietsiekai paitɨ.


\par }{\Q \VS{7}Memɨmatsiparewie mekamanitaweiyakuni kwie manu'atɨka paitɨ,

\par }{\QB mepɨmate'itaiya mepɨmatsiha'iwa

\par }{\QB mekamateni'irɨwiyakuni.

\par }{\Q 'Ahamatɨa mexatsie memutiyaxikekai

\par }{\QB mɨkɨ mekamanihupiekuni.

\par }{\Q 'Erumi 'ari tixaɨtɨ pɨkarexeiya pɨkatimaiwe.


\par }{\Q \VS{8}'Iya tukaritsie nepɨwaka'una

\par }{\QB temaiwawemete 'Erumi kwieyaritsie kiekatari,

\par }{\QB 'Etsahu hɨriyaritsie miemete memɨtemaiwawe


\par }{\QR —Yawé mɨpaɨ kanaineni—.

\par }{\Q \VS{9}Temani kiekatari, yukukuyamete 'ahetsɨa miemete marikakɨ mekanatixɨrikuni,

\par }{\QB nixewitɨ tewi pɨkayuhayewa

\par }{\QB 'Etsahu yemurieyatsie yunaitɨ mekanikwi'iwakuni.


\par }{\BB \par }
{\Q \VS{10}»'A'iwa Kakuwu kepemɨtiunanaimakɨ,

\par }{\QB pekanitewiyatsitɨariemɨkɨ,

\par }{\QB meta 'aheyemekɨ pekanikumaweriyariemɨkɨ.


\par }{\Q \VS{11}Kepauka pemɨyukuxaɨtametaxɨ,

\par }{\QB kepauka 'ateewa kiekatari kuyaximama memɨwarehapa 'ateewa memanutaxɨriyanikɨ,

\par }{\Q kepauka 'ateewa kiekatari Kerutsareme kitenie memeutahaxɨa,

\par }{\QB meta kepauka hetsiena mieme memuyuta'iwaxɨ,

\par }{\QB 'ekɨ 'ana mɨkɨ pekaniwanɨkaitɨni.


\par }{\Q \VS{12}Pɨkaheuyewekai 'a'iwa hetsiemieme pemutanaweni pe'inanaimatɨ mɨtiuka'eniwakaitsie,

\par }{\QB kepauka waɨkawa mu'uximatɨariekai.

\par }{\Q Pɨkaheuyewekai 'ekɨ pemɨ'atemawieka kepauka

\par }{\QB Kura teɨterimama memakumaweriyarietsie.

\par }{\Q Hawaikɨ pɨkaheuyewekai 'axapemutaineni kepauka 'iya tukaritsie mete'uka'eniwakaku.


\par }{\Q \VS{13}Pɨkaheuyewekai pemeutahanikɨ nekiekari kitenie

\par }{\QB kepauka 'iya tukaritsie memɨte'uka'eniwakai.

\par }{\Q Hawaikɨ pɨkaheuyewekai pe'utanawetɨ pemɨwaxeiyanikɨ me'uxiwe'eriwakaku

\par }{\QB meta 'iya tukaritsie mete'uka'eniwakaku.

\par }{\Q Tixaɨtɨ pepɨkatinawanikekai wapiini

\par }{\QB mɨkɨ tukaritsie me'uximatɨariekaku.


\par }{\Q \VS{14}Pɨkaheuyewekai 'ekɨ huyeta tsimanuyeyeutsie pemɨwahupieni,

\par }{\QB para memɨyuta'unakai pemɨwakwinikɨ.

\par }{\Q Pɨkaheuyewekai pemɨwayetuani waneneɨkixiwima wahetsɨa

\par }{\QB 'iya tukaritsie mete'uka'eniwakaku.


\par }{\BB \par }
{\Q \VS{15}»'Ari kanehuraniri Yawé tukarieya meye'atɨanikɨ

\par }{\QB yunaime nuiwarite wahetsiemieme.

\par }{\Q 'Erumi, kepemɨtiuyuri, yakatiniyɨmɨkɨ

\par }{\QB 'ahetsie katininakeni 'uximatɨarika.


\par }{\Q \VS{16}Yaxeikɨata 'ixaheritsixi kexemɨte'ukwinixɨ,

\par }{\QB hɨri mɨpatsietsie netekɨxita kexemɨtehanu'i,

\par }{\Q mɨpaɨta yaxeikɨa mekatenenu'ikuni yunaitɨ nuiwarite mukumane mekatehayewatɨ.

\par }{\QB Hikɨ yunaitɨ mehenu'ieme mekanikumawerikuni,

\par }{\QB hikɨ mɨpaɨ pɨtimatsiɨkɨre kename hatsuaku meka'u'uwakai.


\par }{\Q \VS{17}Matsi Tsiyuni hɨriyaritsie wikweitsitɨarika kanitixuawerimɨkɨ, meta kanipatsiekamɨkɨ.

\par }{\QB Kakuwu teɨterimama yupiinitɨarika mepɨtekaxeiya.


\par }{\Q \VS{18}Kakuwu xiɨyarimama tai kemɨtititaiya mɨpaɨ mekani'anenekuni,

\par }{\QB Kutse hetsɨa miemete, nerɨkwari hepaɨ mepɨ'aneneni,

\par }{\Q peru 'Etsahu xiɨyarimama xatsi hepaɨ mekani'aneneni:

\par }{\QB taikɨ kanitataiyariemɨkɨ,

\par }{\Q mɨpaɨ tiyɨyɨ nixewitɨ 'ayenieretɨ pɨkayuhayewa

\par }{\QB yunaitɨ 'Etsahu hetsɨa miemete».


\par }{\QR Yawé yurikɨ mɨpaɨ kaniutayɨni.

\par }{\SH Kememɨte'uparewiya Kakaɨyari teɨterimama
\par }
{\PP \VS{19}Nekexi kiekatari 'Etsahu hɨrieyatsie mekanitiyaxikuni, Tsapexi kiekatarita piritsiteutsixi wakwietsie mekanikuyaxikuni. Meta 'ixaheritsixi 'Epɨrahini meta Tsamariya wakwie kanayeimɨkɨ, Wenikamini xiɨyarimama Karaha kwieyari mekananunakikuni mana memɨtitenikɨ.


\par }{\PP \VS{20}Memehapanieta, 'ixaheritsixi kuyaxiyari hikɨ kananeutsixi wahamatɨa memu'uwa, Tsareta wakwie kaniye'atɨkaimɨkɨ. Meta Kerutsaremetari, Tseparari memɨtitei, mekaniyuhayewakuni Nekexi kiekariyaritetsie,

\VS{21}memɨtehayu'iwaxɨta mekananutikɨnikuni Tsiyuni hɨriyaritsie paitɨ, 'Etsahu hɨriyaritsie memɨtama memɨtewata'aitɨanikɨ. Meta mana Yawé pɨti'aitametɨni.


\par }